
Brosi, Ričardui Andersonui iš Džilberto mažųjų ginklų ti- 

ir Rodžeriui Vaitui. Ypač dėkoju savo agentui Aronui Prys- 
tui, Frensei Džeilet-Miler 1r redaktorei Sjuzen Kirk bei jos 
sekretorei Džilianai Bleik. 


1 skyrius 


Yra tokių vyrų, kurie įsibrauna į moters gyvenimą ir 
sujaukia jį amžiams. Šitaip Džozefas Morelis pasielgė su 
manuoju. 

Morelis ir aš gimėme bei užaugome Trentono darbinin- 
kų rajone, kuris buvo vadinamas miesteliu. Čia namai su- 
jungti, siauri. Kiemeliai maži. Automobiliai amerikietiški. 
Gyventojai čia daugiausia italų kilmės, nors buvo pakanka- 
mai ir vengrų bei vokiečių balansui dauginantis išlaikyti. Tai 
buvo gera vieta kelnėms pirkti bei derėtis. Ir jeigu pabėgti 
„iš Trentono neturėjai kur, tai jis visai tiko ir šeimai kurti. 

Būdama vaikas aš paprastai nežaisdavau su Džozefu 
Moreliu. Jis gyveno už dviejų kvartalų ir buvo dvejais me- 
tais vyresnis. 

— Laikykis kuo toliau nuo tų Morelių vaikigalių, — 
buvo įspėjusi mama. — Jie laukiniai. Girdėjau šnekant apie 
tai, ką jie daro mergaitėms, nustvėrę jas vienas. 

— O ką joms daro? — parūpo man. 

— Geriau ir nežinok, — atsakė tada mama. — Baisius 
ir negerus dalykus. 

Nuo tos akimirkos į Džozefą Morelį žvairuodavau pil- 
na baimės ir geidulingo smalsumo, apvainikuoto pagarba. 
Praėjus dviem savaitėms (tada jau buvau šešerių), dreban- 
čiais keliais ir sutrauktu skrandžiu nusekiau paskui Morelį 
į jo tėvo garažą, mat man buvo pažadėtas naujas Žaidimas. 


Tas Morelių garažas kiurksojo vienišas ir apleistas 
sklypo pakrašty. Jis atrodė apšiuręs, 0 pro suodiną langelį 
prasismelkė vienintelis šviesos ruoželis. Viduje oras buvo 
pridvisęs nuo pelėsių, senų padangų ir tuščių tepalo skar- 
dinių. Kadangi garaže nebuvo lemta stovėti Morelių auto- 
mobiliams, jis puikiai tiko kitiems tikslams. Senis Morelis 
čia diržu šventindavo savo sūnelius, o tie naudodavosi juo 
saviems reikaliukams. Džozefas Morelis mane čia atsivi- 
liojo pažaisti traukinukais. 

— O koks tavo žaidimo pavadinimas? — pasiteira- 
vau aš. 

— Čiuku čiuku, — paaiškino jis ir visomis keturiomis 
įsirangė man tarp kojų, o jo galva kurį laiką įstrigo po ma- 
no trumpu raudonu sijonėliu. — Tu — tunelis, o aš — trau- 
kinys. 

Manau, kad iš to galima spręsti apie mano charakterį. 
Aš nelabai paisau patarimų, 0 gal gimiau pernelyg smalsi. 
Galbūt tai kyla iš noro maištauti arba nuobodulio, o gal 
toks jau mano likimas. Kad ir kaip žiūrėtum, tai atsitiko 
tik vieną kartą ir labai mane nuvylė, nes teko būti tuneliu, 
o aš labai norėjau būti tuo traukinuku. 

Po dešimties metų Džo Morelis vis dar tebegyveno už 
dviejų kvartalų. Jis užaugo didelis ir blogas, jo akys, žiū- 
rėk, vieną minutę galėjo degti juoda liepsna, o kitą tirpti 
lyg šokoladas burnoje. Ant krūtinės buvo išsitatuiravęs ere- 
lį, vaikščiojo išdidžiai kraipydamas tvirtus sėdmenis ir siau- 
rus klubus. Sklido kalbos, jog turėjo stiprias rankas ir mit- 
rius pirštus. 

Mano geriausia draugė Marija Lu Molnar sakė girdė- 
jusi, kad Morelio liežuvis it driežas. 

— Šventoji rupūžėle, — suglumau, — ką tai galėtų 
reikšti? 


— Tik pasisaugok, kad netektų likti su juo dviese, ta- 
da tai jau sužinotum! Jeigu jis nutvers tave vieną... bus tau! 
Sutvarkys tave. 

Po to epizodo su traukinuku Morelį matydavau retai. 
Neabejojau, jog savo seksualinį repertuarą buvo gerokai 
išplėtęs. Išpūtusi akis pasilenkiau prie Marijos Lu, tikėda- 
masi išgirsti blogiausia. 

— Ar tu kalbi apie prievartą? 

— Kalbu apie geismą! Jeigu jis užsimano, tau šakės. 
Tas vyrukas nesustabdomas. 

Jeigu nekreipsime dėmesio į tai, jog mane, šešiametę, 
kai kas (jūs žinote, kas) jau čiupinėjo, aš dar tebebuvau 
skaisti. Taupiau save vestuvėms arba bent jau koledžui. 

— Aš vis dar nekalta, — pasakiau, tarsi tai būtų nau- 
jiena. — Garantuoju, kad jis su tokiomis neprasideda. 

— Tai jo specializacija! Tereikia jo pirštų galiukams 
brūkštelti, ir iš tavo nekaltybės lieka tik šnipštas. 

Dar po dviejų savaičių Džo Morelis įžengė į duonos 
parduotuvę Hamiltono aveniu, kur aš dirbdavau po pamo- 
kų. Čia, “Skaniuose pyragaičiuose", jis nusipirko šokola- 
dinių cannoli, pasigyrė įstojęs į jūrų laivyną ir, praėjus ke- 
turioms minutėms nuo parduotuvėlės uždarymo, nutraukė 
žemyn mano kelnaites. Tiesiog “Skaniuose pyragaičiuose"', 
ant grindų, už dėžės, prikrautos šokoladinių gardumynų. 

Kitą sykį jį sutikau tik po trejų metų. Važiavau tėvelio 
biuiku į prekybos centrą ir išvydau Morelį, stoviniuojantį 
priešais Džiovinčinio mėsos turgų. Aš daviau ugnies ga- 
lingam V-8 varikliui, šoktelėjau per kelkraštį ir dėjau Mo- 
reliui į šikną. Jis šūstelėjo nuo priekinio dešiniojo sparno. 
Sustabdžiusi automobilį, išlipau įvertinti rezultato. 

— Ar kas nors lūžo? 

Jis tysojo ant šaligatvio ir dėbsojo man po sijonu. 


— Mano koja. 

— Tai gerai, — paguodžiau. Paskui apsisukau ant kul- 
no, įlipau į biuiką ir nuvažiavau į prekybos centrą. 

Šitą incidentą pavadinau laikinu pamišimu ir, patei- 
sindama save, norėčiau pridurti, kad nuo to karto nesu nie- 
ko pervažiavusi. 


Žiemos mėnesiais vėjas šiaušdavo Hamiltono aveniu, 
kaukdamas palei veidrodinius langus, prinešdamas visokio 
šlamšto prie šaligatvių bordiūrų ir krautuvių pasienių. Va- 
sarą oras pasikeisdavo, rodos, pakibdavo drėgmės ir an- 
gliavandenilių pritvinkusi migla, kuri virpėdavo virš įkai- 
tusio cemento ir tirpdydavo asfaltą. Cikados svirpdavo, 
šiukšlių konteineriai skleisdavo tvaiką, 0 virš visų valsti- 
jos beisbolo aikščių nusidriekdavo dulkių debesys. Mano 
supratimu, visa tai ir buvo dalis stebuklo, kuriuo džiaug- 
davaisi gyvendamas Niudžersyje. 

Šią popietę nutariau nepaisyti gerklę graužiančio ozo- 
no, kuris kaupdavosi rugpjūčio mėnesį, ir sėsti į savo “Maz- 
dą Miatą“, atsidarius stoglangį. Oro kondicionierius veikė 
visu pajėgumu, aš traukiau dainą kartu su Polu Saimonu, 
pusilgių plaukų garbanos kuokštais plaikstėsi aplink veidą; 
visuomet budrios mėlynos akys ramiai slėpėsi už “Oakley" 
akinių nuo saulės, o koja sunkiai gulė ant greičio pedalo. 

Šiandien sekmadienis, todėl tėvų namuose manęs lau- 
kė mėsos troškinys. Stabtelėjau priešais raudoną šviesofo- 
ro šviesą ir Žvilgtelėjau į užpakalinio vaizdo veidrodėlį. 
Čia pat nusikeikiau, nes už vieno automobilio vairo išvy- 
dau Lenį Graberį. Kaukštelėjau galva; vairą. Prakeikimas! 
Su Graberiu lankėme tą pačią vidurinę mokyklą. Koks bu- 
vo lerva, toks ir liko. Tik šį sykį tas lerva buvo lerva kvad- 


ratu. Aš nebuvau susimokėjusi už savo “Miatą", o Grabe- 
ris dirbo turto išieškojimo firmoje. 

Kai prieš pusmetį pirkau automobilį, gyvenau kuo pui- 
kiausiai, turėjau padorų butą ir abonementą į “Reindžerius"". 
O paskui ėmė ir atleido iš darbo. Neliko nei pinigų, nei 
galimybės ką nors gauti kreditan. 

Dar kartą kilstelėjau akis į veidrodėlį, sukandau dan- 
tis ir truktelėjau avarinį stabdį. Lenis — kaip dūmas. Kai 
bandai nutverti jį, jis išgaruoja, todėl negalėjau praleisti 
vienintelės likusios galimybės pasiderėti. Išsirangiau iš au- 
tomobilio, atsiprašiau vyriškio, įstrigusio tarp mūsų, ir iš- 
didžiai nužingsniavau prie Graberio. 

— Stefani Plam, — linksmai ir apsimestinai nustebęs 
pasakė Graberis. — Kokia garbė! 

Aš įsirėmiau rankomis į stogą ir pažvelgiau pro atvirą 
langą. 

— Leni, aš važiuoju pas tėvus pietų. Gal nenuvarysi 
mano automobilio, kol būsiu pas juos? Matai, būtų tikrai 
nepadoru, Leni. 

— Aš labai nepadorus vaikinas, Stef. Todėl ir dirbu 
šitą darbelį. Iš manęs visko galima tikėtis. 

Užsidegė žalia šviesa ir už Graberio stovinčio auto- 
mobilio vairuotojas užgulė signalą. 

— Gal galėtume susitarti? — kalbinau Lenį. 

— Ar tai reikštų, kad tu apsinuoginsi? 

Įsivaizdavau, kaip griebiu jam už nosies ir suku ją tol, 
kol jis ima žviegti kaip paršas. Tik bėda, kad tektų jį pa- 
liesti. Verčiau imtis ko nors švelnesnio. 

— Leisk man jį pasilaikyti per naktį, o rytoj iš pat ry- 
to pristatysiu tiesiai į aikštelę. 

— Nieko nebus, — atsakė Graberis. — Tu velniškai 
slidi. Jau penkias dienas vaikausi šį automobilį. 


— Viena diena daugiau ar mažiau. 

— Tada lauksiu, kol man padėkosi, žinai, kaip? 

Aš vos neužspringau. 

— Pamiršk. Pasiimk tą automobilį. Arba gali pasiimti 
jį tuoj pat. Pas tėvus aš nueisiu ir pėsčia. 

Graberio akys klaidžiojo mano krūtine. Aš nešioju 36 B. 
Didoka mano ūgiui, tačiau toli gražu ne triuškinanti. Buvau 
apsirengusi juodus elastinius šortus ir platų nertinį. Nieko 
gundančio, bet Lenis vis viena tirpo. 
minio danties. 

— Tikiuosi, galėsiu luktelėti iki rytojaus. Galų gale 
mes juk drauge lankėme mokyklą. 

— Aha, — nieko geresnio nesugalvojau. 

Po penkių minučių išsukau iš Hamiltono aveniu į Ruz- 
velto. Nors iki tėvų namų dar buvo likę du kvartalai, šeimos 
kvapas jau smelkėsi į mane, traukė į pačią miestelio širdį. 
Šioje vietoje buvo įsikūrusi ne tik šeimų bendruomenė — čia 
gyveno ir jų giminaičiai. Čia jauteisi saugus, supo meilė, sta- 
bilumas, ritualai. Laikrodis prietaisų skyde rodė, jog vėluoju 
septynias minutes, o aš taip norėjau sušukti, kad esu namie. 

Sustabdžiau automobilį ir apmečiau akimis siaurą dvi- 
aukštį dviejų butų namą žaliuzėmis uždangstyta veranda ir 
skardine pastoge. Plamų pusė buvo geltona, tokia pat kaip 
ir prieš keturiasdešimt metų, rudu stogu. Abipus cementi- 
nio prieangio sviro putinų krūmai, o palei verandą žydėjo 
vienodais tarpais susodintos raudonos pelargonijos. Tai bu- 
vo paprasčiausias butas. Tik įėjus galėjai patekti į svetai- 
nę, toliau buvo valgomasis ir galiausiai virtuvė. Antrame 
aukšte įrengti trys miegamieji ir vonios kambarys. Mažas 
švarutis namukas buvo persisunkęs virtuvės kvapu, prigrūs- 
tas baldų. 

Kaimynė, ponia Markovič, gyvenanti iš socialinio 
draudimo lėšų ir įstengianti nusipirkti tiktai per pardavi- 
mus siūlomų dažų, savo pusę buvo nudažiusi žalia spalva. 

Prie atvirų durų išdygo mama. 

— Stefani, — šūktelėjo ji, — ką ten veiki automobi- 
lyje? Tu vėluoji vakarienės. Pati žinai, kaip tėvas nemėgs- 
ta laukti. Bulvės aušta. Troškinys išdžius. 

Valgis — miestelyje svarbus dalykas. Mėnulis sukasi 
aplink Žemę, Žemė sukasi aplink Saulę, o miestelyje svar- 
biausia — mėsos troškinys. Kiek atsimenu, mano tėvų gy- 
venimą valdė penkiasvariai mėsos gabalai, kuo puikiausiai 
paruošti šeštai valandai. 

Senelė Mazur stovėjo per porą pėdų už mamos. 

— Ir man tokių reiktų, — pasakė ji, varstydama akimis 
mano šortus. — Žinok, mano kojos dar visai gražios. — Ji 
pasikėlė sijoną ir apžiūrėjo kelius. — Kaip tu manai? Gal ir 
neblogai atrodyčiau su tais dviratininkų drabužėliais? 

Senelės Mazur keliai buvo kaip apskritos durų rankenos. 
Kadaise ji buvo gražuolė, tačiau metams bėgant oda suglebo, 
kaulai iššoko. Bet jeigu ji užsimanė šitokių šortų — tegul. 
Mano galva, tai dar vienas Niudžersio privalumas: net senu- 
tėms leidžiama rengtis neįprastai. 

Iš virtuvės pasigirdo pasipiktinusio tėvo niurzgėjimas. 
Jis ten pjaustė mėsą. 

— Dviratininkų šortai, — bambėdamas pliaukštelėjo 
delnu sau į kaktą. — Ak! 

Prieš dvejus metus, kai senelio Mazur arterijos užsi- 
kimšo nuo riebalų ir dėl to jis nukeliavo valgyti didžiojo 
kiaulienos kepsnio į dangų, senelė Mazur atsikraustė pas 
mano tėvus. Taip čia ir liko iki šiol. Mano tėvas susitaikė 
su viskuo, pasitelkęs Senojo Pasaulio stoicizmą ir taktišką 
bambėjimą. 

Pamenu, jis pasakojo man apie vaikystėje turėtą šunį. 
Pasirodo, tas šuva buvo pats bjauriausias, seniausias ir kvai- 
liausias iš visų šunų. Jis visiškai nekontroliavo savęs ir 
myžčiojo ant kiekvieno kampo. Visi jo dantys buvo išpu- 
vę, kaulai susukti artrito, o po kailiu judėjo didžiuliai rie- 
būs gumbai. Vieną dieną senelis Plamas nusivedė šunį už 
garažo ir nušovė. Aš įsivaizdavau, kad kartais mano tėvo 
fantazija piešdavo panašią pabaigą ir senelei Mazur. 

— Kodėl nenešioji suknelių? — priekaištavo mama, 
įnešdama pupeles ir svogūnėlių padažą. — Trisdešimtme- 
tė, o tebevaikštai apsitempusi tais vaikėziškais skarmalais. 
Ir nesitikėk gauti jokio padoraus vyro. 

— Jokio vyro man nereikia. Vieną turėjau, jau soti. 

— Taigi tas tavo vyras buvo gryna arklio subinė, — 
pareiškė senelė Mazur. 

Neprieštaravau. Mano buvęs vyras — tikra arklio su- 
binė. Tuo įsitikinau tada, kai aptikau jį flagrante delicto* 
ant valgomojo stalo su Džoise Barnhart. 

— Girdėjau, Loretos Bazik sūnus paliko žmoną, — pa- 
sakojo mama. — Ar tu prisimeni jį? Ronaldą Baziką? 

Supratau, kur ji lenkė, tačiau nepasidaviau. 

— Neketinu terliotis su Ronaldu Baziku, — atsakiau 
jai. — Nė negalvoju. 

— O kuo blogas Ronaldas Bazikas? 

Ronaldas Bazikas — jau plinkantis nutukęs mėsinin- 
kas. Galbūt svarstydama šį klausimą aš ir elgiuosi kaip sno- 
bė, tačiau man sunku įsivaizduoti kokius nors romantiškus 
santykius su vyru, kuris ištisas dienas mėsinėja viščiukus. 

Mama spaudė mane toliau: 

— Na, gerai, o kaip Bernis Kuncas? Sutikau jį chemi- 


* Flagrante delicto /ot. — nusikaltimo vietoje. Vert. 

nėje valykloje, tai jis lyg ir pasiteiravo apie tave. Manau, 
kad domisi. Galėčiau pakviesti jį kavutės su tortu. 

Sprendžiant iš visko, mama jau turbūt pakvietė Bernį, 
ir gal šią akimirką jis kaip tik sukiojasi po kvartalą, čiau- 
modamas “Tic-Tac". 

— Nenoriu kalbėti apie Bernį, — pasakiau aš. — Tu- 
riu jums kai ką pasakyti. Blogų naujienų... 

Aš baiminausi šios temos ir atidėliojau kiek galima 
ilgiau. 

Mama griebėsi sau už burnos. 

— Aptikai auglį krūtyje! 

Mūsų šeimoje niekas niekada neturėjo auglių krūtyse, 
tačiau mama neprarado budrumo. 

— Mano krūtims nenutiko nieko bloga. Problemos dėl 
darbo. 

— Kas dėl darbo? 

— Aš jo nebeturiu. Mane atleido. 

— Atleido! — sužiopčiojo ji. — Kaip tai atsitiko? Ši- 
toks geras darbas! Jis tau taip patiko. 

“E. E. Martino" firmai aš supirkinėjau nukainotus mo- 
teriškus apatinius drabužius. Dirbau Niuarke, kuris toli gra- 
žu nebuvo panašus į rojų Rojaus valstybėje. Tiesą sakant, 
šis darbas patiko mano motinai, ji žavėjosi juo, o man daž- 
niausiai tekdavo derėtis dėl madingų nailoninių kelnaičių 
kainos. “E. E. Martinas" nesilygino su “Victoria Sycret". 

— Aš nesijaudinčiau, — svarstė mama. — Apatinio 
trikotažo supirkėjai darbo turi per akis. 

Apatinio trikotažo supirkėjai jau nebeturi darbo. O ypač 
tie, kurie dirbo “E. E. Martino" firmoje. Darbas čia už atlygi- 
nimą pavertė mane raupsuotąja. Šią žiemą “E. E. Martinas“ 
įniko kyšininkauti, ir galų gale visos gaujos veikla iškilo į 
viešumą. Pagrindinis veikėjas buvo apkaltintas nelegalia 

veikla, “E. E. Martinas“ parduotas “Baldicott, Inc.“, o aš, 
visai čia niekuo dėta, baigiau karjerą, eidama valyti namus. 

— Aš jau šešis mėnesius sėdžiu be darbo. 

— Šešis mėnesius! Ir aš nieko nežinau! Tikra motina 
nežino, kad jos vaikas gatvėje! 

— Visai aš ne gatvėje. Dirbau visokius laikinus dar- 
bus. Tvarkiau bylas ir panašiai. 

Ir nuolat leidausi žemyn. Buvau užsiregistravusi vi- 
sose įdarbinimo agentūrose, kurios veikė didesnėje Tren- 
tono dalyje, ir sąžiningai skaičiau kiekvieną skelbimą apie 
darbuotojų paiešką. Aš nebuvau išranki, man netiko tik sek- 
so paslaugų teikimas telefonu ir šunų priežiūra. Vis dėlto 
mano ateitis neatrodė šviesi. Pradiniam, mokinės, etapui 
buvau per aukštos kvalifikacijos, o vadovavimo darbųi trū- 
ko patirties. 

Tėvas pasmeigė dar vieną troškintos mėsos gabalą ir 
įsidėjo į lėkštę. Trisdešimt metų jis dirbo pašte ir galėjo 
anksti išeiti į pensiją. Dabar jis dalį dienos dirbo taksistu. 

— Vakar susitikau tavo pusbrolį Vinį, — prašneko 
jis. — Jis ieško administratorės. Galėtum jam paskambinti. 

Tik tokios karjeros ir troškau — segioti-dokumentus 
Viniui. Jį mažiausiai mylėjau iš visos giminės. Vinis — kir- 
minas, seksualinis maniakas, šuns šūdas. 

— Kiek jis žada? — paklausiau aš. 

Tėvas gūžtelėjo pečiais. 

— Turbūt minimumą. 

Nuostabu. Idealus darbas žmogui, jau sėdinčiam ne- 
vilties dugne. Sumautas bosas, sumautas darbas, sumautas | 
užmokestis. Galėčiau gailėtis savęs be galo. 

— Pats geriausias dalykas, kad jis arti, — samprotavo 
mama. — Galėtum kasdien ateiti pietų. 

Sėdėjau sustingusi ir mąsčiau, kad verčiau jau adatą 
susivarysiu į akį, o ne dirbsiu pas jį. 


M 

Pro mano miegamojo užuolaidų plyšį brovėsi saulės 
spindulys, svetainėje grėsmingai zvimbė oro kondicionie- 
rius, pranašaudamas dar vieną karštą rytą, o radijo laikro- 
dis mėlynais skaičiukais siuntė man žinią, jog jau devinta 
valanda. Diena prasidėjo be manęs. 

Atsidususi išsiritau iš lovos ir nuslinkau į tualetą. Iš 
ten nukėblinau į virtuvę ir atsistojau priešais šaldytuvą, vil- 
damasi, jog per naktį jį bus aplankiusios šaldytuvų fėjos. 
Atidariau dureles ir įsispoksojau į tuščias lentynėles: ste- 
buklas neįvyko — nei iš sviesto lopinėlių sviestinėje, nei 
iš susitraukusių traškučių trupinėlių maisto nepasidaugi- 
no. Pusė indelio majonezo, butelis alaus, apipelėjusi kvie- 
tinė duona, į plėvelę įsukta gleivėta salotų gūželė ir dėžutė 
pašarėlio žiurkėnui. Štai tiek turėjau, kad nenumirčiau iš 
bado. Pasvarsčiau, ar devintą ryto ne per anksti gerti alų. 
Šiaip ar taip, Maskvoje jau ketvirta dienos. Kaip tik. 

Išgėriau pusę butelio alaus ir liūdna nupėdinau prie 
svetainės lango. Atitraukusi užuolaidas, žvilgtelėjau žemyn 
į automobilių stovėjimo aikštelę. Mano “Miatos" nebebu- 
vo. Lenis anksti smogė. Nenustebau, tačiau gerklėje sudilg- 
čiojo. Dabar aš — oficiali bastūnė. 

Negana to, įpusėjusi desertą suminkštėjau ir prižadė- 
jau mamai, kad nueisiu pas Vinį. 

Nuspūdinau į dušą ir po pusvalandžio išsvirduliavau 
“ visai apgirtusi. Užsitempiau pėdkelnes, kostiumėlį — pa- 
siruošiau vykdyti savo įsipareigojimą mamai. 

Mano žiurkėnas Reksas dar tebemiegojo savo skardi- 
nėlėje nuo sriubos, kuri buvo jo narvelyje ant virtuvinio 
baro. Įmečiau į jo indą keletą rutuliukų pašarėlio ir pasiun- 
čiau oro bučinį. Reksas pramerkė juodas akis ir sumirksė- 

jo. Pakraipė ūsus, apuostė savo porciją ir nusisuko. Negali 
pykti ant jo. Vakar bandžiau pati paragauti pusryčiams ir 
nesusižavėjau. 

Užrakinusi butą, pėsčiomis Sent Džeimso gatve pasu- 
kau į “Blue Ribbon“ panaudotų automobilių parką už trijų 
kvartalų. Pačiame aikštelės priekyje stovėjo “Nova", kuri 
prašėsi nuperkama už 500 dolerių. Visas jos korpusas bu- 
vo aprūdijęs, ištvėręs ne vieną avariją. Vargu ar ją 1švis 
galėtum pavadinti automobiliu. Tačiau “Blue Ribbon" siū- 
lė tokią kainą, kad užtektų paaukoti televizorių ir vaizdo 
grotuvą. Dar pridėčiau virtuvės kombainą bei mikrobangų 
krosnelę, ir visos registracijos išlaidos bei mokesčiai būtų 
padengti. 

Sėdusi į “Novą", nuvairavau tiesiai pas Vinį. Automo- 
bilį pastačiau aikštelėje ties Hamiltono ir Ouldeno aveniu 
kampu, ištraukiau raktelį ir luktelėjau, kol aprims variklis. 
Pasimeldusi, kad joks pažįstamas manęs dabar nepastebė- 
tų, skubiai išlipau ir sprukau į netoliese esantį pastatą, ku- 
rio apatiniame aukšte buvo įsikūrusi kontora. Virš durų mė- 
lynos ir baltos spalvos iškaba rėkė: “Vincento Plamo už- 
stato įmokų kompanija". Mažesnės raidės skelbė, jog pa- 
slaugos visą parą teikiamos visoje šalyje. Vincentas Pla- 
mas buvo patogiai įsikūręs tarp cheminės valyklos ir “Fio- 
rello Deli", jo specializacija buvo šeimyniniai kivirčai, chu- 
liganizmas, automobilių vagystės, DWI* ir vagiliavimas iš 
parduotuvių. Tai buvo nedidelė dviejų kambarių tipiška 
kontora. Sienos iškaltos pigiomis riešutmedžio lentelėmis, 
ant grindų — paprastas, fabriko gamybos rudas kilimas. 
Priimamajame prie sienos glaudėsi šiuolaikiška daniško sti- 
liaus sofa, aptraukta ruda medžiaga, ir juodai rudas rašo- 


* DWI — nuoroda dėl kelių eismo taisyklių pažeidimų, kai vairuotojas 
vairuoja apsvaigęs. j 

masis stalas, ant kurio tolimesniojo kampo stovėjo kelių 
linijų telefonas ir kompiuteris. 

Už stalo paskendusi bylose sėdėjo Vinio sekretorė. 

— Taip? 

— Aš esu Stefani Plam. Atėjau pas savo pusbrolį Vinį. 

— Stefani Plam! — Ji pakėlė galvą. — Aš — Konė 
Rozol:. Tu ėjai į mokyklą kartu su mano mažąja sesute Ti- 
na. Vaje, tikiuosi, atėjai ne užstato ieškoti. 

Dabar atpažinau ją. Ji buvo tikra Tinos kopija, tik vy- 
resnė. Pilnesnė per liemenį, platesnio veido. Kupeta su- 
šiauštų juodų plaukų, nepriekaištinga tamsokos spalvos 
oda, ant viršutinės lūpos šeriukai. 

— Atėjau ieškoti ne ko kito, o uždarbio, — nuraminau 

Konę. — Girdėjau, Viniui reikia darbuotojo. 
Ė — Mes ką tik priėmėme, tačiau, tarp mūsų kalbant, nie- 
ko nepraradai. Menkas darbas. Atlyginimas minimalus, be 
to, visą dieną tenka praklūpoti ant kelių, traukiant abėcėlės 
dainelę. Galiu drąsiai pasakyti — jeigu jau nusprendei pra- 
leisti tiek laiko klūpomis, tai gali susirasti kai ką geresnio, 
už ką daugiau moka. Turbūt supranti, ką turiu galvoje? 

— Paskutinį kartą klūpėjau prieš dvejus metus. Ieško- 
jau kontaktinio lęšio. 

— Klausyk, jeigu tau tikrai reikia darbo, kodėl nepa- 
prašius Vinio tau leisti ieškoti paleistųjų už užstatą, kurie 
slepiasi nuo teismo? Čia tai bent užsidirbtum. 


— Kiek? 
— Dešimt procentų užstato sumos, — Konė ištraukė 
aplanką iš viršutinio stalčiaus. — Štai šitą gavom tik va- 


kar. Užstatas 100 000 dolerių, o jis nepasirodė teisme. Jei- 
gu jį surastum ir pristatytum, gautum 10 000 dolerių. 
Atsirėmiau į stalą, kad nenuvirsčiau. 
— Dešimt tūkstančių dolerių už tai, kad surasčiau vie- 
ną vyruką? O kur čia šuo pakastas? 

— Kartais jie nenori, kad juos surastų, tada gali ir 
nušauti. Bet taip būna retai, — Konė pervertė bylą. — Šitas 
vyrukas vietinis. Mortis Bejersas jau buvo pradėjęs jį sekti, 
vadinasi, pradžia padaryta. Čia yra nuotraukos ir visa kita. 

— Kas atsitiko Morčiui Bejersui? 

— Trūko apendiksas. Vakar naktį, pusę dvyliktos. Guli 
Sent Frensio ligoninėje, šone — drenas, nosyje — zondas. 

Aš nenorėjau linkėti Morčiui Bejersui nieko bloga, ta- 
čiau galimybė užimti jo vietą mane labai sudomino. Masi- 
no pinigai, o ir pareigos buvo neblogos. Kita vertus, de- 
zertyrus gaudyti — ne juokai, o aš esu visiška bailė, kai 
kalba sukasi apie grėsmę mano kūno dalims. 

— Kiek suprantu, šitą vyruką nebūtų sunku surasti, — 
pasakė Konė. — Galėtum nueiti pasišnekėti su jo motina. O 
pajutusi riziką, galėtum viską mesti. Ką prarastum? 

Tik savo gyvybę. 

— Nežinau. Man nepatinka ta dalis, kur kalbama apie 
šaudymą. 

— Turbūt panašu į važiavimą mokamu greitkeliu, — 
svarstė Konė. — Gal ir priprasi. Tik pagalvok, vien gyveni- 
mas Niudžersyje ko vertas: nuodingos atliekos, už vairo — 
aštuoniolikmečiai, ginkluoti šizofrenikai. Kas čia tokio, jei- 
gu dar ir koks nors lunatikas paleis į tave kulką. 

Čia tai mūsų nuomonės sutapo. O 10 000 dolerių pa- 
siutusiai traukė. Susimokėčiau kreditoriams ir vėl gyven- 
čiau kaip Žmogus. 


— Gerai, — sutikau aš. — Imu. 

— Pirmiausia turi pasikalbėti su Viniu, — Konė pasi- 
suko su kėde į Vinio kabineto duris. — Ei, Vini! — šūkte- 
lėjo ji. — Yra reikalas. 


Viniui buvo keturiasdešimt penkeri, beveik šešių pė- 
dų ūgio lieknas bekaulis kūnas atrodė lyg šeško. Jis nešio- 

jo smailianosius batus, mėgo smailiakrūtes moteris ir tam- 
siaodžius jaunuolius, vairavo kadilaką “Seville". 

— Stefa nori imtis ieškoti paleistųjų už užstatą, — pa- 
aiškino Konė Viniui. 

— Nė nesvajok. Tai pavojinga, — kaip kirviu nukirto 
Vinis. — Dauguma mano agentų prieš tai dirbo apsaugi- 
ninkais. Be to, reikia nusimanyti apie teisėsaugą. 

— Aš galiu išmokti, — pažadėjau jam. 

— Pirmiausia išmok. Tada ir ateisi. 

— Man reikia darbo dabar. 

— Čia ne mano problema. 

Pamačiau, kad atėjo laikas jį spustelėti. 

— Tuoj bus ir tavo, Vini. Aš galiu pasišnekučiuoti su 
Liusile. 

Liusilė buvo Vinio Žmona ir vienintelė visame mies- 
telyje nežinojo apie keistus seksualinius Vinio potraukius. 
Liusilė gyveno labai kietai užsimerkusi, ir ne mano reika- 
las buvo jai atverti akis. Žinoma, nebent ji paklaustų... tuo- 
met visai kiti popieriai. 

— Tu mane šantažuoji? Savo tikrą pusbrolį? 

— Atėjo sunkūs laikai. 

Jis atsisuko į Konę. 

— Duok jai keletą civilinių bylų. Jas galima sutvar- 
kyti telefonu. 

— Aš noriu būtent anos, — pasakiau, rodydama į ap- 
lanką ant Konės stalo. — Ta, kuri verta 10 000 dolerių. 

— Pamiršk. Čia įpainiota žmogžudystė. Aš niekada ne- 
būčiau davęs užstato, bet jis iš miestelio, pagailėjau jo mo- 
tinos. Patikėk, ne tau spręsti tokius reikalus. 

— Man reikia pinigų, Vini. Suteik man progą, ir aš 
pristatysiu jį. 

— Kai sužaliuos lazda, — atšovė Vinis. — Šitas vyru- 

kas nesirodo teisme, man padarė šimto tūkstančių skylę. 
Aš nesiruošiu jo siundyti mėgėja. 

Konė pavartė akis. 

— Galima pagalvoti, jog nukentėjo tavo kišenė. Nuos- 
tolį patyrė draudimo kompanija. Nieko baisaus. 

— Duok man savaitę, Vini, — pasakiau aš. — Jeigu 
aš jo nesurasiu per savaitę, galėsi atiduoti kitam. 

— Tau neduočiau ir pusvalandžio. 

Aš giliai įkvėpiau ir palinkau prie Vinio ausies: 

— Aš viską žinau apie madam Zarecki, jos botagus ir 
grandines. Žinau apie berniukus. Ir žinau apie antį. 

Jis tylėjo iki baltumo suspaudęs lūpas, ir aš supratau, 
jog ant meškerės užkibo. Jeigu Liusilė sužinotų, ką jis pa- 
darė ančiai, apsivemtų. Tada pasakytų savo tėvui, Kieta- 
jam Hariui, ir Haris Vinį iškastruotų. 

— Tai ko aš ieškau? — paklausiau Vinį. 

Vinis padavė bylą. 

— Džozefo Morelio. 

Mano širdis krūptelėjo. Aš girdėjau, kad Morelis bu- 
vo įsipainiojęs į žmogžudystę. Miestelyje tai buvo sensa- 
cija, kiekviena žmogžudystės detalė buvo aprašyta pirma- 
jame Trentono Times puslapyje. DOROVINGASIS POLI- 
CININKAS NUŠAUNA BEGINKLĮ ŽMOGŲ. Tai atsitiko 
daugiau kaip prieš mėnesį, vėliau visas kalbas apie Morelį 
nutraukė kiti, daug svarbesni įvykiai (tokie kaip tikslus l0- 
terijos laimėjimas). Kadangi daugiau informacijos nebu- 
vo, aš maniau, jog Žmogus buvo nušautas, vykdant tarny- 
binę pareigą. Net neatėjo į galvą, kad Morelis galėtų būti 
kaltinamas žmogžudyste. 

Mano reakcija, matyt, nepraslydo Viniui pro akis. 

— Sprendžiant iš tavo veido išraiškos, atrodytų, kad 
tu jį pažįsti. 

Aš linktelėjau galvą. 

— Kai mokiausi vidurinėje, pardaviau jam pyragėlį. 

Konė išsišiepė. 

— Brangute, pusė Niudžersio moterų yra pardavusios 
jam savo pyragėlį. 


2 skyrius 


Užėjusi į “Fiorello", nusipirkau sodos vandens skar- 
dinėlę ir gurkšnodama grįžau prie savo automobilio. Įsi- 
rangiau prie vairo, atsisegiau dvi viršutines raudonų marš- 
kinėlių sagutes ir nusimoviau pėdkelnes, nes nebegalėjau 
tverti karščio. Tada atsiverčiau Morelio bylą ir pirmiausia 
apžiūrėjau nuotraukas: viena buvo mėgėjiška, kurioje jis 
apsirengęs rudu odiniu švarku ir džinsais, o kitoje jis vilkėjo 
oficialia apranga, marškiniais ir kaklaraiščiu. Pastaroji, ma- 
tyt, paimta iš policijos archyvų. Jis mažai tepasikeitęs. Gal- 
būt liesesnis. Labiau išryškėję veido bruožai. Keletas raukš- 
lelių susimetusios ties akimis. Dešinįjį antakį kerta švie- 
žias randas, dėl to vokas šiek tiek padribęs. Kažkoks nenu- 
sakomas. Grėsmingas. 

Morelis pasinaudojo mano naivumu ne vieną, bet du 
kartus. Po to, kas įvyko duonos parduotuvėje ant grindų, 
jis niekada nepaskambino, neatsiuntė atviruko, net neatsi- 
sveikino. Blogiausia, kad aš laukiau jo skambučio. Merė 
Lu Molnar buvo teisi. Džozefas Morelis nesustabdomas. 

Tai jau praeitis, nuraminau save. Per paskutinius vie- 
nuolika metų šį vyrą mačiau gal tris ar keturis kartus ir tai 
tik iš tolo. Morelis tebuvo mano vaikystės dalis, o mano 
vaikiški jausmai šiandien nebeturi reikšmės. Manęs laukė 

darbas. Paprastas ir nesunkus. Morelio būčiau ieškojusi ne 
dėl to, kad norėčiau atsilyginti už senas žaizdas. Surasti 
Morelį man reiškė gauti pinigų už nuomą. Taigi taip. Tik 
kažkodėl skrandyje netikėtai susimetė gniutulas. 

Užstato įmokos dokumente buvo nurodyta, kad More- 
lis gyvena daugiabučių komplekse prie 1-ojo kelio. Turbūt 
nuo čia ir reikėtų pradėti. Abejojau, ar Morelis bus savo 
bute, bet aš galėčiau apklausti jo kaimynus, pažiūrėti, ar 
jis pasiima paštą. 

Padėjau aplanką į šalį ir nenoriai įspraudžiau kojas į 
savo juodus batelius. Pasukau raktelį. Jokio garso. Trink- 
telėjau kumščiu į prietaisų skydelį ir su palengvėjimu su- 
niurzgėjau, nes variklis užsivedė. 

Po dešimties minučių įsukau į aikštelę prie Morelio 
namų. Čia stovėjo patogūs dviaukščiai plytiniai namai. 
Kiekvienas pastatas turėjo po du pasažus. Kiekvieną pasa- 
žą sudarė aštuoni butai, keturi viršuje ir keturi apačioje. 
Aš išjungiau variklį ir apžiūrėjau butų numerius. Morelio 
butas buvo pirmo aukšto užpakalinėje dalyje. 

Kurį laiką sėdėjau apkvaitusi ir sutrikusi. Tarkim, Mo- 
relis sėdi namie. Ką aš darysiu? Pagąsdinsiu, jog pasaky- 
siu jo motinai, jeigu jis nesiteiks eiti su manim laisva va- 
lia? Tas vyras jau kartą nužudė Žmogų. Jis buvo daug pa- 
statęs ant kortos. Sunku įsivaizduoti, kad jis gali mane su- 
žeisti, tačiau labai tikėtina, kad galėjo mirtinai išgąsdinti. 
Dar niekada jokie keblumai nėra manęs sustabdę, aklai grie- 
biantis pačių kvailiausių projektų... kad ir nesėkminga san- 
tuoka su Dikiu Oru, arklio subine. Prisiminusi jį, nevalin- 
gai išsiviepiau. Sunku patikėti, kad aš tikrai buvau ištekė- 
jusi už vyro, kurio vardas Dikis*. 


* Dick — vulg. vyriškas lytinis organas. 

Na, gerai, pamaniau, pamiršk Dikį. Dabar svarbu Mo- 
relio planas. Reikia patikrinti jo pašto dėžutę, o paskui ir 
butą. Jeigu mane lydės sėkmė (arba nesėkmė — priklauso 
nuo to, kaip pažiūrėsi) ir jis atidarys duris, aš ką nors bjau- 
riai sumeluosiu ir dingsiu. Tada iškviesiu policiją, ir tegu 
jie patys imsis fizinių veiksmų. 

Nužingsniavau asfaltu ir labai kruopščiai apžiūrėjau 
plytų sienoje įmūrytas pašto dėžutes. Visose buvo pilna vo- 
kų. Morelio — labiausiai prikimšta. Aš perėjau pasažą ir 
pabeldžiau į jo duris. Tylu. Stebuklas. Pabeldžiau dar kar- 
tą, palaukiau. Nieko. Pasukau už pastato ir atskaičiavau lan- 
gus. Keturi iki Morelio ir keturi iki-kito, greta esančio bu- 
to. Morelio langai buvo uždangstyti, tačiau aš prislinkau 
artyn ir vis viena prisiplojau prie lango, stengdamasi ką 
nors įžiūrėti pro užuolaidos kraštelį. Jeigu staiga užuolai- 
dą kas nors pakeltų ir išlįstų veidas, aš čia pat vietoje pri- 
leisčiau į kelnes. Laimė, užuolaidų niekas nepakėlė, ir, ne- 
laimė, aš nieko pro jas neįžiūrėjau. Grįžau į pasažą ir pa- 
bandžiau prisibelsti į kitus tris butus. Dviejuose buvo tylu. 
Trečiajame gyveno senyva moteriškė, kuri per visus šeše- 
rius metus Morelio nebuvo akyse regėjusi. Aklavietė. 

Vėl įsėdusi į automobilį, bandžiau sugalvoti, ko imtis 
toliau. Visoje apylinkėje buvo visiškai tylu: pro atvirus lan- 
gus nesigirdėjo televizorių garsų, dviračiais nevažinėjo vai- 
kai, kiemuose nesidraskė nė vienas šuo. Tokios vietos šei- 
mų netraukia, pagalvojau. Panašu, kad čia kaimynas nepa- 
žįsta kaimyno. 

Į aikštelę įriedėjo sportinis automobilis ir, apsukęs ma- 
ne plačiu lanku, sustojo vienoje iš priekinių vietų. Kurį lai- 
ką vairuotojas nelipo iš mašinos, ir aš pagalvojau, ar tai 
tik nebus koks nors slaptas susitikimas. Kadangi nieko ge- 
resnio nebuvau numačiusi, laukiau, kas bus toliau. Po pen- 

kių minučių vairuotojo durelės prasivėrė, išlipo vyriškis ir 
nuėjo prie kaimyninio pasažo. 

Aš negalėjau patikėti savo akimis! Taigi tas vyrukas — 
Džo pusbrolis, Mučas* Morelis! Mučas, žinoma, turėjo tik- 
rą vardą, bet aš jo neprisiminiau. Kiek jį pažinojau, jis vi- 
są laiką buvo vadinamas Muču. Kai buvau maža, jis gyve- 
no kitoje gatvėje už Sent Frensio ligoninės. Visą laiką val- 
kiodavosi su Džo. Aš laikiau špygą, vildamasi, kad senis 
Mučas atėjo pas kaimynus paimti ko nors, ką Džo buvo 
pas juos palikęs. O gal kaip tik šią akimirką Mučas lupa 
Džo buto langą. Jau tirpau nuo minties, kad Mučas laužia- 
si į butą, tik staiga jis išdygo iš už pastato su raktu rankoje 
ir įėjo pro paradines Džo buto duris. 

Aš net nekrustelėjau, kol po dešimties minučių Mučas 
išlindo, nešdamasis juodą kuprinę, įlipo į automobilį ir nu- 
važiavo. Luktelėjau, kol jis atitolo, ir patraukiau iš pas- 
kos. Aš važiavau už dviejų automobilių taip įsikibusi į vai- 
rą, jog net krumpliai pabalo, širdis daužėsi krūtinėje, o pa- 
ti buvau apsvaigusi nuo pažadėtųjų 10 000 dolerių. 

Nusekiau Mučą iki Steito gatvės ir pamačiau, kaip jis 
įsuko į privatų kiemą. Aš apsukau kvartalą ir pastačiau au- 
tomobilį už kelių namų. Kažkada čia stovėjo madingi di- 
Septintą dešimtmetį kažkuris Steito gatvės gyventojas par- 
davė savo valdą tamsiaodžių šeimai, o po penkerių metų 
panikos apimti šį rajoną paliko likę baltieji gyventojai. Čia 
atsikėlė ne tokios turtingos šeimos, namai neteko savo gro- 
ŽiO, juose gyveno po vieną šeimininką, kiemus apleido, lan- 
gus užkalė. Tačiau kaip paprastai atsitinka, gerų sklypų ra- 
jonas ėmė keltis iš pelenų. 


* Mooch angl. — dykinėtojas. 

Po kelių minučių Mučas išėjo iš namo. Jis buvo vie- 
nas ir tuščiomis rankomis. O varge! Susekiau... Tačiau 
kiek galimybių, kad Džo Morelis sėdi sau namie, pasidė- 
jęs ant kelių turistinį krepšį? Nutariau, jog pamėginti vis 
tiek verta. Dabar tenka rinktis iš dviejų: galiu išsyk kviesti 
policiją arba pati eiti į žvalgybą. Jeigu iškviesčiau poli- 
ciją, o Morelio ten nebūtų, pasirodyčiau visiška bukagal- 
vė, o kitą kartą ji jau nesiskubintų man į pagalbą. Kita 
vertus, tikrai nenorėjau pati imtis tyrimo. Ne kažin koks 
naujai iškeptos darbuotojos, paieškos agentės, požiūris, 
bet taip jau buvo. 

Ilgai spoksojau į tą namą, tikėdamasi, jog Morelis iš- 
slinks į lauką, ir man nebereikės eiti vidun. Žvilgtelėjau | 
laikroduką ir prisiminiau valgį. Kol kas burnoje buvau tu- 
rėjusi tik pusryčius — pusę butelio alaus. Vėl dirstelėjau į 
namą. Jeigu su šituo reikalu susidoročiau, galėčiau sakyti, 
jog aukso kasyklos jau mano, ir kišenėje skambančius smul- 
kiuosius išleisčiau mėsainiui. Puikus stimulas. 

Giliai įkvėpiau, atvėriau dureles ir pakilau nuo sėdy- 
nės. Tai pats paprasčiausias darbas, raminau save. Nėra čia 
ko iš musės daryti dramblį. Jo gal ten net nėra. 

Tvirtu žingsniu, visą laiką kalbėdamasi su savimi, nu- 
ėjau šaligatviu. Pasiekusi namą, nedvejodama įėjau. Vesti- 
biulyje išrikiuotos pašto dėžutės rodė, kad pastate yra aš- 
tuoni butai. Visų butų durys išeina į bendrą laiptinę. Ant 
visų dėžučių buvo užrašytos pavardės, išskyrus 201 buto 
dėžutę. Nė ant vienos nesimatė Morelio pavardės. 

Kadangi geresnio plano neturėjau, nutariau išbandyti 
paslaptingąsias duris. Pasukau laiptų link, jausdama, kaip 
adrenalinas kaitina kraują. Kol pasiekiau antrą aukštą, šir- 
dis jau daužėsi. Baimės etapas, paaiškinau sau. Viskas nor- 
malu. Kelis kartus giliai įkvėpus, pavyko pritempti save 

prie to buto durų, nes smegenų motorika buvo prislopusi. Į 
duris beldėsi kažkokia ranka. O, šventoji rupūžyte, čia gi 
mano ranka! 

Pajutau, jog už durų tarsi kažkas sujudėjo. Kažkas bu- 
vo viduje ir dabar žvelgė į mane pro durų “akutę". More- 
lis? Galėjau kirsti lažybų. Oras užstrigo plaučiuose, 0 ger- 
klėje skausmingai tvinkčiojo pulsas. Kodėl aš taip elgiuo- 
si? Aš tik pigių moteriškų apatinių supirkėja. Iš kur man 
žinoti, kaip gaudyti žmogžudžius? 

Niekas neliepia laikyti jo žmogžudžiu, subariau save. 
Tiesiog galvok, kad jis koks nors agresyvus menkysta. Gal- 
vok apie jį kaip apie vyrą, kuris tave suvedžiojo, o paskui 
dar aprašė smulkmenas ant Marijo subproduktų parduotu- 
vės tualeto sienų. Aš krimstelėjau lūpą ir pasiunčiau tam 
žmogui už durų menkutę vilties ir netikrumo šypsenėlę, pa- 
tikindama save, jog nė vienas agresyvus menkysta neatsi- 
sakytų padėti tokiam atlapam kvailumui. 

Praėjo dar sekundė, ir aš tariausi girdinti jo tylų keiks- 
nojimą, svarstant, ar verta atverti duris. Aš netgi pamoja- 
vau mažuoju piršteliu priešais “akutę". Taip nekaltai, be 
jokio grasinimo. Parodžiau, jog esu tik pūkelis, ir Žinau, 
kad jis ten. 

Skląstis brūkštelėjo, durys virstelėjo, ir aš atsidūriau 
akis į akį priešais Morelį. 

Jo stotas atrodė pasyviai agresyvus, o balsas buvo ne- 
kantrus. 

— Ko nori? 

Jis buvo daug solidesnis negu anksčiau. Piktesnis. 
Akys šaltesnės, lūpos ciniškesnės. O aš maniau išvysianti 
berniuką, kuris galbūt kažką nužudė dėl aistros. Šitas prie- 
šais mane stovintis vyras žudytų šaltai ir profesionaliai. 

Akimirksniu sutramdžiau balsą ir sumelavau. 

— Aš ieškau Džo Džuniako... 

— Sumaišei butus. Čia nėra jokio Džuniako. 

Apsimečiau sutrikusia. Išspaudžiau silpną šypsenėlę. 

— Atleiskite... 

Jau Žengiau atgal, ruošdamasi bildėti laiptais žemyn, 
bet staiga Morelis mane atpažino. 

— Jėzau šventas! — aiktelėjo jis. — Stefani Plam? 

Man buvo pažįstamas ir balso tonas, ir tai, kas už jo 
slypėjo. Mano tėvas taip kalbėdavo nutvėręs Smulenų šu- 
nį, keliantį koją ant jo hortenzijų krūmo. Nieko tokio, ra- 
minau save. Elkis kaip niekur nieko, tarp mūsų juk neskam- 
bėjo meilės varpeliai. Nuo to man bus tik lengviau. 

— Džozefas Morelis, — nustebau aš. — Koks netikė- 
tumas! 

Jo akys prisimerkė. 

— Aha. Beveik toks pat kaip tada, kai įvarei į mane 
tėvo automobilį. 

Man knietėjo sušvelninti priešišką jo toną, todėl puo- 
liau aiškintis. Nors ir nebuvau įpareigota įtikinėti. 

— Tai įvyko netyčia. Man nusprūdo koja. 

— Pagalvok, netyčia! Tu užlėkei ant to prakeikto šali- 
gatvio ir nusitaikei į mane. Galėjai užmušti, — jis atsirė- 
mė į staktą ir apžiūrėjo koridorių. — Tai ką čia iš tikrųjų 
veiki? Prisiskaitei apie mane laikraščiuose ir nutarei, kad 
mano gyvenimas dar nevisiškai suknistas? 

Mano planas išgaravo. 

— Man nė motais tavo suknistas gyvenimas, — atšo- 
viau. — Aš dirbu pas savo pusbrolį Vinį. Tu pažeidei su- 
tartį dėl užstato. 

Šauniai kerti, Stefani. Nuostabiai valdaisi. 

Jis šyptelėjo. 

— Vinis pasiuntė tave manęs suimti? 

— Ar čia taip juokinga? 

— Žinoma. Galiu tau pasakyti, kad seniai neturėjau iš 
ko taip skaniai pakvatoti. 

Pateisinamas požiūris. Jeigu pakibtų ore dvidešimt me- 
telių arba net visas gyvenimėlis, 1r man praeitų noras juoktis. 

— Mums reikia pasikalbėti. 

— Sakyk greitai. Aš skubu. 

Sumečiau, kad per keturiasdešimt sekundžių aš jį įti- 
kinsiu pasiduoti. Kirsk nieko nelaukdama, pagalvojau. Ape- 
liuok į jo kaltę šeimai. 

— Kaip tavo mama? 

— Kodėl klausi? 

— Ji pasirašė sutartį dėl užstato. Jai teks sumokėti 
100 000 dolerių. Turės užstatyti namą. Ir ką gi pasakys 
visiems — kad jos sūnus Džo išsigando teismo? 

Jo veido bruožai paaštrėjo. 

— Tu tik gaišti laiką. Neketinu grįžti areštinėn. Jie už- 
rakins mane, o raktą išmes, ir man teliks netekti galvos. Pati 
žinai, kas laukia policininko kalėjime. Ne pyragai. O jeigu 
nori žinoti visą graudžią tiesą — tu būsi paskutinis Žmogus, 
kuriam leisčiau surinkti užstato pinigus. Tu beprotė. Tu per- 
važiavai mane tuo prakeiktu biuiku. 

Nors man buvo nusispjauti į Morelį ir jo nuomonę apie 
mane, atvirai kalbant, jo neapykanta skaudino. Giliai šir- 
dyje troškau, kad jis puoselėtų man šiltesnius jausmus. No- 
rėjosi paklausti, kodėl po to, kai sugundė mane duonos par- 
duotuvėje, jis nė kartelio nepaskambino. Tačiau aš užri- 
kau: 

— Ir reikėjo tave suvėžinti, nes buvai nusipelnęs. Tarp 
kitko, aš vos grybštelėjau tave. Koja lūžo tik todėl, kad 
supanikavai ir pačiam susipainiojo kojos. 

— Džiaukis, kad nepadaviau į teismą. 

— Džiaukis, kad neįjungiau atbulinio ir nepervažia- 
vau kokius tris ar keturis kartus. 

Morelis pavartė akis ir pakėlė rankas į dangų. 

— Neturiu laiko. Būtų malonu čia stoviniuoti ir ban- 
dyti perprasti moterišką logiką... 

— Moterišką logiką? Atsiprašau? 

Morelis pasitraukė nuo durų, užsivilko lengvą sporti- 
nį švarką ir pasičiupo nuo grindų juodąjį nailoninį krepšį. 

— Turiu dingti iš čia. 

— Kur eini? 

Jis stumtelėjo mane alkūne į šalį, užsikišo baisų juodą 
pistoletą už “Levis" juosmens, užrakino duris ir įsikišo rak- 
tą į kišenę. 

— Ne tavo reikalas. 

— Klausyk, — nenusileidau aš, sekdama jį laiptais 
žemyn. — Gal aš ir naujokė, bet nesu kvaila ir nemesiu 
pradėto darbo. Pasakiau Viniui, kad pristatysiu tave — taip 
ir bus. Gali bėgti, jei nori, bet aš seksiu tave ir padarysiu 
viską, ką reikia, kad sulaikyčiau. 

Kokia nesąmonė! Net pati nepatikėjau tuo, ką tauzi- 
jau. Man pasisekė jį surasti, tačiau suimti pavyktų tik tuo- 
met, jeigu užkliūčiau už jo, jau surišto, užkimšta gerkle, 
be sąmonės. Negarantuoju, kad ir tuomet pajėgčiau jį pa- 
tempti. 

Jis išėjo pro užpakalines namo duris ir pasuko prie pat 
pastato stovinčio naujausio modelio automobilio. 

— Nesivargink dėl numerio, — tarstelėjo jis. — Au- 
tomobilis skolintas. Po valandos turėsiu jau kitą. Ir neeik- 
vok jėgų sekdama mane. Nepavysi. Garantuoju. 

Jis švystelėjo krepšį ant priekinės sėdynės, jau buvo 
belipąs į automobilį, bet stabtelėjo. Tada atsisuko, išsitie- 
sė, persvėrė ranką per dureles ir pirmą kartą nuo mano pa- 

sirodymo ant jo slenksčio kurį laiką žvelgė į mane. Dabar 
jis nepyko, tik ramiai tyrinėjo. Tikras policininkas, pama- 
niau. Morelis, kurio aš nepažinojau. Suaugęs Morelis, jei- 
gu toks gyvūnas egzistavo. O gal čia tik senasis Morelis, 
ieškantis naujo bendravimo būdo? 

— Man patinka, kad tu taip susigarbanojai plaukus, — 
pagaliau ištarė jis. — Atitinka tavo charakterį. Gausybė ener- 
gijos, ne per daugiausia kontrolės, velniškai seksualu. 

— Tu nežinai, koks mano charakteris! 

— Aš pažįstu tą dalį, kuri velniškai seksuali. 

Pajutau, kaip man užkaito skruostai. 

— Netaktiška priminti tai. 

Morelis nusišypsojo. 

— Tu teisi. Kaip galbūt teisi ir dėl to biuiko. Matyt, 
aš nusipelniau būti pervažiuotas. 

— Ar tai atsiprašymas? 

— Ne. Bet kai kitą kartą žaisime traukinukais, galė- 
tum pašviesti Žibintuvėliu. 


Kai grįžau į Vinio kontorą, buvo beveik pirma valan- 
da. Aš šlumštelėjau į kėdę prie Konės stalo ir atverčiau gal- 
vą, kad pajusčiau kondicionuoto oro gaivą. 

— Tu bėgiojai? — paklausė Konė. — Tiek prakaito 
mačiau tik ant Niksono. 

— Mano automobilyje nėra kondicionieriaus. 

— Siaubas. Kaip sekasi su Moreliu? Gal ką nors ap- 
tikai? 

— Todėl aš ir čia. Man reikia pagalbos. Jį sugauti nė- 
ra taip paprasta. Turiu pasikalbėti su žmogumi, kuris yra 
šio darbo ekspertas. 

— Kaip tik tokį pažįstu. Reindžeris. Jo vardas ir pa- 

vardė — Rikardas Karlosas Manjosas. Antros kartos Ame- 
rikos kubietis. Dirbo specialiose pajėgose. Dabar dirba pas 
Vinį. Jis veikia taip, apie ką kiti agentai tik pasvajoja. Kar- 
tais trupučiuką paimprovizuoja, bet tai būdinga genijams, 
ar ne? 

— Improvizuoja? 

— Ne visada žaidžia pagal taisykles. 

— O! 

— Panašiai kaip Klintas Ystvudas tame filme apie 
bjaurųjį Harį, — paaiškino Konė. — Gal tau nepatinka Klin- 
tas Ystvudas? 

Ji surinko numerį, susisiekė su Reindžerio autoatsakik- 
liu ir paliko žinutę, kad paskambintų jai. 

— Nesibaimink, — paguodė ji šypsodamasi. — Šis vai- 
kinas papasakos tau viską, ką turi žinoti. 

Po valandos aš sėdėjau priešais Reindžerį Manjosą ka- 
vinėje miesto centre. Tiesius juodus plaukus jis buvo susi- 
rišęs į uodegėlę. Jo rankų raumenys atrodė lyg išskaptuoti 
iš granito ir nupoliruoti “Armor Al". Buvo kokių penkių 
pėdų, galingu sprandu, o kūnas tarsi skelbė: “Su manimi 
nejuokauk!" Jis galėjo būti arti trisdešimties. 

Atsilošęs nusišypsojo. 

— Ta-a-aip, Konė sakė, kad turiu iš tavęs padaryti 
agentę. Ji sakė, kad tau reikia skubių kursų. Ko taip skubi? 

— Matai tą rudą “Novą" prie šaligatvio? 

Jis nusuko akis į langą. 

— Aha. 

— Tai mano automobilis. 

Jis vos pastebimai linktelėjo. 

— Vadinasi, tau reikia pinigų. Kas dar? 

— Asmeninės priežastys. 

— Sulaikyti Žmogų dėl įsipareigojimų nevykdymo — 

pavojingas reikalas. Jau geriau tos tavo asmeninės priežas- 
tys būtų kuo švelnesnės. 

— O kodėl tu dirbi šį darbą? 

Jis skėstelėjo rankomis. 

— Man tai geriausiai sekasi. 

Geras atsakymas, pagalvojau. Daug iškalbingesnis už 
manąjį. 

— Gal ateis diena, ir man tai seksis geriausiai. Kol 
kas pagrindinis mano motyvas — nuolatinis darbas. 

— Ar Vinis paskyrė tau pabėgėlį? 

— Džozefą Morelį. 

Jis atlošė galvą ir užsikvatojo, net visa mažutė užkan- 
dinė nuaidėjo. 

— O žmogau! Gal tu juokauji? Šito vaikio tu nesu- 
gausi. Čia tau ne koks gatvės chuliganas. Šis vyrukas ap- 
sukrus. Ir kietas. Supranti, apie ką aš kalbu? 

— Konė sako, jog tu kietas. 

— Vienas dalykas — aš, kitas — tu. Tu nebūsi tokia 
kieta kaip aš, pupyte. 

Net ir geriausiais laikais aš nepasižymėdavau kantry- 
be, o dabar toli gražu nebuvo geriausi laikai. 

— Štai ką aš tau pasakysiu labai aiškiai, — pradėjau, 
palinkdama prie jo. — Aš likau be darbo. Iš manęs atėmė 
automobilį, nes nesusimokėjau už nuomą, šaldytuvas tuš- 
čias, greitu laiku išlėksiu ir iš buto, o kojos nebetelpa į 
šiuos batelius. Nežadu švaistyti jėgų čia burkuodama. Pa- 
dėsi man ar ne? 

Manjosas šypsojosi. 

— Darosi visai linksma. Galima sakyti, profesorius Hi- 
ginsas ir Eliza Dulitl Trentone. 

— Kaip tave vadinti? — paklausiau jį. 

— Mano gatviniu vardu. Reindžeriu. 

Jis siektelėjo per stalą mano atsineštų dokumentų. 
Paskui permetė akimis užstato sutartį. 

— Jau ką nors nuveikei? Patikrinai jo butą? 

— Jo ten nebuvo, bet man pasisekė jį rasti viename bu- 
te Steito gatvėje. Aš pasirodžiau prieš pat jam išvykstant. 


— Ir? 
— Jis nuvažiavo. 
— Šūdas, — įvertino Reindžeris. — Ar tau kas nors 


sakė, kad turi jį sulaikyti? 

— Aš prašiau jo vykti su manimi į policiją, bet jis at- 
sisakė. 

Ir vėl jis nusižvengė. 

— Tu turbūt ir ginklo neturi? 

— Manai, reikia? 

— Būtų neblogai, — jis vis dar švytėjo. Pagaliau bai- 
gė skaityti sutartį. — Morelis nupylė vyruką, vardu Cigis 
Kuleša. Asmeniniu ginklu visai iš arti įstatė Cigiui į tarpu- 
akį 45 kalibro kulką. — Reindžeris pakėlė į mane akis. — 
Tu ką nors išmanai apie ginklus? 

—- Žinau, kad jie man nepatinka. 

— Ši kulkelė įeina švariai ir gražiai, bet išeidama pa- 
lieka bulvės didumo skylę. Taigi smegenys ištykšta po vi- 
są patalpą. Turbūt Cigio galva susprogo kaip kiaušinis mik- 
robangų krosnelėje. 

— Ak, džiaugiuosi, kad apšvietei mane. 

Jo šypsenėlė nušvietė visą užkandinę. 

— Pamaniau, kad norėtum žinoti, — jis atsilošė kėdė- 
je ir sukryžiavo rankas ant krūtinės. — Ar žinai šios bylos 
istoriją? 

— Laikraščio straipsniuose, kuriuos Mortis Bejersas 
prisegė prie garantinio užstato sutarties, rašoma, kad tas 
žmogus buvo nušautas naktį Šo aveniu daugiabutyje šiek 

tiek daugiau kaip prieš mėnesį. Morelis buvo ne tarnyboje 
ir ėjo aplankyti Karmenos Sančes. Morelis tvirtino, kad 
Karmena iškvietė jį kaip policininką, o kai pasibeldė į Kar- 
menos butą, Cigis Kuleša atidarė duris ir puolė ant jo. Mo- 
relis tvirtino, jog jis nušovė Cigį gindamasis. Karmenos 
kaimynai kalba kitaip. Pasigirdus šūviui, keli išbėgo į ko- 
ridorių ir pamatė Morelį, stovintį virš Kulešos ir laikantį 
teberūkstantį pistoletą. Vienas iš nuomininkų saugojo Mo- 
relį, kol atvažiavo policija. Nė vienas nuomininkas nepa- 
mena, kad būtų matę ginklą Cigio rankoje. Per vietoje at- 
liktą apklausą neatsirado nė vieno liudininko, kuris patvir- 
tintų, jog Cigis buvo ginkluotas. Šaudamas Morelis paste- 
bėjo, kad Karmenos bute buvo dar vienas vyras, trys nuomi- 
ninkai taip pat prisimena matę nepažįstamą veidą, tačiau tas 
vyrukas, matyt, spėjo dingti, kol atvažiavo policija. 

— O kaip Karmena? — paklausė Reindžeris. 

— Niekas neprisimena ją matęs. Paskutinis straipsnis 
buvo parašytas praėjus savaitei po to įvykio, bet iki tol Kar- 
mena taip ir nepasirodė. 

Reindžeris linktelėjo. 

— Dar ką nors žinai? 

— Tai viskas. 

— Tas Morelio nušautas vyrukas dirbo pas Benitą Ra- 
miresą. Tau ką nors sako tas vardas? 

— Ramiresas — boksininkas. 

— Daugiau negu boksininkas. Jis tikras stebuklada- 
ris. Sunkiasvoris. To dar nėra buvę Trentone. Jis veda tre- 
niruotes Starko gatvėje esančioje gimnastikos salėje. Ci- 
gis būdavo prilipęs prie Ramitreso kaip lapas prie šiknos. 
Kartais Cigis atlikdavo kokius nors papildomus darbelius. 
Dažniausiai jis dirbdavo kaip Ramireso pasiuntinukas ir as- 
mens sargybinis. 

— O ką kalba žmonės, kodėl Morelis nušovė Kulešą? 

Reindžeris lėtai pakėlė į mane akis. 

— Nieko. Bet Morelis turbūt turėjo rimtą priežastį. Jis 
šaltakraujis vyrukas, o jeigu policininkas nori į ką nors 
pykštelėti, yra kitų būdų. 

— Policininkai taip pat klysta. 

— Tik ne šis, mažyte. Ne Morelis. 

— Ką tu nori man pasakyti? 

— Noriu pasakyti, kad būtum atsargi. 

Man jau pradėjo sukti pilvą. Tai nebuvo smagus nuo- 
tykis, į kurį nėriau, geisdama greitai užsikalti pinigų. Mo- 
relį bus sunku sučiupti. Būtų niekšiška nuvilkti jį į teismą. 
Jis nebuvo mano favoritas, tačiau nejaučiau jam tiek ne- 
apykantos, kad norėčiau įkišti į kalėjimą visam likusiam 
gyvenimui. 

— Ar vis dar nori iki jo prisikapstyti? — paklausė 
Reindžeris. 

Aš tylėjau. 

— Jeigu ne tu, tai kitas tai padarys, — tęsė Reindže- 
ris. — Šitai turi įsisąmoninti. Skirti nuosprendį — ne tavo 
reikalas. Tu tik atlieki savo darbą ir pristatai tą vyrą. Turi 
patikėti sistema. 

— O tu? 

— Stengiuosi. 

— Čia kalbama apie didelius pinigus. Jeigu tu toks 
geras, kodėl Vinis tau nepaskyrė Morelio? Kodėl iš pat pra- 
džių jį atidavė Morčiui Bejersui? 

— Vinio nesuprasi. 

— Ar dar yra kas nors, ką turėčiau žinoti apie Morelį? 

— Jeigu nori gauti savo pinigus, skubėk tą vyrą suras- 
ti. Kalbama, kad šitie teisminiai reikalai jį jaudina mažiau- 
siai. 

— Sakai, dar kažkas juo domisi? 

Reindžerio ranka imitavo paleidžiamą šūvį. 

— Bu-bum. 

— Ar tiki tais gandais? 

Jis gūžtelėjo pečiais. 

— Tik kartoju, ką girdėjau. 

— Reikalai komplikuojasi, — pasakiau Reindžeriui. 

— Jau minėjau, kad tau neturi rūpėti tie reikalai. Tavo 
darbas paprastas. Surandi tą vyrą ir pristatai į vietą. 

— Kaip manai, ar aš įstengsiu? 

— Ne. 

Jeigu jis tikėjosi mane atkalbėti, tai pasirinko blogą 
atsakymą. 

— Ar tu man padėsi? 

— Su sąlyga, jeigu niekam nesigirsi. Nenoriu pasiro- 
dyti geras berniukas, kad nesugadinčiau savo įvaizdžio. 

Aš linktelėjau. 

— Gerai, nuo ko man pradėti? 

— Pirmiausia tave reikia aprūpinti būtinais daiktais. 
Kol surinksim visą amuniciją, papasakosiu apie įstatymus. 

— Gal nebus labai brangu? 

— Mano laikas ir Žinios tau nieko nekainuos, nes tu 
man patinki, be to, aš visada norėjau būti profesorius Higin- 
sas, o antrankių pora kainuoja 40 dolerių. Turi kreditinę? 

Apie kreditinę kortelę verčiau patylėti. Kad sumokė- 
čiau mokesčius, vienai iš savo kaimynių įkeičiau keletą pa- 
puošalų ir pardaviau svetainėje stovėjusią sofą-lovą. Pa- 
čius reikalingiausius prietaisus surijo “Nova". Teliko ma- 
Žytė taupyklė, kurioje laikiau šiek tiek pinigų juodai die- 
nai, tačiau jie buvo neliečiami. Taupiau ortopedinei rekonst- 
rukcijai, kurios galbūt prireiks tada, kai mokesčių rinkėjai 
išsukinės man kelių sąnarius. 

Velniai nematę, jų, ko gero, vis vien neužtektų nau- 
joms kelių girnelėms. 
— Turiu keletą dolerių, — prisipažinau aš. 


Numetusi prie kėdės ant grindų savo naująjį didžiulį 
juodos odos krepšį, įsitaisiau savo vietoje prie pietų stalo. 
Mama, tėvas ir senelė Mazur jau sėdėjo ir laukė, ką papasa- 
kosiu apie savo naująjį darbą pas Vinį. 


— Tu pavėlavai dvidešimt minučių, — priekaištavo 
mama. — Jau klausiausi, ar nesigirdi sirenų. Gal patekai į 
avariją? 

— Aš dirbau. 

— Jau? — mama pasisuko į tėvą. — Dar tik pirma 


darbo diena, o pusbrolis verčia ją dirbti viršvalandžius! Tu 
pakalbėk su juo, Frenkai. 

— Jis čia niekuo dėtas, — nuraminau ją. — Mano dar- 
bo grafikas lankstus. 

— Tavo tėvas pašte išdirbo trisdešimt metų ir nė karto 
nepavėlavo pietų. 

Aš nespėjau sulaikyti išsiveržusio atodūsio. 

— Ko čia dūsauji? — paklausė mama. — Ir nauja ran- 
kinė. Kada įsigijai naują rankinę? 

— Rankinę įsigijau šiandien. Turiu nešiotis su savimi 
kai kuriuos daiktus, kurių man reikia šiam darbui. Privalė- 
jau nusipirkti didesnį krepšį. 

— Kokių daiktų gali reikėti? Aš maniau, kad tu ar- 
chyvuoji dokumentus. 

— To darbo negavau. Gavau kitokį. 

— O kokį darbą gavai? 

Ant mėsos gabalo užsipyliau kečupo ir vos vos susi- 
laikiau dar kartą neatsidususi. 

— Paieškų agentės, — pasakiau aš. — Aš dirbu paieš- 
kų agente. 

— Paieškų agente, — pakartojo mama. — Frenkai, ar 
tu Žinai, kas yra paieškų agentas? 

— Taip, — pasakė jis. — Tai agentas, kuris už tam 
tikrą atlygį ieško už užstatą paleisto Žmogaus. 

Mama susiėmė už kaktos ir pavartė akis. 

— Stefani, Stefani, Stefani, ką tu sau galvoji? Šitas 
darbas tikrai ne jaunai dailiai panelei. 

— Tai teisėtas, padorus darbas, — paaiškinau jai. — 
Lygiai taip pat kaip policininko ar privataus seklio. 

Iš tiesų nė vieno niekada nelaikiau ypač padoriu. 

— Bet juk tu nieko nesupranti apie tai. 

— Viskas paprasta, — nuraminau ją. — Vinis man duo- 
da NĮTĄ, aš jį surandu ir pristatau į policijos nuovadą. 

— Kas tas NĮTAS? — užsigeidė sužinoti mama. 

— Neatvykęs Į Teismą Asmuo. 

— Gal ir aš galėčiau būti paieškų agente? — pasišovė 
senelė Mazur. — Galėčiau užsidirbti pinigų. Galėčiau vai- 
kytis tuos NĮTUS kartu su tavimi. 

— Jėzau, — pasigirdo iš tėvo pusės. 

Mamai jiedu neegzistavo. 

— Tau reikėtų išmokti siūti užvalkalus, — patarė ji. — 
Užvalkalai visada turi paklausą. — Ji nukreipė žvilgsnį į tė- 
vą. — Frenkai, ar tau neatrodo, kad jai reikėtų išmokti siūti 
užvalkalus? Gal bloga mintis? 

Pajutau, kaip įsitempė mano nugaros raumenys. Prisi- 
verčiau atsipalaiduoti. Drąsiau, įsakiau sau. Tai puiki re- 
peticija, ruošiantis rytojaus vizitui pas Morelio motiną. 


Miestelio vertinimu, lyginant su Džozefo Morelio mo- 
tina, mano mama buvo tarsi antrarūšė namų šeimininkė. 

Mano mama šauni, tačiau, matuojant miestelio mastais, po- 
nią Moreli galėtum karūnuoti. Pats Dievas nesugebėtų labiau 
išblizginti langų, švariau išskalbti arba skaniau pagaminti 
makaronus už ponią Moreli. Be to, ji nepraleisdavo mišių. 

O nuo jos skvarbių juodų akių man apmirdavo blusos. 
Nė nemaniau, jog ponia Moreli galėtų įskųsti savo jaunėlį, 
tačiau vis vien ją įtraukiau į savo apklaustinųjų sąrašą. Iš- 
bandysiu viską. 

Džo tėvą būtų vienas juokas prakalbinti už penkis bak- 
sus ir šešias skardines alaus, bet kad jis miręs. 

Šį rytą turėjau atrodyti kaip profesionalė, todėl apsi- 
rengiau pasisiūdintą rusvą lininį kostiumėlį, prisiderinau 
pėdkelnes bei aukštakulnius ir įsivėriau dailius auskarus 
su perliukais. Palikusi automobilį prie šaligatvio, užlipau 
verandos laipteliais ir pasibeldžiau į paradines Morelių na- 
mų duris. 

— Nagi, — pasveikino mane motinėlė Moreli, stovė- 
dama už durų su langeliu ir smerkiamai spoksodama į ma- 
ne, tarsi būčiau kokia nors ateistė ar valkata. — Tik pažiū- 
rėkit, kas pasirodė mano verandoje — linksmutė, anksty- 
vutė... panelytė — premijos medžiotoja. — Ji dar aukščiau 
kilstelėjo nosį. — Viską Žinau apie tave bei tavo naująjį 
darbą ir neturiu, ką tau pasakyti. 

— Man reikia surasti Džo, ponia Moreli. Jis neatvyko 
į teismą. 

— Esu tikra, kad ne be pagrindo. 

Aha. Regis, kaltas kaip velnias. 

— Žinote, ką, aš jums dėl viso pikto paliksiu savo vi- 
zitinę kortelę. Tik vakar pasidariau. 

Aš panardinau ranką į savo didįjį juodą krepšį. Ap- 
čiuopiau antrankius, plaukų laką, žibintuvėlį, šepetį plau- 
kams, trūko tik kortelių. Aš timptelėjau krepšį už krašto, 

kad žvilgtelėčiau į vidų, ir mano pistoletas iškrito tiesiai 
ant žalio kilimėlio prie durų. 

— Pistoletas... — pastebėjo ponia Moreli. — Ir į ką 
pavirto pasaulis? Ar tavo motina žino, kad nešiojiesi pis- 
toletą? Aš jai pasakysiu. Tuoj pat einu ir paskambinu. 

Ji pasiuntė man pilną paniekos žvilgsnį ir užtrenkė 
duris. 

Man trisdešimt metų, o ponia Moreli eina skųsti ma- 
nęs mamai. Tik šitame miestelyje ir gali dėtis tokie daly- 
kai. Aš pakėliau pistoletą ir įmečiau jį į krepšio dugną, kur 
ir suradau korteles. Vieną palikau, įkišusi į tarpelį tarp lan- 
gučio ir rėmo. Paskui nuvažiavau pas čia pat gyvenančius 
savo tėvus ir iš ten paskambinau savo pusseserei Frensei. 
Ji apie visus viską žinojo. 

Jo jau seniai niekas nematė, — pasakojo Frensė. Jis 
protingas vyrukas, galbūt jau vaikšto prisilipdęs kokius 
ūsus. Jis policininkas. Turi ryšių. Žino, kaip susiveikti naują 
socialinio draudimo numerį ir išsinešdinti. Nepuoselėk vil- 
ties, sakė Frensė. Tu niekada jo nerasi. 

Intuicija ir neviltis man sakė ką kita, taigi susukau 
Edžiui Gacarai. Jis dirbo Trentone policininku ir nuo pat 
lopšio buvo pats geriausias mano draugas. Ir ne tik drau- 
gas, jis vedė mano pusseserę, zirzeklę Širlę. Niekas man 
negali paaiškinti, kodėl Gacara vedė Širlę, bet jeigu jie pra- 
gyveno jau vienuolika metų, matyt, kažkas tarp jų buvo. 

Aš nesivarginau čiauškėti su Gacara. Ėjau iš karto prie 
reikalo, papasakojau apie savo darbą pas Vinį ir paklau- 
siau, ką jis žino apie Morelio nusikaltimą. 

— Žinau viena: nelįsk ne į savo skylę, — pasakė Ga- 
cara. — Nori dirbti pas Vinį? Puiku. Pasakyk jam, kad duotų 
tau kitą bylą. 

— Per vėlu. Aš jau paėmiau šitą. 

— Nuo šitos sklinda nekoks kvapelis. 

— Niudžersyje nuo visko sklinda nekoks kvapelis. Tai 
vienas iš nedaugelio dalykų, kuo galima patikėti. 

Gacara pritildė balsą: 

— Kai policininką apkaltina žmogžudyste — sumau- 
tas reikalas. Visi pasidaro labai irzlūs. O šita žmogžudystė 
ypač bjauri, nes visi daiktiniai įkalčiai liudija prieš More- 
lį. Jis buvo sulaikytas nusikaltimo vietoje su neataušusiu 
ginklu rankoje. Jis teigė, kad Cigis buvo ginkluotas, tačiau 
ginklo nerasta, ir jokio kulkos pėdsako nei ant priešais esan- 
čios sienos, nei ant grindų ar lubų, jokių parako žymių ant 
Cigio rankos ar marškinių. Prisiekusieji neturėjo kito pa- 
sirinkimo, tik pareikšti kaltinimą Moreliui. Negana to... 
Morelis neatvyko į teismą. Tai akibrokštas skyriui. Užten- 
ka susitikus koridoriuje paminėti Morelio pavardę, ir visi 
staiga prisimena, jog turi neatidėliotinų darbų. Niekas neap- 
sidžiaugs, jeigu pradėsi kaišioti nosį ten, kur nereikia. Jei- 
gu persekiosi Morelį, netrukus sūpuosiesi ant nulaužtos ša- 
kos, aukštai aukštai nuo žemės, vienut vienutėlė. 

— Jeigu aš jį sučiupsiu, gausiu 10 000 dolerių. 

— Pirk loterijos bilietus. Turėsi daugiau šansų. 

— Kaip suprantu, Morelis važiavo susitikti su Kar- 
mena Sančes, bet atvykęs jos ten nerado. 

— Jos ne tik nebuvo įvykio vietoje, ji apskritai dingo 
nuo žemės paviršiaus. 

— Vis dar nerasta? 

— Vis dar. Mes jos tikrai ieškojome. 

— O kaip tas vyrukas, kurį Morelis sakosi matęs tame 
bute su Cigiu? Paslaptingasis liudininkas? 

— Išgaravo. 

Aš net suraukiau nosį. 

— Ar tau neatrodo keista? 

— Man tai labiau negu keista. 

— Gal Morelis ką nors ne taip padarė? 

Net pajutau, kaip Gacara gūžtelėjo pečiais kitame lai- 
do gale. 

— Galiu pasakyti tik tiek: mano, kaip policininko, in- 
tuicija kužda, jog kažkur nesueina galai. 

— Manai, Morelis stos į užsienio legioną? 

— Manau, jis bastysis aplink ir stengsis užsitikrinti 
11g4 gyvenimą... arba besistengdamas žus. 

Lengviau atsidusau išgirdusi, kad galvoju taip pat. 

— Gal turi kokių pasiūlymų? 

— Tik ne tavo ausiai. 

— Liaukis, Edi. Man reikia pagalbos. 

Ir vėl atodūsis. 

— Jis nesislėps nei pas gimines, nei pas draugus. Jis 
kur kas protingesnis. Mano galva, dabar lieka vienintelis 
kelias — ieškoti Karmenos Sančes ir to vyruko, kuris, anot 
Morelio, buvo bute kartu su Cigiu. Morelio vietoje, norė- 
damas įrodyti, kad esu nekaltas, stengčiausi susirasti tuos 
du dingusius žmones. Galbūt jie bent jau negalėtų įrodyti 
jo kaltės. Neįsivaizduoju, ko tau imtis. Mes negalime jų 
surasti, taigi gali būti, kad ir tu jų nerasi. 

Aš padėkojau Gacarai ir padėjau ragelį. Visai nebloga 
mintis ieškoti liudininkų. Manęs nejaudina neįmanomos mi- 
sijos. Man svarbu kas kita: jeigu imčiau sekti Karmenos 
Sančes pėdsakais, galiu pasukti ta pačia kryptimi kaip ir 
Morelis, o tada mūsų keliai galbūt vėl susikirstų. 

Nuo ko pradėti? Nuo namo, kuriame yra Karmenos bu- 
tas. Galėčiau pasikalbėti su jos kaimynais, galbūt aptik- 
čiau jos draugus ir šeimą. Kur dar? Pasikalbėti su boksi- 
ninku, Benitu Ramiresu. Jeigu Ramiresas su Cigiu buvo 
tokie neperskiriami, galbūt Ramiresas pažinojo Karmeną 

Sančes. Gal net turėtų kokių nors idėjų, kur rasti dingusią 
moterį? 

Iš šaldytuvo išsiėmiau indelį gazuoto vandens, iš san- 
dėliuko atsinešiau “Fig Newtons' dėžutę ir nutariau pra- 
dėti nuo Ramireso. 


3 skyrius 


Starko gatvė prasideda prie upės, tuoj pat į šiaurę nuo 
valstijos gubernatoriaus rūmų, ir krypsta į šiaurės rytus. 
Aplink tą beveik mylios ilgio gatvę spiečiasi nedidukės fir- 
melės, būdingos senajai miesto daliai, barai, apgriuvę na- 
mai ir eilės niūrių triaukščių. Daugumoje tokių namų butai 
arba kambariai nuomojami. Visi perpildyti. Vargiai kuria- 
me rastum oro kondicionierių. Karštymečiu jų gyventojai 
pasipildavo į atvirus prieangius arba prie sankryžų, gaudy- 
dami orą ir ieškodami veiklos. Net pusę vienuoliktos ryto 
gatvė tebebuvo palyginti rami. 

Pirmą kartą aš pralėkiau pro sporto salę, paskui išsi- 
traukiau lapą, kurį buvau išplėšusi iš savo telefonų kny- 
gos, ir pasitikrinau adresą. Apsisukusi grįžau iš lėto, sek- 
dama gatvių numerius. Pagaliau ant durų stiklo pastebėjau 
iškabą, kurioje juodavo pavadinimas “Starko gatvės spor- 
to salė". Ne kažin kokia afiša, bet, matyt, jiems nelabai 
reikia reklamos. Juk nekonkuruoja su “Spa Lady". Vietelę 
automobiliui įkišti suradau tik už dviejų kvartalų. 

Užrakinusi “Novą", užsimečiau ant peties savo juo- 
dąjį krepšį ir nupėdinau. Nuvijusi užmarštin patirtą nesėk- 
mę su ponia Moreli, dabar žingsniavau, tempdamasi priva- 
čios agentės amuniciją ir džiaugdamasi, jog kostiumėlis ir 

aukštakulniai suteikia papildomo žavesio. Nors ir labai ne- 
lengva prisipažinti, man jau pradėjo patikti šitas vaidmuo, 
ir net pagalvojau, jog niekas nesuteikia moters eisenai tiek 
lengvumo, kiek pora antrankių krepšyje. 

Sporto salė buvo pačiame namo centre, virš “Aė:K au- 
totreniruoklių salės", kurios durys buvo plačiai atlapotos, 
tad kol pro ją praėjau, ne kartą buvau pavadinta katyte bei 
gavau oro bučinukų. Kadangi užaugau Niudžersyje, vos ga- 
lėjau susiturėti viso to nepakomentavusi, tačiau diskretiš- 
kumas sudaro didžiąją narsos dalį, taigi skubėjau tolyn kie- 
tai sučiaupusi lūpas. 

Pro mano akis nepraslydo neaiškus siluetas, šmėstelė- 
jęs kitoje gatvės pusėje už purvino trečiojo aukšto lango. 
Kažkas mane stebėjo. Nenuostabu, nes aš prariaumojau gat- 
ve net du sykius. Iš pat ryto nukrito duslintuvas, ir mano 
variklio garsai sudrebino Starko gatvės mūrinukus. Šitos 
operacijos jau nebepavadinsi slapta. 

Sporto patalpos durys išėjo į mažą fojė, iš kurio į vir- 
šų kilo laiptai. Laiptinės sienos buvo įprastinės žalios spal- 
vos, prirašinėtos nešvankių Žžodelių ir išterliotos gal dvi- 
dešimties metų senumo dėmėmis. Kvapai rietė nosį: nuo 
apatinių laiptų garavo šlapimas, sumišęs su užsibuvusiu 
troškaus vyriško prakaito aromatu. Ne kuo geresnis buvo 
1r sandėlį primenantis antras aukštas. 

Grupelė vyrų kilnojo svarsčius. Ringas tuščias. Nieko 
nebuvo ir prie maišų. Galima pamanyti, jog visi išėjo pa- 
šokinėti per virvutę arba vogti automobilių. Tai buvo pas- 
kutinė lengvabūdiška ir smagi mintis. Mano pasiryžimas 
dingo. Dar gatvėje jaučiausi nepatogiai, o dabar nebesu- 
mečiau nė kaip pavadinti apėmusį jausmą. Tikėjausi išvys- 
ti profesionalų čempioną. Tačiau nenumačiau, jog atmos- 
fera čia gali būti tokia atšiauri ir įtartina. Tebuvau neišma- 

nėlė baltoji moteris 1š gatvės, įsibrovusi į juodaodžių vyrų 
sporto salę, ir jeigu jų tylus nepasitenkinimas būtų buvęs 
stipresnis, būčiau aukštielninka nudardėjusi laiptais it pol- 
tergeisto auka. 

Aš atsistojau plačiau (ne tam, kad padaryčiau įspūdį 
tiems bernužėliams, bet kad nesusileisčiau iš baimės) ir 
krestelėjau ant peties rankeną. 

— Aš ieškau Benito Ramireso. 

Nuo treniruoklio pakilo raumenų kalnas. 

— Aš Ramiresas. 

Jis buvo daugiau nei 6 pėdų ūgio. Balsas šilkinis, lū- 
pomis bangavo svajinga šypsena. Balsas ir šypsena buvo 
malonūs, o akys skvarbios ir atsargios. Taigi bendras vaiz- 
das buvo klaikus. 

Aš perėjau per salę ir ištiesiau ranką. 

— Stefani Plam. 

— Benitas Ramiresas. 

Jo ranka buvo per švelni, pasisveikinimas užtruko. 
Tai labiau priminė nemaloniai gašlią glamonę, 0 ne ran- 
kos paspaudimą. Aš spoksojau į jo užgriuvusiais vokais, 
arti viena kitos įsodintas akis, ir mąsčiau apie profesio- 
nalius boksininkus. Iki šios akimirkos įsivaizdavau, jog 
boksas — tai sporto šaka, kur meistriškumas ir agresija 
pasitelkiami siekiant laimėti rungtynes, o ne suluošinti 
varžovą. Regis, Ramiresas gardžiuotųsi nužudęs. Kažkas 
slypėjo jo akyse, tose juodose skylėse, kurios, rodės, vis- 
ką susiurbia ir nieko nebeišleidžia, tarsi blogio slėpynė. 
Šypsena jo buvo šiek tiek kvailoka, kažkokia saldžiai 
šleikšti, tarytum pamišimo pėdsakas. Įdomu, ar tik ne 5ą- 
moningai susikurtas toks priešininką dar prieš pasigirs- 
tant gongui turintis įbauginti įvaizdis. Susikurtas ar ne, 
bet kelia velnišką šiurpą. 


45 


Pabandžiau ištraukti ranką, tačiau jo gniaužtai dar la- 
biau susiveržė. 

— Na, Stefani Plam, — prabilo aksominis balsas. — 
Kuo galiu pasitarnauti? 

Dirbdama “E. E. Martino" firmoje, su klientais steng- 
davausi būti labai maloni. Žinojau, kaip parodyti savo ver- 
tę ir išlikti maloniai bei profesionaliai. Iš mano veido ir 
balso Ramiresas galėjo spręsti, jog esu draugiška. Mano 
žodžiai buvo labai aiškūs. 

— Galite paleisti mano ranką, tada paduočiau jums sa- 
vo vizitinę kortelę. 

Jo šypsena nedingo; dabar ji atrodė nebe pamišėliška, 
bet draugiška ir smalsi. Įteikusi jam kortelę, stebėjau, kaip 
jis skaito. 

— Paieškos agentė, — pasakė jis, aiškiai smaginda- 
masis. — Toks skambus titulas tokiai mažai mergaitei. 

Niekada nelaikiau savęs maža, kol neatsistojau šalia 
Ramireso. Mano ūgis — penkios pėdos ir septyni coliai, 
esu kilusi iš tvirtų vengrų valstiečių Mazurų giminės. Jie 
buvo idealaus sudėjimo darbuotis paprikų laukuose, temp- 
ti arklus ir barstyti vaikelius kaip paukščiai kiaušinius. Nors 
bėgiodavau ir retkarčiais badaudavau, bijodama apaugti 1a- 
šiniais, vis vien svėriau 130 svarų. Nebuvau storulė, bet ir 
ne lieknutė. 

— Aš ieškau Džo Morelio. Gal teko matyti? 

Ramiresas papurtė galvą. 

— Nepažįstu Džo Morelio. Tik žinau, kad jis nušovė 
Cigį, — jis permetė žvilgsniu kitus vyrus. — Ar kas nors 
matėt tą Morelį? 

Niekas neatsiliepė. 

— Girdėjau, jog buvo liudininkas, bet jis dingo, — 
tęsiau aš. — Gal žinote, kas jis galėtų būti? 

Ir vėl jokio atsako. 

Aš nesilioviau. 

— O kaip dėl Karmenos Sančes? Ar jūs pažįstate Kar- 
meną? Ar Cigis kada nors ją minėjo? 

— Tu per daug klausinėji, — pasakė Ramiresas. 

Mes stovėjome prie didelių senų langų, ir aš kažkaip 
instinktyviai kilstelėjau akis į pastatą kitoje gatvės pusėje. 
Ir vėl tas neryškus siluetas tame pačiame trečio aukšto lan- 
ge. Vyras, pagalvojau. Tik neaišku, baltasis ar juodaodis. 
Bet argi svarbu. 

Ramiresas paglostė mano švarko rankovę. 

— (Gal norėtum kokakolos? Mes čia turime aparatą. 
Galėčiau nupirkti tau sodos vandens. 

— Ačiū už pasiūlymą, bet šį rytą turiu daug reikalų, 
todėl jau reikia judėti. Jeigu pamatytumėte Morelį, būčiau 
dėkinga už skambutį. 

— Kitos mergaitės apsidžiaugtų čempiono pavaišin- 
tos sodos vandeniu. 

Tik ne šita mergaitė, pagalvojau. Šita mergaitė mano, 
jog čempionui, ko gero, trūksta kelių varžtelių. Be to, ši 
mergaitė prastai jaučiasi šioje salėje. 

— Mielai pasilikčiau ir išgerčiau sodos vandens, — pa- 
sakiau aš, — tačiau turiu ankstyvą susitikimą priešpiečių. 

Su “Fig Newtons" dėžute. 

— Negerai taip bėgioti. Verčiau pasiliktum ir šiek tiek 
pailsėtum. Pasimatymas nepabėgs. 

Aš perkėliau svorį ant kitos kojos, stengdamasi bent 
kiek nuo jo atsitraukti. Ir sumelavau: 

— Tiesą sakant, tai tarnybiniai priešpiečiai su seržan- 
tu Gacara. 

— Netikiu, — tarė Ramiresas. Jo šypsenėlė dingo, bal- 
se neliko mandagaus tono. — Tu išsigalvojai priešpiečius. 

Baimė jau ėmė kutenti paširdžius, ir aš valdžiausi, kad 
tik nepersistengčiau. Ramiresas žaidė su manimi. Norėjo 
pasirodyti prieš draugus. Matyt, įsižeidė, jog nepasidaviau 
jo žavesiui. Dabar jam reikėjo gelbėti savo reputaciją. 

Žvilgtelėjau į laikroduką. 

— Gaila, kad jūs taip galvojate, bet aš privalau susi- 
tikti su Gacara po dešimties minučių. Jis nelabai apsi- 
džiaugs, jeigu vėluosiu. 

Aš atsitraukiau per žingsnį, bet Ramiresas čiupo ma- 
ne už pakarpos taip, kad net pirštai susmigo, suriesdami 
mane į kuprą. 

— Niekur tu neisi, Stefani Plam, — sušvokštė jis. — 
Čempis dar neužbaigė su tavimi pokalbio. 

Salėje tvyrojo slogi tyla. Niekas nekrustelėjo. Nė vie- 
nas balsas nepaprieštaravo. Stabtelėjau akimis ties kiek- 
vienu vyru, tačiau į mane spoksojo bereikšmiai veidai. Nie- 
kas nepajudins dėl manęs nė pirštelio, šmėkštelėjo mintis, 
1r mane lyžtelėjo pirmieji tikro siaubo liežuviai. 

Prisiderindama prie jo, aš perjungiau savo balso aukštį. 

— Aš atstovauju įstatymus ginančiai bendrijai. Atvy- 
kau čia ieškodama informacijos, kuri padėtų man surasti 
Morelį, ir nedaviau jums jokio pagrindo klaidingai inter- 
pretuoti mano ketinimus. Aš elgiuosi kaip profesionalė ir 
prašau tai gerbti. 

Ramiresas truktelėjo mane artyn prie savęs. 

— Turi kai ką įsisąmoninti, kai kalba eina apie čem- 
pi, — urzgė jis. — Pirmiausia, nekalbėk černpiui apie 
pagarbą. Ir antra, žinok, jog čempis visada gauna, ko nori. — 
Jis krestelėjo mane. — Žinai, ko dabar nori čempis'? Čempis 
nori, kad elgtumeisi su juo meiliai, mažyte. Tikrai meiliai. 
Turėsi atsipirkti už tai, kad jo atsisakei. Rodyk jam pagar- 
bą. — Jo Žvilgsnis nukrypo į mano krūtis. — O gal paro- 
dyk jam truputį baimės. Bijai manęs, kale? 

Bet kuri moteris, kurios intelekto koeficientas dides- 
nis nei dvylika, bijotų Benito Ramireso. 

Nuo jo kikenimo visi mano rankų plaukeliai piestu at- 
sistojo. 

— Aha, jau išsigandai, — toliau švokštė jis. — Užuo- 
džiu. Katytė išsigando. Turbūt ir kelnytės sušlapo. Įkišiu 
ranką į tavo kelnytes ir patikrinsiu. 

Krepšyje turiu ginklą, kurį panaudosiu, kai ateis lai- 
kas, bet tik tuomet, kai viskas absoliučiai žlugs. Dešimties 
minučių instruktažo neužtenka, kad tapčiau puikia šaule. 
Viskas gerai, raminau save. Aš nieko nenoriu nušauti. Te- 
gu tik traukiasi man iš kelio ir leidžia išnešti kudašių. Per- 
braukiau ranka per savo odinį krepšį ir užčiuopiau pistole- 
tą. Tokį kietą ir tvirtą po mano delnu. 

Įkišk ranką, ištrauk ginklą, įkalbinėjau save. Nusitai- 
kyk į Ramiresą, nutaisyk rimtą veidą. Ar galėsiu nuspausti 
gaiduką? Atvirai kalbant, nežinojau. Turėjau dėl ko abejo- 
ti. Vyliausi, jog neteks tiek toli pažengti. 

— Paleiskite mane, — įsakiau aš. — Įspėju paskutinį 
kartą. 

— Čempiui niekas nenurodinėja, — užriaumojo jis, 
praradęs savitvardą. Šlykštus jo snukis persikreipė. Vieną 
sekundės dalelę išvydau jame tūnantį žvėrį. Švystelėjo pa- 
mėkliškas šešėlis, skleidžiantis tokią pragarišką ugnį ir ne- 
apykantą, jog man net užėmė kvapą. 

Jis griebė man už marškinių atlapų, ir net rikteldama 
išgirdau, kaip plyšta audinys. 

Krizės atvejais, kai žmogus elgiasi instinktyviai, jis 
daro tai, kas tuo metu jam patogiausia. Aš padariau taip, 
kaip panašiomis aplinkybėmis pasielgtų kiekviena ameri- 
kietė. Užsimojau ir gražiu puslankiu šveičiau savo krepšiu 
Ramiresui į galvą. Krepšys, įskaitant pistoletą, pypsį ir ki- 
tus daiktus, galėjo sverti mažiausiai dešimt svarų. 

Ramiresas susvirduliavo, o aš mečiausi laiptų link. Ne- 
spėjau nubėgti nė penkių pėdų, kai jis griebė mane už plau- 
kų ir švystelėjo per visą patalpą lyg skudurinę lėlę. Nete- 
kusi pusiausvyros, aš nukritau kniūbsčia ant rankų ir 
nučiuožiau delnais per nelakuotas grindis, kūnas vilkosi iš 
paskos, be kvapo, nes smūgis išmušė 1š plaučių visą orą. 

Ramiresas užvirto raitas ant manęs, atsisėdo tiesiai ant 
nugaros, sugniaužė saujon plaukus ir skaudžiai atlošė gal- 
vą. Aš sugriebiau krepšį, tačiau niekaip negalėjau ištraukti 
pistoleto. 

Ir staiga išgirdau dūžtant stiklus. Nuo šūvio subyrėjo 
priekinis langas. Šūviai nesiliovė. Kažkas, nusitaikęs į sa- 
lę, tuštino apkabą. Vyrai rėkdami išlakstė slėptis. Ramire- 
sas neatsiliko. Aš irgi pajudėjau iš vietos, bet repečkomis, 
nes kojos neklausė. Pasiekusi laiptus, atsistojau ir stvėriausi 
už turėklų. Per tą paniką netekau koordinacijos ir nepaste- 
bėjau antrojo laiptelio. Tol dardėjau ant kulnų per visus 
laiptus, kol nusileidau ant kieto grindinio apatiniame aukš- 
te. Šiaip taip išvilkau kojas į lauką, kur mane pasitiko karš- 
tis ir akinanti saulė. Kojinės buvo suplyšusios, keliai krau- 
javo. Stovėjau įsikibusi į durų rankeną ir gaudžiau orą. Kaž- 
kieno ranka sugniaužė manąją kažkur virš alkūnės. Aš šok- 
telėjau ir klyktelėjau. Tai buvo Džo Morelis. 

— Dėl Dievo meilės, — pasakė jis, traukdamas mane 
į priekį. — Ko stovi? Greičiau vilkis iš čia! 

Aš nebuvau tikra, ar Ramiresas panūs vytis mane laip- 
tais Žemyn, tačiau protingiausia buvo nestoviniuoti ir ne- 
laukti, kas atsitiks, todėl kulniavau Moreliui iš paskos, gau- 
dydama orą ir nesijaudindama, jog sijonėlis vijosi kažkur 
aplink šlaunis. Ketlina Terner būtų mielai pademonstravu- 
si tokį vaizdą ekrane stambiu planu. Bet aš nesijaučiau at- 
rodanti patraukli. Nosis bėgo, regis, ir seilės tekėjo. Aš 

šniurkščiojau iš skausmo ir baimės ir net inkščiau, siųsdama 
Dievui įmantriausius pažadus. 

Mes pasukome už kampo, už gretimo namo kirtome 
alėją ir nubėgome siauru keleliu tarp atkampių kiemų. Abi- 
pus keliuko matėsi aplūžę mediniai garažėliai ir šiukšlė- 
mis užversti konteineriai. 

Už dviejų kvartalų pasigirdo sirenos. Be abejonės, į 
šūvių garsus skubėjo policijos patruliai ir greitoji pagalba. 
Mintyse kaltinau save, kad nepasilikau arčiau sporto salės 
ir neiškviečiau policijos, kuri padėtų suimti Morelį. Rei- 
kės kitą kartą taip ir padaryti, kai vėl kas nors taikysis ma- 
ne išprievartauti. 

Staiga Morelis sustojo ir įtraukė mane į tuščią garažą. 
Tarp suveriamų durų liko didokas tarpas, pro kurį buvo ga- 
lima prasisprausti, tačiau praeivis nieko pro jį nepamaty- 
tų. Garažo grindys buvo purvinos, sudvisęs oras atsidavė 
geležimi. Mane pribloškė gyvenimo ironija. Po šitiek me- 
tų aš vėl buvau garaže su Moreliu. Mačiau, koks piktas jo 
veidas, rūsčios ir suplonėjusios lūpos. Jis stvėrė mane už 
švarkučio atlapų ir prismeigė prie šiurkščios medinės sie- 
nos. Smūgio būta nemenko: nuo gegnių pabiro dulkės, o 
mano dantys net kaukštelėjo. 

Jis vos tvardė įtūžį. 

— Ar tu, po perkūnais, mąstei ar ne, eidama į tą salę? 

Jis užtvirtino klausimą nauju bumptelėjimu, nuo ku- 
rio ant mudviejų pabiro dar daugiau puvėkų. 

— Atsakyk! — griežė jis dantimis. 

Skaudėjo tik širdį. Jis privertė mane jaustis visiška 
kvaile. Negana to, kad patyriau įžeidinėjimus ir prievartą, 
dabar dar Morelis mane šokdino. Tai lygiai taip pat žemi- 
no, kaip ir faktas, kad jis mane išgelbėjo. 

— Aš ieškojau tavęs! 

— Sveikinu, suradai. Per tave nuėjo velniop mano slap- 
tavietė! Prakeikimas!. 

— Tu buvai tas šešėlis trečio aukšto lange. 

Morelis nieko neatsakė. Tamsiame garaže jo akys at- 
rodė juodos it anglis. 

Mintyse aš pliaukštelėjau delnais. 

— Regis, dabar teliko vienintelis darbas. 

— Negaliu sulaukti, kol išgirsiu. 

Aš įgrūdau ranką į savo krepšį, ištraukiau pistoletą ir 
įrėmiau jį Moreliui į krūtinę. 

— Tu areštuojamas. 

Iš netikėtumo Morelis net išvertė akis. 

— Tu turi ginklą! Tai kodėl nepasinaudojai juo prieš 
Ramiresą? Jėzau, tu užvežei jam savo krepšiu kaip kokia 
geltonsnapė mergiūkštė! Kodėl, po velnių, neišsitraukei pis- 
toleto? 

Pajutau kaistant skruostus. Ką aš galėjau pasakyti? Tiesa 
gluminanti. Ką ten gluminanti! Blogiau. Visiškai pakertan- 
ti. Prisipažinusi Moreliui, jog pistoleto bijojau labiau negu 
Ramireso, tik sužlugdyčiau savo, paieškų agentės, ateitį. 

Morelis netruko suvesti galus. Išleidęs kažkokį panie- 
kos kupiną garsą, jis nusuko vamzdį į šalį ir atėmė pistoletą. 

— Jeigu nesiruoši juo naudotis, tai ir nesinešiok. Ar 
turi leidimą nešiotis slaptą ginklą? 

— Taip, — buvau ne mažiau kaip dešimt procentų už- 
tikrinta, jog jis legalus. 

— Kur gavai leidimą? 

— Reindžeris davė. 

— Reindžeris Manjosas? Viešpatie, jis turbūt padarė jį 
savo rūsyje, — jis iškratė kulkas ir grąžino man ginklą. — 
Susirask naują darbą. Ir nesiartink prie Ramireso. Jis nenor- 
malus. Tris kartus buvo apkaltintas išprievartavimu ir visus 
tris kartus išteisintas, nes auka visada dingdavo. 

— Aš nežinojau... 

— Tu daug ko nežinai. 

Jo elgesys jau ėmė mane nervinti. Aš ir pati žinojau, 
kad turiu dar daug ko išmokti, tad sarkastiškas Morelio pra- 
našumas man buvo visai nereikalingas. 

— Ką siūlai? 

— Palik mano bylą ramybėje. Nori gaudyti bėglius? 
Puiku! Pirmyn! Bet nesimokyk gaudydama mane. Man už- 
tenka ir savų problemų, neturiu laiko rūpintis, kaip išgel- 
bėti tavo užpakalį. 

— Niekas neprašė gelbėti mano užpakalio! Būčiau pati 
jį išgelbėjusi, jeigu nebūtum įsikišęs. 

— Brangioji, ir abiem rankomis nebūtum suradusi to 
savo užpakalio. 

Mano išakėti delnai degė kaip ugnyje. Galvą peršėjo. 
Keliai tvinkčiojo. Norėjau parsigauti į savo butelį ir pra- 
lindėti po karštu dušu kokias penkias šešias valandas — 
tol, kol pasijusčiau švari ir stipri. Norėjau kuo greičiau at- 
sikratyti Morelio. 

— Aš važiuoju namo. 

— Puiki mintis, — pasakė jis. — Kur tavo automobilis? 

— Starko ir Tailerio gatvės kampe. 

Jis užsiglaudė-už durų ir greitai apžvelgė teritoriją. 

— Ramu. 

Mano keliai visai nesilankstė, kraujas sudžiūvo ir pri- 
lipo prie buvusių pėdkelnių. Negalėjau leisti, kad tas Mo- 
relis dar pamatytų mane šlubčiojant. Na, ne, tokio malonu- 
mo jam nesuteiksiu! Aš aplenkiau jį ir nudrožiau priekyje, 
mintyse dejuodama, bet neišleisdama nė garselio. Kai pa- 
siekėme kampą, supratau, jog jis pasišovė mane lydėti iki 
pat Starko gatvės. 

— Man nereikia eskorto, — pasakiau. — Grįšiu ir pati. 

Jis suėmė mane už alkūnės ir nuvairavo pirmyn. 

— Nesidžiauk. Man ne tiek rūpi tavo gerovė, kiek no- 
riu greičiau tavęs atsikratyti. Turiu savo akimis pamatyti, 
kaip tu nuvažiuoji. Noriu matyti, kaip tavo dujų išmetimo 
vamzdis ištirpsta vakaro žaroje. 

Sėkmės! — pagalvojau. Mano išmetimo vamzdis guli 
kažkur Pirmame kelyje kartu su duslintuvu. 

Mes priėjome Starko gatvę, ir aš net susvyravau, pa- 
mačiusi savo automobilį. Palikau jį ten vos prieš valandą, 
ir per tą laiką kažkas spėjo jį visą nupurkšti dažais. “Dei- 
Glo“ raudonais ir žaliais dažais, o ant abiejų šonų puika- 
vosi žodis “p-da". Pasilenkusi apžiūrėjau numerį, paskui 
pažvelgiau pro langą į vidų. Ant užpakalinės sėdynės gulė- 
jo “Fig Newtons" dėžutė. Mhm, automobilis mano... 

Vienu įžeidimu daugiau ar mažiau! Baisus čia daly- 
kas! Buvę nebuvę. Aš jau sugrubau. Beveik įgijau imuni- 
tetą įžeidinėjimams. Šiaip taip krepšyje susiradau rakte- 
lius ir įkišau į durų spynelę. 

Susikišęs rankas į kišenes, Morelis suposi ant kulnų ir 
jau pamažu šiepėsi. 

— Daugumai Žmonių užtenka gumelės plaukams ir 
veidroduko. 

— Tyčiokis, kol perplyši! 

Morelis užvertė galvą ir visa gerkle nusikvatojo. Jo 
juokas buvo toks gilus, skambus ir užkrečiantis, kad jeigu 
ne tas susierzinimas, būčiau mielai prisidėjusi. Taigi at- 
plėšiau dureles ir sunkiai atsisėdau už vairo. Užvedusi va- 
riklį, trūktelėjau iš vietos, paspaudžiau akseleratorių ir pa- 
likau apkurtusį Morelį dusti dujų debesyje. 


Oficialiai aš gyvenau rytiniame Trentono miesto pa- 
kraštyje, tačiau faktiškai visa aplinkinė vietovė labiau 
priminė Hamiltono miesčiuką, o ne Trentono dalį. Mano 

daugiabutis buvo bjaurios, tamsiai raudonos spalvos ply- 
tų kubas gerai izoliuotais langais. Viso labo čia buvo aš- 
tuoniolika butų, vienodai paskirstytų trijuose aukštuo- 
se. Vertinant pagal šiuolaikinius standartus, pastatas to- 
li gražu neatrodė nuostabus. Už jo nebuvo nei baseino, 
nei teniso kortų. Liftas nepatikimas. Vonioje dominavo 
vyno ir garstyčių spalva. Virtuvės įranga buvo gana pa- 
prasta. 

Vienas privalumas — namas suręstas tvirtai. Joks gar- 
sas neprasiskverbdavo iš kaimyninių butų. Kambariai di- 
deli ir saulėti. Lubos aukštos. Aš gyvenau antrame aukšte, 
o pro mano langus matėsi nedidelė privati automobilių sto- 
vėjimo aikštelė. Namą statė dar tais laikais, kai nebuvo ma- 
dingi balkonai, tačiau man pasisekė, nes palei mano mie- 
gamojo langą ėjo senamadiškos juodo metalo gaisrininkų 
kopėčios — ideali vieta pėdkelnėms džiovinti ir kenkėjų 
užpultoms kambarinėms gėlėms išnešti. Be to, didelėje 
aikštelėje tvankią vasaros naktį galėjai pasėdėti. 

Visų svarbiausia, kad tas bjaurus plytinis pastatas ne- 
buvo sujungtas su kitais bjauriais plytų pastatais. Jis tie- 
si0g stovėjo vienas šalia triukšmingos gatvės, kurioje spie- 
tėsi daugybė nedidelių firmelių, ir džiaugėsi kuklių karka- 
sinių namų kaimynyste. Be to, duonos parduotuvė buvo tik- 
tai už kvartalo. Labai panašu į gyvenimą mieste, tik dar 
geriau. Tačiau mano mama sunkiai apsiprato su tuo, kad 
jos bambagyslė turėjo taip toli nutįsti. 

Pastačiusi automobilį į aikštelę, nusliūkinau prie už- 
pakalinių durų. Kadangi Morelis nesisukiojo aplinkui, ne- 
buvo reikalo vaidinti didvyrę, todėl visą kelią iki savo bu- 
to klibinkščiavau keiksnodama ir aimanuodama. Grįžusi iš- 
simaudžiau po dušu, suteikiau sau pirmąją pagalbą ir apsi- 
rengiau sportiniais marškinėliais bei šortais. Nuo kelių buvo 

nuėjusi visa odelė, nuo sumušimo radosi vyšniniai ir vidur- 
nakčio mėlio atspalviai. Alkūnės atrodė panašiai. Jaučiausi 
kaip vaikystėje nusivertusi nuo dviratuko. Girdžiu save dai- 
nuojant: “Aš moku, aš moku", ir išsyk išsidrebiu ant žemės 
kaip Žžiopliukė, ir dar nubrozdintais keliais. 

Aukštielninka išsitiesiau ant lovos. Įvykiams nekaip 
susiklosčius, tokia padėtis man būdavo patogiausia mąsty- 
ti. Pavyzdžiui, laukdama išganingų minčių, galėdavau ir 
snūstelėti. Gana ilgokai pratysojau, tačiau jokia išganinga 
mintis manęs neaplankė, o užmigti negalėjau, nes buvau 
pernelyg sukrėsta. 

Galvoje visą laiką sukosi nevykęs susitikimas su Rami- 
resu. Manęs dar niekada nebuvo užpuolęs joks vyras. Apskri- 
tai nieko panašaus nesu patyrusi. Šiandieninis išpuolis — že- 
minanti ir bauginanti patirtis; dabar, kai dulkės nusėdo ir emo- 
cijos aprimo, pasijutau įžeista ir pažeidžiama. 

Pamaniau, gal vertėtų pranešti policijai, bet tuoj pat 
nuvijau tokią mintį. Skundimasis Didžiajam Broliui nepri- 
dės taškų kietai ir drąsiai paieškos agentei. Neįsivaizda- 
vau, kaip Reindžeris pateiktų kaltinimą dėl užpuolimo. 

Man dar pasisekė, priminiau sau. Morelio dėka mano 
žaizdos buvo tik paviršutinės. 

Pastarąjį prisipažinimą palydėjau sunkiu atodūsiu. 
Faktas, jog mane išgelbėjo Morelis, pasiutusiai viską ap- 
sunkino. Gryna neteisybė. Įvykius susumavus, neatrodytų, 
jog visai nieko nenuveikiau arba kad nesisekė. Dar nepra- 
ėjo nė dvi paros, o turiu tą bylą savo rankose, ir ieškomąjį 
asmenį aptikau jau du kartus. Na, žinoma, aš jo nesugebė- 
jau pristatyti į policiją, bet esu dar tik pradedančioji. Ar 
galima laukti, kad pirmo statybininkų kurso studentas ide- 
aliai pastatytų tiltą? Savaime suprantama, ir aš nusipelniau 
tokio pasiteisinimo. 

O tas ginklas vargu ar bus man naudingas... Neįsivaiz- 
davau, kaip šaučiau į Morelį. Nebent tik į pėdas. O kas, 
jeigu tektų šauti į judantį taikinį? Visai blogai. Geriausia 
būtų rasti ne tokį fatališką būdą persekiojamai aukai įveikti. 
Rytojaus rytą reikėtų užbėgti į Sanės ginklų parduotuvę ir 
papildyti savo krepšį dar kokiais nors bjauriais daikčiukais. 

Mano radijo laikrodis rodė pusę šešių. Kažkaip abe- 
jingai užkliudžiau žvilgsniu, nesuteikdama rodmenims jo- 
kios reikšmės. Staiga su siaubu prisiminiau, jog šį vakarą 
mama manęs laukia vakarienės! 

Pašokau nuo lovos ir puoliau prie telefono. Tyla. Aš 
neapmokėjau sąskaitos... Čiupau nuo virtuvės baro rakte- 
lius ir mečiausi pro duris. 


4 skyrius 


Kai pastačiau automobilį prie šaligatvio krašto, moti- 
na jau stovėjo ant verandos laiptukų. Ji mojo rankomis ir 
rėkė. Per tą automobilio kriokimą nieko negirdėjau, bet iš 
lūpų supratau: “IŠJUNK JĮ! — šaukė ji. — IŠJUNK JĮ!" 

— Atsiprašau, — riktelėjau. — Sulūžo duslintuvas. 

— Turi kažką daryti! Girdėjosi jau už keturių kvarta- 
lų. Poniai Čiak įvarysi širdies virpesius, — ji paskersakia- 
vo į mano automobilį. — Tu jį nudažei? 

— Starko gatvėje pasidarbavo vandalai, — įstūmiau 
ją į prieškambarį, kad tik nesuspėtų perskaityti žodžių. 

— Oho, kokie gražūs keliai! — senelė Mazur pasilenkė 
pasižiūrėti mano nubrozdintų kelių iš arčiau. — Praėjusią sa- 
vaitę Žiūrėjau televizijos šou, rodos, “Oprą". Ten susirinko 
krūva moteriškių, kurių keliai atrodė lygiai kaip tavo. Sakė, 
tai kažkoks apsauginis nudegimas. Kažin, ką tai reiškia? 

— Kristau, — pasigirdo tėvo balsas iš už laikraščio. Už- 
teko ir to vieno žodžio. Visos supratome, kaip jis jaučiasi. 

— Čia joks apsauginis nudegimas, — paaiškinau se- 
nelei Mazur. — Aš užgriuvau ant savo riedučių. 

Baisus čia dalykas, kad pamelavau. Mano praeitis gar- 
sėjo pragaištingais nutikimais. 

Žvilgtelėjau į stalą valgomajame. Nėriniuota staltie- 
sė. Aha, svečiai. Suskaičiavau lėkštes. Penkios. Užverčiau 
akis į dangų. 

— Maum, tik ne tai. 

— Kas ne tai? 

Suskambėjo durų skambutis ir mano didžiausi būgšta- 
vimai pasitvirtino. 

— Svečias. Kas čia tokio? — nusistebėjo mama, eida- 


ma durų link. — Manau, kad į savo namus galiu kviestis 
ką tik noriu. 
— Čia Bernis Kuncas, — pašiurpau aš. — Matau pro 


prieškambario langą. 

Mama sustojo ir įsirėmė į šonus. 

— Tai kuo dabar Bernis Kuncas netinka? 

— Pirmiausia... jis vyras. 

— Na, gerai, tau kažkada nepasisekė. Bet tai nereiš- 
kia, kad turi pasiduoti. Tik pažiūrėk į savo seserį Valeri. 
Jau dvylika metų laimingai gyvena susituokusi. Turi dvi 
gražias dukrytes. 

— Būtent. Išeinu. Pro užpakalines duris. 

— Greipfrutų tortas, — įspėjo mama. — Jeigu dabar 
išeisi, deserto negausi. Nė neketinu palikti. 

Mamai nieko nereiškė mane pašantažuoti, jeigu tik ji 
jautė, kad verta. Ji žinojo, kaip aš mėgstu tą greipfrutinį 
tortą. Plamų šeimos narys nežmoniškai įsižeistų, jei būtų 
atsisakyta gero deserto. 

Senelė Mazur įsmeigė akis į Bernį. 

— Kas jūs? 

— Aš esu Bernis Kuncas. 

— Ko norite? 

Pamačiau, kaip nesmagiai Bernis mindžikuoja prieš- 
kambaryje. 

— Mane pakvietė vakarienės, — aiškinosi Bernis. 

Senelė Mazur vis dar neatvėrė durų. 

— Helen, — šūktelėjo ji per petį, — prie durų kaž- 
koks jaunuolis. Jis sako, jog jį kvietė vakarienės. Kodėl 
man niekas nepasakė? Pažiūrėkit, kokia sena mano sukne- 
lė! Kaip aš galiu užimti vyrą vilkėdama tokia suknele? 

Pažinojau Bernį nuo penkerių metų. Su juo kartu lan- 
kiau pradžios mokyklą. Nuo pirmos iki trečios klasės kar- 
tu valgydavome priešpiečius, ir jis man visada asocijuosis 
su užteptu ant duonos žemės riešutų sviestu ar džemu. Vi- 
durinėje mokykloje jau nebesusitikdavome. Žinojau, jog jis 
įstojo į koledžą, o baigęs mokslus, tėvo parduotuvėje par- 
davinėjo buitinius prietaisus. 

Jis buvo vidutinio ūgio, apkūnokas, taip ir neišsitirpi- 
nęs kūdikiškų riebaliukų. Išsipustęs, blizgančiais įsispiria- 
mais batais, plačiomis kelnėmis, sportiniu švarku. Ne ka- 
žin kiek pasikeitęs nuo šeštos klasės. Vis dar atrodė, jog 
nesugeba sudėti trupmenų. Mažytis metalinis jo kelnių už- 
trauktuko snapelis buvo atsikišęs, ir toje vietoje kelnės pūp- 
sojo lyg palapinė. 

Mes susėdome prie stalo į savo vietas ir susikaupę ėmė- 
me valgyti. 

— Bernis pardavinėja buities prietaisus, — kalbėjo 
mama, persiųsdama toliau raudonuosius kopūstus. — Ir ge- 
rai uždirba. Jis turi “Bonevilį". 

— “Bonevilį", tik pamanyk! — pastebėjo senelė Mazur. 

Mano tėvas sėdėjo nunėręs galvą virš viščiuko. Jam 
rūpėjo orų prognozės, jis nešiojo trikotažinius apatinius 
drabužius ir vairavo biuiką. Tėvo skonis buvo seniai susi- 
formavęs, todėl jo visiškai nejaudino kažkoks prasigyve- 
nęs skrudintuvių pardavėjas ar jo vairuojamas “Bonevilis". 

Bernis atsisuko į mane: 

— O ką tu dabar veiki? 

Aš žaidžiau su šakute. Ši dienelė nebuvo labai džiaugs- 
minga, tad skelbti visam pasauliui, kad esu dezertyrų me- 
džiotoja, lyg ir būtų per daug arogantiška. 

— Galima sakyti, dirbu draudimo kompanijoje, — at- 
sakiau jam. 

— Nuostolius skaičiuojanti draudimo ekspertė? 

— Sakyčiau, greičiau užsiimu rinkliavomis. 

— Ji medžioja pinigėlius! — paskelbė senelė Ma- 
zur. — Ji lipa ant kulnų pašvinkusiems dezertyrams ly- 
giai taip, kaip rodo per televizorių. Turi ir pistoletą, ir 
visa kita. — Ji ištiesė ranką į bufetą, ant kurio buvau 
pasidėjusi savo krepšį. — Jos rankinė prifarširuota vi- 
sokių reikmenų, — porino senelė Mazur, dėdamasi ma- 
no krepšį sau ant kelių. Ji ištraukė antrankius, pypsį, ke- 
lioninius tamponus ir visa tai sukrovė ant stalo. — Va, 
ir ginklas, — išdidžiai pranešė. — O gražumėlis! 

Turiu pripažinti, kad tai buvo labai šaunus pistoletas. 
Nerūdijančio plieno korpusas, raižyto medžio kotas. “Smith 
and Wesson", 60 modelis, penkių šovinių revolveris. Leng- 
va naudoti, lengva nešiotis, sakė Reindžeris. Ir daug pi- 
gesnis už pusautomatį, jeigu 400 dolerių laikysi nedidele 
suma. 

— O Dieve! — riktelėjo mama. — Tuoj pat padėk jį! 
Kas nors atimkit iš jos tą ginklą, kol dar nieko nenušovė! 

Spynelė buvo atidaryta ir, žinoma, tuščia. Nedaug teiš- 
manau apie ginklus, bet žinojau, kad be kulkų jie nešauna. 

— Jis neužtaisytas, — nuraminau aš. — Jame nėra 
kulkų. 

Senelė Mazur laikė ginklą nusitvėrusi abiem ranko- 
mis, pirštą uždėjusi ant gaiduko. Primerkusi akį, ji nusitai- 
kė į porcelianinę kriauklę. 

— Puf, puf, puf, puf! 

Tėvą šiuo metu, rodos, labiausiai domino dešrelių pa- 
dažas. Jis mus pabrėžtinai ignoravo. 

— Man nepatinka ginklai prie stalo, — pareiškė ma- 
ma. — Be to, šąla pietūs. Teks iš naujo šildyti padažą. 

— Nieko gero iš šito šautuvo nebus, jeigu jis be kul- 
kų, — postringavo senelė Mazur. — Kaip tu pagausi tuos 
žudikus neužtaisytu ginklu? 

Visą tą laiką Bernis sėdėjo išsižiojęs. 

— Žudikus? 

— Ji vaikosi Džo Morelį, — paaiškino senelė Mazur. — 
Jis — bona fide* žudikas ir slapstosi nuo teismo. Jis nudėjo 
Cigį Kulešą. Tiesiai į galvą. 

— Aš pažinojau Cigį Kulešą, — atsiliepė Bernis. — 
Prieš metus jam pardaviau televizorių dideliu ekranu. Ma- 
žai kas perka tokius. Labai brangūs. 

— Arjis dar ką nors pirko iš jūsų? — susidomėjau aš. — 
Ką nors, neseniai? 

— Ne. Bet kartais jį matydavau už gatvės, Salio mėsi- 
nėje. Cigis buvo visai normalus žmogus. 

Visi pamiršo senelę Mazur. Ji tebežaidė su pistoletu, 
tai nusitaikydama, tai apžiūrinėdama, tai pakilnodama. At- 
siminiau, jog prie tamponų buvo šovinių dėžutė. Nustėrau 
iš baimės. 

— Senele, tu juk neužtaisei pistoleto? 


* bona fide /ot. — gera valia; sąžiningas, nepiktavališkas. 

— Žinoma, užtaisiau, — atrėžė ji. — Ir palikau vieną 
tuščią vietą, kaip kad rodė per televizorių. Kad ko nors ne- 
tyčia nenušaučiau. — Ji atlaužė pistoleto gaiduką, norėda- 
ma pademonstruoti, kokia yra apdairi. Pasigirdo baisus 
driokstelėjimas, iš pistoleto angos žybtelėjo ugnis, ir viš- 
čiukas pakilo nuo lėkštės. 

— Šventoji Motinėle! — suklykė mama, pašokdama 
ir apversdama kėdę. 

— Velnias, — tarė senelė, — matyt, ne tą skylę būsiu 
palikusi tuščią. — Ji pasilenkė apžiūrėti savo darbo rezul- 
tatą. — Kaip pirmą kartą, visai neblogai. Pataikiau tam cyp- 
liui tiesiai į gvazdiką. 

Mano tėvo krumpliai net pabalo ant šakutės, o veidas 
nuraudo kaip spanguolė. 

Akimirksniu apibėgau aplink stalą ir atsargiai ištrau- 
kiau pistoletą iš senelės Mazur rankų. Iškračiau visus 
šovinius ir viską sukišau atgal į krepšį. 

— Pažiūrėk dabar į sukultą lėkštę, — niršo mama. — 
Ji iš servizo. Kur dabar tokią naują gausiu? — Ji patraukė 
lėkštę, 1r mes visi įbedėme akis į gražutę apvalią skylę stal- 
tiesėje bei raudonmedžio stale įstrigusią kulką. 

Pirmoji prašneko senelė Mazur. 

— Nuo to šūvio man pakilo apetitas! — nudžiugo ji. — 
Kas nors paduokit bulvių. 


Bernis Kuncas puikiai laikėsi visą vakarą. Jo kelnės 
išliko sausos, kai senelės Mazur šūvis nunešė viščiuko pa- 
sturgalį. Jam pavyko sudoroti dvi porcijas mamos troškin- 
tų briuselinių kopūstų. Ir, nepaisant to, kad mums akivaiz- 
džiai nebuvo skirta kartu spardytis po antklodėmis, jis el- 

gėsi su manimi ganėtinai maloniai. Jo geraširdiškumo mo- 
tyvai buvo aiškūs. Aš — moteris, stokojanti garantijų. Ro- 
mantika? Nieko blogo, jeigu nori tuščiai paaukoti keletą 
valandų vakarais, tačiau neturėdamas pakankamai pinigų, 
nesvajok apie atostogas Havajuose. Mūsų sąjunga buvo su- 
daryta danguje. Jis norėjo parduoti, aš — pirkti, todėl mie- 
lai priėmiau jo pasiūlytą 10 procentų nuolaidą. O praleidu- 
si visą vakarą Šalia jo, gavau ir premiją: kai ką sužinojau 
apie Cigį Kulešą. Jis pirkdavo mėsą pas Salį Boką, žmogų, 
kuriam, kaip visi pripažino, lažintis sekėsi geriau negu 
pjaustyti filė. 

Šią informaciją atidėjau ateities apmąstymams. Kol kas 
ji buvo lyg ir nesvarbi, bet kas žino, gal netikėtai ims ir 
pasitarnaus vėliau. 

Grįžusi namo įsipyliau stiklinę šaltos arbatos ir nuta- 
riau pastudijuoti Morelio bylutę, mat pasišoviau sudaryti 
veiksmų planą. Prieš tai pasirūpinau Reksu: į jo indelį, ku- 
ris stovėjo šalia manęs ant stalo, pripyliau gruzdintų kuku- 
rūzų grūdų. Dabar Reksas tupėjo indelyje, jau prisikimšęs 
žandus grūdų, žybsėdamas akutėmis ir be perstojo malda- 
mas ūsais. 

— Nagi, Reksai, — kalbinau jį, — kaip tu galvoji? Ar 
manai, kad man pavyks sučiupti Morelį? 

Kažkas tyliai pastukseno į mano paradines duris. Mu- 
du su Reksu pastatėme ausis. Aš nieko nelaukiau. Beveik 
visi mano kaimynai buvo senyvo amžiaus. Nė su vienu per- 
dėm nesibičiuliavau. Neįsivaizdavau, kad kuris nors iš jų 
1mtų ir belstųsi į mano duris pusę dešimtos vakaro. Nebent 
ponia Beker iš trečio aukšto. Kartais ji pamiršdavo, kur gy- 
venanti. 

Bilsnojimas nesiliovė, ir mudu su Reksu pasukome gal- 
vas į duris. Jos buvo pagamintos iš storo, ugniai atsparaus 

metalo, jose buvo “akutė"', skląstis ir dviguba grandinė. Kai 
oras gražus, langus palikdavau atvirus dieną naktį, tačiau 
duris visuomet laikydavau užrakintas. Pro priekines duris 
nebūtų prasibrovęs nė pats Hanibalas su savo drambliais, 
užtat bet koks idiotas būtų galėjęs įlįsti pro langus, jeigu 
sugebėtų įkopti gaisrininkų kopėčiomis. 

Paėmusi keptuvės dangtį, užvožiau Rekso dubenėlį, 
kad neišliptų, ir nuėjau pasižiūrėti. Vos tik uždėjau ranką 
ant rankenos bumbulo, tapšnojimas liovėsi. Pažvelgiau pro 
“akutę", bet už jos buvo aklina tamsa. Kažkas ją uždengė 
pirštu. Negeras ženklas. 

— Kas ten? — paklausiau aš. 

Pro durų rėmą prasiskverbė prislopintas juokas, ir aš 
atšokau. Paskui pasigirdo vienintelis žodis: “Stefani". 

Šito balso nesupainiosi su jokiu kitu. Melodingas ir 
kandus. Ramiresas. 

— Atėjau pažaisti su tavimi, Stefani, — užgiedojo 
jis. — Tu pasiruošusi? 

Baimė pakirto man kojas ir įsimetė į krūtinę. 

— Nešdinkis, nes iškviesiu policiją. 

— Tu niekam neprisiskambinsi, kale. Neturi ryšio. Ži- 
nau, nes patikrinau. 

Mano tėvai niekada nepajėgė suprasti, kodėl taip troš- 
kau būti nepriklausoma. Jie įsitikinę, jog gyvenu nuolat įsi- 
baiminusi ir vieniša, ir nė nebandyk jų perkalbėti. Iš tiesų 
aš beveik nieko nebijau. Nebent vabalų su daugybe kojų. 
Mano supratimu, vienintelis geras voras yra negyvas vo- 
ras. Moters teisės nevertos nė grašio, jeigu ji negali papra- 
šyti vyro išnaikinti bute vabalus. Aš visiškai nesijaudin- 
čiau, jeigu aplink mano duris slankiotų skustagalviai arba 
jie lįstų pro atvirą langą. Paprastai jie švarina kaimynines 
geležinkelio stoties teritorijas. Retas atvejis, kad mūsų apy- 

linkėje siautėtų plėšikai ir automobilių vagys. Be to, tokie 
išpuoliai niekada nesibaigdavo mirtimi. 

Iki šios akimirkos tikrai daug rūpesčių sukeldavo tie 
nedažni atvejai, kai vidury nakties atsibusdavau mirtinai 
išsigandusi, jog neįsibrautų kokie paslaptingi siaubūnai: 
šmėklos, baidyklės, vampyrai ar ateiviai iš kitų planetų... 
Tapusi savo nesveikos vaizduotės auka, gulėdavau lovoje 
beveik nekvėpuodama ir laukdama, ar tik nepradėsiu kilti į 
orą. Turiu prisipažinti, kad būtų malonu laukti ne vienai, 
tačiau ką gero duotų kito mirtingojo buvimas šalia, jeigu 
atakuotų vaiduoklis? Laimė, man niekada nebuvo visiškai 
apsisukusi galva, niekada nepakilau į orą ir jokie vaiduok- 
liai pas mane neatsibeldė. Gerai pagalvojus, dvasia beveik 
buvo palikusi kūną tik kartą, kai prieš keturiolika metų Džo 
Morelis prikišo savo snukį prie manęs ten, už šokoladinių 
gardėsių dėžės. 

Ramireso balsas košėsi pro duris: 

— Nemėgstu neužbaigtų reikalų su moterimi, Stefani 
Plam. Nemėgstu, kai moteris pabėga nuo čempio. 

Jis pakrutino durų rankeną, ir mano širdis šoktelėjo į 
gerklę. Durys nepasidavė, o mano pulsas signalizavo, kad 
mane tuoj ištiks insultas. 

Aš keletą sykių giliai įkvėpiau ir nusprendžiau, jog 
geriausia nekreipti į jį dėmesio. Nenorėjau šūkalioti. Taip 
pat nenorėjau bloginti ir taip prastų savo reikalų. Tad už- 
dariau ir užšoviau kambario langus, aklinai užtraukiau 
užuolaidas. Nuskubėjusi į miegamąjį, pasvarsčiau, ar ne- 
vertėtų pasinaudoti atsarginiu išėjimu ir bėgti pagalbos. Ta- 
čiau pagalvojau, kad tai kvaila, nes taip papulčiau į dar 
didesnį pavojų. Nieko baisaus, raminau save. Nereikia jau- 
dintis. Pavarčiau akis. Nereikia jaudintis... juk ten stovi 
tik išprotėjęs nusikaltėlis, sveriantis du šimtus penkiasde- 
šimt svarų ir visaip mane keiksnojantis. 

Aš ranka užspaudžiau burną, kad neišsprūstų isteriš- 
kas klyksmas. Nepanikuok, įspėjau save. Kaimynai netruks 
išlįsti, ir Ramiresas turės dingti. 

Išsiėmiau iš krepšio pistoletą ir grįžau prie durų. “Aku- 
tė" jau buvo atidengta, koridorius lyg ir tuščias. Pridėjusi 
prie durų ausį, pasiklausiau. Nieko. Tada atstūmiau skląstį 
ir truktelėjau duris, neatkabinusi grandinės. Pistoletą lai- 
kiau atstačiusi. Ramireso nesimatė. Atkabinau grandinę ir 
iškišau galvą pro duris. Visiškai ramu. Jis iš tiesų nuėjo. 

Į akis krito kažkokio tiršto skysčio dėmė, tįstanti per du- 
ris žemyn. Tikrai ne košė. Sužiaukčiojusi uždariau duris ir 
užrakinusi užkabinau grandinę. Žavinga. Dar tik dvi dienos 
darbe, o kažkoks maniakas jau masturbavosi prie mano durų. 

Kai dirbau “E. E. Martine“, nieko panašaus man neat- 
sitikdavo. Tiesa, kartą kažkoks valkata apmyžo man ant ko- 
jų, na, kartkartėmis geležinkelio stotyje koks nors vyras 
atsisegdavo kelnes, bet tokių dalykų galėdavai tikėtis Niu- 
arke. Buvau išmokusi nereaguoti. Su Ramiresu viskas bu- 
vo kitaip. Labai baisu. 

Aš cyptelėjau, kai virš manęs atsidarė ir užsidarė lan- 
gas. Ponia Delgado išleido nakčiai katiną, prisiminiau aš. 
Stverkis ko nors. Reikia nukreipti mintis nuo Ramireso. 
Taigi įnikau ieškoti daiktų, kuriuos galėčiau nunešti į lom- 
bardą. Nedaug kas telikę. Stereomagnetofonas, lygintuvas, 
vestuviniai auskarai su perlais, viščiuko formos virtuvės 
laikrodis, įrėmintas Anzelo Adamso plakatas ir dvi stali- 
nės lempos. Turėtų užtekti sumokėti už telefoną ir jo pri- 
jungimą. Nenoriu dar kartą būti užspeista savame bute ir 
negalėti prisišaukti pagalbos. 

Nunešiau Reksą į narvelį, išsivaliau dantis, persiren- 
giau pižamą ir įlindau į lovą, palikusi visame bute plies- 
kiančias šviesas. 

Pabudusi kitą rytą, pirmiausia nuėjau prie durų. Nera- 
dusi nieko neįprasto, greitai palindau po dušu ir apsiren- 
giau. Po sunkios nakties, praleistos bėgant ratelyje, Rek- 
sas kietai miegojo savo skardinėje nuo sriubos. Įpyliau jam 
šviežio vandens ir pripildžiau indelį to bjauraus Žiurkėnų 
ėdalo. Būtų nuostabu išgerti puoduką kavos. Deja, namie 
kavos neturėjau. 

Priėjusi prie lango, apžvelgiau, ar aikštelėje nešmėkš- 
čioja Ramiresas, tada grįžau prie durų ir dar sykį pažvel- 
giau pro “akutę". Atstūmiau skląstį, palikusi grandinę vie- 
toje, ir pravėriau duris. Įkišau nosį į plyšį ir pauosčiau. Bok- 
sininko — nė kvapo. Užvėriau duris, atkabinau grandinę ir 
plačiai atlapojau duris. Apsižvalgiau, laikydama paruoštą 
ginklą. Koridorius buvo tuščias. Užrakinau duris ir nuty- 
kinau koridoriumi. Liftu kažkas kėlėsi ir sustojo, durys pra- 
sivėrė, ir aš vos nenušoviau ponios Mojer. Nuoširdžiai at- 
siprašiau jos, paaiškinau, jog pistoletas netikras, tada nu- 
sėlinau prie laiptų ir, pagaliau pasiekusi automobilį, įme- 
čiau į vidų atsineštą mantą. 

Kol Emilis atidarė lombardą, kankinausi be galo no- 
rėdama kavos. Ilgai derėjausi dėl auskarų, kurių per daug 
ir nesigailėjau, bet galų gale tas sukčius vis viena mane 
apkvailino. Nepasakyčiau, kad labai dėl to sielvartavau. Ga- 
vau, kiek reikėjo paprastesne: ginkluotei, telekomunikaci- 
jų kompanijai ir karštai bandelei su mėlynėmis bei dide- 
liam puodukui kavos. 

Penkias minutes pasilepinusi prie pusryčių staliuko, 
susiruošiau pas telefonininkus. Kai stabtelėjau prie švie- 
soforo, du vaikėzai pikape ėmė signalizuoti man. Iš jų ran- 
kų judesių galėjau spręsti, kad jie susižavėję mano auto- 

mobilio dekoracijomis. Kadangi variklis gana garsiai krio- 
kė, nesupratau nė vieno man skirto žodelio. Ačiū tau, Die- 
ve, už kai kurias malones. 

Mane apsupo kažkokia migla. Supratau, kad tai dū- 
mai. Lyg ir nepanašu į išmetamą baltą kondensatą, kuris 
susidaro šaltą dieną. Tai buvo tiršti, juodi dūmai, kurie skli- 
do tiesiog iš apačios, nes nebuvo dujų išmetimo vamzdžio. 
Trinktelėjau kumščiu į prietaisų skydelį, nes reikėjo pa- 
matyti, ar bent vienas prietaisas veikia. Taip, degė raudona 
tepalo lemputė. Įsukau į degalinę, kuri stovėjo ties kita san- 
kryža, ir nusipirkau 10-W-30 tepalo skardinę. Supylusi ma- 
tuokliu patikrinau jo lygį ir pasirodė, kad dar mažai, tad 
teko suversti dar vieną skardinę. 

Kitas sustojimas — telefonų kompanija. Sąskaitą ap- 
mokėti ir iš naujo prijungti paslaugą buvo tiek pat sudėtin- 
ga kaip ir gauti žaliąją kortą. Pagaliau paaiškinau, jog gy- 
venu su savo akla sena močiute, kuriai užeina širdies prie- 
puoliai, todėl telefonas — mirties ar gyvybės klausimas. 
Vargu ar už stalo sėdinti moteris manimi patikėjo, tačiau 
buvo neprošal pasismaginti, na, o man pažadėjo, kad dar 
šiandien kas nors įjungs ryšį. Puiku. Jeigu sugrįš Ramire- 
sas, jau galėsiu kviestis policiją. Dabar liko įsigyti kvortą 
kokio nors purškalo, kad galėčiau apsiginti. Man nelabai 
sekėsi valdyti ginklą, todėl nusprendžiau tapti neįveikia- 
ma, turėdama dujų balionėlį. 

Pakeliui į ginklų parduotuvę, vėl užsidegė tepalo ly- 
gio indikatorius. Dūmų nesimatė, todėl nusprendžiau, kad 
paprasčiausiai užstrigo matuoklis. Galų gale argi tai svar- 
bu, nes nesiruošiau švaistyti daugiau pinigų tepalui. Šitas 
automobilis turės susitaikyti su esama padėtimi. Kai gau- 
siu tuos savo 10 000 dolerių vertės procentus, nupirksiu aš 
jam to tepalo ir nustumsiu nuo tilto. 

Visada įsivaizdavau, kad ginklų parduotuvės savinin- 
kai — galingi ir tvirti, nešioja beisbolo kepuraites, rekla- 
muojančias motociklų kompanijas. Jų vardai būtinai turė- 
tų būti Buba ar Bilis Bobas. Šios ginklų parduotuvės savi- 
ninkė buvo moteris, vardu Sanė. Jai buvo daugiau nei ke- 
turiasdešimt metų, jos oda priminė gerą cigarą, garbanoti 
plaukai buvo kanarėlės geltonumo, o balsas išdavė, kad per 
dieną ji surūko du pakelius. Ausyse segėjo netikrų brilian- 
tų auskarus, buvo apsitempusi džinsais, o nagučius puošė 
miniatiūrinės palmės. 

— Gražus manikiūras, — įvertinau jos nagus. 

— Tai Mauros iš “Šukuosenų salono" darbas. Ji — šios 
srities genijus. Žinokite, ir tą vietelę po kelnaitėmis su- 
tvarko taip, kad neatskirsi nuo biliardo kamuoliuko. 

— Prisiminsiu. 

— Tiesiog klauskite Mauros. Pasakykite jai, jog at- 
siuntė Sanė. O kuo aš galiu jums padėti šiandien? Ar bai- 
gėsi šoviniai? 

— Man reikia aerozolio apsiginti. 

— Kokį naudojate? 

— Yra daug rūšių? 

— Vajetau, aišku! Turime jų daugybę, — ji įkišo ranką 
į artimiausią dėžę ir ištraukė keletą pakuočių. — Čia “Meis" 
originalas. Dar turime “Pepegard". Jis neteršia aplinkos, da- 
bar juos naudoja daugelis policijos skyrių. Neblogas ir “Sure 
Guard" — tikras cheminis ginklas. Per šešias sekundes gali 
išversti iš koto tris šimtus svarų sveriantį galiūną. Veikia 
per nervų šakneles. Užtenka patekti ant odos, ir jau guli. 
Neturi reikšmės, ar esi prisigėręs, ar prisipumpavęs narkoti- 
kų. Vienas purkštelėjimas, ir tavęs nėr. 

— Lyg ir pavojinga. 

— Patikėk manim! 

— Ar nuo jo mirštama? O gal visam laikui sutrinka 
sveikata? 

— Vienintelis įsimintinas dalykas — velniškas paže- 
minimas. Aišku, iš pradžių lyg ir paralyžiuoja, o kai po- 
veikis praeina, paprastai daug vemiama ir kamuoja praga- 
riški galvos skausmai. 

— Nežinau... O jeigu aš netyčia pati apsipurkšiu? 

Ji šyptelėjo. 

— Brangute, geriau jau neapsipurkšk. 

— Labai sudėtinga. 

— Visiškai nesudėtinga. Tereikia paprasčiausiai pirš- 
tu nuspausti štai čia. Dėl Dievo meilės, juk jūs dabar pro- 
fesionalė, — ji patapšnojo man per ranką. — Imkite “Sure 
Guard". Nesigailėsite. 

Aš nesijaučiau esanti profesionalė. Jaučiausi lyg idi0- 
tė. Kritikuodavau užsienio valstybes, kam jos naudoja che- 
minį ginklą, o dabar pati čia stypsau ir perku nervus para- 
lyžiuojančias dujas iš moters, kuri nuo savo gaktos nusi- 
skuto visus plaukelius. 

— Yra įvairių “Sure Guard" balionėlių dydžių, — pa- 
aiškino Sanė. — Aš nešiojuosi septyniolikos gramų. Jį ga- 
lima prisisegti prie raktų. Yra greitai atitraukiama nerūdi- 
jančio plieno kilpelė, gražus odinis įdėkliukas. Galite pa- 
sirinkti vieną iš trijų spalvų. 

— Oho, trys spalvos! 

— Išbandykite, — patarė man Sanė. — Žinosite, kaip 
naudotis. 

Aš išėjau į lauką, visu ilgiu ištiesiau ranką ir papurškiau. 
Kadangi buvo vėjuota, įlėkiau į vidų ir užtrenkiau duris. 

— Tas vėjas apgaulingas, — pasakė Sanė. — Gal jūs 
verčiau išeikite pro užpakalines duris. Pro ginklų sandėlį. 

Aš paklausiau jos patarimo. Išėjusi į gatvę, pasileidau 

tekina prie automobilio ir greitai įlindau į vidų, kad koks 
klajojantis “Sure Guard" lašelis nenusėstų ant mano nervų 
šaknelių. Kišdama raktą į spynelę, stengiausi nepanikuoti, 
kad įsigijau ašarinių dujų, kurių slėgis — 125 svarai į vie- 
ną kvadratinį colį. Toji nervus paralyžiuojanti bomba da- 
bar karojo tarp mano kelių. Variklis užsivedė, ir vėl į akis 
šoko labai raudona tepalo lemputė. Tikra pamėklė. O man 
nusišvilpt! Stok į eilę, pagalvojau. Mano neišspręstų pro- 
blemų sąraše tepalas neįeina net į pirmąjį dešimtuką. 

Įsiliejau į bendrą eismo tėkmę ir net nekėliau akių į 
užpakalinio vaizdo veidrodėlį, kad nereikėtų matyti išda- 
vikiškų dūmų debesies. Karmena gyveno už kelių kvartalų 
į rytus nuo Starko gatvės. Pusėtinas rajonas. Jos namas bu- 
vo geltonų plytų ir prašyte prašėsi gero šveistuvo. Keturi 
aukštai. Lifto nėra. Pirmame aukšte nedidelio fojė plytelės 
buvo suskeldėjusios. Jos butą radau antrame aukšte. Kol 
pasiekiau duris, permirkau nuo prakaito. Geltonos plom- 
bos juostelės jau nebebuvo, bet spyna tebekabojo. Antra- 
me aukšte buvo dar du butai. Pasibeldžiau į abu. Pirmaja- 
me nebuvo nė gyvos dvasios. Antrojo duris atvėrė ispanė, 
ponia Santjago, gal bebaigianti penktą ar pradedanti šeštą 
dešimtį. Rankoje ji laikė kūdikį. Apskritaveidė, glotniai su- 
šukuotais plaukais. Ji buvo su chalatu ir pūkuotomis šle- 
petėmis. Iš tamsaus buto gilumos sklido televizoriaus gar- 
sai. Priešais ekraną pamačiau dvi sutūpusių mažylių gal- 
vutes. Aš prisistačiau ir ištiesiau jai savo vizitinę. 

— Nežinau, ką daugiau galėčiau pasakyti, — kalbėjo 
ji. — Ta Karmena gyveno čia labai trumpai. Niekas jos ne- 
pažinojo. Labai tyli būtybė. Užsidariusi. 

— Ar matėte ją po to įvykio? 

— Ne. 

— Gal žinote, kur ji galėtų būti? Pas draugus? Gimines? 

— Aš jos nepažinojau. Niekas su ja nesibičiuliavo. Sa- 
ko, kad ji dirbo bare “Užeik" Starko gatvėje. Gal jie žinos 
apie ją ką daugiau. 

— Ar jūs buvote namuose, kai pasigirdo šūvis? 

— Taip. Jau buvo vėlu. Pas Karmeną visu garsu buvo 
įjungtas televizorius. Ji niekada neleisdavo jo taip garsiai. 
Paskui kažkas ėmė trankyti į Karmenos duris. Vyriškis. Pa- 
sirodo, policininkas. Matyt, jis turėjo taip triukšmauti, nes 
niekas jo negirdėjo per tą televizoriaus triukšmą. Paskui 
pasigirdo šūvis. Tuomet aš ir iškviečiau policiją. Kai pri- 
ėjau prie savo durų, išgirdau koridoriuje didžiulį šurmulį 
ir iškišau galvą. 

— Ir? 

— Ten buvo Džonas Kazekas ir keletas kitų kaimynų. 
Mes čia rūpinamės vieni kitais. Ne taip, kaip kiti, kurie 
apsimeta, jog nieko negirdi. Užtat ir nėra čia narkomanų. 
Ir niekuomet nebuvo. Kai iškišau galvą, Džonas buvo pri- 
rėmęs tą policininką. Džonas nežinojo, kad jis policinin- 
kas. Tiesiog pamatęs, jog Karmenos buto tarpduryje kaž- 
kas guli nušautas, o tas kitas vyras laiko pistoletą, jis ir 
griebėsi daryti tvarką. 

— O kas buvo paskui? 

— Ten kilo toks sąmyšis... Koridorius buvo pilnas 
žmonių. 

— O Karmena ten buvo? 

— Aš jos nemačiau. Tiek daug žmonių... Žinote, visi 
norėjo sužinoti, kas įvyko. Žmonės dar mėgino gelbėti mirš- 
tantįjį, bet veltui. Jis jau buvo miręs. 

— Įtariama, kad Karmenos bute buvo du vyrai. Ar jūs 
matėte tą antrąjį? 

— Regis, taip. Ten buvo kažkoks nepažįstamas vyriš- 
kis. Aš jo anksčiau nebuvau mačiusi. Toks sudžiūvęs, tam- 


72 


siais plaukais, tamsia oda, kokių trisdešimties metų, keis- 
to veido. Tokia plokščia nosimi, lyg būtų gavęs keptuve. 
Todėl ir atkreipiau į jį dėmesį. 

— Kas jam nutiko? 

Ji gūžtelėjo pečiais. 

— Nežinau. Turbūt paprasčiausiai išėjo. Kaip ir Kar- 
mena. 

— Gal man reikėtų pakalbėti su Džonu Kazeku? 

— Jis iš 4B. Turėtų būti namie. Dabar ieškosi darbo. 

Padėkojusi jai, aš palypėjau dar dviem laiptų maršais, 
bandydama įsivaizduoti, kaip turėtų atrodyti žmogus, su- 
gebėjęs nuginkluoti Morelį. Pasibeldžiau į 4B. Durys atsi- 
vėrė, ir aš gavau atsakymą į savo klausimą. Džonas Kaze- 
kas buvo daugiau nei šešių pėdų ūgio, svėrė netoli dviejų 
šimtų keturiasdešimties svarų; žilstantys plaukai buvo su- 
imti į uodegėlę; ant kaktos ištatuiruota barškuolė gyvatė. 
Vienoje rankoje jis laikė “TV gidą“, kitoje — alaus skardi- 
nę. Iš jo buto sklido gardus kvapas. Vietnamo veteranas, 
pagalvojau aš. Skraidė. 

— Džonas Kazekas? 

Jis pašnairavo į mane. 

— Kuo galiu jums padėti? 

— Bandau ką nors sužinoti apie Džo Morelį. Tikėjau- 
Si, jog jūs galėtumėte man ką nors papasakoti apie Karme- 
ną Sančes. 

— Jūs policininkė? 

— Aš dirbu pas Vincentą Plamą. Jis laidavo už Morelį. 

— Aš gerai nepažinojau Karmenos Sančes, — pasakė 
jis. — Retkarčiais matydavau. Keletą kartų pasisveikinome. 
Ji atrodė visai miela. Kai pasigirdo šūvis, lipau laiptais. 

— Ponia Santjago iš antro aukšto sakė, kad jūs sutram- 
dėte šovusįjį. 

— Taip. Aš nežinojau, jog jis policininkas, tik mačiau, 
kad jis kažką nušovė ir tebelaikė ginklą. Į koridorių plūdo 
vis daugiau Žmonių, 0 jis visiems liepė nesiartinti. Pama- 
čiau, kad situacija kritiška, tai aš ir trinktelėjau jam šešių 
alaus skardinių paku. Jis išsitiesė ant žemės. 

Šešių skardinių pakas? Aš vos neužsikvatojau. Policijos 
raporte buvo pažymėta, jog Moreliui buvo suduota kažkokiu 
buku įrankiu. Apie alaus skardines nebuvo nė žodelio. 

— Jūs labai drąsiai pasielgėte. 

Jis nusišypsojo. 

— Po perkūnais, drąsa čia niekuo dėta. Aš veikiau 1m- 
pulsyviai. 

— Ar žinote, kas atsitiko Karmenai? 

— Ne. Turbūt ji per grumtynes dingo. 

— Ir nuo to laiko jos nematėte? 

— Ne. 

— O kaip dėl to dingusio liudininko? Ponia Santjago 
sakė, jog buvo kažkoks vyras suplota nosimi... 

— Pamenu, mačiau jį, bet tik tiek. 

— Ar atpažintumėte, jeigu vėl jį pamatytumėte? 

— Ko gero. 

— Gal žinote, kas dar iš šio namo ką nors žino apie tą 
dingusį vyrą? 

— Edlmanas buvo vienintelis, gerai įsižiūrėjęs tą vy- 
ruką. 

— Ar Edlmanas čia gyvena? 

— Edlmanas čia gyveno. Praeitą savaitę jį parbloškė au- 
tomobilis. Tiesiai priešais šį pastatą. Parbloškė ir nuvažiavo. 

Man ėmė traukti skrandį. 

— Ar manote, kad Edlmano mirtis kaip nors susijusi 
su Kulešos nužudymu? 

— Ką gali žinoti. 

Padėkojusi Kazekui, iš lėto nulipau laiptais. 

Vidudienis buvo jau čia pat, diena vis labiau kaito. Šį 
rytą išėjau apsirengusi kostiumėliu, apsiavusi aukštakulniais, 
kad tik rimčiau ir patikimiau atrodyčiau. Automobilį prie- 
šais Karmenos namus buvau palikusi pusiau atvertais lan- 
gais, veltui vildamasi, kad gal kas nors pavogs. Niekas ne- 
pavogė, taigi teliko rangytis prie vairo, kur pirmiausia iš- 
tuštinau iš mamos sandėliuko nugvelbtą “Fig Newton" dė- 
žutę. Iš Karmenos kaimynų pavyko ne tiek daug sužinoti, 
bet bent jau niekas neužpuolė ir neteko nusiristi laiptais. 

Morelio butas buvo antras mano sąraše. 


5 skyrius 


Paskambinau Reindžeriui ir paprašiau pagalbos, nes 
bijojau viena laužtis į vidų. Kai įsukau į aikštelę, Reindže- 
ris jau laukė. Jis buvo visas juodas: berankoviai juodi spor- 
tiniai marškinėliai, juodos, vos ne kareiviško stiliaus kel- 
nės. Jis stovėjo atsirėmęs į blizgantį juodą “Mersedesą", 
ant kurio buvo tiek antenų, kad be vargo susisiektum su 
Marsu. Aš pastačiau automobilį už kelių laisvų vietų, kad 
nuo mano išmetamųjų dujų nenublanktų jo gražuolis. 

— Tavo automobilis? — kvailai paklausiau aš. 

— Gyvenimas mane palepina, — jo akys nuslydo ma- 
no “Nova". — Gerai išdažyta, — pakomentavo jis. — Bu- 
vai Starko gatvėje? 

— Taip, ten pavogė mano radiją. 

— Ajajai... Kaip gražu aukoti nelaimingesniems. 

— Aš trokštu paaukoti visą automobilį, tik niekas jo 
nenori. 

— Kvailioti dar nereiškia būti kvailam, — jis linkte- 
lėjo į Morelio buto pusę: — Neatrodo, jog jis būtų namie, 
vadinasi, teks vaikščioti be gido. 

— Ar tai nelegalu? 

— Aišku, legalu. Įstatymas mūsų pusėje, vaikuti. Pa- 
ieškos agentai gali daryti, ką užsimanę. Mums net nereikia 
kratos orderio. — Jis užsisegė ant liemens juodą nailoninį 
diržą su dėklu ir įkišo į jį savo 9 mm “Gloką". Ant to pa- 
ties diržo prisikabino antrankius ir užsimetė tą patį palaidą 
juodą švarką, kurį vilkėjo, kai mudu susitikome kavinukė- 
je. — Nesitikiu čia rasti Morelio, — pasakė jis, — nors ką 
gali žinoti. Visada norisi būti pasiruošus. 

Jau suabejojau, ar man nesiimti panašių veiksmų, ta- 
čiau negalėjau įsivaizduoti savęs su pistoletu, styrančiu iš . 
už mano sijono juosmens. Bergždžias darbas, nes Morelis 
vis viena žinojo, kad mano blauzdos per skystos šaudyti. 

Mes su Reindžeriu perėjome aikštelę ir pasukome prie 
Morelio buto. Reindžeris pabeldė į duris, trupučiuką pa- 
laukė. 

— Ar yra kas nors namie? — šūktelėjo jis. Niekas ne- 
atsiliepė. 

— Ką dabar? — paklausiau aš. — Išspirsi duris? 

— Jokiu būdu. Šitaip tik susilaužytum koją. 

— Išimsi spynelę? Naudosiesi kortele? 

Reindžeris papurtė galvą. 

— Tu per daug žiūri televizorių, — jis išsiėmė 1š kiše- 
nės raktą ir įkišo. — Pasiėmiau iš komendanto, kol tavęs 
laukiau. 

Morelio bute buvo svetainė, virtuvė su valgomojo ni- 
ša, vonios kambarys 1r miegamasis. Visur pakankamai šva- 
ru, neperkrauta baldais. Nedidelis keturkampis ąžuolinis 
stalas, keturios kėdės su juostuotomis atramomis, patogi 

sofa, užversta pagalvėlėmis, kavos staliukas ir vienas gi- 
lus fotelis. Svetainėje stovėjo brangus stereoaparatūros 
komplektas, o miegamajame — mažas televizorius. 

Mudu su Reindžeriu naršėme po virtuvę, ieškodami ad- 
resų knygelės, knaisiojomės po bet kaip priešais skrudin- 
tuvę sumestus kvitus. 

Nesunku įsivaizduoti Morelį savo bute, numetantį rak- 
tus ant virtuvės baro, nusispiriantį batus, skaitantį gautus 
laiškus. Prisiminus, jog Moreliui gali niekada nebetekti 
džiaugtis tais įprastiniais ritualais, mane ėmė graužti sąži- 
nė. Jis nužudė žmogų, neatvyko į teismą ir taip pasirašė 
sau nuosprendį. Ir įsipainiok tu man šitaip! Kaip jis taip 
kvailai pasielgė? Kaip sugebėjo įsivelti į šitokią bėdą? Ir 
kaip Žmonėms šitaip atsitinka? 

— Čia — nieko, — pasakė Reindžeris. Jis atsuko juos- 
telę Morelio atsakiklyje. 

“Labas, aistruoli, — sučiulbo moteriškas balselis. — 
Čia Karlena. Paskambink." Pyptelėjimas. 

“Džozefai Entoni Moreli, čia tavo mama. Tu namie? 
Alio? Alio?" Pyptelėjimas. 

Reindžeris apvertė aparatą ir nurašė kodus. 

— Pasiimk šiuos numerius ir galėsi klausytis jam siun- 
čiamų Žinučių iš kito telefono. Gal kas paaiškės? 

Paskui mes ėmėmės miegamojo, knaisiojomės stal- 
čiuose, pervertėme knygas ir žurnalus, apžiūrėjome keletą 
nuotraukų ant veidrodžio stalelio. Nuotraukose buvo jo šei- 
ma. Nieko vertingo. Nė vienos Karmenos nuotraukos. Dau- 
guma stalčių buvo tušti. Jis išsinešė puskojines ir apati- 
nius drabužius. Labai blogai. O aš lyg ir laukiau, kol galė- 
siu užmesti akį į jo apatinius. 

Mes grįžome virtuvėn. 

— Šičia švaru, — susumavo rezultatus Reindžeris. — 


77 


Nieko naudingo nesurasi. Abejoju, ar jis grįš. Man regis, 
viską, kas reikalinga, susirinko. — Jis nukabino ryšulėlį 
raktų nuo mažos vinies ant virtuvės sienos ir mestelėjo man 
į delną. — Pasilaikyk. Jei sugalvotum čia grįžti, neberei- 
kės varginti komendanto. 

Mes užrakinome Morelio butą ir įmetėme komendan- 
to raktą pro plyšį jo duryse. Reindžeris išsidrėbė savo “Mer- 
sedese", užsidėjo veidrodinius akinius, atstūmė stoglangį 
ir, visu garsu paleidęs sunkųjį roką, išriedėjo iš aikštelės 
kaip koks Betmenas. 

Nuolankiai atsidusau ir atsigręžiau į savo “Novą". Po 
ja buvo pribėgę tepalo. O už dviejų stovėjimo vietų sau- 
lėje Švytėjo naujas raudonas auksiniais apvadais Morelio 
džipas “Čeroki". Jutau nuo piršto svyrančių jo raktelių 
svorį. Buto raktas ir du automobilio rakteliai. Nuspren- 
dusi, jog nieko neatsitiks, jeigu pažiūrėsiu iš arčiau, aš 
atidariau “Cherokee" dureles ir įkišau galvą vidun. Dar 
tebekvepėjo naujumu. Prietaisų skydas švarutėlis, kilimė- 
liai ką tik išsiurbti, be dėmelės, raudoni sėdynių apmuša- 
lai lygučiai, gražučiai. Automobilis varomas keturiais ra- 
tais ir turi tiek arklio galių, kad tokiu gali tik didžiuotis. 
Jame buvo oro kondicionierius, radijas ir kasetinis mag- 
netofonas, policijos radijo imtuvas, telefonas ir skeneris. 
Dieviškas automobilis! Ir jis priklausė Moreliui. Kur tei- 
sybė? Jis, įstatymų laužytojas, turi gražiausią automobi- 
lį, o aš — tik šūdo gabalą. 

Jeigu jau atidariau, tai gal ir užvesti, pagalvojau. Au- 
tomobiliui kenkia stovėti nevažinėjamam. Visiems aišku. 
Giliai įkvėpusi susirangiau už vairo. Prisiderinau sėdynę, 
pareguliavau užpakalinio vaizdo veidrodėlį. Uždėjusi ran- 
kas ant vairo, pasimėgavau. Turėčiau aš tokį automobilį, 
kaip mat sugaučiau Morelį, pagalvojau. Trūko tik automo- 

bilio. Įdomu, ar aš pavairuočiau šitą? O gal maža vien pa- 
kaitinti variklį? Gal reikia apsukti ratą aplink kvartalą? Dar 
geriau, jeigu pavažinėčiau juo dieną ar dvi. Garantuotai bū- 
tų naudinga. 

Gerai, gerai, įdomu, ką bandau apmauti? Šalčiausiai 
svarstau, kaip pavogti Morelio automobilį. Pala, aš juk ieš- 
kau prasižengusiojo įstatymui, tai kodėl, kritiniu atveju, 
negalėčiau rekvizuoti automobilio? Atsigręžiau į “Novą"". 
Ji ir bus tas kritinis atvejis. 

Morelio automobilį galėjau nušvilpti dar dėl vieno rei- 
kalo. Aišku, kaip dukart du — jis neapsidžiaugs. O kai jau 
visai pasius, gal ir išlįs į dienos šviesą! 

Įjungiau variklį, stengdamasi negirdėti, kaip širdis su- 
skato plakti dvigubai greičiau. Išnaudok kiekvieną akimir- 
ką — štai kur dezertyrų gaudytojo sėkmės raktas, padrąsi- 
nau save. Ir dar — lankstumas. Prisitaikymas. Kūrybišku- 
mas. Visi būtini atributai. Reikia tik džiaugtis, kad moki 
suktis! 

Pirmiausia, kurį laiką lėtai pakvėpavau, kad staiga ne- 
pritrūkčiau oro ir nesudaužyčiau pirmo pavogto automobi- 
li0. Tos dienos maršrute buvau numačiusi dar vieną objek- 
tą. Turėjau apsilankyti paskutinėje Karmenos darbovietėje 
“Step in bar and gril". Tas “Step in" baras buvo toliau Star- 
ko gatvėje, už dviejų kvartalų nuo treniruočių salės. Svars- 
čiau, ar nevertėtų užvažiuoti namo ir persirengti kasdie- 
niais drabužiais, tačiau paskutiniu momentu apsisprendžiau 
likti su kostiumėliu. To dar betrūko, kad imčiau derintis 
prie nuolatinių baro lankytojų! 

Pastačiau automobilį už pusės kvartalo. Užrakinusi nu- 
ėjau pėsčiomis ir pamačiau, jog baras uždarytas. Ant durų 
kabėjo spyna. Langai užkalti. Jokio raštelio. Tačiau aš ne- 
nusiminiau. Po incidento pas sportininkus neturėjau dide- 

lio noro įsiveržti į kitą Starko gatvės vyrų bastioną. Pasku- 
bėjau grįžti į "Cherokee" ir pravažiavau Starko gatve pir- 
myn ir atgal, vildamasi išvysti Morelį. Po penkto raundo 
nusibodo, be to, buvo likęs tik lašas kuro, todėl atsisakiau 
savo plano. Patikrinau pirštinių skyrelį, tačiau jokių kredi- 
tinių kortelių neradau. Šaunu. Dujų nėra. Pinigų nėra. Kor- 
telės taip pat. 

Jeigu teks lakstyti paskui Morelį, man reikės lėšų pragy- 
venti. Kaip galima egzistuoti, durstant galus? Šį klausimą tu- 
rėtų išspręsti Vinis. Jis privalės man duoti avansą. Sustojusi 
prie šviesoforo, galėjau minutėlę pastudijuoti Morelio telefo- 
ną. Įjungus jis sublykčiojo. Labai patogu. Nutariau eiti iki 
galo. Kodėl turėčiau pasitenkinti tik pavogtu Morelio auto- 
mobiliu? Pasistengsiu papildyti ir jo telefono sąskaitą. 

Paskambinau Viliui į kontorą. Atsiliepė Konė. 

— Ar yra Vinis? — paklausiau aš. 

— Aha, — atsakė ji. — Jis čia bus visą dieną. 

— Atsirasiu po kokių dešimties minučių. Man reikia 
pasikalbėti su juo. 

— Ar pagavai Morelį? 

— Ne, bet konfiskavau jo automobilį. 

— Ar jame yra stoglangis? 

Aš pakėliau akis. 

— Nėra. 

— Šlamštas, — pasakė ji. 

Padėjusi ragelį, nuvažiavau Sautardo gatve, skaičiuo- 
dama, kiek reikėtų užsiprašyti avanso. Man reikėjo tiek p1- 
nigų, kad išsilaikyčiau porą savaičių, o jeigu Morelį gau- 
dysiu jo automobiliu, būtina įsirengti signalizaciją. Aš juk 
negalėsiu saugoti jo ištisą parą. Negi leisiu, kad Morelis 
nušvilptų jį 1š panosės, kai miegu, sėdžiu tualete ar einu į 
turgų? 

Mintyse bandžiau suskaičiuoti, kiek man reiktų, bet 
suskambo telefonas. Nuo to tylaus “brrrrr" aš vos neužšo- 
kau ant bordiūro. Kažkoks nenusakomas jausmas. Tarsi bū- 
tum užklupta slapta besiklausant arba meluojant, arba už- 
klupta tualete. Apėmė beprotiškas noras sustoti, iššokti 1š 
automobilio ir pradėti rėkti. 

Baigščiai pakėliau ragelį prie ausies. 

— Alio? 

Po pauzės pasigirdo moteriškas balsas: 

— Aš noriu kalbėti su Džozefu Moreliu. 

Šventoji rupūžėle... Taigi čia mamytė Moreli... Dar 
man maža! 

— Šiuo metu čia nėra Džo. 

— Kas čia? 

— Aš — Džo draugė. Jis paprašė mane retkarčiais pa- 
važinėti jo automobiliu. 

— Melas, — nukirto ji. — Jau žinau, su kuo kalbu. 
Kalbuosi su Stefani Plam. Labai gerai pažįstu tavo balsą. 
Ką ten veiki mano Džozefo automobilyje? 

Tik mamytė Moreli ir sugeba šitaip suniekinti. Jeigu 
kalbėčiau su normalia motina, galėčiau pasiaiškinti ir atsi- 
prašyti, bet Morelio motinos bijojau kaip velnias kryžiaus. 

— Ką? — šaukiau aš. — Nieko nesigirdi! Ką? Ką? 

Trinktelėjau ragelį į vietą ir visiškai išjungiau telefoną. 

Nieko neprikiši, murmėjau sau. Labai išmintinga. La- 
bai profesionalu. Tikrai puiki reakcija. 

Automobilį palikusi Hamiltone, ryžtingai nudrožiau li- 
kusį pusę kvartalo pas Vinį. Šitaip aš sąmoningai kaupiau 
jėgas bei energiją mūšiui ir pumpavau adrenaliną. Įriedė- 
jusi pro duris lyg stebukladarė, parodžiau Konei iškeltą 
nykštį ir pasukau tiesiai į Vinio kabinetą. Durys buvo atvi- 
ros. Vinis sėdėjo prie stalo, užgulęs lenktynių suvestinę. 


81 


— Labas, — pasakiau aš. — Kaip sekasi? 

— O, velnias, — atsiliepė Vinis. — Ko dabar? 

Štai šitai man labiausiai ir patinka mūsų giminėje. Mes 
tokie artimi, tokie nuoširdūs ir mandagūs vieni kitiems. 

— Noriu gauti avansą. Turiu išlaidų, susijusių su darbu. 

— Avanso? Gal tu juokiesi iš manęs? Juokauji, ar ne? 

— Nejuokauju. Aš gausiu 10 000 dolerių, kai suimsiu 
Morelį. Noriu 2 000 dolerių avanso. 

— Kai lazda sužaliuos! Ir nemanyk, kad toliau mane 
šantažuosi. Papliurpk mano žmonai, ir aš gatavas. Pažiū- 
rėčiau, kaip tu iš lavono išpeštum darbą, drąsuole. 

Kalbėjo tai jis nekvailai. 

— Gerai, vadinasi, šantažas negelbės. O kaip gobšu- 
mas? Tu duodi man 2 000 dolerių dabar, o aš neimsiu visų 
10 procentų. 

— O jeigu tu nesuimsi Morelio? Apie tai pagalvojai? 

Apie tai galvojau kiekvieną mielą sekundę, vos tik pra- 
budusi. 

— Aš pristatysiu Morelį. 

— Aha. Atleisk, bet aš nesu toks tikras. Ir nepamiršk, 
jog sutikau su tais kliedesiais tik vienai savaitei. Turi dar 
keturias dienas. Jeigu iki kito pirmadienio Morelio nesu- 
1ms1i, atiduosiu jį kam nors kitam. 

Į kabinetą įėjo Konė. 

— Kokios problemos? Stefani reikia pinigų? Kodėl tu 
jai neduodi Klarenso Sempsono? 

— Kas tas Klarensas Sempsonas? — paklausiau aš. 

— Vienas iš mūsų girtuoklių. Paprastai jis būna ra- 
mus. Tik retkarčiais iškrečia ką nors kvaila. 

— Būtent? 

— Na, pavyzdžiui, bando vairuoti, kai jo kraujas vos 
ne pusiau atskiestas alkoholiu. Štai vieną kartą jam ir ne- 
pasisekė — sudaužė policijos patrulių mašiną. 

— Jis įvažiavo į ją? 

— Ne visiškai taip, — paaiškino Konė. — Jis bandė 
vairuoti ją. Įvažiavo į gėrimų parduotuvę Steito gatvėje. 

— Ar turi to vyruko nuotrauką? 

— Turiu dviejų colių storio bylą. Ten rasi dvidešimties 
metų kolekciją. Mes tiek kartų davėme užstatą už Sempso- 
ną, kad mintinai išmokau jo socialinio draudimo numerį. 

Nusekiau jai iš paskos ir palaukiau, kol ji knaisiojosi 
po rudų aplankų krūvą. 

— Dauguma mūsų paieškos agentų iš karto pasiima ke- 
lias bylas, — kalbėjo Konė. — Šitaip daug efektyviau. — Ji 
padavė man krūvą bylų. — Štai šias tvarkė Mortis Bejersas. 
Jo dar ilgai nebus, tu galėtum ir jas paimti. Vienos lengves- 
nės, kitos sunkesnės. Įsimink pavardes ir adresus, priklijuok 
juos prie nuotraukų. Nežinai, kada laukia sėkmė. Praėjusią 
savaitę Endis Zabotskis stovėjo eilėje prie keptų viščiukų ir 
išvydo prieš save vieną dezertyrą. Geras kąsnelis! Narkoti- 
kų platintojas. Būtume praradę 30 000 dolerių. 

— Aš ir nežinojau, kad jūs duodate užstatus už narko- 
tikų prekeivius, — nustebau aš. — Maniau, aptarnaujate 
žemesnio rango klientus. 

— Narkotikų prekeiviai apsimoka, — paaiškino Ko- 
nė. — Jie nemėgsta keisti teritorijos. Čia jų klientai. Jie 
uždirba gerus pinigus. Jeigu ir dingsta, žinok, netrukus vis 
vien kažkur pasirodys. 

Aš pasikišau aplankus po pažastimi, pažadėjusi pasi- 
daryti kopijas ir grąžinti originalus Konei. Istorija su viš- 
čiukais mane įkvėpė! Jeigu Endis Zabotskis sugebėjo nu- 
tverti bėglį stovėdamas eilėje, reikia pagalvoti, kokios mano 
galimybės! Aš juk visą laiką jais ir maitinuosi. Ir man pa- 
tinka. Gal tas paieškų verslas ir pasiseks? Kai tiktai atsi- 
stosiu ant kojų, galėčiau išlaikyti save, rankiodama tokius 

kaip Sempsonas ir retsykiais užmesdama meškerę eilutėje 
prie pusfabrikačių. 

Išėjusi pro paradines duris, vos neuždusau. Diena bu- 
vo nebe karšta, o svilinanti. Oras tvankus, troškus, dangus 
kažkoks apsiblausęs. Nuo saulės spindulių ėmė peršėti oda, 
aš užverčiau galvą aukštyn ir, prisidengusi akis, bandžiau 
aptikti kiklopišką ozono skylę, pro kurią smigo visokie mir- 
tini radioaktyvūs spinduliai. Nesvarbu, kad skylė gal kabo 
virš Antarktidos, tačiau, logiškai mąstant, anksčiau ar vė- 
liau ji atslinks ir iki Džersio. Juk čia buvo gaminamas kar- 
bamidas. Kur jau čia nebus ozono skylės! 

Atsirakinau džipą ir įsitaisiau prie vairo. Tie pinigė- 
liai už Sempsono suradimą manęs nenuveš į Barbadosą, bet 
atidariusi šaldytuvą, rasiu ne vien pelėsius. Svarbiausia, . 
turėsiu progą patirti visą sulaikymo procedūrą. Vesdama- 
sis mane į policijos nuovadą leidimo ginklui, Reindžeris 
papasakojo apie visą procedūrą, bet praktika yra visai kas 
kita. 

Aš įjungiau automobilio telefoną ir surinkau Klaren- 
so Sempsono namų numerį. Niekas neatsiliepė. Darbovie- 
tės telefonas neduotas. Policijos raporte nurodytas jo na- 
mų adresas: 5077 Laimingo gatvė. Nežinojau, kur yra ši 
gatvė, todėl atsiverčiau žemėlapį. Sempsonas gyveno už 
dviejų kvartalų nuo Starko gatvės, kažkur už valdžios rū- 
mų. Jo nuotrauką buvau prisiklijavusi prie prietaisų sky- 
do, užtat važiuodama galėjau vis žvilgtelėti į ją, lyginda- 
ma su praeiviais gatvėje. 

Konė patarė užeiti į barus Starko gatvės pradžioje. Na, 
ne, jaučiu, kad valandėlė, praleista “Rainbow Room" bare 
Starko ir Laimingo gatvių sankryžoje, būtų tas pats, kas 
leistis atšipusiu peiliu nupjauti man abu nykščius. Bus daug 
veiksmingiau ir saugiau pratūnoti užsirakinus automobily- 

je ir žvalgytis po gatvę. Jeigu Klarensas bus įlindęs į kurį 
nors barą, anksčiau ar vėliau išlįs. 

Kol Laimingo ir Starko gatvių kampe susiradau laisvą 
vietelę, teko keletą sykių pavažiuoti pirmyn ir atgal. Iš ten 
gerai matėsi Starko gatvė ir beveik pusė Laimingo kvarta- 
lo. Mano kostiumėlis, balta oda bei didžiulis, blizgantis rau- 
donas automobilis rėžė akį, bet vis vien buvau mažiau pa- 
stebima, negu lindėdama tame "Rainbow" bare. Patikrinau 
langus ir patogiai atsilošiau. 

Kažkoks gauruotas vaikėzas su 700 dolerių vertės auk- 
sine grandine ant kaklo sustojo į mane pažiopsoti. Netolie- 
se stypsojo du jo draugeliai. 

— Ei, pupyte, — prabilo jis. — Ką čia veiki? 

— Kai ko laukiu, — atsakiau. 

— Tikrai? Tokia graži pupytė neturėtų nieko laukti. 

Vienas iš jo draugužių taip pat prisėlino. Jis čiulpsėjo 
lūpomis ir maskatavo liežuviu. Išvydęs, jog jį pastebėjau, 
lyžtelėjo per mano langą. 

Turėjau pasiknisti krepšyje, kol suradau pistoletą ir ba- 
lionėlį. Abudu pasidėjau ant prietaisų skydelio. Žiūrovų iš- 
kart liko daug mažiau, žmonės tik retkarčiais stabtelėdavo. 

Apie penktą valandą jau nebegalėjau ramiai nusėdė- 
ti, nuo mMuistymosi viskozės sijonėlis bjauriai susiraukš- 
lėjo. Ieškojau Klarenso Sempsono, bet galvojau apie Džo 
Morelį. Jis kažkur netoliese. Jaučiau paširdžiais. O per 
visą stuburą tarytum kas būtų paleidęs Žemos įtampos sro- 
vę. Mintyse kūriau areštavimo scenarijų. Būtų lengviau- 
sia, jeigu jis manęs nematytų, aš prieičiau iš užpakalio ir 
papurkščiau jam. Kitu atveju tektų su juo pasišnekučiuo- 
ti, laukiant tinkamo momento papurkšti. Kai jis jau gulė- 
tų ant Žemės, uždėčiau antrankius. O jau tada būtų galima 
ir atsikvėpti. 

Iki šeštos valandos mintyse aš jį areštavau gal ketu- 
riasdešimt du kartus ir vos neapkiautau. Pusę septynių ma- 
no polėkis atslūgo, kairysis skruostas aptirpo. Laikydama- 
si izometrijos dėsnio, pasistengiau labiau išsitiesti. Pradė- 
jau skaičiuoti pravažiuojančius automobilius, deklamuoti 
valstybinį himną, lėtai skaitinėjau kišenėje rastos kramto- 
mosios gumos sudėtines dalis. Septintą valandą suabejo- 
jau Morelio laikrodžio tikslumu ir paskambinau pasitikrinti. 

Man besiplūstant, jog esu ne tos lyties ir ne tos spal- 
vos, kad galėčiau bent jau didesnėje Trentono dalyje veiks- 
mingai darbuotis, iš “Rainbow Room“ baro išsvirduliavo 
vyras, atitinkantis Sempsono atvaizdą. Aš greit palyginau 
originalą su nuotrauka. Buvau 90 procentų tikra, jog ten 
Sempsonas. Didžiulis sudribęs kūnas, mažytė galva, juodi | 
plaukai ir barzda, balta oda. Panašus į Blatą. Turėtų būti 
Sempsonas. Pagalvokim, kiek barzdotų nutukusių baltavei- 
džių galėtų gyventi šiame rajone? 

Įsimečiau pistoletą ir balionėlį į krepšį ir nuvažiavau, 
planuodama įsukti į Laimingo gatvę už dviejų kvartalų ir 
pasitikti Sempsoną pusiaukelėje iki jo namų. Pastačiau au- 
tomobilį greta kito ir išlipau. Ant kampo stoviniavo grupelė 
paauglių, netoliese esančioje verandoje dvi mergytės žaidė 
su savo barbėmis. Kitoje gatvės pusėje ant šaligatvio stovė- 
jo purvina sofa be jokių pagalvėlių. Laimingo gatvės veran- 
dos versija. Ant sofos sėdėjo du senukai raukšlėtais sustin- 
gusiais veidais ir tylėdami spoksojo į niekur. 

Sempsonas lėtai, matyt, romantiškai nusiteikęs vingia- 
vo gatve. Jis užkrečiamai šypsojosi. Atsakiau jam šypsena. 

— Klarensas Sempsonas? 

— Tep, — patvirtino jis. — Tai aš. 

Jis sunkiai valdė liežuvį, o dvokė taip, tarsi savaičių 
savaites uždaroje pintinėje pragulėję drabužiai. 

Aš ištiesiau ranką. 

— Aš — Stefani Plam. Atstovauju už jus laiduojan- 
čiai kompanijai. Jūs neatvykote į teismą, todėl mes norė- 
tume paskirti jums kitą datą. 

Sekundėlę jo tarpuakyje susimetė rūpesčio raukšlelė, 
bet apdorojęs informaciją, jis vėl nusišypsojo. 

— Matyt, pamiršau. 

Jis tikrai nepriklausė A grupės žmonėms. Nemaniau, 
kad Sempsonas turėtų baimintis postresinių širdies prie- 
puolių. Sempsonas greičiau mirtų nuo inertiškumo. 

Aš nusišypsojau plačiau. 

— Nieko tokio. Visiems pasitaiko. Čia pat automobi- 
lis, — aš mostelėjau į “Cherokee" pusę. — Jeigu jums ne- 
sudaryčiau sunkumų, nuvešiu į nuovadą ir ten sutvarkysi- 
me popierius. 

Jo akys nukrypo savo namų link. 

— Tai kad nežinau... 

Aš apglėbiau jį ir stumtelėjau pirmyn. Draugiškai, kaip 
senas kaubojus užsispyrusį jautuką. Pėdink, vargšeliuk. 

— Ilgai neužsibūsite. 

Apie tris savaites. 

Aš tryškau geranoriškumu bei žavesiu ir, kad paska- 
tinčiau, rėmiausi krūtine į mėsingą ranką. Apvedusi aplink 
automobilį, atidariau keleivio dureles. 

— Man tikrai malonu, — pasakiau aš. 

Jis įsispyrė į dureles. 

— Man tereikės nustatyti naują teismo datą? 

— Taip. Teisingai. 

O paskui palaukti kameroje, kol ta dienelė ateis. Ne- 
jutau jam jokios užuojautos. Vairuodamas girtas, jis galėjo 
ką nors užmušti. 

Meiliai šnekindama pritvirtinau jį saugos diržu. Api- 

bėgusi aplinkui, įšokau į automobilį ir kuo skubiausiai už- 
vedžiau variklį, būgštaudama, kad kokia nors kibirkštėlė 
neapšviestų jo mažų smegenėlių ir jis nesuvoktų, jog esu 
paieškos agentė. Neįsivaizdavau, kas dėsis, kai pasieksi- 
me policijos nuovadą. Nebėk įvykiams už akių, stabdžiau 
save. Jeigu jis suįžūlės, aš jam purkštelsiu... galbūt. 

Be reikalo nervinausi. Nenuvažiavus nė ketvirčio my- 
lios, jo akys užsimerkė, ir jis užmigo, užvirtęs ant durų lyg 
milžiniškas mėsos kalnas. Meldžiau Dievą, kad tik jis nepri- 
sišlapintų, neapsivemtų ar dar ko nors nepridarytų, kas pa- 
prastai nevalingai nutinka girtiems. 

Už kelių kvartalų teko stabtelėti prie šviesoforo. Pa- 
Žvairavau į jį, bet jis buvo kietai įmigęs. Kol kas reikalai 
klostėsi puikiai. į 

Mano akis užkliuvo už kitoje sankryžos pusėje stovin- 
čio melsvo “Econoline" furgono. Trys antenos. Labai jau 
daug įrangos tokiam senam laužui, sumečiau aš. Užteko 
pašnairuoti į vairuotoją, kurio tik šešėlis matėsi 1š už pri- 
temdytų stiklų, ir man pasišiaušė plaukai. Užsidegė žalia 
šviesa. Automobiliai pajudėjo. Prasilenkiant su furgonu, pa- 
jutau guzą gerklėje, nes jį vairavo ne kas kitas, o Džo Mo- 
relis, kuris, viską pamiršęs, vėpsojo į mane. Dabar tenorė- 
jau susitraukti ir tapti nematoma. Iš tikrųjų turėjau džiaug- 
tis pamačiusi jį, tačiau realybė prieš mane stojo it uraga- 
nas. Fantazuodama aš labai sėkmingai areštuodavau Mo- 
relį. Dabar mano pasitikėjimas savimi lyg ir prislopo. Už 
manęs sucypė stabdžiai. Užpakalinio vaizdo veidrodėlyje 
pamačiau, kaip furgonas perlėkė per bordiūrą ir apsigręžė. 

Tikėjausi, kad jis mane vysis. Tik nemaniau, jog šito- 
kiu greičiu. Džipo durys buvo užrakintos, tačiau dėl viso 
pikto dar kartą patikrinau, ar esu saugi. Ant mano kelių 
gulėjo paruoštas “Sure Guard" balionėlis. Iki policijos nuo- 

vados dar buvo likę šiek tiek mažiau nei mylia. Jau svars- 
čiau, ar tik nevertėtų išspirti Klarensą ir imtis Morelio. Vis 
dėlto Morelis buvo mano pagrindinis taikinys. 

Greitai permečiau visas suėmimo galimybes, tik nė vie- 
na netiko. Nepageidavau, kad Morelis mestųsi ant manęs, 
kai aš tampysiuosi su Klarensu. Be to, nenorėjau, kad Mo- 
relis nukristų gatvėje. Tik jau ne šiame rajone. Vargu ar 
sugebėčiau susidoroti. 

Mane sustabdė raudona šviesoforo šviesa. Morelis bu- 
vo atsilikęs už keturių automobilių. Pamačiau, kaip atsivė- 
rė vairuotojo durelės, Morelis iššoko ir pasileido tekinas 
manęs link. Aš stvėriau į saują dujų balionėlį ir ėmiau mels- 
tis, kad greičiau užsidegtų žalia šviesa. Morelis buvo visai 
prie pat manęs, kai mes pajudėjome į priekį, ir Moreliui 
teko skuosti atgal prie savo furgono. 

Gerasis Klarensėlis tebemiegojo, nukarinęs galvą že- 
myn, prasižiojęs bei apsiseilėjęs ir retkarčiais knarktelė- 
damas. Kaire ranka įjungiau telefoną ir iš karto išgirdau 
skambutį. 

Morelis. Labai nepatenkintas. 

— Ką tu, po perkūnais, sau leidi? — rėkė jis. 

— Aš vežu poną Sempsoną į policijos nuovadą. Labai 
prašom, gali važiuoti iš paskos. Tik palengvinsi mano darbą. 

Pasiutusiai gerai atrėmiau, nusprendžiau aš, nors ir bu- 
vau sunerimusi. 

— ČIA MANO AUTOMOBILIS! 

— Mmmm. O aš jį konfiskavau. 

— Tu — KĄ? 

Aš išjungiau telefoną, kad netektų išgirsti mirtinų gra- 
sinimų. Iki nuovados dar buvo likę pora kvartalų, kai fur- 
gonas dingo iš akių. Aš važiavau toliau. Mano dezertyras 
miegojo šalia lyg kūdikėlis. 

Trentono policijos skyrius buvo įsikūręs į degtukų dė- 
žutę panašiame triaukštyje, kuris reprezentavo praktiškąją 
architektūros kryptį, nors buvo aiškiai matyti investicijų 
stoka. Policijos centrinė būstinė atrodė solidžiai, ją supo 
žydų kvartalas. 

Šalia pastato glaudėsi grandine aptverta policijos bu- 
dėtojų mašinų ir furgonų, policijos darbuotojų ir civilių au- 
tomobilių aikštelė. 

Nuo būstinės pastato į abi puses tęsėsi tvirtų namų ei- 
lės, kuriuose buvo įsikūrusios smulkios firmelės: jūros gė- 
rybių parduotuvė, baras, kurio pavadinimo nesimatė, bet ant 
langų kabėjo grėsmingos grotos, pagrindinė bakalėjos krau- 
tuvė, reklamuojanti “RC Kolą", “Lidijos skrybėlių dizainas", 
naudotų baldų parduotuvė ir Tabernakulio bažnyčia. 

Aš įsukau į aikštelę, įjungiau telefoną, susukau poli- 
cijos budėtojo numerį ir paprašiau pagalbos pristatyti areš- 
tuotąjį. Man buvo liepta privažiuoti prie užpakalinių ap- 
saugos durų, kur manęs lauks budėtojas. Aš privažiavau 
prie nurodytų durų taip, kad Klarensas būtų kuo arčiau pa- 
stato. Kadangi jokio budėtojo nesimatė, paskambinau dar 
kartą. Man buvo trumpai drūtai pasakyta nesinervinti. Ge- 
ra jiems kalbėti, juk jie žino, ką daryti. 

Po kelių minučių duryse išvydau kvailelio Karlo Kos- 
tancos galvą. Nepaisant kitų dalykų, aš ir kvailelis Karlas 
kartu ėjome prie Komunijos. 

Jis nė nepažvelgė į Klarensą. 

— Stefani Plam? 

— Labas, Karlai. 

Jis nusišypsojo: 

— Man sakė, kad čia laukia rakštis šiknoj. 

— Tai apie mane, — pasakiau aš. 

— Koks čia miegantis gražuolis? 


90 


— Jis — teismo vengiantis asmuo. 
Karlas prisiartino. 
— Jis negyvas? 


— Nemanau. 

— Smirda kaip mirtis. 

Nesiginčijau. 

— Reikėtų jį pakišti po šaltu dušu, — papurčiau Kla- 
rensą ir sušukau į ausį: — Eikim! Laikas prabusti! 

Klarensas net paspringo seilėmis. Jis prasimerkė: 

— Kur aš? 

— Policijoje, — atsakiau. — Išlipkite. 


Jis kvailai žvelgė į mane apgirtusiomis akimis ir dryb- 
sojo kaip maišas. 

— Daryk ką nors, — liepiau Kostancai. — Pasiimk jį 
iš čia. 

Kostanca griebė Klarensą už rankų, o aš įrėmiau koją 
į Klarenso užpakalį. Mes traukėme ir stūmėme jį, kol visas 
dvokiantis Sempsono maišas išsivertė ant šaligatvio. 

— Štai dėl ko aš tapau policininku, — pasakė Kostan- 
ca. — Negaliu atsidžiaugti šitokiomis akimirkomis. 

Mes įtempėme Klarensą pro apsaugos duris, priraki- 
nome prie medinio suolo ir perdavėme budinčiam leite- 
nantui. Aš kuo skubiausiai išbėgau į kiemą ir pastačiau 
džipą į aikštelę, kad policininkai netyčia nepagalvotų, jog 
jis vogtas. 

Sugrįžusi Klarensą pamačiau labai apgailėtinai atro- 
dant: be diržo, be batų raištelių, be jokių asmeninių daik- 
tų. Labai patetiška. Jis buvo mano pirmas laimikis, turėjau 
jausti pasitenkinimą savo sėkme, deja, man buvo sunku 
džiaugtis kito nelaime... 

Pasiėmusi pažymą apie pristatytą asmenį, dar kurį laiką 
užtrukau, šnekučiuodamasi su kvaileliu Karlu, o paskui nu- 

ėjau į aikštelę. Tikėjausi reikalus sutvarkyti iki sutemstant, 
tačiau dangų dengė debesys, ir naktis atėjo anksčiau. Ne- 
simatė nei žvaigždžių, nei mėnulio. Gatvėse mačiau tik vie- 
ną kitą automobilį. Lengviau pastebėsiu “uodegą"', pagal- 
vojau aš, nors mažai to tikėjausi. Vargu ar pati sugebėčiau 
pastebėti Morelį. 

Furgono nesimatė. Tačiau Morelis galėjo sėdėti jau ki- 
toje mašinoje. Važiavau Notingemo kryptimi, viena akimi 
stebėdama kelią, kita — veidrodėlį. Beveik neabejojau, jog 
Morelis kažkur netoliese, tik jis darė man malonę ir nesi- 
rodė. Vadinasi, jis manęs nevertina rimtai. Nuo tos minties 
pasidarė taip linksma, kad čia pat sukūriau planą. Jis pa- 
prastas. Važiuoju namo, pastatau džipą aikštelėje ir laukiu 
krūmuose, pasiruošusi tas grėsmingas dujas, o kai Morelis 
bando pasiimti automobilį, išverčiu jį iš koto. 


6 skyrius 


Mano daugiabučio namo priekinė siena stovėjo lygiai 
sulig šaligatviu. Už namo esanti automobilių stovėjimo 
aikštelė nebuvo labai prabangiai įrengta — tiesiog asfal- 
tuotas stačiakampis, suskirstytas vietomis automobiliams. 
Mes nebuvome tokie rafinuoti, kad 1mtume skirstytis tas 
vietas tarpusavyje. Vadovavomės taisykle — kas pirmes- 
nis, tas gudresnis. Visos tikrai geros vietos buvo paskirtos 
neįgaliesiems. Prie pat įvažiavimo į aikštelę riogsojo trys 
šiukšlių konteineriai. Vienas — įprastoms atliekoms. Du 
— šiukšlėms, skirtoms perdirbti. Aplinkai tai išėjo į gera. 
Bendram estetiniam vaizdui — į bloga. Užpakalinį įėjimą 
į namą gyvino peraugusių azalijų rėžis. Jos kerojosi palei 

pastatą ir driekėsi per visą aikštelės kraštą. Pavasarį, kai 
pražysdavo raudonai, jos atrodydavo nuostabios, žiemą, kai 
komendantas apvydavo jas mirkčiojančiomis lemputėmis, jos 
būdavo tikras stebuklas. O likusią metų dalį buvo vis geriau 
negu nieko. 

Pasirinkau gerai apšviestą vietą aikštelės viduryje. Ge- 
riau matysiu Morelį, kai ateis atsiimti savo turto. Kita ver- 
tus, nelabai turėjau iš ko rinktis. Dauguma namo gyvento- 
jų buvo pagyvenę žmonės, nelinkę judėti sutemus. Iki de- 
vintos valandos visos vietos būna užpildytos, o vyresnio- 
sios kartos butuose televizoriai veikia visu pajėgumu. 

Apsižvalgiau, ar nepamatysiu kur nors Morelio šešė- 
lio. Paskui atkėliau kapotą ir nusukau džipo paskirstymo 
dangtelį. Tai buvo vienas iš daugelio mano sugebėjimų, įgy- 
tų, norint išgyventi Niudžersyje. Tam, kam yra tekę ilgam 
palikti automobilį Niuarko oro uoste, žino, kaip nuimti tą 
dangtelį. Faktiškai tai vienintelis būdas užsitikrinti, kad grį- 
žęs rasi, ką palikęs. 

Suplanavau, kad neužsivedęs džipo, Morelis pakiš gal- 
vą po kapotu, o tada aš ir pavaišinsiu jį dujomis. Nubėgau 
prie pastato ir atsitūpiau už azalijų, gardžiuodamasi savo 
sumanymu. 

Norėdama išsaugoti sijoną, pasitiesiau laikraštį ir at- 
sisėdau. Būtų buvę geriau persirengti, tačiau bijojau, kad 
lėkdama į butą, galiu praganyti Morelį. Žemė priešais aza- 
lijas buvo nuklota kedro drožlėmis. Toliau, kur aš sėdėjau, 
buvo kietai suplūktas purvas. Būdama vaikas, manyčiau, 
jog čia labai jauku, bet aš nebe vaikas ir pastebėjau tokius 
dalykus, kurių vaikai nepastebi. Kad ir tai, jog iš šios pu- 
sės azalijos visiškai neatrodo gražios. 

Į aikštelę įriedėjo didžiulis “Chrysler"', iš kurio išlipo 
žilaplaukis vyriškis. Pažinojau jį, bet pavardės nežinojau. 

Jis iš lėto nupėdino prie įėjimo. O kadangi neišsigando ir 
nesuriko: “Padėkit, krūmuose slepiasi kažkokia puskvaišė!“, 
aš įsitikinau, jog esu kaip reikiant pasislėpusi ir saugi. 

Šiaip taip pavyko įžiūrėti, kiek rodo laikrodis. Buvo 
be ketvirčio dešimt. Kiek pamenu, ko nors lūkuriuoti nie- 
kada nebuvo mano mėgstamas užsiėmimas. Buvau išalku- 
si, viskas nusibodo, be to, jaučiausi nepatogiai. Galbūt ir 
yra žmonių, kurie laukdami laiką išnaudoja mintims suri- 
kiuoti, namų ruošos darbams apmąstyti arba tiesiog paskęs- 
ta konstruktyvioje savianalizėje. Ko nors laukiant apmir- 
davo visi mano jausmai. Juoda skylė. Skylė laike. 

Vienuoliktą valandą aš dar tebelaukiau. Visai sukry- 
pau ir labai norėjau į tualetą. Kažkaip išlaikiau dar pus- 
antros valandos. Mintyse perkratinėjau visas galimybes, 
apsvarsčiau naują planą, kol galiausiai užklupo lietus. Di- 
džiuliai tingūs lašai lėtai krito ir tiško ant azalijų krūmų, 
apipurkšdami kietą žemę, kur aš sėdėjau, paskleisdami su- 
plėkusių voratinklių kvapą ir masindami išlįsti į paviršių 
visokius šliužus. Aš sėdėjau, atrėmusi nugarą į namo sie- 
ną ir prispaudusi kojas prie krūtinės. Išskyrus vieną kitą 
išdavikišką lašą, lietus manęs nesiekė. 

Tačiau po kelių minučių padėtis pasikeitė, ėmė kaip 
reikiant merkti, ūžtelėjo vėjas. Ant juodo asfalto susimetė 
balutės, šaltai atmušdamos šviesą. Lietaus karoliukai pa- 
puošė ir blizgantį raudoną “ Cherokee". 

Nuostabi naktis gulėti lovoje su knyga, klausantis, kaip 
lašai barbena į langą ir metalines gaisrininkų kopėčias, bet 
lindėti už azalijų krūmų buvo bjauru. Vėjo gūsiai taip ir nešė 
lietų, merkdami mano sijoną ir plakdami plaukus prie veido. 

Pirmos valandos sulaukiau drebėdama, permirkusi, bet 
vis dar sausomis kelnaitėmis. Į nieką nebekreipiau dėme- 
sio. Buvo penkios minutės po pirmos, kai atsisakiau savo 

plano. Jeigu Morelis ir pasirodytų (kuo aš labai abejojau), 
nebuvau tikra, kad dar būčiau tinkamos formos jį suimti. 
Nesinorėjo, kad jis mane pamatytų tokiais plaukais. 

Jau kilau eiti, tik kažkoks automobilis įlėkė į aikštelę, 
sustojo prie tolimojo krašto ir išjungė šviesas. Išlipo kaž- 
koks vyras ir, nunėręs galvą, nuskubėjo prie džipo. Ne 
Džo... Ir vėl Mučas! Atrėmiau kaktą į kelius ir užsimer- 
kiau. Šita naivuolė įsisvajojo, kad Džo pateks į spąstus! 
Visos policijos pajėgos mynė jam ant kulnų! Jis ir nemanė 
kišti galvos į kilpą. Nuvijau slogias mintis ir pasižadėjau 
ateityje būti protingesnė. Reikėjo įsivaizduoti save Džo kai- 
lyje. Nejaugi būčiau ėjusi pati parsivaryti automobilio? Ne. 
Gerai, aš mokausi. Pirmoji taisyklė: nenuvertink priešo. 
Antroji taisyklė: mąstyk kaip nusikaltėlis. 

Mučas atrakino dureles ir atsisėdo už vairo. Starteris 
pasiplakė, bet “neužsikabino". Palaukęs kelias minutes, Mu- 
čas pabandė dar sykį. Jis išlipo ir palindo po kapotu. Žino- 
jau, kad jis ten neužsibus. Nereikia būti genijumi, kad pa- 
stebėtum, jog nėra paskirstymo dangtelio. Mučas išlindo iš 
po kapoto, užtrenkė jį visa jėga, spyrė į ratą ir riebiai nusi- 
keikė. Tada įšoko į savo automobilį ir išrūko iš aikštelės. 

Aš išslinkau 1š šešėlių ir vos nukėblinau iki čia pat esan- 
čių durų. Mano sijonas lipo prie kojų, batuose kliuksėjo van- 
duo. Visas vakaras nuėjo perniek, bet galėjo būti ir blogiau. 
Paimti automobilio Džo galėjo atsiųsti savo motušę. 

Vestibiulyje buvo tuščia ir nyku. Aš paspaudžiau lifto 
mygtuką. Vanduo kapsėjo nuo mano nosies ir nuo sijono, 
ant pilkų plytelių jau kaupėsi balutė. Mes keldavomės 
dviem viena greta kitos įmontuotomis lifto kabinomis. Gir- 
dėjau, kad šie liftai niekada nebuvo sukėlę jokios grėsmės, 
tačiau niekas nenuneigė galimybės įstrigti tarp aukštų. Pa- 
prastai aš lipdavau laiptais. Tik šiąnakt leidau galutinai pa- 

sireikšti savo kvailumui, todėl nusprendžiau keltis liftu. 
Liftas atsivėrė, aš įlipau ir be nuotykių pakilau į antrą aukš- 
tą. Kišenėje susiradau raktą ir jau žengiau į kambarį, bet 
prisiminiau dangtelį. Aš jį palikau už azalijų. Reikėjo leis- 
tis žemyn, bet kaip mat numojau ranka. Nieku gyvu dabar 
nebūčiau lipusi laiptais. 

Užstūmusi durų skląstį, pradėjau čia pat, ant mažo li- 
noleumo plotelio, kuris atstojo man prieškambarį, nusiren- 
ginėti. Batai sugadinti, ant sijono užpakalio galėjau per- 
skaityti vakarykščio laikraščio antraštes. Palikau viską alei 
siūlelio ant grindų ir nuėjau į vonią. 

Nusireguliavusi vandenį, įlipau į vonią, užtraukiau 
užuolaidas ir paleidau stiprią srovę. Diena buvo ne visai pras- 
ta, pagalvojau. Vieną suėmiau. Dabar jau buvau įšventinta. 
Rytoj iš pat ryto atsiimsiu iš Vinio pinigus. Aš išsimuilavau, 
nusiprausiau, išsiploviau plaukus. Įjungusi dušo masažą, il- 
gai stovėjau, kol pajutau, jog įtampa slūgsta. Mučas jau du 
kartus veikė kaip Džo pasiuntinukas. Gal man pradėti sekti 
Mučą? Bet argi žmogus gali sekti visus iš karto? 

Kažkoks šešėlis sujudėjo anapus peršviečiamos muili- 
nos užuolaidos. Aš apmiriau. Kažkas buvo mano vonioje. Iš 
siaubo netekau žado. Stovėjau kaip statula, galvoje neliko 
nė vienos mintelės. Prisiminiau Ramiresą. Turbūt jis sugrį- 
žo. Turbūt įkalbėjo komendantą duoti raktą arba įlipo pro 
langą. Vienas Dievas žinojo, ko Ramiresas galėjo griebtis. 

Aš buvau atsinešusi savo krepšį į vonią, bet dabar jo 
negalėjau pasiekti. 

Įsilaužėlis dviem žingsniais perėjo vonią ir taip grie- 
bė už užuolaidos, jog net plastikinės kilpelės nutrūko ir 
išlakstė į šalis. Aš suklykiau ir aklai mečiau šampūno bu- 
telį, o pati prisiplojau prie sienos plytelių. 

Tai ne Ramiresas. Čia buvo Džo Morelis. Vienoje ran- 

koje jis gniaužė užuolaidą, o antroji gniaužėsi į kumštį. 
Kaktoje, kur pataikė šampūnas, jau formavosi randas. Džo 
siuto, o aš, kad ir būdama silpnosios lyties atstovė, jau ne- 
begalėjau tikėtis, jog pavyks išvengti sugurintos nosies. Te- 
gu tik pabando! Aš tik ir laukiau muštynių! Tegu tik tas 
tirolietis nemano, kad leisiuosi mirtinai išgąsdinama, ir dar 
mat plėšys mano dušo užuolaidą! 

— Ką tu, po perkūnais, sau leidi? — suklykiau aš. — 
Gal nesi girdėjęs, jog prie durų būna skambučiai? Kaip čia 
patekai? 

— Tavo miegamojo langas buvo atviras. 

— Ten buvo žaliuzės! 

— Žaliuzės nieko nereiškia. 

— Jeigu sugadinai mano langą, turėsi ir užmokėti. O ši- 
ta dušo užuolaida? Gal manai, kad jos auga ant medžių? — 
Aš pritildžiau balsą, tačiau jis vis vien skambėjo visa oktava 
aukščiau negu paprastai. Turiu sąžiningai prisipažinti, jog pati 
nežinojau, ką kalbėjau. Mano mintys klajojo visais nenužy- 
mėtais įtūžio ir panikos vingiais. Kaip nesiusti, jeigu jis pa- 
žeidė mano privatumą, ir kaip nepanikuoti, jeigu stovėjau nuo- 
gutėlė? 

Nuoga galėjau būti tik esant tam tikroms aplinkybėms 
— kai lįsdavau po dušu, mylėdavausi ir kai gimiau. Tačiau 
stovėti nuogai, aptekusiai vandens lašais prieš apsirengusį 
Morelį buvo panašu į patį baisiausią košmarą. 

Užsukau vandenį ir čiupau rankšluostį, bet Morelis nu- 
bloškė mano ranką ir nušveitė rankšluostį sau per petį ant 
grindų. 

— Greičiau duok rankšluostį! — pareikalavau aš. 

— Tik ttada, kai sutvarkysime kai kuriuos reikaliukus. 

Būdamas vaikas, Morelis visiškai nesivaldė. Dabar pri- 
ėjau išvadą, kad suaugęs Morelis turėjo pakankamai savi- 

kontrolės. Itališkas charakteris atsispindėjo akyse, tačiau 
agresija buvo tvirtai pažabota. Jis buvo apsirengęs juodais 
permirkusiais sportiniais marškinėliais ir džinsais. Kai pa- 
sisuko į rankšluosčių pakabą, pamačiau už džinsų juosmens 
užkištą ginklą. 

Nesunkiai įsivaizdavau Morelį šaunant, tačiau prita- 
riau Reindžerio ir Edžio Gacaros nuomonei — suaugęs Mo- 
relis nebuvo nei kvailas, nei impulsyvus. 

Jis stovėjo, įsisprendęs į šonus. Šlapių plaukų garba- 
nėlės raitėsi ant kaktos ir smilkinių. Lūpos buvo kietai su- 
čiauptos, nesišypsojo. 

— Kur paskirstymo dangtelis? 

Jeigu bent kiek abejoji, pereik į puolimą. 

— Jeigu tuoj pat nedingsi iš mano vonios, pradėsiu 
rėkti! 

— Dabar antra valanda ryto, Stefani. Visi tavo kaimy- 
nai kietai įmigę, jų klausos aparatai ilsisi ant staliukų šalia 
lovų. Rėk kiek širdis geidžia. Niekas negirdės. 

Piktai nužvelgiau jį, nė nemanydama nusileisti. Tai bu- 
vo daugiausia, ką galėjau jam padaryti. Tebūsiu prakeikta, 
jeigu suteiksiu jam malonumą pajusti, kokia aš sutrikusi ir 
pažeidžiama. 

— Aš klausiu tavęs dar kartą, — užriaumojo jis, — 
kur mano automobilio paskirstymo dangtelis? 

— Aš nesuprantu, apie ką tu kalbi. 

— Klausyk, keksiuk: jeigu reikės, aš čia apversiu vis- 
ką aukštyn kojomis. 

— Aš neturiu to dangtelio. Čia jo nėra. Ir aš tau joks 
keksiukas! 

— Už ką man? — suaimanavo jis. — Už ką man vi- 
sa tai? 

Aš kilstelėjau antakį. 

Morelis atsiduso. 

— Taip, — tarė jis. — Žinau. — Jis nukėlė mano krepšį 
nuo atbrailos, apvertė jį ir iškratė viską ant grindų. Visoje 
toje krūvoje susiradęs antrankius, žengė į priekį. — Duokš 
riešą. 

— Iškrypėlis! 

— Vadink kaip nori, — jis atsegė antrankius ir užka- 
bino juos man ant dešiniojo riešo. 

Stipriai užsimojau dešine ranka ir smogiau jam, bet 
stovint vonioje buvo sunku manevruoti. Jis išsilenkė smū- 
gio ir prirakino mane prie dušo užuolaidos strypo. Aš su- 
Žiopčiojau ir nustėrau nepatikėjusi, kas ką tik atsitiko. 

Morelis atsitraukė per žingsnį ir iš lėto pračiuožė 
žvilgsniu per visą mano kūną. 

— Gal dabar nori pasakyti, kur yra tas dangtelis? 

Aš praradau ir žadą, ir narsą. Iš sumišimo ir nerimo 
užkaito veidai, gerklę tarsi kas užgniaužė. 

— Puiku, — tyčiojosi Morelis. — Tylėk. Gali kabėti 
čia per amžius. 

Jis iškniso visus stalčiukus, išvertė šiukšlių dėžę, net nu- 
kėlė tualeto dangtį. Paskui neatsigręždamas išlėkė iš vonios 
kambario. Girdėjau, kaip metodiškai ir profesionaliai jis nar- 
Šo po mano butą, tyrinėdamas kiekvieną colį. Skimbčiojo stalo 
sidabras, trinksėjo stalčiai ir spintelių durelės. Kartais viskas 
aptildavo, tik girdėdavosi neaiškus murmesys. 

Aš pabandžiau sulenkti strypą, tačiau jis buvo paga- 
mintas gamykloje ir nepasidavė. 

Netrukus Morelis vėl išdygo tarpduryje. 

— Na? — šokau aš. — Ko nori? 

Jis tingiai atsirėmė į staktą. 


(“D EY) 


dė akis man į krūtinę. — Šalta? 

Kai išsilaisvinsiu, aš tikrai sugausiu jį kaip šunį. Man 
nesvarbu, ar jis kaltas, ar ne. Jei reikės, ieškosiu visą liku- 
sį gyvenimą, kol sučiupsiu. Morelis neišsisuks. 

— Eik po velnių! 

Šypsena paplatėjo. 

— Džiaukis, kad aš džentelmenas. Pilna tokių, kurie 
tokiomis aplinkybėmis mielai pasinaudotų moterimi. 

— Tik pamanykite! 

Jis susiruošė eiti. 

— Buvo malonu. 

— Palauk! Tu išeini? 

— Bijau, kad taip. 

— O aš? O antrankiai? 

Jis pamąstė sekundėlę, paskui nuėjo į virtuvę ir atne- 
šė telefoną. 

— Išeidamas užrakinsiu lauko duris, todėl kvieskis tą, 
kas turi raktą. 

— Niekas neturi rakto! 

— Garantuoju, jog ką nors sugalvosi, — pasakė Mo- 


relis. — Kvieskis policiją ar gaisrininkus. Galų gale 
skambink jūrų pėstininkams. 
— Aš nuoga! 


Jis išsišiepė, mirktelėjo ir dingo. 

Aš girdėjau, kaip jis uždarė buto duris ir užrakino. Nors 
ir nesitikėjau sulaukti atsakymo, tačiau norėdama dar karte- 
lį pasitikrinti, šūktelėjau. Sulaikiusi kvapą klausiausi. Mo- 
relis tikrai išėjo. Suspaudžiau telefoną, pasiruošusi prakeikti 
telekomunikacijų darbuotojus, jeigu jie būtų neištesėję pa- 
žado įjungti ryšį. Turėjau užlipti ant vonios krašto, kad ga- 
lėčiau naudotis dešine ranka. Atsargiai ištraukiau anteną, nu- 
spaudžiau mygtuką ir prispaudžiau telefoną prie ausies. Sig- 
nalas buvo aiškus. Aš vos neapsiverkiau iš džiaugsmo. 

Dabar reikėjo nuspręsti, kam skambinti. Tik ne į poli- 
ciją ir ne gaisrininkams. Jie sulėktų į kiemą, įsijungę sire- 
nas ir šviesinius signalus, ir kol atsirastų prie mano durų, 
keturiasdešimt pižamuotų senyvų piliečių jau būtų išsiri- 
kiavę koridoriuje ir lauktų paaiškinimo. 

Mūsų namo seniokai turėjo tam tikrų bruožų. Kai kal- 
ba eidavo apie automobilių aikštelę, jie būdavo nirtūs, o 
kai kam nors atsitikdavo bėda, juos tarsi velnias apsėsda- 
vo. Vos išvydę šviesos signalą, kiekvienas namo seniokas 
ar seniokė prispausdavo nosį prie lango. 

Mieste buvo dar keturi ar penki žmonės, kurių šnairų 
žvilgsnių būčiau norėjusi išvengti, ypač dabar, kai buvau 
nuoga prirakinta prie dušo skersinio. 

Jeigu paskambinčiau motinai ir ji pamatytų mane to- 
kią, kalbos nesiliautų ištisus metus. Be to, ji pasiųstų tėvą, 
o tada jis pamatytų mane nuogą. Negalėjau įsivaizduoti, 
ką pagalvotų. 

Jei paskambinsiu seseriai, ji būtinai praneš mamai. 

Buvusiam vyrui? Jau verčiau čia kabėsiu ir supūsiu! 

Bjauriausia, kad nesvarbu, kas ateitų, tam tektų arba 
lipti atsarginiais gaisrininkų laiptukais, arba laužti duris. 
Teliko vienas vardas. Aš stipriai užsimerkiau. Šūdas. Teks 
skambinti Reindžeriui. Giliai įkvėpusi, surinkau numerį, 
melsdamasi, kad atmintis neapgautų. 

Po pirmo signalo išgirdau: 

— Taip. 

— Reindžeris? 

— Kas klausia? 

— Stefani Plam. Turiu problemą. 

Po ilgokos pauzės, kurios, matyt, jam prireikė, kad vi- 
siškai prabustų ir atsisėstų lovoje, pasigirdo: 

— Kokią problemą? 

Aš pavarčiau akis, beveik netikėdama, kad jam skam- 
binu. 

— Mane prirakino antrankiais prie užuolaidos skersi- 
nio duše. 

Pauzė, ir jis padėjo ragelį. 

Iš naujo rinkdama numerį, taip spaudžiau mygtukus, 
jog vos nenusilaužiau piršto. 

— Taip! — šį kartą Reindžeris buvo jau visiškai pra- 
budęs ir įniršęs. 

— Neišjunk! Po velnių, aš kalbu rimtai. Mane prira- 
kino vonios kambaryje. Buto durys užrakintos, niekas ne- 
turi rakto. 

— Tai kodėl nekvieti policijos? Jie labai mėgsta to- 
kius dalykėlius. 

— Nes nenoriu jiems aiškintis. Be to, esu nuoga. 

— Nieko čia juokingo. Morelis įsibrovė į mano butą, 
kai maudžiausi, paskui tas kalės vaikas prikabino mane prie 
dušo skersinio. 

— Turėtum džiaugtis tokiu vaikinu. 

— Tai padėsi ar ne? 

— Kur tu gyveni? 

— Daugiabutyje, Sent Džeimso ir Danvorto kampas. 215 
butas. Kiemo pusėje. Morelis užsikorė gaisrininkų kopėčio- 
mis ir įlindo pro langą. Tu irgi galėtum tuo pačiu keliu... 

Tiesą sakant, aš negalėjau kaltinti Morelio. Kad ir kaip 
ten būtų, aš nuvariau jo automobilį. Puikiai supratau, kodėl 
jis apieškojo mano butą — turėjo užtikrinti, kad nesimaišy- 
čiau po kojomis. Galėjau pateisinti ir sudraskytą dušo užuo- 
laidą — jis demonstravo savo jėgą. Tačiau jis nuėjo per toli, 
palikdamas mane kabėti nuogą. Na, ką gi, mūšis pradėtas, 
todėl gal ir vaikiškai nuskambės, bet aš iš jo nesitrauksiu! 
Arba aš Morelį nutversiu, arba žūsiu stengdamasi. 

Nebežinau, kiek laiko praėjo, kol išgirdau virstelint 
buto duris. Garas nuo dušo seniai išsisklaidė, ir jau ėmė 
darytis vėsu. Prirakintoji ranka nutirpo. Jaučiausi nusika- 
mavusi ir išalkusi, dar ėmė skaudėti galvą. 

Kai Reindžeris išdygo vonios tarpduryje, jaučiau ne 
sumišimą, o palengvėjimą. 

— Labai ačiū, kad atėjai vidury nakties, — pasakiau. 

— Kaipgi galėjau praleisti progą pamatyti tave nuogą 
ir dar prirakintą? 

— Raktai kažkur ant grindų. 

Jis surado raktus, iš aptirpusių gniaužtų paėmė telefo- 
ną ir atrakino antrankius. 

— Kas čia vyksta tarp judviejų? 

— Pameni, šiandien tu davei jo raktus? 

— Aha. 

— Na, aš pasiskolinau jo automobilį. 

— Pasiskolinai? 

— Tiksliau, rekvizavau. Pats Žinai, įstatymas mūsų pu- 
sėje. 

— Aha. 

— Na, tai aš ir rekvizavau jo automobilį, o jis sužinojo. 

Reindžeris šypsojosi, ištiesdamas man rankšluostį. 

— Jis ką nors nutuokia apie rekvizavimą? 

— Tau užteks žinoti, kad jis buvo nepatenkintas. Ir tai 
dar ne viskas. Aš pastačiau automobilį čia, aikštelėje, ir 
saugumo dėlei nuėmiau paskirstymo dangtelį. 

— Įsivaizduoju, kokią tau peklą užkūrė! 

Išlipusi iš vonios, žvilgtelėjau į veidrodį ir vos nesu- 
rikau. Mano plaukai atrodė taip, tarsi juos būtų palietusi 
2000 voltų srovė ir paskui dar supurkšti laku. 

— Reikia į tą automobilį įmontuoti signalizaciją, bet 
neturiu pinigų. 

Reindžeris suprunkštė. 

— Signalizaciją! Morelis apsiverks iš laimės! — pa- 
kėlęs nuo grindų tušinuką, jis užrašė ant tualetinio popie- 
riaus adresą. — Žinau techninės priežiūros aikštelę, kur ima 
mažiau. 

Aš nušlepsėjau jam iš paskos į miegamąjį ir rankšluostį 
pakeičiau ilgu frotiniu chalatu. 

— Girdėjau, tu įėjai pro duris. 

— Atsirakinau savais būdais. Negi žadinsi komendan- 
tą? — jis Žvilgtelėjo į langą. Ant tamsių rėmų tiško lietus, 
o ant palangės gulėjo nuplėštos žaliuzės. — Aš laipioju sie- 
nomis tiktai gražiu oru. 

— Morelis sulaužė mano žaliuzes. 

— Skubėjo žmogus. 

— Aš pastebėjau, kad tu kalbi pusiau žydiškai. 

— Aš poliglotas, — pasakė Reindžeris. 

Lydėdama jį durų link, pajutau pavydą, nes pati ne- 
mokėjau jokios kitos kalbos. 


Miegojau kietai, net nesapnavau ir turbūt būčiau pra- 
drybsojusi lovoje iki lapkričio mėnesio, jeigu ne beldimas 
į duris. Žvilgtelėjusi į laikrodį prie lovos, pamačiau, kad 
jau po pusės devynių. Kažkada man patikdavo priiminėti 
svečius, o dabar raukiausi, kai kas pasibelsdavo. Pirmiau- 
sia su baime pagalvojau apie Ramiresą. Paskui apie polici- 
ją, kuri galbūt atėjo manęs suimti už automobilio vagystę. 

Nuo naktinio stalelio pasiėmiau dujų balionėlį, ran- 
kas susikišau į chalato kišenes ir nuslinkau prie durų. Pri- 
merkusi vieną akį, pažvelgiau pro “akutę". Į mane žiopso- 
jo Edis Gacara. Apsivilkęs uniformą, rankose laikė du 
maišelius maisto. Atidariau duris ir pauosčiau kaip pėdse- 
kys šuo. 

— Labas, — iškvėpiau aš. 


— Labas, labas, — atsakė Gacara, braudamasis pro 
mane. Jis pasuko tiesiai prie valgomojo stalo. — Kur tavo 
baldai? 

— Aš juos keičiu. 

— Oho. 


Mes susėdome vienas priešais kitą. Aš palaukiau, kol 
jis ištraukė iš vieno pakelio du popierinius puodukus ka- 
vos. Tada pasitiesėme servetėles ir įnikome į spurgas. 

Mudu buvome gana geri draugai, tad galėjome val- 
gyti ir tylėdami. Pirmiausia suvalgėme “Bostono" pyra- 
gėlius su kremu, o paskui pasidalijome kitas keturias spur- 
gas su želė. Prarijęs dvi spurgas, jis vis dar neatkreipė 
dėmesio į mano plaukus, tad man teliko svarstyti, kokia 
apskritai būna mano šukuosena. Jis nekreipė dėmesio ir į 
Morelio paliktą netvarką, taigi turėjau progą susimąstyti 
apie savo namų tvarką. 

Trečiąją spurgą jis valgė kur kas lėčiau: gurkšnis ka- 
vos, kąsnelis spurgos, gurkšnis kavos, kąsnelis spurgos. 

— Girdėjau, kad vakar vieną pristatei į nuovadą, — 
pasakė jis valgydamas. 

Jam liko tik kava. Jis pažvairavo į mano spurgą, ir aš 
trūktelėjau ją arčiau savęs. 

— Gal norėtum pasidalyti? — paklausė Gacara. 

— Nesvajok, — atsakiau aš. — Iš kur sužinojai, kad 
pristačiau? 

— Rūbinėje. Dabar tik ir kalba apie tai. Berniukai su- 
silažino, kada Morelis tave pasiguldys. 

Mano širdis taip susitraukė, jog maniau, kad akys iš- 
lips ant kaktos. Aš spoksojau į Gacarą visą mielą minutę, 
laukdama, kol atslūgs kraujospūdis. Jau įsivaizdavau, kaip 
visame kūne trūkinėja kapiliarai. 

— O kaip jie sužinos, kada mane pasiguldys'? — iško- 
šiau pro sukąstus dantis. — Gal jis mane jau pasiguldė. 
Gal mes tai darome po dukart per dieną. 

— Jie įsivaizduoja, kad tada tu liausiesi terliotis su ta 
byla. Laimės tas, kuris atspės dieną, kai tu mesi tą bylą. 

 — Tu irgi dalyvauji šioje akcijoje? 

— Ne. Morelis jau buvo prispaudęs tave vidurinėje mo- 
kykloje. Nemanyčiau, kad leistumeisi antrą kartą. 

— Iš kur žinai apie vidurinę? 

— Visi žino. 

— Jėzau... 

Aš prarijau paskutinį spurgos kąsnelį ir užgėriau jį kava. 

Edis atsiduso, palydėdamas akimis spurgą. 

— Ta tavo pusseserė, burbeklių karalienė, verčia ma- 
ne laikytis dietos, — pasiskundė jis. — Pusryčiams gaunu 
kavos be kofeino, pusę puodelio grūdų su nugriebtu pienu 
ir pusę greipfruto. 

— Sunku tai pavadinti policininko maistu. 

— Jeigu mane nušautų, — postringavo Edis, — mano 
skrandyje rastų tik kavos be kofeino ir pusę greipfruto. 

— Po tikros kavos ir spurgų — tikrai ne. 

— Teisingiau ir būti negali. 

— Tavo gelbėjimosi ratas, drimbantis ant diržo su gin- 
klu, turbūt gerai sulaikytų kulkas. 

Edis išsiurbė paskutinius kavos lašiukus, ant puoduko 
užmovė dangtelį ir įmetė į tuščią maišelį. 

— Taip nekalbėtum, jeigu nebūtum supykusi dėl to, 
kad žinau, kas įvyko dar vidurinėje. 

Aš sutikau. 

— Tai buvo baisu. 

Jis pasiėmė servetėlę ir pedantiškai nusivalė cukraus 

pudros pėdsakus nuo mėlynų marškinių. Vienas iš akade- 
mijoje įgytų įgūdžių, pamaniau aš. Jis atsilošė ir susikry- 
žiavo rankas ant krūtinės. Buvo kokių penkių pėdų ūgio 
kresnas blondinas. Turėjo slaviškų bruožų, šviesiai mėly- 
nas akis, trumpą, storą nosį. Vaikystėje jis gyveno už dvie- 
jų namų nuo mūsų. Jo tėvai lig šiol tenai gyvena. Jis visą 
gyvenimą svajojo būti policininku. Juo tapęs, kitokių pla- 
nų nebekūrė. Mėgo važinėti automobiliu, skubėti į iškvie- 
timo vietą ir ten atsirasti vienas iš pirmųjų. Jis mokėjo pa- 
guosti žmogų. Visi jį mėgo, išskyrus, regis, jo žmoną. 

— Turiu tau šiokios tokios informacijos, — pradėjo 
Edis. — Vakar vakare užėjau alaus į Pino barą. Ten sutikau 
Gasą Dembrovskį. Gasas — PC, tiriantis Kulešos bylą. 

— PC? 

— Civiliniais drabužiais apsirengęs detektyvas. 

Aš akimirksniu išsitiesiau. 

— Ar jis papasakojo ką nors daugiau apie Morelį? 

— Jis patvirtino, kad Sančes buvo informatorė. Demb- 
rovskis prasitarė, jog Morelis turėjo Žinių apie ją. Infor- 
matoriai slepiami. Atsakingas inspektorius laiko visas kor- 
teles užrakintas. Aš manau, kad šiuo atveju tyrimui buvo 
leista pasinaudoti būtina informacija. 

— Viskas gali būti daug sudėtingiau, negu atrodė iš 
pradžių. Ar nebus ta žmogžudystė susijusi su Morelio ti- 
riama byla? 

— Visko gali būti. Neatmetame to fakto, kad Morelį 
su Sančes siejo romantiški santykiai. Kiek suprantu, ji bu- 
vo jauna ir graži. Romėniško kraujo. 

— Ji vis dar nesurasta. 

— Aha. Vis dar nesurasta. Skyriaus Žmonės susisiekė 
su jos artimaisiais, tačiau niekas jos nematė. 

— Vakar kalbėjausi su jos kaimynais. Pasirodo, vie- 

nas iš nuomininkų, kuris prisiminė matęs Morelio nurody- 
tą liudininką, staiga mirė. 

— Kaip — staiga mirė? 

— Jį parbloškė priešais tą pastatą. 

— Galėjo būti ir nelaimingas atsitikimas. 

— Norėčiau tuo patikėti. 

Jis pažvelgė į laikrodį ir pakilo. 

— Turiu eiti. 

— Dar vienas dalykas. Ar tu pažįsti Mučą Morelį? 

— Kartais jį matau. 

— Gal žinai, ką jis veikia ir kur gyvena? 

— Dirba sveikatos apsaugos sistemoje kažkokiu ins- 
pektoriumi. Gyvena kažkur Hamiltono aveniu rajone. Pa- 
klausk Konės, kontoroje yra abonentų knyga. Jeigu jis turi 
telefoną, rasi ir adresą. 

— Ačiū. Dėkui ir už spurgas su kava. 

Koridoriuje jis stabtelėjo. 

— Tau reikia pinigų? 

Aš papurčiau galvą. 

— Užtenka. 

Jis apkabino mane, pabučiavo į skruostą ir išėjo. 

Uždariusi duris, aš vos nepuoliau į ašaras. Kartais 
draugiški Žmonės mane sujaudina. Nušlepsėjau atgal į val- 
gomąjį, surinkau išmėtytus pakelius bei servetėles ir išme- 
čiau į šiukšlių dėžę virtuvėje. Tik dabar atsirado proga rim- 
tai imtis buto inventorizacijos. Pykčio priepuoliui užėjus 
Morelis nuleido garą — viską apvertė aukštyn kojomis. Vir- 
tuvės spintelės atidarinėtos, viskas, kas jose buvo, ištrauk- 
tas ant spintelių ir grindų, knygos nušveistos nuo lentynų, 
nuo vienintelės namuose likusios kėdės nusviesta pagalvė- 
lė, miegamajame visi drabužiai ištraukti iš stalčių ir išmė- 
tyti ant grindų. Pirmiausia padėjau pagalvėlę ant kėdės ir 
sutvarkiau virtuvę. Visa kita turės palaukti, nutariau aš. 

Išsimaudžiusi po dušu, apsirengiau juodais elastinės 
medžiagos šortais ir plačiais chaki spalvos sportiniais marš- 
kinėliais. Manoji amunicija vis dar tebegulėjo vonioje ant 
grindų. Susikroviau viską atgal į juodąjį krepšį ir užsime- 
čiau jį ant peties. Patikrinau, ar visi langai uždarinėti. Da- 
bar tai turės tapti rytiniu ir vakariniu ritualu. Jeigu nepa- 
geidauju netikėtų svečių, turėsiu pakęsti gyvenimą narve- 
lyje. Užrakinti buto duris buvo daugiau formalumas, o ne 
saugumo klausimas. Reindžeris nesunkiai atrakino spyną. 
Žinoma, ne kiekvienas turi Reindžerio gebėjimų. Vis dėlto 
visą užraktų kolekciją teks papildyti dar vienu skląsčiu. Kai 
tik galėsiu, pasikalbėsiu su komendantu. 

Atsisveikinau su Reksu, sukaupiau drąsą ir iškišau gal- 
vą į koridorių. Tik įsitikinusi, jog Ramiresas nesivalkioja 
aplinkui, pajudėjau pirmyn. 


/ skyrius 


Paskirstymo dangtelį radau ten, kur palikusi — po krū- 
mu, prie pat namo. Užsukau jį ten, kur priklauso, ir pasukau 
iš aikštelės Hamiltono link. Nusižiūrėjau vietą priešais Vi- 
nio kontorą ir iš trečio karto įspraudžiau tenai džipą. 

Konę radau prie rašomojo stalo su veidrodėliu ranko- 
je: 1š tirštai dažytų blakstienų ji pešiojo sudžiūvusių dažų 
trupinėlius. 

Ji pakėlė akis. 

— Ar tu kada nors naudoji priemonę blakstienoms 11- 
ginti? — paklausė. — Atrodo lyg žiurkės plaukai. 

Aš pamojau jai kvitu. 

— Aš suradau Klarensą. 

Ji iškėlė kumštį: 

— Yes! 

— Kur Vinis? 

— Išėjo pas dantų gydytoją. Turbūt pasigaląs kan- 
džius, — ji ištraukė segtuvą ir paėmė iš manęs kvitą. — 
Apsieisim be Vinio. Ir aš galiu išrašyti čekį. — Segtuvo 
kamputyje ji kažką pasižymėjo ir įdėjo jį į dėžutę ant sta- 
lo kampo. Paskui iš viduriniojo stalčiaus išsiėmė čekių 
knygelę ir išrašė čekį. — Kaip reikalai su Moreliu? Gal 
jau žinai, kur jis? 

— Tikslios vietos — ne, bet žinau, kad jis mieste. 

— Jis rimtuolis, — plepėjo Konė. — Mačiau jį prieš 
pusmetį iki tų įvykių. Mėsos turguje pirko ketvirtį svaro 
šviesaus itališko rūkyto sūrio. Vos susilaikiau nesuleidusi 
dantų į jo šlaunytę. 

— Nebūk žmogėdra. 

— Ne tas žodis! Tas vyras — nuostabus. 

— Be to, kaltinamas žmogžudyste. 

Konė atsiduso. 

— Daug Trentono moterų liūdės, kai Morelis liks ant 
ledo!.. 

Visko galėjo būti, bet manęs tarp jų nebus. Po praėju- 
sios nakties mano pažemintą ir kerštingą širdį galėjo pa- 
guosti ir suminkštinti tiktai viena mintis: greičiau pamaty- 
ti Morelį už grotų. 

— Ar turi čia abonentų knygą? 

Konė pasigręžė į spintelę, kurioje buvo sudėtos bylos. 

— Matai tą didelę knygą virš “G" stalčiaus? 

— Gal tu ką nors žinai apie Mučą Morelį? — paklau- 
siau jos, ieškodama jo pavardės. 

— Tik tiek, kad jis vedė Širlę Gelo. 

Vienintelis Morelis Hamiltono apylinkėse gyveno Ber- 

gen Korte 617. Pabandžiau surasti tą gatvę žemėlapyje ant 
sienos už Konės stalo. Jeigu gerai prisiminiau, tai rajonas, 
kuriame purvini namai buvo pastatyti laiptų stiliumi. 

— Ar matei, kaip dabar atrodo Širlė? — paklausė Ko- 
nė. — Kaip kumelė. Po vidurinės mokyklos priaugo šimtą 
svarų. Kai ji atsisėda, užima tris kėdes, 0 jos krepšys pil- 
nas “Ding Dongų". Turbūt tam atvejui, jeigu kas nors su- 
manytų įmaišyti ją į bulvių mišrainę. 

— Širlė Gelo nutukusi? Mokykloje ji buvo kaip šakalys. 

— Nežinomi Viešpaties keliai! — paaiškino Konė. 

— Amen. 

Konė padavė čekį ir vėl ėmėsi blakstienų, ant kurių 
kybojo gabalėlis dažų. 

— Žinai, ką aš tau pasakysiu? Velniškai sunku atro- 
dyti klasiškai, — pasiguodė ji. 


Reindžerio rekomenduotas serviso garažas buvo į51- 
kūręs nedideliame smulkiosios pramonės komplekse, ku- 
ris baigėsi ties Pirmuoju keliu. Kompleksą sudarė šeši be- 
toniniai bunkerius primenantys pastatai, nudažyti geltona 
spalva, kuri nuo laiko ir dulkių jau buvo nublukusi. Pro- 
jektuodamas teritoriją, komplekso architektas turbūt buvo 
numatęs ir žaliuosius plotus — žolytę, krūmelius. Iš tikrų- 
jų tai buvo paprasčiausias dirvos plotas, kur ne kur apžėlęs 
dygliuotomis piktžolėmis, primėtytas cigarečių nuorūkų bei 
plastikinių puodelių. Prie visų šešių pastatų buvo įrengti 
atskiri privažiavimai ir automobilių aikštelės. 

Aš lėtai pravažiavau pro “Capital Printing" ir “A.6J. 
Extrusions" ir sustojau ties “Al's Auto Body“. Iš trejų ga- 
ražo durų tik vienerios buvo praviros. Pačiame šios terito- 
rijos gale riogsojo suversti surūdiję, sudaužyti ir dabar jau 

išmontuojami automobiliai. Naujausių modelių automobi- 
liai įlenktais sparnais laukė šalia trečiųjų durų. Jie stovėjo 
grandinėmis aptvertoje teritorijoje. Viršuje ištempta spyg- 
liuota viela. 

Aš įriedėjau į aikštelę ir sustojau šalia juodos “Toyo- 
tos 4x4", kurios ratai būtų tikę ir ekskavatoriui. Pakeliui 
stabtelėjau banke ir išsikeičiau čekį. Tiksliai Žinojau, kiek 
pinigų galiu skirti signalizacijai, tad nesiruošiau mokėti nė 
cento daugiau. Gal jiems mano sąlygos ir nebus priimti- 
nos, tačiau pasiteirauti juk galima. 

Išlipusi iš automobilio, išsyk panirau į slegiantį karštį 
ir ėmiau kvėpuoti paviršutiniškai, kad neįkvėpčiau sunkiųjų 
metalų daugiau negu galėčiau. Dėl šalia esančio greitkelio 
oras buvo toks užterštas, jog net saulė atrodė prigesusi. Pro 
atviras garažo duris sklido kompresoriaus garsai. 

Perėjusi aikštelę, dirstelėjau į apytamsę pragaro sky- 
lę, kurioje buvo pilna tepalo purkštuvų, oro filtrų ir gana 
grubiai atrodančių vyrų oranžiniais “Day-Glo" kombine- 
zonais. Vienas iš jų žirgliojo prie manęs. Jis mūvėjo virš 
kelių nukirptais džinsais, o ant galvos buvo užsimaukšli- 
nęs viršutiniąją didžiausio dydžio pėdkelnių dalį. Labai pa- 
togu, jeigu pakeliui į namus sugalvoji apiplėšti kokią “7- 
Eleven" parduotuvėlę. Aš jam pasakiau, jog ieškau Alio, o 
jis atsakė, kad aš jį jau radau. 

— Automobilyje norėčiau įsirengti signalizaciją. Rein- 
džeris sakė, kad jūs man padarysite nuolaidą. 

— Iš kur pažįsti Reindžerį? 

— Mes kartu dirbame. 

— Labai plati teritorija. 

Nevisiškai supratau ir nenorėjau suprasti, ką jis turėjo 
galvoje. 

— Aš — paieškos agentė. 

— Vadinasi, signalizacija reikalinga, nes žadi važinė- 
tis į nekokias vieteles? 

— Iš tiesų šį automobilį aš kaip ir pavogiau, todėl bi- 
jau, kad savininkas nesumanytų jo atsiimti. 

Jo akys sukibirkščiavo. 

— Dar geriau. 

Jis nuėjo į pastato galą, kur stovėjo darbastalis, ir grį- 
žo nešinas juodu plastikiniu, kokių trijų colių ilgio ir plo- 
čio niekalu. 

— Tai pati naujausia ir patikimiausia apsauga, — pa- 
aiškino jis. — Reaguoja veikiama oro slėgio. Vos tik pasi- 
keičia oro slėgis, na, sakykim, kai išdaužiamas langas ar 
atidaromos durelės, šitas aukselis sukelia pragarą. — Jis 
parodė į priekinę dalį. — Paspaudi šį mygtuką, kai nori 
įjungti signalizaciją. Tau duodama dvidešimt sekundžių, per 
kurias turi išlipti ir uždaryti duris. O tada ji pradeda veik- 
ti. Taip pat per dvidešimt sekundžių turi spėti atidaryti du- 
reles ir surinkti kodą. 

— O kaip signalizaciją išjungti? 

— Rakteliu, — jis įmetė man į delną mažytį sidabrinį 
raktelį. — Siūlau nepamiršti jo automobilyje. Būsi kaip be 
rankų. 

— Tas įtaisas mažesnis, negu tikėjausi. 

— Mažas, bet galingas. Svarbiausia, pigus ir lengvai 
įtaisomas. Užtenka prisukti prie prietaisų skydo. 

— O kiek kainuoja? 

— Šešiasdešimt dolerių. 

— Parduota. 

Iš užpakalinės kišenės jis išsitraukė suktuvą. 

— Tik parodyk, kur nori, kad prisukčiau. 

— Raudonas “ Cherokee" stovi prie to pabaisos sunk- 
vežimio. Būtų gerai, kad pritaisytum ne tokioje matomoje 
vietoje. Ant prietaisų skydo per daug matysis. 

Po kelių minučių aš jau patenkinta skriejau Starko gat- 
ve. Signalizacija ne tik nedaug kainavo, ją buvo lengva iš- 
montuoti, jeigu nuspręsčiau perkelti į savo automobilį, ku- 
rį nusipirksiu, kai sugausiu Morelį. Pakeliui sustojau prie 
“7-Eleven" ir nusipirkau priešpiečius — vanilinio jogurto 
ir apelsinų sulčių dėžutę. Gėriau sultis, vairavau automo- 
bilį, srėbiau jogurtą ir mėgavausi oro kondicionieriumi. Tu- 
rėjau signalizaciją, nervus paralyžiuojančių dujų ir jogur- 
to. Ko dar žmogus gali norėti? 

Automobilį pastačiau tiesiai priešais sporto salę, tik 
kitoje gatvės pusėje. Išsiurbiau paskutinius sulčių lašelius, 
įjungiau signalizaciją ir, pasiėmusi krepšį bei segtuvą su 
Morelio nuotraukomis, užrakinau automobilį. Dabar aš mo- 
javau raudonu skuduru priešais buliaus nosį. Yra dar vie- 
nas būdas atkreipti dėmesį — ant priekinio lango užlipdyti 
užrašą: “Štai jis! Pabandyk pasiimti!“ 

Buvo taip tvanku, kad gatvėje beveik nesimatė žmo- 
nių. Ant kampo stoviniavo dvi mergužėlės, jos tarsi lūku- 
riavo autobuso, tik kad Starko gatve autobusai nevažinė- 
jo. Buvo matyti, kad moteriškaitės nuobodžiavo ir pikti- 
nosi, nes turbūt niekas tokiu paros metu nesigviešė jų pirk- 
ti. Jos buvo įsispyrusios į pigias gumines šlepetes ir apsi- 
tempusios berankoviais marškinėliais bei trikotažiniais 
šortukais. Trumpai kirptais, styrančiais plaukais. Aš ne- 
turėjau supratimo, kaip prostitutės nustato kainą, bet jei- 
gu vyrai perka mergužėles už vieną svarą, šitos turėjo būti 
kaip tik tos. 

Man artinantis, jos pasiruošė kovai: rankas įsisprendė 
į šonus, apatines lūpas atkišo, o jų akys išsprogo kaip an- 
čių kiaušiniai. 

— Ei, mergyte, — šūktelėjo viena iš gražuolių. — Ką 
čia sugalvojai? Šita kertelė mūsų, aišku? 

Pasirodo, miesto panelė visiškai nesiskiria nuo kekšės? 

— Ieškau draugužio, Džo Morelio, — parodžiau joms 
nuotrauką. — Gal kuri matėte jį netoliese? 

— Ko tu nori iš to Morelio? 

— Tai — asmeniška. 

— Tik pamanyk! 

— Pažįsti jį? 

Ji pamindžikavo. Nelengvas klausimas. 

— Galbūt. 

— Tiesą sakant, mes daugiau negu draugai. 

— Kiek daugiau? 

— Tas šunsnukis paliko mane nėščią. 

— Neatrodai nėščia. 

— Palauk dar mėnesį. 

— Gali susitvarkyti. 

— Taigi, — sutikau aš, — bet pirmiausia turiu surasti 
Morelį. Žinai, kur jis gali būti? 

— Ne-e. 

— Gal pažįsti tokią Karmeną Sančes? Ji dirbo “Step 
1" bare. 

— Ji irgi nėščia? 

— Įtariu, kad Morelis su ja. 

— Karmena dingo, — atsakė viena panelytė. — Ne 
pirmoji dingsta Starko gatvėje. Aplinka užteršta. 

— Ar nori daugiau papasakoti? 

— Ji nori užsičiaupti, štai ko ji nori, — įsikišo antro- 
ji. — Mes nieko apie šitą mėšlą nežinome. Ir neturime lai- 
ko čia stovėti ir šnekėtis su tavimi. Mes dirbame. 

Aš apsižvalgiau, tik jokio “darbo" horizonte nebuvo 
matyti. Supratau, kad aš čia nepageidaujama. Paklaususi 
sužinojau, jog jų vardai Lula ir Džekė. Įteikiau abiem po 
savo vizitinę kortelę ir pasakiau, kad būsiu dėkinga, jeigu 
j0s skambtels man, kai tik pamatys Morelį ar Sančes. Ga- 
lėjau pasiteirauti ir apie tą dingusį liudininką, bet ką pasa- 

kyčiau? Atleiskite, ar nematėte vyriškio, kurio veidelis pa- 
našus į keptuvę? 

Paskui ėjau nuo durų prie durų, kalbindama ant suole- 
lių sėdinčius žmones, klausinėdama pardavėjų. Ketvirtą va- 
landą visos mano pastangos davė tik vieną rezultatą — įde- 
gusią nosį. Pradėjusi šiauriniame Starko gatvės gale, bai- 
giau už dviejų kvartalų į vakarus. Paskui perėjau gatvę ir 
nuslinkau atgal pro serviso garažus, sporto salę ir barus. 
Šiose vietose sužinočiau daugiausia, tačiau jos baidė ma- 
ne, be to, per menkai vertinau savo galimybes. Galbūt bu- 
vau perdėtai atsargi, gal tuose baruose sėdėjo padori pub- 
lika, kuriai visiškai nerūpėčiau? Tiesa ta, kad aš nemėgau 
būti priskirta “tautinei mažumai“, jausčiausi lyg negras, be- 
sižvalgantis po baltųjų moterų sijonais Birmingemo baltų- 
jų anglosaksų protestantų rajone. 

Pietine gatvės puse nužingsniavau dar daugiau nei du 
su puse kvartalo ir perėjau į šiaurinę pusę. Čia daugiausia 
stovėjo gyvenamųjų namų. Dienai baigiantis, vis daugiau 
žmonių išėjo į gatves. Dabar aš vilkau koją už kojos, iš 
lėto artėdama prie savo automobilio. 

Laimė, džipas tebestovėjo prie šaligatvio, tačiau Mo- 
relio vis dar nesimatė. Aš sąmoningai nepakėliau akių į 
sporto salės langus. Jeigu Ramiresas stebėjo mane, verčiau 
jo nematyti. Kadangi plaukus buvau susirišusi į “arklio uo- 
degytę“, jaučiau, kad ir kaklą peršti. Nesivarginau naudoti 
kokius nors nuo saulės spindulių apsaugančius tepalus. Pa- 
sitikėjau oro teršalais, kurie turėtų perfiltruoti vėžį suke- 
liančius spindulius. 

Gatve manęs link skubėjo moteris. Ji buvo tvirto su- 
dėjimo, kukliai apsirengusi, juodų plaukų kuodukas dai- 
liai gulėjo ant pakaušio. 

— Atleiskite, — kreipėsi ji į mane, — ar jūs — Stefa- 
ni Plam? 

— Taip. 

— Su jumis nori pasikalbėti ponas Alfa, — pasakė ji. — 
Jo kontora yra kitoje gatvės pusėje. 

Aš nepažinojau jokio Alfos ir nesiruošiau šmirinėti Be- 
nito Ramireso panosėje, tačiau moteriškė atrodė patikima, 
todėl nusiraminusi nusekiau jai iš paskos. Mes įėjome į pa- 
statą greta sporto salės. Tai buvo vidutinio dydžio Starko 
gatvės namas. Siauras, triaukštis, suodžiais apneštomis lau- 
ko sienomis, tamsiais, paišinais langais. Mes užskubėjome 
laiptais į mažą laiptų aikštelę, į kurią išėjo trejos durys. 
Vienerios jų buvo pravertos, pajutau dvelkiantį oro kondi- 
cionierių. 

— Prašom čia, — parodė moteris, vesdamasi mane į 
ankštą priimamąjį, kuriame buvo įsprausta žalia odinė so- 
fa ir didžiulis, raižytas šviesaus medžio rašomasis stalas. 
Ant nuzulinto stalo gulėjo užlankstytais kampais žurnalai 
apie boksą, nutrintos sienos buvo apkabinėtos boksininkų 
nuotraukomis. 

Moteris nuvedė mane į tolimesnį kabinetą ir uždarė du- 
ris. Kabinetas mažai kuo skyrėsi nuo priimamojo, tik jame 
buvo du į gatvę išeinantys langai. Man įėjus, iš už stalo pa- 
kilo vyras. Jis buvo apsirengęs plačiomis, klostėmis susi- 
metusiomis kelnėmis ir trumparankoviais, ties kaklu praseg- 
tais marškiniais. Jo raukšlėtas veidas baigėsi nemenku pa- 
gurkliu. Raumenys dar buvo ryškūs, tačiau metai priaugino 
ant juosmens lašinukų, o glotnius juodus plaukus išraižė plie- 
no pilkumo dryžiais. Jam galėjo būti apie šešiasdešimt me- 
tų. Atrodė, jog jo gyvenimas nebuvo rožėmis klotas. 

Jis palinko į priekį ir ištiesė ranką. 

— Džimis Alfa. Aš — Benito Ramireso vadybininkas. 

Aš linktelėjau galvą, nesumesdama, ką atsakyti. Iš kar- 
to norėjosi klykti, tačiau tai nebūtų buvę profesionalu. 


117 


Rankos mostu jis pakvietė mane atsisėsti į sulankstomą 
kėdę, kuri stovėjo atokiau nuo jo rašomojo stalo. 

— Išgirdau, kad jūs vėl pasirodėte gatvėje, todėl no- 
rėjau pasinaudoti proga ir jūsų atsiprašyti. Žinau, kas tarp 
jūsų su Benitu įvyko salėje. Bandžiau jums prisiskambin- 
ti, tačiau telefonas buvo išjungtas. 

Jo atsiprašymas įžiebė naują pyktį. 

— Ramiresas elgėsi netinkamai ir nepateisinamai. 

Alfa atrodė nuoširdžiai susijaudinęs. 

— Niekada nemaniau, kad turėsiu tokių problemų, — 
kalbėjo jis. — Tenorėjau turėti geriausią boksininką. Dabar 
jį turiu, užtat atsivėrė opos. — Iš viršutiniojo stalčiaus jis 
ištraukė “Milantos" butelį. — Matote šitą? Dabar be to ne- 
begaliu apsieiti. — Jis atsuko kamštelį ir gurkštelėjo, paskui 
prispaudė ranką prie krūtinės ir atsiduso. — Atleiskite. Aš 
nuoširdžiai apgailestauju dėl to, kas jums atsitiko salėje. 

— Neturite dėl ko atsiprašinėti. Čia ne jūsų problema. 

— O, kad taip būtų! Deja, tai mano problema, — jis 
užsuko butelį, įdėjo atgal į stalčių ir atsirėmė ant rašomojo 
stalo. — Jūs dirbate pas Vinį? 

— Taip. 

— Vinį seniai pažįstu. Jis keistokas. 

Jis nusišypsojo, nudūrė akis sau į nykščius ir tarsi su- 
dribo kėdėje. 

— Kartais nebežinau, ką man su Benitu daryti. Jis nė- 
ra blogas vaikis, tik daug ko nenutuokia. Jam terūpi bok- 
sas. Kadaise Benitas buvo niekas, todėl jam sunku pakelti 
sėkmę. 

Jis pakėlė akis, norėdamas pamatyti, kaip reaguoju į 
jo Žodžius. Aš išleidau kažkokį ironišką garsą, ir jis supra- 
to, kad šlykščiuosi. 

— Aš jam neatleidau, — tęsė jis karčiai. — Benitas 
elgiasi blogai. Tačiau dabar jau nebeturiu jam įtakos. Jis 

didžiuojasi savimi. Be to, jį supa vyrukai, kurių smegenys 
bokso pirštinėse. 

-— Toje salėje buvo pilna drūtų vyrų, ir nė vienas ma- 
nęs negelbėjo. 

— Aš su jais kalbėjausi apie tai. Kažkada moteris ger- 
bė, dabar jau nieko nebegerbia. Vieni šaudo iš pravažiuo- 
jančios mašinos, kiti vartoja narkotikus... — jis nutilo, pa- 
nirdamas į savo mintis. 

Prisiminiau, ką Morelis buvo pasakojęs apie Ramire- 
są ir jo teistumą už išprievartavimus. Arba Alfa slėpė gal- 
vą smėlyje, arba turėdavo nuolat srėbti putrą, kurios pri- 
virdavo jo auksinė žąselė. Aš buvau pasiruošusi statyti už 
teoriją su smėliu. 

Žvelgiau į jį akmeniniu veidu, jausdamasi per daug 
svetima šitame niūriame kabinete, kad galėčiau išreikšti sa- 
vo mintis, ir per daug įpykusi, kad išlemenčiau ką nors man- 
dagaus. 

— Jeigu Benitas dar kartą pridarys jums rūpesčių, tuoj 
pat man praneškite, — pasakė Alfa. — Man nepatinka to- 
kie jo darbeliai. 

— Užpraeitą naktį jis buvo atėjęs prie mano buto. 
Triukšmavo koridoriuje, įžeidinėjo mane ir apdergė mano 
duris. Jeigu tai pasikartos, aš pranešiu policijai. 

Alfa regimai sunerimo. 

— Niekas man nepasakė. Ar jis ką nors sužeidė? 

— Nieko nesužeidė. 

Alfa paėmė kortelę nuo stalo ir užrašė ant jos numerį. 

— Čia mano namų telefono numeris, — pasakė jis, ties- 
damas man kortelę. — Jei kils kokių problemų, tučtuojau 
skambinkite. Jeigu jis sugadino duris, aš jas sutvarkysiu. 

— Durys nesugadintos. Laikykite jį nuo manęs kuo 
toliau. 

Alfa suspaudė lūpas ir linktelėjo. 
— Jūs turbūt nieko nežinote apie Karmeną Sančes? 
— Tik tiek, kiek parašyta laikraščiuose. 


Pasukusi kairėn į Steito gatvę, šiaip taip įsispraudžiau 
į spūstį. Užsidegė žalia šviesa, ir mes pradėjome šliaužti 
vėžlio tempu. Dar turėjau pinigų maistui, todėl neužsukusi 
į namus nulėkiau dar ketvirtį mylios į prekybos centrą. 

Stovėdama prie kasos, pagalvojau, kad Morelis taip pat 
turėtų kur nors maitintis. O gal jis slampinėja po tą pačią 
parduotuvę, prisilipinęs senelio Markso ūsus ir pasikabinęs 
akinius su dirbtine nosimi? Kurgi jis gyvena? Gal tame 
melsvame furgone? Ne, tikriausiai išmetė jį į laužyną, kai 
jį pastebėjau. O gal ir ne. Gal jam ten patogu? Gal furgo- 
nas yra konservuotų produktų prigrūstas štabas ant ratų? 
Tikėtina, kad tame furgone pilna visokios įrangos. Jis šni- 
pinėja Ramiresą, vadinasi, gali ir pasiklausyti. 

Starko gatvėje furgono nemačiau. Specialiai jo neieš- 
kojau, tačiau nepastebėjusi pro šalį tai jau tikrai nebūčiau 
pravažiavusi. Nieko nenusimaniau apie tai, kaip elektroni- 
niais prietaisais galima sekti žmogų, bet žinojau, jog se- 
kiklis turėjo būti gana arti sekamojo. Verta pamąstyti. Gal- 
būt žvalgantis furgono pavyktų aptikti Morelį? 

Man buvo likusi vietelė aikštelės gale, tad mano gal- 
voje sukosi labai nešvelnios mintys apie neįgalius seno- 
lius, užimančius visas geriausias vietas. Į kiekvieną ranką 
pasiėmiau po tris produktų maišelius ir dar šešių alaus skar- 
dinių pakuotę. Džipo dureles teko užstumti keliu. Rankos 
ištįso, o maišeliai daužėsi aplink kelius, tad nori nenori pri- 
siminiau anekdotą apie dramblių kiaušius. 

Užsikėlusi liftu, nusvirduliavau iki savo buto durų ir, 
pasidėjusi maišus ant kilimėlio, susiradau raktus. Atsira- 
kinusi duris, uždegiau šviesą, nuvilkau krepšius į virtuvę 
ir grįžau užrakinti durų. Išpakuodama ir rūšiuodama pro- 
duktus, džiaugiausi gausiomis maisto atsargomis. Buvau 
paveldėjusi įprotį kaupti. Miestelio namų šeimininkės vi- 
sada turėdavo atsargų juodai dienai, kraudavosi kauges tu- 
aletinio popieriaus ir konservuotų kukurūzų skardinių, jei- 
gu, neduok Dieve, kada užkluptų kokia pūga. 

Net Reksui parūpo mano veikla, tad stovėjo savo raus- 
vas kojytes įrėmęs į stiklą ir spoksojo. 

— Artinasi geresni laikai, Reksai, — paaiškinau jam 
ir padaviau gabalėlį obuolio. — Nuo šiol obuolių ir broko- 
lių netrūks. 

Kibau į vakarienę, šalia pasiklojusi prekybos centre 
nusipirktą miesto žemėlapį. Rytoj metodiškai ieškosiu 
melsvojo furgono. Patikrinsiu rajoną aplink sporto salę ir 
sužinosiu Ramireso namų adresą. Aš prisitraukiau telefo- 
nų abonentų knygą ir ėmiau ieškoti Ramireso pavardės. Vi- 
so labo jų buvo net dvidešimt trys. Priešais tris pavardes 
tebuvo pirmoji vardo raidė B. Du Benitai. Surinkau pirmo- 
jo Benito numerį. Po ketvirto signalo atsiliepė moteris. Gir- 
dėjosi tolimas kūdikio verksmas. 

— Ar čia gyvena boksininkas Benitas Ramiresas? — 
paklausiau aš. 

Išgirdau nedraugišką atsakymą ispanų kalba. Atsipra- 
šiau. Į antrąjį skambutį atsiliepė pats Benitas, tačiau ne tas, 
kurio ieškojau. Tas pats atsitiko ir paskambinus trečiajam. 
Visų kitų aštuoniolikos numerių nebuvo prasmės tikrinti. 
Aš lyg ir apsidžiaugiau jo neradusi. Nežinau, ką būčiau sa- 
kiusi. Turbūt nieko. Man reikėjo adreso, o ne pasikalbėti. 
Bėda ta, kad vien nuo minties apie Ramiresą man šalo šir- 

dis. Galėjau pratūnoti kur nors netoli sporto salės ir išėjusį 
Ramiresą pasekti, bet didžiulis raudonas džipas nebuvo ne- 
pastebimas. Edis galėtų man padėti. Policininkai kažkaip 
sužino adresus. Kas dar iš mano pažįstamų galėtų jį pasa- 
kyti? Merilina Truro. Jeigu žinočiau jo automobilio nume- 
rį, ji iš karto pasakytų adresą. Arba galėčiau paskambinti į 
sporto salę. Vieni niekai! 

Nagi, kokio velnio laukti? — pagalvojau. Bandyk! Ka- 
dang: tą knygos puslapį, kuriame buvo reklamuojama sporto 
salė, buvau išplėšusi, paskambinau į informaciją. Padėko- 
jau operatorei ir surinkau numerį. Atsiliepusiam vyrui pa- 
sakiau, jog esu susitarusi nueiti pas Benitą, bet pamečiau 
j0 adresą. 

— Aišku, žinau, — pasakė jis. — Polko gatvė 320. 
Buto numerio nežinau, bet jis yra antrame aukšte, korido- 
riaus gale. Ant durų bus jo pavardė. Rasite. 

— Ačiū, — pasakiau jam. — Labai dėkoju. 

Nustūmiau telefoną ir griebiausi žemėlapio. Polko gat- 
vė buvo už trijų kvartalų nuo salės, lygiagreti su Starko 
gatve. Adresą apibraukiau geltonu markeriu. Dabar furgo- 
no ieškosiu dviejose vietose. Ryt iš pat ryto pastatysiu au- 
tomobilį ir, jei reikės, eisiu pėsčiomis, dairysiuosi alėjose, 
apieškosiu serviso garažus. O jeigu nieko nepešiu, nueisiu 
pas Konę ir iš tos krūvos paimsiu kokio nors paprasto ieš- 
komojo bylą. Taip užsidirbsiu nors kiek smulkiųjų. 

Dar kartą patikrinau, ar visi langai gerai uždaryti, ir 
užtraukiau užuolaidas. Norėjau išsimaudyti po dušu ir nu- 
eiti anksti miegoti. Jokių netikėtų svečių nepageidavau. 

Aptvarkiau butą, stengdamasi nepastebėti tuščių vie- 
tų, kur kažkada būta įvairios aparatūros, ir likusių baldų 
įspaudų ant kilimo. Dar ilgas kelias laukia, kol gausiu tuos 
10 000 dolerių už Morelį ir atkursiu normalų gyvenimą. 

Kol kas reikalai stovėjo vietoje. O gal nenuleisti rankų ir 
1eškoti kito darbo? 

Įdomu, ką aš noriu apgauti? Jau išbandžiau visas gali- 
mybes... 

Galiu ir toliau gaudyti tuos pabėgėlius. Geriausiu at- 
veju, tai labai rizikinga. O blogiausiu atveju... Verčiau ne- 
galvoti apie blogiausia. Tektų ne tik priprasti prie grasi- 
nimų, neapykantos ir galbūt netgi priekabiavimo, fizinės 
prievartos, bet, neduok Dieve, gali ir užmušti. Dar turė- 
čiau apsiprasti su mintimi, kad dirbu savarankiškai. O kiek 
reikėtų investuoti, mokantis kovos meno ir kai kurių po- 
licijos pasitelkiamų metodų, kurių prisireikia, turint rei- 
kalų su kriminaliniais nusikaltėliais. Terminatorės įvaiz- 
dis man visai ne prie širdies, tačiau negaliu likti tokia ne- 
mokša kaip dabar. Jeigu bent turėčiau televizorių, galėčiau 
šimtą kartų peržiūrėti kokį kietą detektyvą. 

Staiga prisiminiau, kad planavau įsitaisyti dar vieną 
skląstį, ir susiruošiau pas Diloną Radiką, mūsų komendan- 
tą. Mes su Dilonu gražiai bičiuliavomės ir turbūt buvome 
vieninteliai visame name, kurie nepriskyrė “Metamucilo" 
vienai iš keturių pagrindinių maisto grupių. Skaitydamas 
Dilonas krutindavo lūpas, tačiau tik įduok jam įrankį, ir jis 
pavirsdavo genijumi. Gyveno rūsyje, jo būstas niekada ne- 
matydavo natūralios dienos šviesos. Jį supo nuolatinės boi- 
lerių ir vandens šildytuvų bei vamzdžiais gurgančio van- 
dens serenados. Dilonas sakė, kad jam visa tai patinka. Sa- 
kė įsivaizduojąs, jog tai ošia vandenynas. 

— Labas, Dilonai, — pasisveikinau aš, jam atidarius 
duris. — Kaip einasi? 

— Gerai. Negaliu skųstis. Kuo galiu tau padėti? 

— Susirūpinau, kad kas neįsilaužtų, Dilonai. Pagal- 
vojau, kad man praverstų dar vienas skląstis. 

— Teisingai, — pritarė jis. — Atsarga gėdos nedaro. 
Aš ką tik įstačiau skląstį į ponios Lager duris. Ji sakė, kad 
prieš porą dienų, naktį, kažkoks didelis gremėzdas klyka- 
vo koridoriuose. Sakė, mirtinai išsigandusi. Gal ir tu gir- 
dėjai? Ponia Lager tik už dvejų durų nuo tavęs. 

Vos neužspringau. Aš žinojau to didelio gremėzdo 
vardą. 

— Pasistengsiu tai padaryti rytoj, — pažadėjo Dilo- 
nas. — O dabar gal alučio? 

— Mielai. 

Dilonas padavė man butelį ir dėžutę riešutų. Jis pa- 
garsino televizorių, ir mes patogiai atsilošėme ant sofos. 


Nors laikrodis turėjo subirbti aštuntą valandą, aš atsi- 
kėliau septintą, nes labai rūpėjo tas furgonas. Išsimaudžiau 
po dušu ir šiek tiek užtrukau, tvarkydamasi plaukus: 1šsi- 
džiovinau fenu, sutepiau želė, dar papurškiau laku. Kai vis- 
kas buvo baigta, atrodžiau kaip Šer blogą dieną. Bet ir blo- 
gą dieną Šer neatrodė taip blogai. Susiradau paskutinius 
švarius elastinės medžiagos šortus. Užsitempiau priderin- 
tą sportinę liemenėlę, o ant viršaus užsimečiau didelius, 
plačius raudonus sportinius marškinėlius, kurie ties kaklu 
buvo atkarę. Susivarsčiau “Reeboks" sportinius batelius, 
atlenkiau baltas puskojines ir pasijutau labai kieta. 

Pusryčiams valgiau “Frosted Flakes". Jeigu tigriukas 
Tonis jų neišpeikė, tai tiks 1r man. Nurijau multivitaminų 
piliulę, išsivaliau dantis, įsivėriau į ausis didžiulius auksi- 
nius auskarus ir vyšnių spalvos perlamutriniais dažais pa- 
sidažiau lūpas. Dabar buvau pasiruošusi eiti. 

Cikados cirpė, įspėdamos apie dar vieną svilinančią 
dieną, o nuo asfalto tebegaravo paskutinieji rasos lašai. Iš 

aikštelės pasukau į Sent Džeimso gatvę, kurioje jau virė 
gyvenimas. Ant gretimos sėdynės buvau išskleidusi žemė- 
lapį, pasidėjusi lentelę, kurios reikėjo telefono numeriams, 
adresams ir įvairiausiai su darbu susijusiai informacijai už- 
sirašyti. 

Kvartalo centre stovintį Ramireso daugiaaukštį supo 
keturaukščiai, belifčiai, vienas greta kito sustatyti netur- 
tingų darbininkų namai. Pats pastatas, matyt, buvo skirtas 
imigrantams — airiams, italams, lenkams, kurie spietėsi 
Delvare ir dirbo Trentono fabrikuose. Sunku pasakyti, kas 
dabar čia gyveno. Nebuvo matyti aplinkui dykinėjančių se- 
nukų nei ant šaligatvio žaidžiančių vaikų. Prie krūtinės 
spausdamos rankinukus autobusų stotelėje lūkuriavo dvi vi- 
dutinio amžiaus azijietės. Jų veiduose neįžvelgsi jokios i1š- 
raiškos. Aplinkui nebuvo jokių furgonų nei vietos jiems 
slėptis, jokių serviso garažų ar alėjų. Jeigu Morelis ir sekė 
Ramiresą, tai, matyt, iš kurio nors užpakalinio ar gretimo 
buto. 

Aš pasukau už kampo ir pastebėjau siaurutį kvartalą 
kertantį įvažiavimą. Tačiau ir čia nesimatė garažų. Už Ra- 
mireso namo glaudėsi asfaltuotas plotelis, kuriame buvo 
sužymėtos įstrižos juostos šešiems automobiliams. Čia sto- 
vėjo tiktai keturi automobiliai. Trys seni, apšiurę ir sidab- 
rinis “Porshe"'. Numerių vietoje auksinėmis raidėmis buvo 
užrašyta “Čempis". Nė viename iš jų niekas nesėdėjo. 

Už keliuko pamačiau daugiau nuomojamų namų. Ma- 
no galva, šita vieta būtų labai patogi Moreliui: stebėti, ta- 
čiau jo nemačiau. 

Nuvažiavau keliuku, apsukau visą kvartalą, metodiš- 
kai didindama apžvalginį plotą. Pagaliau apžiūrėjau visas 
pravažiuojamas devynių kvartalų gatves. Furgono nepaste- 
bėjau. 

Tada patraukiau į Starko gatvę, kur pakartojau tą pa- 
čią procedūrągKKadangi čia buvo ir serviso garažų, ir alėjų, 
aš pastačiau džipą ir nupėdinau, pėsčiomis. Iki pusės pirmos 
iššliaužiojŽu visus apgriuvusius, prasmirdusius garažus ir vi- 
siškai nusivariau nuo kojų. Sukryžiavusi akis, puikiausiai 
mačiau besilupančią nosį, plaukai lipo prie prakaituoto kak- 
lo, o didžiulis krepšys pritrynė pūsles ant peties. 

Grįždama prie “Cherokee" jaučiau, kaip kojos dega lyg 
ugnyje. Atsirėmusi į jį, patikrinau, ar tik nepradėjo tirpti 
batų padai. Kitame kvartale Lula ir Džekė saugojo savo 
kampą. Pagalvojau, kad būtų verta jas pašnekinti. 

— Vis dar tebeieškai Morelio? — paklausė Lula. 

Pakėliau savo tamsius akinius ant viršugalvio. 

— Gal jį matei? 

— Ne. Ir nieko negirdėjau. Vyrukas neiškiša nosies. 

— O kaip jo furgonas? 

— Nemačiau jokio furgono. Anksčiau Morelis važi- 
nėjo raudonu “Cherokee" su auksiniais apvadais — lygiai 
tokiu, kokiu važinėji tu. — Jos akys išsiplėtė. — Šū-ūdas, 
ar tik jis nebus Morelio? 

— Galima sakyti, aš jį pasiskolinau. 

Lulos veidelis sutvisko šypsena. 

— Brangute, nori pasakyti, kad tu pavogei Morelio ma- 
šiną? Mergyte, oi, nukentės tavo baltas apvalus užpakaliu- 
kas!.. 

— Prieš porą dienų mačiau jį važiuojant melsvu “Eco- 


noline", — pasakiau aš. — Iš visur kyšojo antenos. Ar ne- 
teko tokio matyti? 
— Mes nieko nematėm, — atsakė Džekė. 


Aš atsigręžiau į Lulą. 
— O tu, Lula? Matei melsvą furgoną? 
— Pasakyk teisybę. Tu tikrai nėščia? — paklausė Lula. 

— Ne, bet nedaug trūko. 

Prieš keturiolika metų. 

— Tai kas čia darosi? Ko tu nori iš to Morelio? 

— Aš dirbu pas laiduotoją. Morelis slapstosi nuo 
teismo. 

— Nejuokauji? Kvepia pinigėliais? 

— Dešimt procentų užstato sumos. 

— Ir aš galėčiau, — pašoko Lula. — Gal vertėtų keis- 
ti profesiją? 

— Baik pliaukšti niekus, nė nepamatysi, kaip tavo die- 
das išdulkins visas fantazijas, — įspėjo Džekė. 

Grįžau į namus, užvalgiau tų pačių “Frosted Flakes" 
ir paskambinau mamai. 

— Aš prigaminau pilną puodą kopūstainių, — suskato 
aiškinti ji. — Turi ateiti vakarienės. 

— Skamba viliojančiai, bet neturiu laiko, laukia darbai. 

— Kokie? Kas tokio svarbaus, kad nebegali ateiti nė 
kelių kopūstainių suvalgyti? 

— Darbas. 

— Koks darbas? Vis dar gaudai tą Morelių vaikėzą? 

— Aha. 

— Tau reikia susirasti kitokį darbą. “Klaros" grožio 
salone mačiau iškabą, kad ieško merginos šampūnui par- 
davinėti. 

Kažkur tolumoje girdėjau šūkaujant senelę Mazur. 

— Ak, tiesa, — susigriebė mama. — Šį rytą tau skam- 
bino tas boksininkas, pas kurį buvai nuėjusi. Benitas Ra- 
miresas. Tavo tėvas buvo apakęs. Toks puikus jaunuolis! 
Toks mandagus... 

— Ko Ramiresas norėjo? 

— Jis sakė, jog bandė susisiekti su tavimi, bet tavo 
telefonas buvo išjungtas. Pasakiau, kad jau veikia. 

Aš mintyse bamptelėjau galvą į sieną. 

— Benitas Ramiresas — tikrų tikriausias mėšlas. Jei 
dar skambins, nesikalbėkite su juo. 

— Su manimi jis buvo mandagus. 

Taigi, pagalvojau, mandagesnio prievartautojo nerasi 
visame Trentone. Ir dabar jis žinojo, jog man galima pri- 
siskambinti... 


8 skyrius 


Mūsų namo savininkas nejautė jokio sąžinės grauži- 
mo dėl to, kad name nebuvo skalbyklos. Jis ir nesiruošė 
jos įrengti. Iki artimiausios savitarnos skalbyklos “Super 
Suds"“ Hamiltono aveniu reikėjo kokią pusmylę paėjėti. Ne- 
pasakytum, kad atstumas neįveikiamas, bet vis vien tai bu- 
vo kaip rakštis vienoje vietoje. 

Susikišau į krepšį visą šūsnį Konės duotų dezertyrų bylų 
ir užsimečiau jį per petį. Išsinešiau krepšį su skalbiniais į ko- 
ridorių, užrakinau buto duris ir nutempiau viską į automobilį. 

Jei jau prakalbome apie savitarnos skalbyklas, “Super 
Suds" buvo nebloga. Šalia pastato buvo įrengta nedidelė 
automobilių aikštelė, o kaimynystėje — valgyklėlė, kur sau- 
joje turėdamas grynųjų galėjai pasivaišinti skaniu viščiu- 
ku. Kadangi jų neturėjau, sukišau skalbinius į skalbimo ma- 
šiną, supyliau skalbiklių, įmečiau kelias monetas ir atsisė- 
dau studijuoti dezertyrų bylų. 

Pačiame viršuje gulėjo Loni Dodo byla. Jis man pasi- 
rodė lengviausiai pasiekiamas. Dvidešimt dvejų metų, gy- 
veno Hamiltono rajone. Nuteistas už automobilių vagystę. 
Pirmas kartas. Vietiniu mokamu telefonu paskambinau Ko- 
nei pasitikrinti, ar tas Dodas vis dar nesurastas. 

— Jis tikriausiai savo garaže keičia tepalą, — infor- 
mavo ji. — Sena dainelė. Žinai tuos vyriškus reikalus. “Te- 
gul eina velniop, — galvoja jie, — niekas man nenurodi- 
nės. Didelio čia daikto, pavogiau kelis automobilius. Tik 
įsivaizduokit!" Taip ir nepasirodo teisme. 

Padėkojau Konei ir grįžau į savo kėdę. Baigusi skalb- 
ti, nurūksiu pas Dodį. Gal rasiu. 

Įsikišau bylas atgal į krepšį — dabar reikėjo išdžio- 
vinti drabužius. Sėdėjau ir žvelgiau pro didžiulį langą 
priekyje, kai pro šalį prariedėjo melsvas furgonas. Iš ne- 
tikėtumo sustingau, išsižiojau, akyse sutavaravo, protas 
išsijungė. Jokios reakcijos. Furgonas tolo gatve, bet ne- 
trukus pamačiau užsidegant stabdžių lemputes. Morelis 
įstrigo Mašinų lavinoje. 

Užtat aš pajudėjau. Man regis, aš skridau, nes nepa- 
menu, kad kojos būtų lietusios šaligatvį. Aš Žiebiau iš aikš- 
telės rūkstančiomis padangomis. Vos pasiekiau kampą, įs1- 
jungė signalizacija. Skubėdama pamiršau surinkti kodą. 

Per tą garsą negalėjau net galvoti. Raktas buvo ant pa- 
kabučio, pakabutis prisegtas prie rakto, įkišto į spynelę. 
Nuspaudžiau stabdį ir slysdama sustojau viduryje kelio. Pa- 
vėluotai žvilgtelėjau į užpakalinio vaizdo veidrodėlį ir at- 
sipūčiau, nes už manęs niekas nevažiavo. Išjungusi signa- 
lizaciją, vėl truktelėjau pirmyn. 

Nuo Morelio mane skyrė keli automobiliai. Jis pasu- 
ko dešinėn, aš stvėriau vairą tvirčiau ir, negailėdama rie- 
bių žodelių, tarp kurių buvo ir visai naujų, slinkau sankry- 
žos link. 

Kol sulaukiau progos pasukti, jo jau nebesimatė. Iš lėto 
važiavau gatvėmis ir jau norėjau gręžtis namo, kai aikšte- 
lėje prie “Mann Deli" pastebėjau furgoną. 

Sustojau vos įsukusi į aikštelę ir spoksojau į furgoną, 

nežinodama, ko griebtis. Iš kur Žinoti, ar Morelis sėdi prie 
vairo? Galbūt jis išsitiesė kur nors gale ir snaudžia, o gal 
nuėjo į “Mann'" nusipirkti sumuštinio su tunu. Reikia pa- 
statyti automobilį ir eiti pasižiūrėti. Jeigu pasirodys, kad 
furgone jo nėra, pasislėpsiu už kurio nors automobilio ir, 
kai jis pakankamai priartės, apipurkšiu dujomis. 

Radau laisvą vietą aikštelės gale, už keturių automo- 
bilių nuo furgono, ir išjungiau variklį. Jau ruošiausi siekti 
savo krepšio, kai kažkas staiga atplėšė vairuotojo pusės du- 
reles ir išrovė mane iš vietos. Aš susvyravau ir atsitren- 
kiau į akmeninę Morelio krūtinę. 

— Ieškai manęs? — paklausė jis. 

— Gali pasiduoti, — pasakiau jam, — nes aš nežadu. 

Jo lūpos įsitempė. 

— Ką man daryti? Gal atsigulti ant šaligatvio, o tu 
kelis kartus pervažiuosi mane mano paties automobiliu... 
Kaip senais gerais laikais? Tinka? Ar gausi pinigus už ma- 
ne gyvą, ar už mirusį? 

— Čia tau ne klausimų atsakymų vakarėlis. Turiu at- 
likti darbą. Jokių asmeniškumų. 

— Jokių asmeniškumų? Tu neduodi ramybės mano mo- 
tinai, pavagi mano automobilį ir dar tauški žmonėms, kad 
aš užtaisiau tau vaiką! Mano galva, tai yra labai asmeniš- 
ka! Jėzau, ar dar negana, kad mane kaltina žmogžudyste? 
Kas tu esi, prakeikta procentų medžiotoja? 

— Tu per daug susinervinęs. 

— Aš daugiau negu susinervinęs. Gerai, aš nusilei- 
džiu... Kiekvienam savo kryžius... tu — mano kryžius. Pa- 
siduodu. Pasiimk tą automobilį. Man jau nebesvarbu. Pra- 
šau tik tiek: per daug nedaužyk durų ir pakeisk tepalą, kai 
užsidegs raudona lemputė. — Jis dirstelėjo vidun. — Rei- 
kia manyti, tu neskambinėji šiuo telefonu? 

— Ne. Aišku, ne. 

— Pokalbiai brangiai kainuoja. 

— Nesijaudink. 

— Šūdas! — plykstelėjo jis. — Mano gyvenimas — 
šūdas. 

— Gal tik šis etapas toks. 

Jo žvilgsnis sušvelnėjo. 

— Man patinka tavo drapanos, — jis užkabino pirštu 
mano atvėpusią marškinėlių apykaklę ir pažvelgė gilyn į 
juodą sportinę liemenėlę. — Labai seksualu. 

Karščio banga trenkė man į skrandį. Pavadinau tai pyk- 
čiu, nors žodis “panika" būtų arčiau teisybės. Aš trinktelė- 
jau jam per nagus. 

— Nebūk paršas. 

— Pala, pala, tu nuo manęs nėščia, pamiršai? Dar vie- 
na intymumo valandėlė neturėtų tau kelti nerimo, — jis pri- 
sislinko arčiau. — Man ir tie vyšnios raudonumo lūpų da- 
žai patinka. Labai gundantys. 

Jis pasilenkė ir pabučiavo mane. 

Žinojau, kad reikėjo kirsti keliu jam į tarpkojį, bet bu- 
činys buvo toks saldus... Džo Morelis dar nepamiršo, kaip 
reikia bučiuotis. Pradeda lėtai ir švelniai, baigia karštai ir 
giliai. Jis atsitraukė ir nusišypsojo. Ir pati Žinojau, kad pa- 
kliuvau ant meškerės. 

— Gavai? — įgėlė jis. 

— Smulkmena. 

Jis prakišo ranką pro mane ir ištraukė iš spynelės rak- 
telį. 

— Man nepatinka, kad mane sekioji. 

— Ir nemanau sekioti. 

— Taigi aš pristabdysiu tave, — jis nuėjo prie šiukšlių 
konteinerio ir įmetė raktelius. — Sėkmės medžiojant! — pa- 

sakė nueidamas prie furgono. — Nepamiršk prieš lipdama 
į automobilį nusivalyti kojų! 

— Palauk! — sušukau jam pavymui. — Turiu keletą 
klausimų. Man reikia išsiaiškinti apie nužudymą. Noriu su- 
žinoti apie Karmeną Sančes. Ir ar tiesa, kad prieš tave su- 
darytas sąmokslas? 

Jis įšoko į furgoną ir nuvažiavo. 

Tai buvo pramoninis konteineris. Penkių pėdų aukš- 
čio, penkių pėdų pločio ir šešių pėdų ilgio. Aš pasistiebiau 
ir pažvelgiau pro kraštą. Jis buvo tik ketvirtadalį pripildy- 
tas, o dvokė kaip padvėsęs šuo. Raktelių nesimatė. 

Silpnesnė moteris būtų puolusi į ašaras. Protingesnė 
moteris būtų turėjusi atsarginius raktelius. Aš prie kontei- 
nerio krašto pritempiau kažkokią tuščią dėžę ir užsilipau 
geriau apžiūrėti. Dauguma šiukšlių buvo maišuose. Kai ku- 
rie metant perplyšo, tad dabar kai kur buvo matyti bulvių 
mišrainės dribsnių, kavos tirščių, gruzdintuvės taukų, vi- 
sokių neatpažįstamų paplavų ir salotų galvų, kurios jau bu- 
vo tapusios pirmykščiais dumbliais. 

Nori nenori, teko pamatyti ir gatvėje žuvusio padarė- 
lio kūnelį. Pelenai... Visokių atmainų majonezas... Kad ir 
kas tai būtų, ar katės, ar daržovių salotos — viskas buvo 
prašvinkę. 

Mintimis perbėgau visus pažįstamus, tačiau iš jų var- 
gu ar atsiras nors vienas kvailys, kuris už mane kartųsi į 
šiukšlių konteinerį. Gerai, suburbuliavau po nosimi, dabar 
arba niekad. Permetusi koją per kraštą, akimirką pakybo- 
jau, kaupdama drąsą. Žemyn nusileidau labai lėtai, iš pasi- 
bjaurėjimo iššieptomis lūpomis. Būčiau užuodusi bent vie- 
ną žiurkę, būčiau kaip mat išgaravusi iš ten... 

Po kojomis vartaliojosi skardinės, po kuriomis žliug- 
sėjo kažkokia pliurza. Koja slystelėjo, ir aš griebiausi už 

krašto, kaukšteldama alkūnę į sieną taip, kad net ašaros iš- 
tryško. Nusikeikiau. 

Pamačiau beveik švarų plastikinį maišelį nuo duonos 
ir, pasinaudodama juo kaip pirštine, atsargiai grabaliojau 
po visokį marmalą, baisiausiai drebėdama, kad netektų ties- 
tis nosimi į kokią nors artišokų ir veršiuko smegenų miš- 
rainę. Nuo gausybės maisto atliekų prablaivėjo mintys, ta- 
čiau visos atmatos kėlė tokį pat pasišlykštėjimą, kaip ir per- 
smelkianti puvėsių smarvė, kuri vėlėsi šnervėse ir lipo prie 
nosiaryklės. 

Praėjo visa amžinybė, kol kažkokioje gelsvai rudoje 
buzoje aptikau įstrigusius raktelius. Aplinkui sauskelnių ne- 
simatė, todėl leidau sau manyti, kad čia garstyčios. Įkišau 
maišeliu apvyniotą ranką į tą marmalą ir ėmiau žiaukčioti. 

Užgniaužusi kvapą išmečiau raktelius ant asfalto ir 
išsikabarojau pati. Išlipusi tuo pačiu maišeliu puoliau va- 
lyti raktelius. Iš bėdos juos jau galėjau naudoti pagal pa- 
skirtį. Paskubėjau nusiauti batelius ir, manipuliuodama ant 
kulnų, dviem pirštais pasišlykštėdama nusiraitojau pusko- 
jines. Paskui labai skrupulingai save apžiūrėjau. Nepaisant 
“Thousand island" padažo, kažkaip atsiradusio ant marš- 
kinių priekio, lyg ir buvau nenukentėjusi. 

Šalia konteinerio riogsojo šūsnis makulatūros. Ant vai- 
ruotojo sėdynės patiesiau kažkokį straipsnį apie sportą. Pa- 
galvojau, kad per neapsižiūrėjimą prie užpakalio galėjo pri- 
lipti kokia nors bjaurastis. Keleivio pusėje, ant kilimėlio, 
taip pat paklojau laikraštį ir atsargiai suguldžiau batus ir 
puskojines. 

Kažkaip į akis krito likusioje laikraščio dalyje išspaus- 
dinta antraštė. “Vietinis gyventojas nušautas iš pravažiuo- 
jančio automobilio". Iš karto po antrašte pamačiau Džono 
Kazeko nuotrauką. Aš gi jį mačiau trečiadienį! Šiandien 

penktadienis. Dienos senumo laikraštis. Perskaičiau straips- 
nį vienu atsikvėpimu. Kazeką nušovė vėlų trečiadienio va- 
karą tiesiai priešais namą, kuriame jis gyveno. Toliau bu- 
vo rašoma, kad jis — karo didvyris, pelnęs Raudonosios 
Širdies medalį, mielas, visų mėgiamas kaimynas. Ruošiant 
tą Žinutę spaudai, policija dar neturėjo nei įtariamųjų, nei 
galėjo įspėti motyvų. 

Sėdėjau atsilošusi džipo sėdynėje ir bandžiau suvokti, 
kodėl buvo nužudytas Džonas Kazekas. Kai kalbėjausi su 
juo, jis buvo toks kilnus, toks gyvas. Dabar jo nebėra. Pir- 
ma Edlmenas žuvo po mašinos ratais, dabar Kazekas. Dvie- 
jų iš trijų asmenų, kurie matė ir prisiminė dingusį liudinin- 
ką, jau nebėra gyvų. Aš nusipurčiau pagalvojusi apie po- 
nią Santjago ir jos vaikelius. 

Tvarkingai sulanksčiusi laikraštį, įkišau į kišenėlę prie 
durų. Grįžusi į namus, paskambinsiu Gacarai, kad pasirū- 
pintų ponios Santjago saugumu... 

Nors pati nieko neužuodžiau, dėl viso pikta važiavau 
atvirais langais. 

Įvažiavau į aikštelę prie skalbyklos ir basa nusėlinau 
pasiimti skalbinių. Patalpos gilumoje buvo tik vienas žmo- 
gus — pagyvenusi moteriškė prie lankstymo stalo. 


— O Dievuli, — suglumo ji. — Iš kur ta smarvė? 
Pajutau, kaip užkaito skruostai. 
— Turbūt iš lauko, — pasakiau aš. — Gal pateko į 


vidų, kai atvėriau duris. 

— Kokia šlykštynė! 

Pauostinėjau, tačiau jokios smarvės neužuodžiau. Va- 
dinasi, įsijungė savisaugos elementas. Žvilgtelėjau į savo 
marškinius. 

— Gal smirda “Thousand island" padažu? 

Ji prisispaudė pagalvės užvalkalą prie burnos. 

— Aš tuoj apsivemsiu. 

Sugrūdau savo skalbinius į krepšį ir nėriau laukan. Pu- 
siaukelėje teko stabtelėti prie šviesoforo, o tada pajutau, 
kad graužia akis. Prastas ženklas, pagalvojau. Laimė, kai 
įsukau į aikštelę prie savo namų, aplinkui nebuvo nė gy- 
vos dvasios. Fojė ir lifte taip pat nieko nesutikau. Kol kas 
gerai. Kai lifto durys atsivėrė antrame aukšte, aplinkui bu- 
vo tuščia. Iš laimės atsipūtusi, nuvilkau krepšį prie durų ir 
kuo skubiau puoliau į butą. Nusimečiau visus drabužius ir, 
sukišusi juos į didžiulį juodą šiukšlių maišą, užrišau. 

Duše tris kartus muilinausi, šveičiausi ir tris kartus su 
šampūnu išsiploviau plaukus. Paskui apsirengiau švariais dra- 
bužiais ir pasitikrinti nuėjau koridoriumi pas poną Voleskį. 

Jis atidarė duris ir iš karto griebėsi už nosies. 

— Fu, — sušvokštė jis, — Kokia čia smarvė? 

— Aš irgi nesuprantu, — patvirtinau. — Visas korido- 
rius prasmirdęs. 

— Gal koks šuva pastipo? 

Atsidusau. 

— Aha. Man irgi šovė tokia mintis. 

Grįžusi į butą, pagalvojau, kad reikia viską išskalbti, 
tačiau nebeturėjau monetų. Teks skalbti pas motiną. Pažvel- 
giau į laikrodį. Jau tuoj šešios. Paskambinsiu jai iš auto- 
mobilio ir įspėsiu, kad vis dėlto atvyksiu vakarienės. 

Vos tik sustojau priešais namą, pasirodė mama, tarsi 
kažkokia stebuklinga motiniška nuojauta būtų pašnibždė- 
jusi, kad jos dukra jau kelia koją ant šaligatvio. 

— Naujas automobilis, — konstatavo ji. — Kaip gra- 
žu. Iš kur jį gavai? 

Po viena pažastimi nešiau krepšį, po kita — plastikinį 
šiukšlių maišą. 

— Pasiskolinau iš draugo. 

— Kokio? 

— Tu jo nepažįsti. Mes ėjome kartu į mokyklą. 

— Gerai, kai turi tokių draugų. Galėtum jam ką nors 
iškepti. Kokį pyragą. 

Aš prasispraudžiau pro ją ir pasukau laiptukų į rūsį link. 

— Man reikia išsiskalbti. Tikiuosi, neprieštarausi. 

— Žinoma, ne. Kas čia smirda? Gal tu? Dvoki kaip 
šiukšlių kibiras. 

— Netyčia į šiukšlių konteinerį įkrito rakteliai, turė- 
jau įlipti ir išimti. 

— Niekaip nesuprantu, kaip tau taip nutinka. Niekam 
kitam, tik tau. Na, pasakyk, kam dar rakteliai buvo įkritę į 
šiukšlių konteinerį? Niekam. Tik tu taip sugebi. 

Ant virtuvės slenksčio išdygo senelė Mazur. 

— Smirda vėmalais. 

— Tai Stefani, — pareiškė mama. — Ji buvo šiukšlių 
konteineryje. 

— Ką ji darė konteineryje? Ieškojo lavonų? Viename 
filme per televiziją rodė, kaip kažkoks mafiozas ištaškė vie- 
nam vyrukui smegenis ir įmetė jį į šiukšlių konteinerį Žiur- 
kėms. 

— Ji ieškojo savo raktelių, — paaiškino mama senelei 
Mazur. — Netyčia. 

— Ale ir neįdomu, — pasipiktino senelė Mazur. — 
Tikėjausi iš jos ko nors geresnio. 

Kai visi pavalgė, paskambinau Edžiui Gacarai, sukro- 
viau į skalbimo mašiną likusius drabužius ir nuploviau po 
srove savo batus ir raktus. Išpurškiau džipo vidų “Lisol" 
dezodorantu ir palikau atlapotus langus. Tokiomis aplin- 
kybėmis signalizacija neveikia, tačiau nesitikėjau, kad kas 
automobilį nuvarytų iš po pat tėvų langų. Nusiprausiau po 

Namo susiruošiau anksti, nes po Džono Kazeko mir- 
ties labiausiai bijojau šmėklų, ir tamsus butas visai nevi- 
liojo. Vos spėjau paskui save užrakinti duris, suskambo te- 
lefonas. Balsas buvo toks slopus, jog turėjau įtempti klau- 
są ir vis Žvairavau į ragelį, tarsi nuo to būtų kas pasikeitę. 

Baimė — visiškai nelogiška emocija. Nors niekas fi- 
ziškai negalėjo pasiekti manęs telefonu, vis dėlto supratu- 
si, kad kalba Ramiresas, ėmiau virpėti. 

Tuojau pat padėjau ragelį, o vėl išgirdusi skambutį, 
ištraukiau kištuką. Man reikia įsigyti automatinį atsakiklį, 
bet jo niekaip negalėsiu nusipirkti, kol ko nors nesučiup- 
siu. Ryt iš pat ryto imsiuosi Lonio Dodo. 


Mane pažadino smarkus lietaus barbenimas į atsargi- 
nio išėjimo metalą. Nuostabu. Tik to mano gyvenime ir 
trūksta. Išlipau iš lovos ir atitraukiau užuolaidas, niurzgė- 
dama ant prakiurusio dangaus. Aikštelės paviršius blizgė- 
j0, atmušdamas paslaptingą šviesą. Pilką pasaulį slėgė pa- 
žeme slenkantys bekraščiai debesys, už lietaus širmos pa- 
statai atrodė praradę savo spalvą. 

Nusipraususi po dušu, apsirengiau džinsais ir marški- 
nėliais, plaukams leidau išdžiūti patiems. Nebuvo prasmės 
skubėti, žinant, kad vos iškelsiu koją į lietų, būsiu kiaurai 
permerkta. Užkandau, išsivaliau dantis ir, vildamasi bent 
kiek pagyvinti aplinką, brūkštelėjau storoką žaliai melsvą 
liniją aplink akis. Lietaus garbei apsiaviau “konteinerinius" 
batus. Pasilenkiau ir pauosčiau. Gal šiek tiek ir dvelkė vir- 
tu kumpiu, bet tai neturėjo didelės reikšmės. 

Pasitikrinau krepšį: antrankiai, policininko lazda, ži- 
bintuvėlis, pistoletas ir šoviniai (kurie vargu ar padėtų man, 
nes jau buvau pamiršusi, kaip užtaisyti pistoletą, tačiau juk 

niekada nežinai, kada gali prireikti kokio nors sunkaus daik- 
to mesti į nubėgantį nusikaltėlį). Dodo bylą įspraudžiau ša- 
lia išklypusio lietsargio ir Žemės riešutų sausainukų mai- 
šelio, kurie galėjo praversti išalkus. Stvėriau savo klasikinį 
raudonai juodą “Gore-Tex" firmos švarką, kurį nusipirkau 
dar tais laikais, kai priklausiau privilegijuotai darbo kla- 
Sei, ir nuėjau į aikštelę. 

Tokią dieną geriausia palindus po antklode skaityti ko- 
miškas knygas ir laižyti cukraus pudrą nuo pyragėlių. Bet 
tik jau ne daužytis paskui galvažudžius. Deja, viskas dėl 
pinigų, taigi negalėjau būti išranki skirstydama dienas gal- 
važudžių gaudynėms. 

Lonis Dodas gyveno Barneso gatvėje 2115 numeryje. 
Atsiverčiau žemėlapį ir ėmiau tyrinėti koordinates. Hamil- 
tono priemiestis yra beveik triskart didesnis už Trentono 
centrą, panašus į smailą, apgnaibytą pyrago gabalą. Bar- 
neso gatvė eina palei Konreilo bėgius, į šiaurę nuo Jordvi- 
lio, kur prasideda žemesnysis apygardos trečdalis. 

Iš Čemberio gatvės pasukau į Brodą ir išvažiavau į 
Apolo gatvę. Barneso gatvė prasidėjo nuo Apolo gatvės. 
Dangus šiek tiek prasiblaivė, tad buvo lengviau matyti na- 
mų numerius. Kuo labiau artėjau prie 2115-ojo, tuo labiau 
krito nuotaika. Aplinka pragaištingai prastėjo. Iš pradžių 
gėrėjausi solidžiu darbininkų klasės rajonu, kur nemaži 
sklypai buvo apstatyti tvarkingais šeimyniniais vieno aukš- 
to namais, vėliau vaizdas prastėjo, rodės, šeimos gyveno 
iš skurdaus uždarbio arba neturėjo net tokio. 

2115-asis stovėjo gatvės gale. Peraugusi žolė jau bran- 
dino sėklas. Priekinį kiemelį puošė surūdijęs dviratis ir 
įstrižu dangčiu skalbimo mašina. Pats namukas, mažas blo- 
kinis vienaukštis, laikėsi ant plokštės. Ne namas, o kaž- 
koks tvartas. Labiau tiktų vištoms ar kiaulėms. Priekinis 

langas buvo kažkuo užkaltas. Matyt, tam, kad namelio gy- 
ventojai galėtų nematomi skaldyti kaktas į “Bulz-Aiz" alaus 
skardines ir vaidinti tyčinį kūno sužalojimą. 

Dabar arba niekad! Lietus barbeno į stogą ir plovė prie- 
kinį stiklą. Norėdama įgyti daugiau pasitikėjimo, aš pasida- 
žiau lūpas. Kadangi vis nejutau jėgų antplūdžio, iš naujo pa- 
sidažiau akis ir pasiryškinau skruostus. Paskui įvertinau sa- 
ve užpakalinio vaizdo veidrodėlyje. Kankinkis, stebuklin- 
goji moterie... Na, gerai. Paskutinį kartą pastudijavau Dodo 
nuotrauką. Nesinorėtų užsipulti nekalto Žmogaus. Įmetusi 
raktelius į krepšį, užsitraukiau gobtuvą ir išlipau iš automo- 
bilio. Pasibeldusi į duris, čia pat nutvėriau save viliantis, 
kad namie nieko nebus. Nuo lietaus, šio rajono ir niūraus 
nameliuko man šiurpo oda. Jeigu ir antrą kartą pabeldus nie- 
kas neatidarys, vadinasi, tokia buvo Dievo valia — man ne- 
skirta sučiupti Dodą. Taigi nešiu 1š čia kudašių. 

Niekas neatsiliepė ir dabar, tačiau išgirdau tualete nu- 
bėgant vandenį. Kažkas ten buvo. Po perkūnais! Keletą kar- 
tų tvojau kumščiu į duris. 

— Atidarykit! — riktelėjau visa gerkle. — Pica į namus! 

Duris atidarė liesas vyrukas tamsiais susivėlusiais, pe- 
čius siekiančiais plaukais. Jis buvo vos porą colių aukštes- 
nis už mane. Stovėjo basas, bemarškinis, apsmukusiais, pur- 
vinais, nesusegtais džinsais, perpus užsegtu užtrauktuku. 
Už jo mačiau prišnerkštą kambarį. Iš vidaus sklido aitrus, 
katėmis pradvokęs kvapas. 

— Aš neužsakiau jokios picos, — pasakė jis. 

— Ar tu — Lonis Dodas? 

— Aha. Ką čia nusišneki apie tą picą? 

— Čia toks mano burtas, kad atidarytum duris. 

— Kas toks? 

— Aš dirbu pas Vincentą Plamą, tavo užstato agentą. 

Tu neatvykai į teismą, todėl ponas Plamas nori perregist- 
ruoti datą. 

— Užsikniskit! Aš nieko neperregistruoju. 

Lietus žliaugė mano švarku, gėrėsi į džinsus ir kaupė- 
si batuose. 

— Tai užtruks tik kelias minutes. Aš mielai tave nu- 
vešiu. 

— Plamas tikrai nenuomoja limuzinų. Plamas samdo- 
si tik dviejų rūšių Žmones — bobas su didžiuliais smailais 
papais ir sušiktus paleistų už užstatą Žmonių persekioto- 
jus. Nieko kito. Per tą lietpaltį gerai nematyti, bet neatro- 
do, kad turėtum didžiulius smailus papus. Vadinasi, esi su- 
šikta agentė. 

Nespėjau nė mirktelėti, kai jis ištiesė ranką ir nu- 
traukė krepšį man nuo peties, o paskui viską išpylė už 
savęs ant rusvo nušiurusio kilimo. Pistoletas trinktelėjo 
ant Žemės. 

— Gali turėti bėdų dėl ginklo slėpimo, — pasakė jis. 

Aš prisimerkiau. 

— Tai susitarėm? 

— O kaip tau atrodo? 

— Sakyčiau, jeigu turi proto, renkis marškinius, apsi- 
auk ir važiuojam su manimi į miestą. 

— Įsivaizduok, aš neturiu proto. 

— Gerai. Tada atiduok, kas man priklauso, ir aš tik 
apsidžiaugsiu galėdama sukti atgal, — turbūt dar niekas 
nebuvo pasakęs didesnės teisybės. 

— Nė nesiruošiu tau nieko atiduoti. Dabar viskas pri- 
klauso man. 

Aš jau taikiausi spirti jam į tarpkojį, bet nespėjau, nes 
jis trenkė man į krūtinę ir nuvertė atbulą nuo tos menkos 
betoninės pakopos. Taigi dabar sėdėjau dumblyne. 

— Čiuožk, — patarė jis, — kitaip nudėsiu tave tavo 
pačios sušiktu ginklu! 

Durys užsitrenkė, barkštelėjo skląstis. Atsistojau ir nu- 
sišluosčiau rankas į švarką. Nejaugi buvau tokia išgverusi, 
kad net atėmė mano krepšį? Ką aš sau galvojau? 

Iš tiesų galvojau ne apie Lonį Dodą, o apie Klarensą 
Sempsoną. Lonis Dodas nebuvo sugriuvęs girtuoklis. Rei- 
kėjo pasisaugoti... Turėjau stovėti toliau nuo jo, kad nepa- 
siektų. Turėjau laikyti balionėlį saujoje, o ne krepšyje. 

Šitai paieškos agentei dar reikia labai daug ko išmok- 
ti. Aš neturėjau įgūdžių, bet, blogiausia, buvau visiškai ne- 
atidi. Reindžeris mokė mane, bet kad tos Žinios neprigijo. 
Niekada neprarask budrumo, sakė jis. Eidama gatve, turi 
matyti viską kiekvieną mielą sekundę. Tik užsisvajok — ir 
gali žūti. Sekdama nuo teismo išsisukinėjantį nusikaltėlį, 
visada būk pasiruošusi blogiausiam. 

Tuomet viskas, rodės, buvo piešiama per tirštomis spal- 
vomis. Žvelgiant retrospektyviai, tai buvo geras patarimas. 

Aš nušokčiojau prie džipo tr stovėjau, bjauriausiai pu- 
todama ir keikdama save, Dodą ir “E. E. Martiną". Sąrašą 
papildžiau Ramiresu bei Moreliu ir spyriau į ratą. 

— Ką dabar? — šaukiau lietuje. — Ką dabar darysi, 
genialioji mergele? 

Nagi, velniai rautų, aš iš čia nepajudėsiu tol, kol ne- 
surakinsiu to Lonio Dodo ir neįkišiu ant užpakalinės sėdy- 
nės. Nieko nepadarysi, man reikėjo pagalbos. Turėjau dvi 
galimybes — galėjau skambinti policijai arba Reindžeriui. 
Jeigu šauksiuos policijos, galiu įkliūti dėl to prakeikto gin- 
klo. Taigi lieka Reindžeris. 

Aš užsimerkiau. Taip norėjau apsieiti be jo... Norėjau 
susitvarkyti pati. Norėjau visiems įrodyti, kad sugebu... 

— Kas aukštai šoka, tas žemai krenta, — sumurmė- 

jau. Nors ir nevisiškai supratau, ką tai reiškė, tačiau jutau, 
kad pasakyta teisingai. 

Gailiai atsidususi, nusipurčiau dumbliną, varvantį liet- 
paltį ir atsisėdau prie vairo. Surinkau Reindžerio numerį. 

— Alio, — atsiliepė jis. 

— Turiu problemą. 

— Ar tu nuoga? 

— Ne, ne nuoga. 

— Neįdomu. 

— Aš užspeičiau bėglį jo namuose, bet man visiškai 
nesiseka jo suimti. 

— Teikis papasakoti smulkiau apie tai, kaip tau visiš- 
kai nesiseka. 

— Jis atėmė mano krepšį ir išstūmė mane lauk. 

Pauzė. 

— Nemanau, kad tau pavyko išsaugoti pistoletą. 

— Teisingai manai. Dar gerai, kad jis neužtaisytas. 

— Krepšyje buvo kulkų? 

— Gal kokios kelios ir voliojosi... 

— Kur tu dabar? 

— Priešais tą namą, sėdžiu džipe. 

— Tr tu nori, kad aš atvažiuočiau ir įkalbėčiau tavo 
bėglį gražiai elgtis? 

— Aha. 

— Džiaukis, kad aš esu tas Henris Higinsas. Sakyk 
adresą. 

Pasakiau adresą ir padėjau ragelį, bjaurėdamasi savi- 
mi. Juk aš, tiesą sakant, pati įkišau ginklą jam tiesiai į na- 
gus, o dabar siunčiu Reindžerį išsrėbti mano užvirtą košę. 
Turiu kuo greičiau susiimti. Turiu išmokti užtaisyti tą pra- 
keiktą pistoletą ir išmokti šaudyti. Gal aš taip niekada ir ne- 
išdrįsiu nudėti Džo Morelio, bet Lonį Dodą tikrai galėčiau. 

Nenuleidau akių nuo laikrodžio skydelyje laukdama, kol 
pasirodys Reindžeris ir bus galima sutvarkyti tą reikalą. Po 
dešimties minučių gale gatvės išniro jo mersedesas, toks bliz- 
gantis ir bloga lemiantis, toks slystantis per lietų, jog, rodės, 
net vanduo nedrįsta prisiliesti prie jo glotnaus paviršiaus. 

Vienu metu išlipome iš automobilių. Jis buvo su juoda 
beisbolo kepuraite, aptemptais juodais džinsais ir juodais 
marškinėliais, segėjo savo juodąjį nailoninį diržą su dėklu; 
ginklas glotniai gulė ant jo šlaunies, pritvirtintas juodu “Vel- 
cro" diržu. Iš pirmo žvilgsnio galėtum jį palaikyti specialiuo- 
ju teisėsaugos policininku. Jis užsimetė “Kevlar"' liemenę. 

— Kokia to bėglio pavardė? 

— Lonis Dodas. 

— Turi nuotrauką? 

Aš nubėgau prie džipo, ištraukiau Dodo nuotrauką ir 
padaviau Reindžeriui. 

— Ką padarė? — tardė mane Reindžeris. 

— Automobilio vagystė. Kaltinamas pirmą kartą. 

— Jis vienas? 

— Kiek žinau, taip. Negaliu garantuoti. 

— Šitame name yra užpakalinės durys? 

— Nežinau. 

— Pažiūrėkime. 

Per aukštą žolę mes nudrožėme tiesiai prie užpakali- 
nės namo dalies. Nenuleidome akių nuo paradinių durų, ste- 
bėjome, ar kas nesujudės prie langų. Aš visai nekreipiau 
dėmesio į savo švarką. Visą energiją buvau sukaupusi Do- 
dui suimti. Buvau kiaurai permirkusi, tad nebesirūpinau, 
kad sušlapsiu dar labiau. Už namo viskas atrodė taip pat, 
kaip ir priešais jį: aukšta žolė, surūdijusios sūpynės, dvi 
šiukšlių dėžės, iš kurių šiukšlės jau lipo per viršų, o dang- 
čiai mėtėsi netoliese. Durys išėjo į kiemą. 

Reindžeris patraukė mane prie sienos, kad nesimaty- 
čiau pro langą. 

— Tu liksi čia ir stebėsi užpakalines duris. Aš einu 
prie paradinių. Tik nevaidink didvyrės. Jeigu pamatysi, kad 
kas nors lekia prie geležinkelio bėgių, nesimaišyk po ko- 
jomis. Supratai? 

Man nuo nosies lašėjo vanduo. 

— Atleisk, kad įvėliau tave. 

— Iš dalies ir aš kaltas. Negalvojau, kad tu rimtai. Jei- 
gu iš tiesų imsiesi to darbo, tau reikės susirasti ką nors, 
kas padėtų sulaikyti nusikaltėlį. Mums teks trupučiuką pa- 
kalbėti apie sulaikymo metodiką. 

— Man reikia partnerio. 

— Taip. Tau reikia partnerio. 

Jis pasuko už kampo, žingsniai nutolo. Sulaikiusi kva- 
pą, įtempiau ausis. Išgirdau, kaip jis pasibeldė, kaip pri- 
sistatė. 

Turėjo sulaukti ir atsakymo, tačiau manęs jis nepasiekė. 
Paskui iš karto išgirdau daug garsų. Reindžeris įspėjo, kad 
įeina, sutreškėjo durys, pasigirdo šūksniai. Vienintelis šūvis. 

Užpakalinės durys subildėjo, 1r Lonis Dodas išlėkė ne 
bėgių link, bet prie gretimo namo. Jis tebuvo vienais džin- 
sais ir paniškai lėkė tolyn. Aš buvau pasislėpusi ir jis pra- 
nėrė pro mane nė neužmetęs akies. Už džinsų juosmens 
blykstelėjo pažįstamo ginklo metalas. Negana visų kitų 
nuoskaudų, tas iškrypėlis dar taikėsi nunešti mano pistole- 
tą! Keturi šimtai dolerių bus išmesta į balą ir būtent tada, 
kai nutariau išmokti naudotis tuo prakeiktuoju! 

Jau šito tai nebus! Aš riktelėjau Reindžeriui ir pasilei- 
dau Dodui iš paskos. Dodas netoli tenulėkė, be to, aš bu- 
vau su batais. Jis slidinėjo ant permirkusios žolės ir ne- 
tyčia ant kažko užlipo. Tada parklupo, o aš užvirtau ant jo. 

Kol jis Žiopčiojo, stengdamasis atgauti kvapą, aš nu- 
tvėriau pistoletą. Ne tiek dėl savigynos, kiek dėl paprasčiau- 
sių savininkiškų motyvų. Tai buvo mano ginklas, po perkū- 
nais! Pašokusi ant kojų, aš atstačiau pistoletą į Dodą, tvirtai 
laikydama ginklą abiem rankomis, kad ne taip drebėtų. Man 
nė į galvą nešovė patikrinti, ar jame yra kulkų. 

— Nejudėk! — riktelėjau aš. — Nesijudink, tu suski, 
nes šausiu! 

Akies krašteliu pastebėjau besiartinantį Reindžerį. Jis 
įrėmė kelį Dodui į nugarą, uždėjo antrankius ir truktelėjo 
nuo žemės. 


— Tas šunsnukis šovė į mane! — riaumojo Reindže- 
ris. — Ar tu gali patikėti? Nusmurgęs automobilių vagis 
šovė į mane! — Jis stūmė Dodą kelio link. — Aš užsivil- 


kau sumautą “Kevlaro" liemenę. Tu manai, jis šovė į tą lie- 
menę? Nė velnio! Tas šūdinas šaulys, tas sumautas višt- 
gaidis šovė man į prakeiktą koją. 

Aš pažvelgiau į Reindžerio koją ir vos neapsiverčiau. 

— Lėk ir kviesk policiją, — paliepė Reindžeris. — Ir 
paskambink Elui į skyrių, kad atvažiuotų paimti mano au- 
tomobilio. 

— Ar tau tikrai nėra blogai? 

— Nedidelė bėda, vaikuti. Nėra ko nervintis. 

Paskambinau kam liepta, pasiėmiau krepšį, susirinkau 
savo daiktus iš Dodo namo ir ėmiau su Reindžeriu laukti. 
Užlaužtomis rankomis Dodas gulėjo ant nosies purvyne ir 
atrodė kaip kalėdinė žąsis. Mes su Reindžeriu sėdėjome lie- 
tuje ant šaligatvio. Atrodė, kad jis nesijaudino dėl žaizdos, 
sakė, yra tekę patirti daug blogiau, tačiau veidas buvo per- 
simainęs iš skausmo. 

Apglėbiau save rankomis ir sukandau dantis, kad ne- 
barškėtų. Stengiausi niekuo neišsiduoti ir būti tokia stipri 

kaip Reindžeris ir bent taip jį palaikyti. Tačiau man buvo 
taip bloga, jog net jutau, kaip krūtinėje dilgčioja širdis. 


9 skyrius 


Policininkai pasirodė pirmieji, paskui — greitoji pa- 
galba, paskutinysis — Elas. Mes davėme pirmuosius paro- 
dymus, Reindžerį nuvežė į ligoninę, o aš nusekiau paskui 
policijos mašiną į nuovadą. 

Kai pasiekiau Vinio kontorą, buvo beveik penkta va- 
landa. Paprašiau, kad Konė išrašytų du atskirus čekius. Pen- 
kiasdešimt dolerių man. Likusius — Reindžeriui. Aš bū- 
čiau visiškai atsisakiusi tų pinigų, tačiau man būtinai rei- 
kėjo sumokėti už telefoną, be to, kitaip nebūčiau galėjusi 
nusipirkti autoatsakiklio. 

Nežmoniškai norėjau palįsti po dušu, persirengti švariais, 
sausais drabužiais ir normaliai pavalgyti. Labai gerai Žžino- 
jau, kad grįžusi namo, tikrai vėliau nenorėsiu niekur eiti, to- 
dėl pirmiausia užsukau į “Kunco prietaisų" parduotuvę. 

Bernis ant žadintuvų dėžučių klijavo kainų etiketes. 
Kai įėjau pro duris, jis pakėlė akis. 

— Man reikia autoatsakiklio, — pareiškiau aš. — Iki 
penkiasdešimties dolerių. 

Mano marškinėliai ir džinsai jau buvo pradžiūvę, ta- 
čiau batai tebežliugsėjo. Kur tik atsistodavau, ten palikda- 
vau į amebas panašias žymes. 

Bernis mandagiai apsimetė nieko nepastebįs. Jis elgė- 
si profesionaliai ir parodė man du skirtingų modelių atsa- 
kiklius už mano nurodytą kainą. Paprašiau jo patarimo ir 
priėmiau jį. 

— “Master Card?" — paklausė jis. 

— Aš ką tik gavau iš Vinio penkiasdešimties dolerių 
čekį. Priimsi jį? 

— Žinoma, — atsakė jis. — Jokių problemų. 

Iš tos vietos, kur stovėjau, pro langą mačiau “Salio 
mėsos turgų". Jis buvo kitapus gatvės. Nieko gero ten ne- 
simatė — tamsokas langas, ant kurio juodomis ir auksinės 
spalvos raidėmis buvo užrašytas pavadinimas, bei viene- 
rios stiklinės durys su raudonai balta ties viduriu pritvir- 
tinta iškaba ATIDARYTA. Įsivaizdavau, kaip Bernis stu- 
mia valandas, žiopsodamas pro langą į Salio duris. 

— Sakei, Cigis Kuleša ateidavo apsipirkti pas Salį? 

— Aha. Žinoma, pas Salį gali nusipirkti, ko tiktai nori. 

— Girdėjau. O kaip tau atrodo, ką pirkdavo Cigis? 

— Sunku pasakyti, bet nepastebėjau, kad išeitų neši- 
nas kiaulienos faršo maišeliais. 

Aš pasikišau autoatsakiklį po marškiniais ir nubėgau 
prie automobilio. Dar kartą mąsliu žvilgsniu permečiau Sa- 
lio turgų ir pajudėjau iš vietos. 

Lietui lyjant automobiliai vos slinko, mane hipnotiza- 
vo mirksinčios raudonos stabdžių lemputės bei veikiančių 
valytuvų garsas. Važiavau įjungusi autopilotą, mąstydama 
apie dienos įvykius. Nerimavau dėl Reindžerio. Vienas da- 
lykas, kai matai ką nors pašautą per televiziją. Visai kas 
kita, kai kažką skerdžia tau prieš nosį. Nors Reindžeris die- 
vagojosi, kad žaizda menka, man atrodė priešingai. Aš turė- 
jau ginklą ir privalėjau išmokti juo naudotis, tik pirmykštis 
entuziazmas privaryti švino į kieno nors kūną dingo. 

Įsukusi į aikštelę prie savo namų, radau laisvą vietą 
visai prie pat namo. Į[jungiau signalizaciją ir, išsirangiusi 
iš automobilio, užlipau laiptais aukštyn. Palikusi batus 
prieškambaryje, autoatsakiklį ir krepšį pasidėjau ant virtu- 

vės baro. Atsikimšau alaus skardinėlę ir paskambinau į li- 
goninę pasiteirauti apie Reindžerį. Išgirdau, kad jis jau 1š- 
leistas. Gera naujiena. 

Prisikirtau “Ric" krekerių su Žemės riešutų sviestu ir 
nuploviau juos dviem alaus skardinėlėmis. Paskui nušlei- 
vojau į miegamąjį. Traukdama nuo savęs šlapius drabužius, 
tikėjausi išvysti pelėsį. Nors visur netikrinau, tačiau mato- 
mose vietose pelėsių nebuvo. Stebuklas! Tai pasisekė! 
Įsmukau į savo T formos naktinius marškinukus, užsitrau- 
kiau švarias kelnaites ir įvirtau į lovą. 

Prabudau nežinia dėl ko besidaužančia širdimi. Pamažu 
voratinkliai prasisklaidė, tada supratau, jog skamba telefo- 
nas. Grabaliodama ragelio, kvailai dėbsojau į laikrodį prie Io- 
vos. Antra valanda. Turbūt kažkas mirė, pagalvojau. Senelė 
Mazur arba teta Sofi... O gal tėčiui akmuo išėjo iš inkstų. 

Aš atsiliepiau vos prakvėpuodama ir tikėdamasi blo- 
giausio. 

— Klausau. 

Kitame laido gale tvyrojo tyla. Girdėjosi sunkus šno- 
pavimas, grumtynių garsai, o paskui kažkas sudejavo. Iš 
tolo atsklido moters balsas. “Ne, — maldavo ji. — O Die- 
ve, ne..." Baisus klyksmas perplėšė tylą ir tarsi išplėšė ra- 
gelį iš mano rankų. Mane išpylė šaltas prakaitas. Aš trink- 
telėjau ragelį į vietą ir užžiebiau naktinę lempą. 

Išlipau iš lovos ir drebančiais pakinkliais nusvyrinė- 
jau virtuvėn. 

Prijungiau autoatsakiklį ir nustačiau, kad jis atsiliep- 
tų po vieno signalo. Mano įrašas liepė palikti žinutę. Štai 
šitaip! Neminėjau savo vardo. Paskui nuėjau į vonią, išsi- 
valiau dantis ir grįžau į lovą. 

Telefonas vėl suskambo, ir išgirdau, kaip aparatas įsi- 
jungė. Atsisėdusi klausiausi pusiau dainuojančio, pusiau 
šnabždančio skambinančiojo balso. 

— Stefani, — suokė jis. — Stefani. 

Aš griebiausi už burnos. Šitoks buvo refleksinis pir- 
mykščio žmogaus judesys, norint nešūktelti, tačiau aš tai 
jau padariau, tad dabar skubiai pusiau trokšdama, pusiau 
kūkčiodama įkvėpiau oro. 

— Nereikėjo padėti ragelio, kale, — pasakė jis. — Ne- 
girdėjai pačios geriausios dalies. Turi Žinoti, ką čempis gali, 
kad pasiruoštum... 

Aš nubėgau į virtuvę, tačiau nespėjus išjungti atsakik- 
lio, pasigirdo moters balsas. Jaunas. Jos žodžiai buvo vos gir- 
dimi, tariami pro ašaras, virpėjo tarsi jai būtų sunku kalbėti. 

— Buvo g-g-gera, — kalbėjo ji. Balsas nutrūko. — O 
Dieve, saugok, mane sužeidė! Mane baisiai sužeidė! 

Ryšys nutrūko, ir aš iš karto paskambinau į policiją. 
Viską paaiškinusi pasakiau, kad tai Ramireso darbas, ir da- 
viau jo namų adresą. Padiktavau savo telefono numerį, jei- 
gu jiems prireiktų įrašo. Padėjusi ragelį, kiūtinėjau po bu- 
tą, gal po tris kartus patikrindama langus, duris, džiaugda- 
masi, jog spėjau įsitaisyti papildomą spyną. 

Suskambo telefonas, autoatsakiklis įsijungė. Nieko ne- 
išgirdau, tačiau jutau tyloje vibruojant blogį, pulsuojant be- 
protybę. Jis ten klausėsi, gardžiavosi mano reakcija, sten- 
gėsi mane įbauginti. Kažkur toli vos girdimai verkė mote- 
ris. Aš 1šlupau iš sienos telefono šakutę su visu plastikiniu 
laikikliu ir vos spėjau nulėkti prie kriauklės išsivemti. Dė- 
kui Dievui už kanalizaciją. 


Prabudau dienai brėkštant džiaugdamasi, kad praėjo 
naktis. Lietus liovėsi. Buvo dar ankstyvas metas paukš- 
čiams čirškėti. Ir Sent Džeimso aveniu buvo tyku. Sulai- 
kęs kvapą pasaulis laukė, kol saulė išlįs iš už horizonto. 

Prisiminiau telefono įrašą nuo pradžios iki galo. Ne- 
buvo reikalo jį perklausyti. Geroji, protingoji Stefani no- 
rėjo pateikti pareiškimą dėl viešosios tvarkos pažeidimo. 
Naujokė dezertyrų persekiotoja Stefani vis dar suko galvą, 
kaip atrodyti patikimai ir pelnyti pagarbą. Kažin ar galė- 
jau tikėtis, jog policija laikys mane kompetentinga, jeigu 
kaskart, vos tik man pagrasins, lėksiu pas juos skųstis. Jie 
turi mano pareiškimą, kuriuo prašiau pagalbos kankinamai 
moteriai, remdamasi autoatsakiklio įrašu. Susimąsčiau ir 
po kurio laiko nutariau kol kas šį klausimą atidėti. 

Šiandien paskambinsiu Džimiui Alfai. 

Norėjau paprašyti Reindžerio nusivesti mane į šaudyk- 
lą, tačiau jis turėjo gydytis žaizdą, ir man liko kartis ant 
kaklo Edžiui Gacarai. Aš vėl dirstelėjau į laikrodį. Gacara 
turėtų būti darbe. Susukau į nuovadą ir palikau žinutę, kad 
man paskambintų. 

Apsivilkau marškinėlius, šortus ir susivarsčiau sport- 
bačius. Nemėgau bėgioti, tačiau jau pats laikas pradėti rim- 
tai ruošis darbui, dėl kurio tiesiog privalau būti geros for- 
mos. 

— Bėgte marš! — žvaliai sukomandavau. 

Nutrepsėjau koridoriumi laiptais žemyn ir į kiemą. 
Nuolankiai atsikvėpusi, leidausi trijų mylių maršrutu, kurį 
rūpestingai apgalvojau, stengdamasi aplenkti kalvas ir duo- 
nos parduotuves. 

Didvyriškai išsilaikiau pirmąją mylią, bet paskui rei- 
kalai suprastėjo. Nesu iš tų žmonių, kuriems viskas einasi 
kaip sviestu patepus. Mano kūnui skirta sėdėti brangiame 
automobilyje ir važiuoti. Jau buvau permirkusi prakaitu ir 
vos alsavau, kai pasukau už kampo ir už pusės kvartalo 
išvydau savo namą. Taip arti ir taip toli... Paskutiniąją at- 
karpą įveikiau taip, kaip galėjau. Sustojusi prie durų susi- 

lenkiau laukdama, kol prašviesės akyse. Jaučiausi taip šū- 
dinai, kad net pasipiktinau. 

Edžio Gacaros patruliuojanti mašina privažiavo prie 
šaligatvio. 

— Gavau tavo žinutę, — pradėjo jis. — Jėzau, kaip tu 
atrodai! 

— Aš bėgiojau. 

— Gal tau reikėtų pasitikrinti pas gydytoją? 

— Mano šviesi oda. Ji greitai parausta. Ar girdėjai apie 
Reindžerį? 

— Iki pat smulkmenų. Tavo vardas nenueina nuo lū- 
pų. Aš net žinau, kuo buvai apsirengusi, kai atvežėte Do- 
dą. Tikiuosi, tavo marškinėliai buvo tikrai šlapi. Na, iš tik- 
rųjų šlapi. 

— Ar tu bijojai naudotis ginklu, kai pradėjai dirbti po- 
licininku? 

— Visą savo gyvenimą praleidau šalia ginklų. Kai bu- 
vau vaikas, turėjau orinį šautuvėlį ir eidavau medžioti su 
tėvu ir dėde Voltu. Turbūt ginklas man buvo tiesiog pa- 
prasčiausias metalo gabalas. 

— Jeigu apsispręsčiau ir toliau dirbti pas Vinį, kaip 
manai, ar man būtina nešiotis ginklą? 

— Priklauso nuo to, kokias bylas imsi. Jeigu ieškosi 
paprasčiausių išsisukinėtojų, jis nereikalingas. Jeigu rim- 
tesnių — taip. Ar turi ginklą? 

— 0,38 kalibro “Smith 6£ Wesson". Reindžeris pamo- 
kė mane kokias dešimt minučių, bet aš nesijaučiu tvirta. 
Gal galėtum pabūti su manimi, kol treniruosiuosi ? 

— Vadinasi, tu kalbi rimtai? 

— Nėra kitos išeities. 

Jis linktelėjo. 

— Girdėjau apie tą skambutį praėjusią naktį. 

— Ar kas nors pavyko? 

— Dispečeris kažką nusiuntė, bet ten nuvažiavę jie ra- 
do Ramiresą vieną. Sakė tau neskambinęs. Jokia moteris ne- 
sikreipė, bet tu gali paduoti jį į teismą dėl priekabiavimo. 

— Pagalvosiu apie tai. 

Aš jam pamojavau ir šniokšdama bei pūškuodama už- 
kopiau laiptais aukštyn. Grįžusi namo, pirmiausia susira- 
dau atsarginį telefono laidą, pakeičiau autoatsakiklio juos- 
telę ir nuėjau į dušą. Sekmadienis. Vinis man buvo davęs 
savaitę laiko. Savaitė baigėsi. Nesvarbu. Tegul Vinis ati- 
duoda tą bylą kam nori, bet jis man neuždraus sekti More- 
lio pėdomis. Jeigu kažkas suspės susemti jį anksčiau už 
mane — tegul, bet kol tai įvyks, nesitrauksiu iš savo pozi- 
cijų. 

Gacara pažadėjo man atvykti į šaudyklą už Sanės gin- 
klų parduotuvės, kai tik baigs darbą ketvirtą valandą. Va- 
dinasi, visą dienelę galėsiu šnipinėti. Pradėjau nuo More- 
lio motinos namo, jo pusbrolio namų ir pravažiavau pro 
įvairių kitų giminaičių namus. Apsukau aplink aikštelę prie 
jo buto. “Nova" tebestovėjo ten pat, kur ir palikau. Aš pa- 
važinėjau Starko ir Polko gatvėmis. Jokio furgono ar dar 
ko nors, kas pasufleruotų, kur slepiasi Morelis. 

Pravažiavau pro pastatą, kur gyveno Karmena, ir ap- 
sukusi ratą aplinkui, grįžau prie fasadinės pusės. Siauras 
nas duobių. Šio namo gyventojai aikštelės neturėjo. Vie- 
nintelės užpakalinės durys išėjo tiesiai į keliuką. Visi kiti 
namai dervuotais stogais taip pat iš eilės buvo išrikiuoti 
palei tą keliuką. 

Pastačiau automobilį kaip galima arčiau to daugiabu- 
čio, tačiau vargu ar kitas automobilis būtų prasispraudęs 
šalia. Aš išlipau ir užverčiau galvą, norėdama nustatyti, ku- 

ris antrojo aukšto butas priklausė Karmenai, ir nustebau 
išvydusi du užkaltus, nuo gaisro aprūkusius langus. Tai bu- 
vo Santjago buto langai. 

Užpakalinės, sulig Žeme įstatytos durys buvo atviros, 
aplinkui tvyrojo aitrus degėsių kvapas. Girdėjosi šluotos 
čežėjimas: kažkas šlavė siaurą koridorių, vedantį prie pa- 
radinių durų. 

Prie slenksčio telkšojo suodino vandens balutės. Į ma- 
ne atsigręžė tamsiaodis ūsuotas vyras. Žvilgtelėjęs į mano 
automobilį, jis krestelėjo galvą, rodydamas į kelią. 

— Čia negalima statyti automobilių. 

Aš i1štiesiau jam savo kortelę. 

— Aš ieškau Džo Morelio. Jis pažeidė sutartį užstatui 
gauti. 

— Paskutinį kartą mačiau jį, gulintį ant nugaros, be 
sąmonės. 

— Ar matėte, kaip jį pargriovė? 

— Ne. Kai atėjau, jau buvo policija. Mano butas rūsy- 
je. Ten nelabai girdisi. 

Aš pakėliau galvą į apdegusius langus. 

— Kas čia atsitiko? 

— Gaisras Santjago bute kilo penktadienį, nors gali- 
ma sakyti, šeštadienį. Buvo beveik antra ryto. Ačiū Die- 
vui, nieko nebuvo namie. Ponia Santjago buvo išėjusi pas 
dukterį. Saugojo vaikus. Paprastai juos atveda čia, bet penk- 
tadienį ji nuėjo pas juos. 

— Ar kas žino, kaip kilo gaisras? 

— Milijonai būdų jam kilti. Šiame pastate viskas iš- 
klerę. Nepasakysi, kad jis toks prastas kaip kai kurie kiti, 
bet ir ne naujas, jūs pati suprantate, ką turiu galvoje. 

Prisidengusi akis dar kartelį apžiūrėjau langus. Įdo- 
mu, ar būtų sunku įmesti padegamąją bombą pro ponios 

Santjago miegamojo langą? Turbūt nesunku, nutariau aš. 
Gaisras miegamajame antrą valandą ryto tokio dydžio bu- 
te... Jeigu Santjago būtų buvusi namie, iš jos būtų likę tik 
degėsiai. Čia nebuvo nei balkonų, nei avarinio išėjimo. Iš 
visų Šių butų į lauką galima buvo išeiti tik pro paradines 
duris. Nors piršosi mintis, kad Karmena ir dingęs liudinin- 
kas pasinaudojo užpakalinėmis. 

Aš apsisukau ir nužvelgiau tamsius greta stovinčių na- 
mų langus. Būtų neblogai apklausti jų gyventojus. Sėdusi į 
“Cherokee", apvažiavau kvartalą ir palikau automobilį aikš- 
telėje prie kitos gatvės. Beldžiausi į duris, klausinėjau, ro- 
džiau Morelio nuotraukas. Visi atsakymai buvo vienodi. Ne, 
jie nepažinojo tokio vyro, ne, jie nieko neįprasto nematė 
pro savo kiemo langus nei žmogžudystės naktį, nei kilus 
gaisrui. 

Nutariau išbandyti laimę name, stovinčiame eilėje ki- 
tų namų priešais Karmenos butą. Akis į akį susidūriau su 
sulinkusiu senuku, kuris rankoje laikė beisbolo lazdą. Jo 
mažos akys blizgėjo kaip karoliukai, nosis buvo pakumpu- 
si, o ausys tokios, kad, pučiant vėjui, jis turbūt mieliau lik- 
davo namuose. 

— Treniruojatės? 

— Atsarga gėdos nedaro, — atsakė jis. 

Aš prisistačiau ir paklausiau, ar jis nėra matęs Morelio. 

— Ne. Neteko matyti. Turiu geresnių užsiėmimų kaip 
žvalgytis pro langus. Vis viena nieko nebūčiau matęs tą nak- 
tį, kai įvyko žmogžudystė. Buvo tamsu. Ir kaip, po velnių, 
aš galėjau ką nors matyti? 

— Ten, gatvėje, šviečia lempos, — pasakiau aš. — Man 
regis, jos puikiai apšviečia. 

— Tą naktį lempos nedegė. Aš sakiau patruliuojan- 
tiems policininkams. Tos prakeiktos lempos niekad nede- 

ga. Vaikigaliai išdaužo. Žinau, kad jos nedegė, nes ėjau žiū- 
rėti, koks ten triukšmas kilo. Per tas farų mašinas ir sunk- 
vežimius net televizoriaus nebesigirdėjo. Kai pirmą kartą 
išlindau, vieno refrižeratoriaus variklis kriokė... na, to, kur 
maistą vežioja. Tas bjaurybė buvo pastatytas tiesiai už ma- 
no namo. Žinote, ką aš pasakysiu: visa apylinkė jau eina 
velniop. Žmonės pamiršo padorumą. Atvažiuoja pas ką nors 
ir pristato visą alėją sunkvežimių ir visokio tiekimo trans- 
porto priemonių. Turėtų uždrausti. 

Palinkčiojau galva patvirtindama ir mintyse pasidžiau- 
giau, kad turiu ginklą, nes jeigu man taip nutiktų, tai aš 
nusišaučiau. 

Jis suprato mano linkčiojimą kaip pritarimą ir tęsė to- 
liau: 

— Paskui atvažiavo policijos mašina, lygiai tokio pat 
dydžio kaip tas refrižeratorius, ir, kaip jūs manote — jie 
irgi paliko paleistą variklį. Matyt, tie berneliai turi apsčiai 
dujų, tai ir pleškina. 

— Tai jūs nematėte nieko įtartino? 

— Buvo pasiutusiai tamsu, sakau jums. Galėjo pats 
King Kongas kartis per sieną, niekas nebūtų matęs. 

Aš padėkojau jam už pagalbą ir grįžau prie džipo. Bu- 
vo beveik vidudienis, oras net treškėjo nuo karščio. Užva- 
Žiavau į savo pusbrolio Runio barą, nusistvėriau atšaldyto 
šešių skardinių alaus dėžę ir leidausi į Starko gatvę. 

Kaip visuomet ant kampo budėjo Lula ir Džekė. Jos 
prakaitavo ir siūbavo karštyje, saldžiai čiulbėdamos arba 
siųsdamos signalus potencialiems klientams. Sustojau ne- 
toliese, pastačiau dėžutę ant kapoto ir atidariau vieną skar- 
dinę. 

Lula ėmė varpyti alų akimis. 

— Tai bandai nuvilioti mus nuo kampo, mergele? 

Nusišypsojau. Jos visai nieko. 

— Pagalvojau, gal būsite ištroškusios. 

— Šūdas! Per silpnai pasakyta — ištroškusios! — Lula 
prišliaužė artyn, pasiėmė alaus skardinę ir gurkštelėjo. — 
Nesuprantu, ko čia gaištu stoviniuodama. Niekas nenori... 
tokiu oru. 

Prisėlino ir Džekė. 

— Ką čia dabar darai? — įspėjo ji Lulą. — Tavo senis 
pasius. 

— Hm, — atsiliepė Lula. — Baisiai man rūpi. Pavė- 
pęs šūdinas sąvadautojas. Tegu jis pabando išstovėti ant 
saulės! 

— Tai kas girdėt apie Morelį? — paklausiau aš. — Ar 
reikalai pajudėjo? 


— Nemačiau jo, — pasakė Lula. — Nei jo furgono. 
— Gal ką girdėjot apie Karmeną? 
— Būtent? 


— Na, gal ji jau kur nors netoliese? 

Viršutinę Lulos liemens dalį vos dengė menkutė pa- 
laidinukė, iš kurios virste virto visas jos turtas. Ji ritinėjo 
krūtine šaltą alaus skardinę. Veltui gaišta, pamaniau. To- 
kiam biustui atšaldyti prireiktų visos statinės. 

— Nieko negirdėti. 

Staiga į galvą atėjo labai bjauri mintis. 

— Ar Karmena kada nors leido laiką su Ramiresu? 

— Anksčiau ar vėliau visos praleidžia laiką su Rami- 
resu. 

— O tu irgi buvai su juo? 

— Tik ne aš. Jis atlikinėja savo triukus su liesomis 
katytėmis. 

— O jeigu jis norėtų atlikti tuos triukus su tavimi? 
Eitum su juo? 

— Meilute, niekas nieko Ramiresui neatsako. 

— Girdėjau, kad jis grubiai elgiasi su moterimis. 

— Daugybė vyrų su moterimis elgiasi grubiai, — pa- 
sakė Džekė. — Kartais vyrų būna prasta nuotaika. 

— Kartais jie būna nenormalūs, — pabrėžiau aš. — 
Kartais iškrypę. Girdėjau, kad Ramiresas — iškrypėlis. 

Lula pažvelgė tolyn gatve į sporto salę, stabteldama 
akimis ties antrojo aukšto langais. 

— Aha, — tyliai pritarė ji. — Jis — iškrypėlis. Aš jo 
bijau. Viena mano draugė buvo susidėjusi su Ramiresu. Jis 
ją bjauriai supjaustė. 

— Supjaustė? Peiliu? 

— Ne, — atsakė ji. — Alaus buteliu. Nulaužė kaklelį 
ir tada pasinaudojo juo... na, žinai, tam reikalui. 

Mano galvoje pasidarė tuščia tuščia, tarsi laikas būtų 
sustojęs. 

— Iš kur tu žinai, kad tai Ramireso darbas? 

— Žmonės kalba. 

— Nieko tie žmonės nežino, — įsikišo Džekė. — Te- 
gu jie laiko liežuvius už dantų. Kas nors nugirs, ir bus tau! 
Jei tau liežuvis netelpa burnoj, žinokis. Aš dingstu, neno- 
riu įsivelti. Ne, ne! Tik jau ne aš. Geriau einu prie savo 
kampo. Gerai pamąstyk ir pati ateisi. 

— Aš ir mąstau, kitaip nemindžiočiau to kampo, — 
burbėjo Lula nueidama. 

— Būk atsargi, — šūktelėjau jai. 

— Tokioms kaip aš niekas negresia, — atšovė ji. — Man 
nusišvilpt ant tokių iškrypėlių. Lula niekam neužkliūna. 

Įsimečiau likusį alų į automobilį, sėdau už vairo ir už- 
sirakinau visas dureles. Paleidusi variklį, atsukau šaltą orą 
visu pajėgumu tiesiai sau į veidą. “Liaukis, Stefani, — 
tramdžiau save. — Susiimk!" Mano širdis baisiausiai dau- 

žėsi, gerklę tarsi kas gniaužė. Aš negalėjau nuvyti minčių 
apie tą moterį, kurios nepažinojau, kuri turėjo iškęsti bai- 
sias kančias. Norėjosi dingti kuo toliau nuo tos Starko gat- 
vės ir niekada nebegrįžti. Nenorėjau nieko žinoti apie tas 
šlykštynes, nenorėjau, kad mano sąmonę temdytų toks siau- 
bas. Įsikibusi į vairą, žvelgiau į tą salę antrame aukšte ir 
lingavau, pagauta pykčio ir siaubo. Ramiresas laisvėje ne- 
baudžiamas luošina ir terorizuoja moteris! 

Aš šokau iš automobilio, užtrenkiau dureles ir nužy- 
giavau prie pastato, kuriame buvo Alfos kabinetas. Užlė- 
kiau aukštyn, šokdama per du laiptelius iš karto. Pranėrusi 
pro sekretorę, aš taip roviau Alfos kabineto duris, kad jos 
su trenksmu atšoko nuo sienos. 

Alfa stryktelėjo nuo kėdės. 

Atsirėmiau delnais į jo stalą ir palinkau tiesiai prie jo 
nosies. 

— Praėjusią naktį man skambino tavo kariūnas. Jis 
kankino kažkokią jauną moterį ir bandė priversti mane 
kentėti klausantis jos aimanų. Aš viską Žinau apie jo iš- 
prievartavimo bylas. Dar žinau, kad jis — iškrypėlis. 
Nenutuokiu, kaip jam lig šiol pavykdavo išsisukti nuo baus- 
mės, bet aš atėjau čia tau pasakyti, kad jo dainelė sudai- 
nuota. Arba tu jį sustabdai, arba aš sustabdysiu. Aš kreip- 
siuosi į policiją! Aš pranešiu spaudai! Aš nueisiu pas vy- 
riausiąjį komisarą! 

— Nereikia! Aš viską sutvarkysiu. Prisiekiu, aš viską 
sutvarkysiu. Aš nuvesiu jį pasikonsultuoti pas gydytoją. 

— Šiandien! 

— Taip. Šiandien. Pažadu, aš rasiu, kaip jam padėti. 

Aš nė akimirką juo netikėjau, tačiau tai, ką norėjau, 
išklojau, išlėkiau su tuo pačiu uraganu, kaip ir įlėkusi. Lip- 
dama laiptais, prisiverčiau kvėpuoti giliai ir kuo ramiau- 


158 


siai perėjau gatvę, nors jokios ramybės nejaučiau. Išsukau 
iš aikštelės ir labai lėtai, labai atsargiai nuvažiavau. 

Dar buvo labai ankstyvas metas, tačiau aš jau išeikvo- 
jau visą energiją. Mano automobilis pats riedėjo namų link, 
net nepastebėjau, kaip įsukau į savo aikštelę. Užrakinau 
dureles, užlipau laiptais į butą ir išsitiesiau ant lovos įprasta 
poza pamąstyti. 

Atsibudau trečią valandą ir iš karto pasijutau geriau. 
Miegant mano smegenys, matyt, sparčiai dirbo, kol surado 
patikimas saugyklas, kur nugrūsti visų slegiančių minčių 
kolekciją. Nors jos niekur nedingo, tačiau bent jau taip stip- 
riai nebeslėgė mano kaktos. 

Užsitepiau sumuštinį su Žemės riešutų sviestu ir dže- 
mu, numečiau kąsnelį Reksui, o likusį sukrimtau, klausy- 
damasi Moreliui siųstų Žinučių. 

Fotostudija kvietė Morelį pozuoti, siūlydama nemo- 
kamą 8x10 nuotrauką. Kažkas siūlė jam pirkti lempučių. 
Karlena piršo kažką nekuklaus, sunkiai paalsavo, tarsi pa- 
tirtų klasišką orgazmą arba gal netvertų savame kailyje. 
Deja, pasibaigė juostelė, taigi kitų pranešimų nebuvo. Irgi 
gerai. Aš jau nebebūčiau ištvėrusi daugiau. 

Tvarkiausi virtuvę, kai suskambo telefonas ir įsijungė 
autoatsakiklis. 

— Ar girdi mane, Stefani? Ar tu namie? Mačiau tave 
kalbantis su Lula ir Džeke. Mačiau, kaip kartu gėrėte alų. 
Man tai nepatinka, Stefani. Labai blogai pasijutau. Regis, 
jos tau patinka labiau už mane. Aš supykau, nes tu nenori 
sužinoti, ką čempis tau nori duoti. Gal aš tau įteiksiu do- 
vaną, Stefani. Gal prinešiu tau prie durų, kai miegosi. No- 
rėtum? Visos moterys mėgsta dovanas. Ypač tokias, kokias 
dovanoja čempis. Padarysiu siurprizą, Stefani. Jis bus tik 
tau. 

Tas pažadas vis aidėjo ausyse, kai puoliau tikrinti, ar 
pistoletas ir kulkos yra krepšyje. Paskui išvažiavau pas Sa- 
lę. Atsiradau ten ketvirtą ir laukiau aikštelėje, kol po pen- 
kiolikos minučių pasirodė Edis. 

Jis buvo be uniformos, prie juosmens prisisegęs savo 
0,38 kalibro pistoletą. 

— Kur tavo pistoletas? — paklausė jis. 

Aš patapšnojau krepšį. 

— Tai vadinama ginklo slėpimu. Rimtas nusikaltimas 
Niudžersyje. 

— Aš turiu leidimą. 

— Parodyk. 

Iš piniginės ištraukiau leidimą. 

— Čialeidimas turėti, o ne nešiotis, — paaiškino Edis. 

— Reindžeris sakė, kad jis tinka viskam. 

— Ar Reindžeris ateitų, kai tu nusukinėtum automo- 
bilio numerius? 

— Kartais man atrodo, kad jis šiek tiek peržengia įsta- 
tymo ribas. Tu dabar areštuosi mane? 

— Ne, bet tau kainuos. 

— Tuziną spurgų? 

— Tuzinas spurgų tik už bilietą stovėjimo aikštelėje. 
O šį kartą — šeši alaus ir pica. 

Įeiti į tirą buvo galima tik per ginklų parduotuvę. Edis 
sumokėjo už bilietuką ir nupirko dėžutę šovinių. Pasekiau 
jo pavyzdžiu. Šaudykla buvo tuoj pat už ginklų parduotu- 
vės. Tai buvo tik vienas kambarys, savo dydžiu primenan- 
tis mažą kėglių taką. Kiekviena iš septynių kabinų turėjo 
po krūtinės aukščio lentyną. Standartiniai taikiniai — ant 
skriemulių pakabintos Žmonių figūros iki kelių, taikinio 
centras — nuo širdies sklindantys ratai. Šaudyklos etike- 
tas — niekada netaikyti į greta stovintį vaikiną. 

— Gerai, — pasakė Gacara, — pradėkime nuo pra- 
džių. Tu turi “Smith £ Wesson“. Tai 5 kulkų revolveris, jis 
priklauso mažų ginklų kategorijai. Tu naudoji hidrošoko 
kulkas, kurios sukelia didžiausią skausmą ir kančias. Šitą 
mažą šūduką stumi į priekį nykščiu, vamzdis atsidaro ir 
pistoletą jau gali užtaisyti. Kulka apvali. Į kiekvieną ka- 
nalėlį įleidi po kulką ir uždarai vamzdį. Niekada nelai- 
kyk piršto ant gaiduko, nes susijaudinus veikia natūralus 
refleksas — gali netyčia spustelėti ir palikti skylę savo 
pėdoje. Tą pirštą, kuriuo spausi gaiduką, laikyk paruoštą 
ant vamzdžio ir, kai prireiks, perkelsi ant gaiduko. Šian- 
dien išmoksime pačią svarbiausią poziciją. Kojos pečių plo- 
tyje, svoris ant abiejų pėdų, ginklą laikai abiem rankomis, 
kairysis nykštys ant dešiniojo nykščio, rankos ištiestos. 
Priekinis taikiklis — stulpelis. Užpakalinis taikiklis — 
griovelis. Suvesk abu taikiklius ant norimos vietos taiki- 
nyje ir šauk. Šitas revolveris yra dvigubo veikimo. Galima 
šauti nuspaudžiant gaiduką arba pirmiau atlaužus paskui 
nuspausti gaiduką. 

Kalbėdamas jis viską rodė ir darė, tik neiššovė. Jis ati- 
darė vamzdį ir iškratė šovinius ant lentynėlės. Pistoletą taip 
pat padėjo ant lentynėlės ir atsitraukė. 

— Klausimų yra? 

— Ne. Kol kas — ne. 

Jis padavė man ausines. 

— Pirmyn. 

Pirmą kartą pabandžiau šauti pirmu būdu ir pataikiau 
į taikinio centrą. Taip pat iššoviau dar keletą kartų, o paskui 
pabandžiau antruoju variantu. Nors buvo sunkiau, tačiau 
man visai neblogai sekėsi. 

Po pusvalandžio aš išpyškinau visus savo šovinius ir 
pajutau nuvargusius raumenis. Kai einu treniruotis, dau- 

giausiai dėmesio skiriu pilvui ir kojoms, nes šiose vietose 
labiausiai kaupiasi riebalai. Jeigu norėsiu tapti gera šaule, 
turėsiu pasirūpinti viršutinės kūno dalies raumenimis. 

Edis nustūmė taikinį. 

— Pasiutusiai gerai šaudai, teksasiete. 

— Man geriau išeina pirmu būdu. 

— Todėl, kad tu mergina. 

— Nebandyk daugiau taip kalbėti, kai mano rankoje 
pistoletas! 

Prieš išeidama nusipirkau dėžutę šovinių. Ją įsimečiau 
į krepšį kartu su ginklu. Važinėju vogtu automobiliu. Dar 
trūksta rūpesčio dėl ginklo slėpimo. Nors pasiusk! 

— Tai ar dabar jau gausiu picą? — priminė Edis., 

— O kaip Širlė? 

— Širlė maudo. 

— Vaikus? 

— Uošvę. 

— O kaip tavo dieta? 

— Bandai išsisukti nuo picos? 

— Nuo elgetos geležinkelio stotyje mane skiria tik 
dvylika dolerių ir trisdešimt trys centai. 

— Gerai, picą perku aš. 

— Sutinku. Man reikia pasikalbėti. Turiu problemų. 

Po dešimties minučių susitikome “Pino" picerijoje. 
Mieste buvo keletas italų restoranų, tačiau picą geriausia 
valgyti pas Piną. Kažkas sakė, kad naktį jų virtuvėje mar- 
širuoja žiurkių dydžio tarakonai, bet pica — pirmarūšė: plu- 
telė traški ir putli, padažas tarsi naminis, ant paprikų tiek 
riebalų, kad nubėga iki alkūnių. Čia buvo baras ir atskira 
patalpa šeimoms. Vėlai vakare bare sėdėdavo pilna polici- 
ninkų, kurie, prieš grįždami į namus, užsukdavo pasistip- 
rinti. Dieną čia pilna vyrų, kurie perka picas išsinešti. 

Mes gavome staliuką šeimoms skirtoje patalpoje ir už- 
sisakėme ąsotį alaus, kol sulauksime picos. Viduryje staliu- 
ko stovėjo vienas indelis maltų aitriųjų pipirų, o kitas — 
“Parmesano". Stalą dengė raudonais ir baltais langučiais i1š- 
marginta klijuotė. Lentelėmis iškaltas ir nulakuotas sienas 
puošė įžymių italų ir keletas ne italų kilmės vietinių garse- 
nybių nuotraukų. Daugiausia jų buvo Frenko Sinatros ir Be- 
nito Ramireso. 

— Tai kokia problema? — paklausė Edis. 

— Dvi problemos. Pirmoji — Džo Morelis. Nuo to lai- 
ko, kai gavau paskyrimą, buvau jį sutikusi keturis kartus ir 
nė karto neįstengiau jo sulaikyti. 

— Tu jo bijai? 

— Ne. Aš bijau naudotis ginklu. 

— Tada imkis moteriško būdo. Papurkšk ir uždėk ant- 
rankius. 

Lengviau pasakyti negu padaryti, pagalvojau aš. Sun- 
ku papurkšti vyrui, kuris tave valdo. 

— Toks ir buvo mano planas, tačiau jis visada sukasi 
greičiau už mane. 

— Nori mano patarimo? Pamiršk Morelį. Tu — nau- 
jokė, jis — profesionalas, turintis didelę patirtį. Jis buvo 
šaunus faras, o dabar, tapęs kriminaliniu nusikaltėliu, tur- 
būt pasidarė dar šaunesnis. 

— Pamiršti Morelį — ne išeitis. Norėčiau, kad tu dėl 
manęs patikrintum porą automobilių, — užrašiau ant ser- 
vetėlės furgono numerį ir padaviau jam. — Gal tau pavyks 
išsiaiškinti, kam jis priklauso. Ir norėčiau žinoti, ar Kar- 
mena Sančes turi automobilį. O jeigu turi, ar jis konfis- 
kuotas. 

Gurkštelėjau alaus ir atsilošiau, gėrėdamasi vėsiu oru 
ir balsų šurmuliu aplinkui. Visi staliukai jau buvo užimti, 

prie durų laukė dar grupelė. Esant tokiai kaitrai niekas ne- 
norėjo gaminti valgio. 

— O antroji problema? — paklausė Edis. 

— Pirmiausia prižadėk nesijaudinti, kai išgirsi. 

— Jėzau, tu nėščia... 

Aš spoksojau į jį sumišusi. 

— Kodėl tu taip galvoji? 

Jis susidrovėjo. 

— Nežinau. Tiesiog išsprūdo. Širlė visada man taip 
sako. 

Gacara turėjo keturis vaikus. Vyriausiam buvo devy- 
neri, jauniausiam — vieneri. Ir visi vaikai buvo patrakė- 
liai berniukai. 

— Na, aš ne nėščia. Tai Ramiresas, — ir viską išklo- 
jau jam apie Ramiresą. 

— Tau reikėjo paduoti pareiškimą, — pasakė Gaca- 
ra. — Kodėl nepaskambinai į policiją, kai tave užpuolė 
sporto salėje? 

— Ar Reindžeris būtų padavęs pareiškimą, jei būtų jį 
užpuolę? 

— Tu — ne Reindžeris. 

— Teisybė, bet tu mane supratai? 

— Kodėl man papasakojai? 

— Na, jeigu aš staiga dingčiau, žinotum, kur pradėti 
ieškoti. 

— Jėzau. Jeigu tu manai, kad jis toks pavojingas, turi 
gauti apribojančią teismo nutartį. 

— Nelabai ja pasitikiu. Be to, kaip aš pasakysiu teisė- 
jui... kad Ramiresas gąsdino mane atsiųsiąs dovaną? Apsi- 
dairyk. Ką matai? 

Edis atsiduso. 

— Ramireso nuotraukos šalia popiežiaus ir Frenko Si- 
natros. 

— Tikiu, kad nieko neatsitiks, — pasakiau aš. — Man 
tik reikėjo kam nors pasipasakoti. 

— Jeigu kils dar kokių nors problemų, noriu, kad iš 
karto man skambintum. 

Linktelėjau. 

— Kai būni namie viena, žiūrėk, kad ginklas būtų už- 
taisytas ir po ranka. Ar galėtum, jei reikėtų, šauti į Rami- 
resą? 

— Nežinau. Turbūt. 

— Visi grafikai susiplakė, ir aš turiu vėl visas dienas 
dirbti. Noriu, kad pas Sanę susitiktume kiekvieną dieną pu- 
sę penkių. Nupirksiu šovinių ir sumokėsiu už bilietus. Jei- 
gu nenaudosi ginklo, niekada prie jo nepriprasi. 

Namo grįžau prieš devynias ir, kadangi neturėjau ko 
nusitverti, nutariau susitvarkyti butą. Autoatsakiklyje ži- 
nučių neradau, nebuvo jokių įtartinų paketų ir prie durų. 
Aš pakeičiau Reksui guolį, išsiurbiau kilimą, iššveičiau vo- 
nią ir nublizginau visus dar likusius baldus. Atėjo ir de- 
šimta valanda. Paskutinį kartą patikrinau, ar viskas užra- 
kinta, palindau po dušu ir nuėjau miegoti. 

Septintą valandą prabudau pakilios nuotaikos. Miego- 
jau kaip užmušta. Mano autoatsakiklis buvo kuo švariau- 
sias. Paukščiukai čireno, saulutė švietė, skrudintuvė spin- 
dėjo kaip veidrodis. Apsirengiau šortais bei marškinėliais 
ir užsikaičiau kavos. Praskleidusi kambario užuolaidas, gė- 
rėjausi dienos grožiu. Dangus buvo nuostabiai žydras, po 
lietaus oras grynut grynutėlis, ir mane apėmė noras uždai- 

nuoti ką nors iš “Muzikos garsų". Aš užtraukiau: “The hills 
1r težinojau. 

Valso žingsneliu nuskriejau į miegamąjį ir grakščiai 
atmečiau užuolaidą. Ir čia pat sustingau, prie gaisrininkų 
kopėčių išvydusi pririštą Lulą... Ji kabojo lyg didelė sku- 
durinė lėlė, ant turėklų užlaužtomis rankomis, galva karo- 
jo ant krūtinės. Kojos išžergtos tarsi sėdėtų. Buvo nuoga ir 
aptekusi krauju, kraujo krešuliai styrojo plaukuose ir ant 
kojų. Ant jos buvo užmesta paklodė, kad nesimatytų nuo 
aikštelės. 

Aš šūktelėjau ją vardu, griebiau už lango rankenos, o 
širdis taip daužėsi, kad net akyse aptemo. Atplėšusi lan- 
gą, persisvėriau ir, nesėkmingai jos siekdama, vos pati ne- 
išsiverčiau. 

Lula nejudėjo, neišleido nė garselio, o aš iš susijaudi- 
nimo nesugebėjau suprasti, ar ji kvėpuoja. 

— Viskas bus gerai, — kimiai šūktelėjau jai, nes už- 
gniaužė gerklę, o krūtinė degte degė. — Iškviesiu pagal- 
bą. — Aš pratrūkau raudoti. — Būk gyva... Viešpatie, Lu- 
la, tik būk gyva... 

Aš šoktelėjau nuo lango, skubėdama kviesti greitąją 
pagalbą, koja užkliuvo už palangės, ir aš parpuoliau ant 
grindų. Skausmo nejutau, vien siaubą, keliais nurepečko- 
jau prie telefono. Nebegalėjau prisiminti net greitosios pa- 
galbos numerio... Isterija užblokavo atmintį, staigi ir neti- 
kėta tragedija atėmė jėgas, pasėjo sąmyšį ir netikrumą. 

Aš spustelėjau O ir pasakiau operatorei, kad ant gais- 
rininkų kopėčių kabo sužeista Lula. Mintyse praskriejo 
vaizdas, kai Džekė Kenedi šliaužė automobilio sėdyne pa- 
dėti savo žuvusiam vyrui. Čia pat apsipyliau ašaromis, ap- 
raudojau visas žiaurumo aukas: Lulą, Džekę, save. 

Išverčiau visą stalo įrankių stalčių, ieškodama skuti- 
mo peilio, kol galiausiai radau jį indų džiovykloje. Nesu- 
vokiau, kiek laiko Lula galėjo prakyboti pririšta ant turėk- 
lų, tačiau aš nebegalėjau laukti ilgiau nė sekundės. 

Nubėgau su peiliu rankoje ir tol zulinau virves, kol 
jos pasidavė ir Lula nukrito man ant rankų. Ji buvo beveik 
dukart didesnė už mane, tačiau man kažkaip pavyko įtraukti 
jos kruviną kūną pro langą. Instinktyviai norėjosi slėptis ir 
gintis. Stefani Plam kaip katė su kačiuku. Girdėjau, kaip 
sirenos kaukė tolumoje, paskiau priartėjo, o galiausiai į du- 
ris pasibeldė policija. Neprisiminiau, kaip juos įsileidau vi- 
dun. Uniformuotas policininkas nuvedė mane į virtuvę, pa- 
sodino ant kėdės. Atėjo medikas. 

— Kas atsitiko? — paklausė policininkas. 

— Aš ją radau ant gaisrininkų kopėčių, — atsakiau. — 
Atitraukiau užuolaidas, o ten kabojo jinai. — Mano dantys 
kaleno, o širdis daužėsi. Man trūko oro. — Ji buvo pririšta, 
aš nupjoviau virves ir įtraukiau pro langą. 

Girdėjau, kaip medikai šaukia, jog atneštų neštuvus. 
Mano lovą atstūmė, kad būtų daugiau vietos. Bijojau klaus- 
ti, ar Lula gyva. Sunkiai traukiau į save orą ir tol gniau- 
žiau rankas sterblėje, kol pabalo krumpliai, kol nagai su- 
smigo į delnus. 

— Ar Lula čia gyvena? — paklausė policininkas. 

— Ne. Čia gyvenu aš. Nežinau, kur Lula gyvena. Aš 
net nežinau jos pavardės. 

Suskambo telefonas, ir aš automatiškai ištiesiau ranką. 

Iš ragelio atsklido šnabždesys: 

— Ar gavai mano dovaną, Stefani? 

Rodės, žemė liovėsi suktis. Akimirką netekau pusiausvy- 
ros, bet staiga tvykstelėjo mintis. Paspaudžiau garso įrašymo 
mygtuką ir padidinau garsą, kad visi išgirstų. 

— Apie kokią dovaną kalbi? — paklausiau aš. 

— Žinai, apie kokią dovaną. Mačiau, kaip ją suradai. 
Mačiau, kaip įtraukei pro langą. Stebėjau tave. Galėjau at- 
eiti praėjusią naktį ir nutverti tave miegančią, bet norėjau, 
jog tu pamatytum Lulą. Norėjau, kad pamatytum, ką aš ga- 
liu padaryti moteriai, kad žinotum, ko laukti. Noriu, jog 
galvotum apie tai, kale. Noriu, kad galvotum, kaip skau- 
dės ir kaip tu maldausi. 

— Tau patinka žaloti moteris? — paklausiau aš, nes 
jau galėjau tvardytis. 

— Kartais moteris reikia žaloti. 

Nusprendžiau užmesti jauką. 

— O kaip dėl Karmenos Sančes? Ar tu ją taip pat kan- 
kinai? 

— Tik ne taip, kaip ketinu tave. Aš turiu ypatingų pla- 
nų dėl tavęs. 

— Kodėl neišbandyti dabar? — paklausiau aš, pati 
šiurpdama nuo tokios minties. Taip pasakiau ne iš didelės 
drąsos, bet iš siaubingo įniršio. 

— Dabar pas tave farai, kekše. Aš neisiu, kol yra farų. 
Aš sudorosiu tave, kai būsi viena ir nesitikės1 manęs su- 
laukti. Mes turėsime marias laiko. 

Ryšys nutrūko. 

— Jėzau Kristau, — išlemeno policininkas. — Jis pa- 
mišęs. . 

— Ar žinote, kas jis? 

— Bijau spėlioti. 

Aš ištraukiau juostelę iš aparato ir užrašiau savo pa- 
vardę ir datą. Mano ranka taip drebėjo, kad vos buvo gali- 
ma įskaityti, ką parašiau. 

Kambaryje sudžeržgė radijas. Iš miegamojo sklido pri- 
slopinti balsai. Jie buvo nebe tokie paklaikę, ir viskas tarsi 

sulėtėjo. Pamačiau, jog visa esu išsiterliojusi Lulos krau- 
ju. Kruvini šortai ir marškiniai, rankos ir basos pėdos. 
Išterliotas telefonas, išteptos grindys ir baras. 

Policininkas ir gydytojas susižvalgė. 

— Gal jums reikėtų nusiprausti, — patarė gydytojas. — 
Mes galime jus nuvesti į dušą. 

Eidama į vonią, žvilgtelėjau į Lulą. Ją jau ruošėsi iš- 
nešti. Ji buvo pritvirtinta prie neštuvų, uždengta paklode ir 
antklode. Prijungta lašelinė. 

— Kaip ji? — paklausiau. 

Vienas 1š policijos brigados narių patraukė neštuvus. 

— Gyva, — pasakė jis. 

Kai išėjau iš dušo, medikų jau nebebuvo. Uniformuoti 
policininkai dar pasiliko, tas, kuris kalbėjosi su manimi vir- 
tuvėje, dabar kambaryje šnekėjosi su policijos konstebliu 
ir viską Žymėjosi. Aš greitai apsirengiau, palikdama plau- 
kus džiūti savaime. Norėjosi kuo greičiau duoti parodymus 
ir viską užbaigti. Norėjau važiuoti į ligoninę pas Lulą. 

Konsteblio vardas buvo Dorsis. Aš pažinojau jį iš anks- 
čiau. Turbūt matėmės pas Piną. Jis buvo vidutinio ūgio, 
vidutinio sudėjimo, gal bebaigiąs penktą dešimtį. Apsiren- 
gęs marškiniais ilgomis rankovėmis ir plačiomis kelnėmis, 
apsiavęs paprastais lengvais bateliais. Iš marškinių kiše- 
nės kyšojo mano juostelė su įrašu. Daiktinis įrodymas A. 
Aš papasakojau jam apie incidentą sporto salėje. Morelio 
neminėjau, leidau Dorsiui manyti, jog mano išgelbėtojas 
anonimas. Jeigu policija nori tikėti, kad Morelio nėra mies- 
te, tai tegul ir toliau tiki. Aš dar nepraradau vilties jį suim- 
ti 1r gauti pinigus. 

Dorsis, visą laiką kažką žymėjęsis, supratingai Žžvilg- 
telėjo į policininką. Jis nė kiek neatrodė nustebęs. Matyt, 
kuo ilgiau dirbi policininku, tuo mažiau stebiesi. 

Kai jie išėjo, išjungiau kavos aparatą, uždariau ir už- 
šoviau miegamojo langą, čiupau krepšį ir, atlošusi pečius, 
pasiruošiau atakai koridoriuje. Manęs laukė 1lgas kelias pro 
ponią Orbach, poną Grosmaną, ponią Fainsmit, poną Vo- 
leskį ir dar nežinia kiek kitų. Jiems rūpės kiekviena smul- 
kmena, o aš nebuvau tam pasiruošusi. 

Nunėrusi galvą, šūktelėjau atsiprašymo žodžius ir nė- 
riau tiesiai prie laiptų, nes tik šitaip galėjau juos sulaikyti. 
Išbėgusi iš namo, nuskuodžiau prie automobilio. 

Iš Sent Džeimso gatvės pasukau į Ouldeno, kirtau 
Trentono ir patekau į Starko gatvę. Galėjau važiuoti tiesiai 
į Šv. Pranciškaus ligoninę, bet norėjau paimti Džekę. Aš 
prariedėjau Starko gatve, net nepašnairavusi į sporto salę. 
Man Ramiresas neegzistavo. Jeigu jis ir šį kartą prasmuks 
pro įstatymų skyles, aš pati jį sutvarkysiu. Jeigu prisieis, 
mėsiniu peiliu nupjausiu jo pimpalą. 

Džekė jau ėjo iš Korner baro, kur, matyt, pusryčiavo. 
Stabdžiai sucypė, aš persisvėriau per dureles ir šūktelėjau jai: 

— Lipk! 

— Kas čia dabar? 

— Lula ligoninėje. Ramiresas patvarkė ją. 

— O Dieve, — suaikčiojo ji. — Aš taip bijojau... Su- 
pratau, jog kažkas atsitiko. Ar labai? 

— Tikrai nežinau. Ką tik radau ją ant savo gaisrinių 
kopėčių. Ramiresas pririšo ją ir paliko kaip įspėjimą man. 
Ji be sąmonės. 

— Aš buvau, kai jis atėjo jos. Ji nenorėjo eiti, bet argi 
Benitą Ramiresą kas sulaikys? Jos senis būtų ją iki kraujo 
pridaužęs. 

— Taigi. Na, ją vis viena iki kraujo pridaužė. 

Aš suradau aikštelę Hamiltono aveniu už vieno kvar- 
talo nuo įėjimo į Pirmosios pagalbos skyrių. Įjungiau sig- 

nalizaciją ir mudvi su Džeke nužingsniavome. Ji svėrė gal 
du šimtus svarų, tačiau įeidama pro dvigubas stiklines du- 
ris kvėpavo kuo lengviausiai. Turbūt trepsėjimas visą die- 
ną padeda išlaikyti formą. 

— Pas jus ką tik atvežė moterį, vardu Lula, — krei- 
piausi į budėtoją. 

Ji dirstelėjo į mane, paskui — į Džekę. Pastaroji buvo 
apsirengusi nuodų žalumo šortais, iš kurių pro kraštus sprū- 
do pusė jos užpakalio, tokios pat spalvos guminėmis šle- 
petėmis ir ugnies raudonumo aptempta palaidinuke. 

— Ar jūs jos artimosios? — paklausė ji Džekės. 

— Lula čia neturi artimųjų. 

— Kažkas turi užpildyti formas. 

— Galiu ir aš, — pasakė ji. 

Kai užpildėme dokumentus, mums buvo liepta sėstis 
ir laukti. Sėdėjome tylėdamos, be tikslo sklaidėme apše- 
pusius žurnalus, be jokio jausmo stebėjome, kaip korido- 
riumi praveža vieną tragedijos ištiktą Žmogų po kito. Po 
pusvalandžio pasiteiravau apie Lulą, ir mums pasakė, jog 
ji rentgeno kabinete. Paklausiau, kiek laiko ją ten laikys. 
Budėtoja nežinojo, tik pasakė, kad po kurio laiko gydyto- 
jas ateis su mumis pasikalbėti. Aš viską perdaviau Džekei. 

— Hm, — ištarė ji. — Žiūrėsim. 

Pajutau kofeino stygių, taigi palikau Džekę laukti ir 
nuėjau ieškoti kavinės. Man patarė sekti pėdomis ant grin- 
dų... tegu jį velniai, jeigu jos nuvestų mane kur kitur. Į dė- 
žutę prisidėjau sausainukų, paėmiau du didelius puodukus 
kavos ir dar įsimečiau porą apelsinų, jeigu mudvi su Dže- 
ke užsimanytume sveiko maisto. Labai tuo abejojau, bet 
čia buvo vos ne tas pats, kas autoavarijos atveju susirūpin- 
ti švariomis kelnaitėmis. Negi sunku pasiruošti? 

Gydytojas pasirodė po valandos. 

Jis pažvelgė į mane, žvilgtelėjo į Džekę. Ši patraukė 
aukštyn menką palaidinukę ir peštelėjo į šalis šortus. Bergž- 
džios pastangos. 

— Ar jūs giminaitės? — paklausė jis Džekės. 

— Manyčiau, taip, — atsakė Džekė. — Kokios nau- 
jienos? 

— Diagnozė dar nevisiškai nustatyta, tačiau vilties yra. 
Ji neteko daug kraujo, be to, patyrė galvos traumą. Teks 
susiūti daugybę žaizdų. Dabar ji operacinėje. Dar teks pa- 
laukti, kol bus nuvežta į palatą. Galėtumėte sugrįžti po ko- 
kios valandos ar dviejų. 

— Aš niekur neisiu, — pareiškė Džekė. 

Dvi valandos praslinko be jokios papildomos informa- 
cijos. Mes suvalgėme visus sausainius ir buvome privers- 
tos 1mtis apelsinų. 

— Negaliu pakęsti, — pasakė Džekė. — Negaliu pa- 
kęsti tūpčiojimo įstaigose. Šita sumauta skylė smirda kaip 
konservuotos žalios pupelės. 

— Teko daug laiko praleisti tokiose įstaigose? 

— Tokia jau mano dalia... 

Ji nebuvo nusiteikusi plačiau rutulioti šią temą, o man 
mažai terūpėjo. Aš tryniausi kėdėje, dairiausi aplinkui ir 
pamačiau Dorsį, kalbantį su budėtoja. Jis linkčiojo, klau- 
sinėjo. Darbuotoja parodė į mane bei Džekę, ir Dorsis pa- 
suko prie mūsų. 

— Kaip Lula? — paklausė jis. — Yra naujienų? 

— Ji operacinėje. 

Jis atsisėdo greta manęs. 

— Ramireso kol kas nepavyko suimti. Gal žinai, kur jis 
gali būti? Gal pasakė ką nors įdomaus prieš tau pradedant 
įrašynėti? 

— Jis sakė, kad stebėjo, kaip aš įtraukiau Lulą pro 

langą. Be to, jis žinojo, jog pas mane buvo policija. Turbūt 
pats buvo kur nors netoliese. 

— Galbūt skambino iš automobilio. 

Aš pritariau. 

— Štai mano kortelė, — jis užrašė savo numerį. — 
Čia namų telefonas. Nedelsdama skambink, jeigu pamaty- 
si Ramiresą arba sulauksi dar vieno skambučio. 

— Jam bus sunku pasislėpti, — pasakiau aš. — Vieti- 
nė garsenybė. Lengvai atpažįstamas. 

Dorsiui kišantis parkerį į vidinę švarko kišenę, prie 
šono pastebėjau revolverio dėklą. 

— Šiame mieste pilna žmonių, kurie nersis iš kailio, 
slėpdami ir gindami Benitą Ramiresą. Ne pirmas kartas. 

— Taip, bet jūs niekada neturėjote įrašo. 

— Teisingai. Įrašas gali padėti. 

— Nieko nepadės, — įsiterpė Džekė, kai Dorsis nuė- 
jo. — Ramiresas daro, ką nori. Niekam nerūpės, kad su- 
mušė prostitutę. 

— Mums rūpi, — nuraminau Džekę. — Mes galime jį 
sutramdyti. Lula galės prieš jį liudyti. 

— Mhm, — paniekinamai ištarė Džekė, — tu daug ko 
nežinai. 

Lulą leido aplankyti apie trečią valandą. Ji dar nebu- 
vo atgavusi sąmonės ir tebegulėjo reanimacijos skyriuje. 
Kiekvienai mūsų buvo skirta po dešimt minučių. Aš pa- 
spaudžiau jai ranką ir pažadėjau, jog ji pasveiks. Kai man 
skirtas laikas baigėsi, pasakiau Džekei, kad turiu eiti į pa- 
skirtą susitikimą. Ji pasakė, jog bus tol, kol Lula atsimerks. 

Pas Sanę atsiradau prieš pusvalandį iki Gacaros atvy- 
kimo. Susimokėjau už bilietą, nusipirkau dėžutę šovinių ir 
grįžau į šaudyklą. Aš paleidau keletą šūvių atlaužtu gaidu- 
ku ir pradėjau rimtai treniruotis. Vietoj taikinio įsivaizda- 
vau Ramiresą. Taikiau jam į širdį, kiaušus, nosį. 

Gacara pasirodė tire pusę penkių. Ant mano lentynė- 
lės jis numetė dar vieną dėžutę šovinių ir užėmė gretimą 
vietą. Kai ištuštinau abi dėžutes, pasijutau maloniai atsi- 
palaidavusi ir susigyvenusi su ginklu. Įdėjau penkis šovi- 
nius į revolverį ir įsimečiau jį į krepšį. Patapšnojau Gaca- 
rai per petį ir mostelėjusi parodžiau, kad man jau gana. 

Jis įsikišo savo “Gloką"' į įdėklą ir nusekė paskui. Mes 
prašnekome tik automobilių aikštelėje. 

— Girdėjau, sulaukei skambučio, — prakalbo jis. — 
Gaila, kad aš negalėjau atlėkti pas tave. Buvau tik įpusėjęs 
savo reikalus. Nuovadoje sutikau Dorsį. Jis sakė, kokia tu 
šaunuolė. Sakė, jog įrašei Ramireso kalbą. 

— Būtum matęs mane prieš minutę iki to. Aš neprisi- 
miniau greitosios pagalbos telefono numerio. 

— Ar negalvoji apie atostogas? 

— Kilo ir tokia mintis. 

— Pistoletas rankinuke? 

— Ne, po perkūnais. Nenoriu pažeidinėti įstatymo. 

Gacara atsiduso. 

— Tu tik slėpk jį nuo pašalinių akių, gerai? Ir skam- 
bink man, jeigu kas nors gąsdins. Gali apsistoti pas mus su 
Širle tiek, kiek širdis geidžia. 

— Ačiū. 

— Aš patikrinau numerį, kaip prašei. Tie numeriai au- 
tomobilio, kuris buvo konfiskuotas dėl to, kad buvo pasta- 
tytas draudžiamoje vietoje. 

— Mačiau Morelį už tos automašinos vairo. 

— Jis turbūt pasiskolino ją. 

Mes abu nusišypsojome įsivaizduodami, kaip Morelis 
vairuoja transporto priemonę, kurią pats pavogė iš konfis- 
kuotų automobilių aikštelės. 

— O ar Karmena Sančes turi automobilį? 

Gacara iškrapštė iš kišenės popieriaus skiautelę. 

— Čia užrašyta markė ir numeris. Jos automobilis ne- 
buvo konfiskuotas. Gal tave palydėti namo? Pažiūrėtume, 
ar tavo butas saugus? 

— Nereikia. Koridoriuje manęs turbūt tebelaukia pu- 
sė namo gyventojų. 

Labiausiai bijojau kraujo. Įėjus į butą teks išvysti šiur- 
pius Ramireso rankų padarinius. Lulos kraujo pėdsakų bus 
visur: ant telefono, sienų, baldų paviršių, grindų... Jeigu 
nuo šitokio vaizdo pasikartotų isterija, norėjau su tuo susi- 
doroti pati, savo jėgomis. 

Pastačiau automobilį į aikštelę ir smukau į namą, nie- 
kieno nepastebėta. Tai pataikiau! — pamaniau sau. Korido- 
riai tušti. Visi vakarieniauja. Pistoletą laikiau užkištą už juos- 
mens, o balionėlį — rankoje. Įkišau raktą į skylutę ir paju- 
tau, kaip susuko skrandį. Praeis, palūkėk, tramdžiau save. 
Greitai įsiveržk, patikrink, ar po lova nėra prievartautojų, 
užsimauk gumines pirštines ir sutvarkyk visą velniavą. 

Tylutėliai įkėliau koją į prieškambarį ir pajutau, kad 
bute esu ne viena. Kažkas sukosi virtuvėje, iš ten sklido 
jaukūs gaminamo valgio kvapai, tarškėjo puodai, bėgo van- 
duo. Pro tarškesį girdėjosi, kaip keptuvėje čirška valgis. 

— Ei! — šūktelėjau aš. Pistoletas atsirado rankoje. Per 
širdies tvaksėjimą vos girdėjau savo balsą. — Kas ten? 

Iš virtuvės išpėdino Morelis. 

— Tik aš. Padėk tą savo ginklą. Mums reikia pasikal- 
bėti. 

— Jėzau! Kokia sušikta arogancija! Ar tau telpa gal- 
voj, kad galėjau tave nušauti šitu pistoletu? 

— Ne. Niekada nekilo tokia mintis. 

— Aš treniravausi. Turiu pasakyti, kad labai gerai šau- 
dau. 

Jis praėjo pro mane, uždarė duris ir užrakino. 

— Aha, garantuoju, kad leki kaip velnias ant ratų, pleš- 
kindama tuos popierinius vyrukus. 

— Ką čia veiki mano bute? 

— Gaminu vakarienę, — jis nuėjo atgal prie savo ke- 
pinių. — Eina kalbos, kad tau buvo sunki dienelė. 

Mano mintys sukosi ratu. Aš laužiau galvą, kaip čia 
surasti Morelį, o jis laukė mano namuose. Ir buvo net atsu- 
kęs man nugarą. Galėjau šauti jam tiesiog į minkštą vietą. 

— Tu juk nenori šauti į beginklį žmogų, — šnekėjo 
jis, tarsi skaitydamas mano mintis. — Niudžersio valstija 
nepritaria tokiems dalykams. Kalba žinovas. 

Gerai, aš nešausiu. Aš paguldysiu jį savo balionėliu. 
Jo nervų receptoriai nesupras, kas jiems trenkė. 

Morelis suvertė keptuvėn ką tik supjaustytus grybus ir 
kepė toliau. Sklido dieviški kvapai. Jis maišė raudonas ir 
žalias paprikas, svogūnus, grybus, ir mano žudikiški instink- 
tai mažėjo proporcingai burnoje besikaupiančioms seilėms. 

Nutariau kol kas susilaikyti ir neišsitraukti balionė- 
lio, nes derėtų išklausyti jo, bet bjauriausia, kad mano mo- 
tyvai buvo niekam tikę. Jaučiausi alkana, sugniuždyta ir 
Ramireso bijojau labiau negu Džo Morelio. Keisčiausia, 
kad su Moreliu jaučiausi saugi. 

Ir taip dienelė suknista, mintijau aš. Užkąsk. Dujas pa- 
lik desertui. 

Jis atsisuko į mane. 

— Nenorėtum papasakoti? 

— Ramiresas kone užmušė Lulą ir pakabino ją ant ma- 
no gaisrinių kopėčių. 

— Ramiresas — kaip grybelis, besimaitinantis baime. 
Ar tau kada nors teko matyti jį ringe? Gerbėjai dievina jį, 
nes jis žaidžia iki galo, kol teisėjas sustabdo kovą. Jis žai- 

džia su priešininkais. Mėgaujasi pralietu krauju. Mėgsta 
kankinti aukas ir tuo tarpu ją šnekina tuo savo raminančiu 
balsu, pasakoja, kaip jiems bus dar blogiau, kad jis liausis 
tik tada, kai jie maldaus juos nokautuoti. Taip pat jis elgia- 
si ir su moterimis. Mėgaujasi matydamas jas besiraitančias 
iš baimės ir skausmo. Mėgsta palikti savo žymes. 

Aš pasidėjau rankinę ant baro. 

— Žinau. Jis pamišęs dėl kankinimų ir maldavimų. Ga- 
lima sakyti, jis apsėstas. 

Morelis sumažino ugnį. 

— Aš bandau tave išgąsdinti, bet matau, kad prastai 
sekasi. 

— Aš esu tiek įsibaiminusi, jog manyje jau nebeliko bai- 
mės. Gal bandyk rytoj, — apsidairiau ir pamačiau, kad kaž- 
kas išvalė visus kraujo pėdsakus. — Ar tu išplovei virtuvę? 

— Ir virtuvę, ir miegamąjį. Tik kilimą tau teks nuneš- 
ti į valyklą. 

— Ačiū. Šiandien aš jau nebegalėčiau žiūrėti į kraują. 

— Smarkiai sužeista? 

— Aha. Jos veidas neatpažįstamai sudarkytas, ji krau- 
javo... — mano balsas nutrūko, užstrigęs kažkur gerklėje. 
Aš nepakėliau akių nuo grindų. — Velnias. 

— Aš įdėjau vyną į šaldytuvą. Gal gali parduoti man 
tą pistoletą už porą taurių? 

— Kodėl tu man toks geras? 

— Man taves reikia. 

— O vaikeli! 

— Aš ne apie tai. 

— Aš ir negalvoju “apie tai". Aš tik pasakiau — “0 
vaikeli“. Ką čia kepi? 

— Bifšteksą. Pradėjau, kai tu įvažiavai į aikštelę, — 
jis įpylė vyno ir padavė man taurę. — Matau, gyveni spar- 
tietiškai. 

— Netekau darbo, kito neradau. Pardaviau baldus, kad 
turėčiau iš ko pragyventi. 

— Tada nusprendei įsidarbinti pas Vinį? 

— Nelabai turėjau iš ko rinktis. 

— Vadinasi, mane gaudai dėl pinigų. Nieko asmeniško. 

— Iš pradžių tikrai nebuvo nieko asmeniško. 

Jis sukosi po mano virtuvę, lyg būtų gyvenęs čia visą 
amžių, išdėliojo ant baro lėkštes, ištraukė 1š šaldytuvo miš- 
rainę. Turėjo atrodyti kažkaip neįprasta, įžūlu, bet, jeigu 
nuoširdžiai, tai buvo labai jauku. 

Įdėjo po bifšteksą į abi lėkštes, užkrovė paprikų su svo- 
gūnais, pridėjo folijoje keptų bulvių. Paskui užpylė salotų 
padažo, grietinės, mėsos garnyro, išjungė viryklę ir nusi- 
šluostė rankas į virtuvės rankšluostį. 

— O kodėl dabar viskas tapo asmeniška? 

— Tu mane prirakinai prie dušo strypo! Vėliau pri- 
vertei knistis šiukšlių konteineryje, kol susiradau savo rak- 
telius! Kiekvieną kartą, kai prie tavęs prisigretinu, tu darai 
viską, kad pažemintum mane. 

— Ten buvo ne tavo raktai, o mano, — jis siurbtelėjo 
vyno. Mūsų akys susitiko. — Tu pavogei mano automobilį. 

— Aš turėjau planą. 

— Būtum užpuolusi mane, kai būčiau atėjęs pasiimti 
automobilio? 

— Kažkas panašaus. 

Jis atsinešė savo lėkštę ant stalo. 

— Girdėjau, kad “Meisėje" vyksta parodos atidarymas. 
Ten trūksta darbo rankų... 

— Nusišneki kaip ir mano mama. 

Diena visiškai išsekino mane, tad nuo vyno ir skanaus 
maisto aš beveik ištirpau. Mes valgėme prie stalo, sėdėda- 


178 


mi vienas priešais kitą, įnikę į valgį lyg sena sutuoktinių 
pora. Aš ištuštinau savo lėkštę ir atsilošiau kėdėje. 

— Ko tau iš manęs reikia? 

— Noriu bendradarbiauti. O už tai pasistengsiu, kad 
gautum tuos savo procentus. 

— Jau įdomiau. 

— Karmena Sančes buvo informatorė. Vieną vakarą 
sėdėjau namie ir žiūrėjau televizorių, kai ji paskambino ir 
paprašė pagalbos. Sakė, kad ją išprievartavo ir sumušė. Sa- 
kė, jog jai reikia pinigų, reikia saugios vietos, kur apsisto- 
ti. Už tai ji žadėjo suteikti man kažkokios ypatingos infor- 
macijos. Aš nuvažiavau į jos butą, duris atidarė Cigis Ku- 
Ieša. Karmenos nemačiau. Kitas vyrukas, dabar vadinamas 
dingusiu liudininku, išėjo iš miegamojo, mane atpažino ir 
ėmė isterikuoti. “Jis — faras! — rėkė jis Cigiui. — Kaip tu 
galėjai įsileisti prakeiktą farą?" Cigis atsuko į mane pisto- 
letą. Aš iššoviau. Toliau teprisimenu, jog atsipeikėjau 
gulėdamas ant žemės ir žiūrėdamas į lubas. Tas kitas vyru- 
kas dingo. Karmenos nebuvo. Cigio pistoletas dingo. 

— Kaip jis galėjo nepataikyti į tave iš arti? Jeigu ne- 
pataikė, tai kur nulėkė kulka? 

— Telieka vienintelis paaiškinimas — pistoletas neiš- 
šovė. 

— Ir dabar tu nori surasti Karmeną, kad ji patvirtintų 
tavo žodžius. 

— Nemanau, kad Karmena ką nors patvirtintų. Aš įta- 
riu, kad ją sumušė Ramiresas, o Cigis su savo draugužiu 
buvo nusiųsti užbaigti darbelio. Cigis tvarkė visus nešva- 
rius Ramireso darbelius. Kai gyveni gatvėse, kaip aš, gali 
daug ko išgirsti. Ramiresas mėgsta kankinti moteris. Kar- 
tais jos dingsta, o paprastai paskutinį kartą jas būna matę 
jo draugijoje. Mano galva, jis jas kankina ir nužudo arba 

labai sužeidžia, o paskui pasiunčia ką nors viską užbaigti, 
kad niekas neiškiltų į aikštę. Tada kūnas dingsta. Nėra kū- 
no — nėra nusikaltimo. Aš manau, kad tuomet, kai atva- 
žiavau, Karmena jau gulėjo negyva savo miegamajame. To- 
dėl Cigis ir puolė. 

— Ten tik vienerios durys, — pastebėjau aš, — ir nie- 
kas nepastebėjo, kaip ji dingo... gyva ar mirusi. 

— Miegamojo langas išeina į kiemo keliuką. 

— Tu manai, kad Karmeną išmetė pro langą? 

Morelis nunešė savo lėkštę į virtuvę ir įjungė kavinuką. 

— Aš ieškau to vyruko, kuris mane atpažino. Kai Ci- 
gis nuvirto ant grindų, pistoletas iškrito jam iš rankos. Pats 
mačiau, kaip jis nulėkė į šalį. Kai man trenkė iš užpakalio, 
Cigio bendras turbūt griebė ginklą, įlindo į miegamąjį, iš- 
vertė Karmeną pro langą ir pats iššoko. 

— Aš buvau nuvažiavusi tenai. Labai aukštai tas jos 
butas šokinėti. 

Morelis gūžtelėjo pečiais. 

— O gal jis sugebėjo praslysti pro būrį Žmonių, kurie 
buvo apspitę Cigį ir mane. Tokiu atveju jis spruko pro už- 
pakalines duris, paėmė Karmeną ir nuvažiavo. 

— Noriu išgirsti tą dalį, kur kalbama, kad aš gaučiau 
tuos 10 000 dolerių. 

— Tu padedi man įrodyti, kad aš nušoviau Kulešą gin- 
damasis, o aš pasiduosiu tau. 

— Labai įdomu, kaip aš tai padarysiu. 

— Vienintelė grandis, kurios man trūksta, norint pa- 
siekti dingusį liudininką — Ramiresas. Aš jį sekiau, bet 
nieko nepešiau. Deja, mano paslankumas pasidarė ribotas. 
Naudojuosi pirma pasitaikančia galimybe. Pastaruoju me- 
tu daugiau slepiuosi negu važinėju. Toks jausmas, tarsi iš 
rankų sprūstų ir laikas, ir idėjos. Tu esi vienintelis Žmo- 
gus, kurio neįtartų, kad padeda man, — kalbėjo Morelis. 

— O kodėl aš turėčiau norėti tau padėti? Gal aš tie- 
siog pasinaudosiu proga tave areštuoti? 

— Kadangi aš nekaltas. 

— Tai tavo, o ne mano problema, — šlykštus ir nevi- 
siškai tikrovę atitinkantis atsakymas. Tiesą pasakius, ma- 
no širdis lyg ir suminkštėjo. 

— Tuomet aptarsime tavo reikalus. Kol tu padėsi man 
surasti manąjį liudininką, aš saugosiu tave nuo Ramireso. 

Jau buvau besižiojanti, kad man nereikalinga jokia ap- 
sauga, bet užsičiaupiau, nes tai — absurdas. Man reikėjo 
pačios didžiausios apsaugos, kokią tik galima įsivaizduoti. 

— Kas bus tada, kai Dorsis suims Ramiresą ir man 
nebereikės tavo apsaugos? 

— Ramiresą paleis už užstatą, tada jis bus dvigubai 
godesnis. Jis turi keletą galingų draugužių. 

— O kaip tu žadi mane saugoti? 

— Aš būsiu tavo asmens sargybinis, saldainiuk. 

— Tu nemiegosi mano bute! 

— Aš miegosiu furgone. Rytoj prijungsiu garso ryšį. 

— O šiąnakt? 

— Kaip nuspręsi, — pasakė jis. — Turbūt tau niekas 
negrės. Mano supratimu, Ramiresui rūpi šiek tiek pažaisti su 
tavimi. Jis elgiasi kaip ringe. Norės visų dešimties raundų. 

Aš sutikau su jo nuomone. Jeigu Ramiresas būtų no- 
rėjęs, jis galėjo šimtą kartų įlįsti pas mane pro miegamojo 
langą, bet jis laukė. 

— Jeigu aš ir norėčiau tau padėti, nežinočiau, nuo ko 
pradėti, — pasakiau. — Juk viską, kas reikalinga, tu jau 
padarei. Gal tas liudininkas Argentinoje. 

— Liudininkas ne Argentinoje. Jis slankioja čia ir žu- 
do žmones. Jis žudo kiekvieną, kas gali ištempti jį į dienos 
šviesą. Jis nužudė du Žmones iš Karmenos namo, trečiojo 

nepavyko. Aš irgi jo sąraše, tačiau kol slapstausi, jis nega- 
l: manęs surasti, 0 jeigu aš pasirodysiu norėdamas jį išvi- 
lioti, mane suims policija. 

Mano sąmonė nušvito. 

— Tu nori pasinaudoti manimi kaip jauku. Mosuosi 
manimi kaip skuduru priešais Ramireso nosį, tikėdamasis, 
kad aš išpešiu iš jo informaciją, tuo tarpu jis išbandys ant 
manęs visus savo žinomus metodus. Jėzau, Moreli, supran- 
tu, kad tu siunti ant manęs už tą įvykį su biuiku, bet ar tau 
neatrodo, kad nežmogiška taip toli nueiti iš keršto. 

— Tai ne kerštas. Turiu prisipažinti... tu man patinki, — 
jo veidą sušildė gundanti šypsena. — Kitomis aplinkybėmis 
aš netgi stengčiausi ištaisyti praeities klaidas. 

— O vaikeli... 

— Ar tik neteks mudviem kaip nors išdildyti tą tavo 
cinizmą, kai viskas baigsis? 

— Tu gi prašai manęs kišti galvą į kilpą, kad išgelbė- 
čiau tavo šikną. 

— Tavo galva ir taip jau kilpoje. Tau ant kulnų mina 
didžiulis vyras, kuris prievartauja ir kankina moteris. Jei- 
gu mes surasime mano liudininką, galėsime susieti jį su 
Ramiresu ir, tikėkimės, atsikratyti jų iki pat jų iškrypusio 
gyvenimo galo. 

Jis teisus. 

— Aš įstatysiu “blakes" tavo prieškambaryje ir mie- 
gamajame, — aiškino Morelis, — ir girdėsiu, kas vyksta 
visame tavo bute, išskyrus vonią. Jeigu tu vonios duris už- 
darysi, ko gero, negirdėsiu. Kai tu išeisi, laiduką slėpsime 
po tavo marškinėliais, ir aš seksiu per atstumą. 

Aš giliai atsikvėpiau. 

— O kai surasime dingusį liudininką, tu leisi man už- 
sidirbti tuos procentus? 

— Tikrai taip. 

— Tu sakei, kad Karmena buvo informantė. O apie ką 
ji informuodavo? 

— Ji pardavinėdavo visokiausią šlamštą, kuris patekda- 
vo jai į nagus. Dažniausiai būdavo prasčiausios rūšies narko- 
tikai ir visos šutvės pavardės. Neturiu supratimo, ką paskambi- 
nusi ji norėjo pasiūlyti man. Aš taip nieko ir negavau. 

— Šutvės? 

— Jamaikos gaujos nariai. Straikeris — pagrindinis 
jų narys, bazuojasi Filadelfijoje. Visi narkotikų sandoriai 
Trentone — jo nagų darbas. Straikeris valdo gaują kaip šu- 
nyčių būrelį. Jie pristato tą mėšlą greičiau, negu spėja par- 
duoti. Ir mes negalime nustatyti, kaip jis čia patenka. Šią 
vasarą perdozavę heroino mirė dvylika žmonių. Tą bjau- 
rastį taip perka, kad prekeiviai net nesivargina jos page- 
rinti bent iki standartinės kokybės. 

— Tu manai, kad Karmena turėjo informacijos apie 
Straikerį? 

Morelis kurį laiką įdėmiai žiūrėjo į mane. 

— Ne, — pagaliau ištarė. — Man regis, ji turėjo kaž- 
ką pasakyti apie Ramiresą. Galbūt kažką sužinojo būdama 
su juo. 


11 skyrius 


Telefonas sučirškė septintą ryto. Autoatsakiklyje su- 
skambo Morelio balsas. 

— Kilk ir šviesk, ramybės drumstėja, — kalbėjo jis. — 
Po dešimties minučių būsiu prie tavo durų ir sumontuosiu 
aparatus. Ruošk kavą. 

Aš įjungiau kavinuką, išsivaliau dantis ir įlindau į šor- 
tus bei marškinėlius, kurie buvo skirti bėgioti. Nešinas įran- 
kių dėže Morelis atvyko penkiomis minutėmis anksčiau. 
Ant trumparankovių marškinėlių kišenaitės buvo prisiūta 
solidžiai atrodanti emblema, skelbianti, kad jis dirba “Lon- 
go paslaugose"'. 

— Kas tos “Longo paslaugos"? — paklausiau aš. 

— Kas tik nori. 

— Aha, — susivokiau aš. — Maskuotė. 

Jis numetė savo tamsius akinius ant virtuvės baro ir 
sėdo gerti kavos. 

— Žmonės nepastebi remonto meistrų. Geriausiu at- 
veju prisimena tik uniformos spalvą. Ir jeigu elgsiesi natū- 
raliai, uniforma įleis tave beveik į kiekvieną namą. 

Aš įsipyliau kavos ir paskambinau į ligoninę pasitei- 
rauti apie Lulą. Man atsakė, jog jos sveikatos būklė stabili 
ir ji jau perkelta į paprastą palatą. 

— Turi su ja pasikalbėti, — pasakė Morelis. — Žiū- 
rėk, kad ji pateiktų kaltinimus. Vakar naktį Ramiresas bu- 
vo suimtas ir apklaustas dėl moters užpuolimo sunkinan- 
čiomis aplinkybėmis. Jis jau laisvas. Paleistas pagal raš- 
tišką pasižadėjimą atvykti į teismą. 

Jis padėjo kavą, atsidarė įrankių dėžę ir išsiėmė mažą 
suktuvą ir du kištukinių lizdų dangtelius. 

— Atrodo kaip paprasčiausios sieninės šakutės liz- 
das, — paaiškino jis, — bet jose yra įmontuoti pasiklau- 
symo aparatėliai. Man jie patinka todėl, kad nereikia rū- 
pintis keisti baterijas. Jos veikia per laidus. Labai patiki- 
mos. : 
Jis pasiėmė plokščiareples guminiais galais, nuėmė 
dangtelį nuo šakutės lizdo prieškambaryje ir suspaudė lai- 
dus. 

— Furgone galiu klausytis ir įrašyti. Jeigu Ramiresas 
įsibrautų arba pasibelstų į tavo duris, turėsi veikti, pasi- 
kliaudama nuojauta. Jeigu matysi, kad gali įtraukti jį į po- 
kalbį ir išpešti iš jo informaciją, nesukeldama sau pavo- 
jaus, taip ir elkis. 

Jis baigė tvarkytis prieškambaryje ir perėjo į miega- 
mąjį, kur taip pat įmontavo pasiklausymo aparatėlius. 

— Turi prisiminti du dalykus. Jeigu gros radijas, aš 
negirdėsiu, kas vyksta. O jeigu man tektų įsibrauti pas ta- 
ve, greičiausiai įlįsiu pro miegamojo langą. Laikyk užuo- 
laidas užtrauktas, tai bus man šiokia tokia priedanga. 

— Manai, kad jis gali iki to prieiti? 

— Tikiuosi, ne. Stenkis Ramiresą pakalbinti telefonu 
ilgiau. Ir nepamiršk įrašyti, — jis įdėjo suktuvą atgal į dėžę 
ir išėmė pleistro ritinėlį bei mažą kramtomosios gumos pa- 
kuotės dydžio plastikinę dėžutę. — Čia miniatiūrinis nešio- 
jamasis siųstuvas. Jame yra dvi devynių voltų ličio bateri- 
jos, kurios veikia penkiolika valandų. Jis turi išorinį elek- 
tromagnetinį mikrofoną, kuris sveria septynias uncijas, o kai- 
nuoja apie 1200 dolerių. Nepamesk jo ir nusiimk maudyda- 
masi. 

— Gal dabar, kai buvo apkaltintas užpuolimu, Rami- 
resas pasikeis? 

— Abejoju, ar Ramiresas skiria, kas gera, o kas bloga. 

— Kokie šios dienos planai? 

— Manau, kad siųsime tave atgal į Starko gatvę. Da- 
bar, kai tau nebereikia rūpintis, kaip mane išvesti iš proto, 
galėtum vesti iš proto Ramiresą. Priversk jį Žengti kitą 
žingsnį. 

— Ak, Starko gatvė! Mano numylėta vietelė. Ką man 
ten veikti? 

— Vaikštinėk, atrodyk seksuali, uždavinėk dirginan- 

čius klausimus, apskritai nervink visus, kiek gali. Tau tai 
puikiai sekasi ir nesistengiant. 

— Tu pažįsti Džimį Alfą? 

— Visi pažįsta Džimį Alfą. 

— Kokia tavo nuomonė apie jį? 

— Nevienareikšmiška. Jis visada buvo nieko sau vaiki- 
nas. Manydavau, kad jis puikus vadybininkas. Jis davė Ra- 
miresui viską, kas geriausia. Surasdavo tinkamus priešinin- 
kus, gerus trenerius, — Morelis susivertė paskutinius kavos 
lašus. — Tokie, kaip Džimis Alfa, visą amžių trokšta rasti ką 
nors panašaus į Ramiresą. Daugumai taip ir nepasiseka. Dar- 
bas su Ramiresu primena laimingąjį loterijos bilietą lošiant 
milijoną... tik dar geriau, nes tą milijoną išmoka Ramiresas. 
Toks boksininkas — aukso gysla. Nelaimė, jis sumautas šun- 
snukis, ir Alfa visą laiką tūno tarp kūjo ir priekalo. 

— Aš irgi taip manau. Beje, ar tik netenka jam dėl to 
laimingojo bilieto Žiūrėti pro pirštus į kai kurias Ramireso 
ydas? 

— Ypač dabar, kai jiems ką tik pradėjo plaukti dideli 
pinigai. Alfa rėmė Ramiresą ištisus metus, kai tas dar buvo 
apsiseilėjęs vaikiščias. Dabar Ramiresas yra įžymus. Jis pa- 
sirašė sutartį su televizija — bus filmuojama kova ringe. 
Ateityje jis sukraus Alfai milijonus. 

— Taigi tavo nuomonė apie Alfą ne per geriausia. 

— Mano supratimu, Alfa neatsako už kriminalinius nu- 
sikaltimus, — jis Žvilgtelėjo į laikrodį. — Iš pat ryto Ra- 
miresas darbuojasi, paskui pusryčiauja valgykloje priešais 
sporto salę. Po pusryčių jis paprastai treniruojasi iki ket- 
virtos valandos. 

— Labai ilgai. 

— Jis nepersistengia. Jeigu tektų boksuotis su rimtu 
priešininku, jam būtų amen. Paskutinieji du varžovai buvo 

rinktiniai slunkiai. Po trijų savaičių jo laukia kova su kitu 
apsmurgėliu. Tada jam teks rimtai ruošis kovai su Lajene- 
lu Rysėjumi. 

— Tu daug išmanai apie boksą. | 

— Boksas — paprastas sportas. Vyras prieš vyrą. Pir- 
mykštė kova. Panašu į seksą... sąlytis su Žvėrimi. 

Mano gerklėje kažkas sugurksėjo. 

Jis išsirinko iš vaisių vazos apelsiną. 

— Tu purkštauji, nes pamiršai, kada paskutinį kartą 
matei Žvėrį. 

— Matau apsčiai Žvėrių, dėkui. 

— Brangute, tu visiškai nematai Žvėrių. Aš klausinė- 
jau. Tu visiškai atitolai nuo normalaus gyvenimo. 

Aš pakišau jam po nosimi išriestą didįjį pirštą. 

— Va, tam tavo gyvenimui. 

— Tu būni velniškai žavi, kai kvailioji. Kai užsima- 
nysi mano Žvėrį paleisti nuo saito, informuok bet kuriuo 
paros metu. 

Žaltys! Nuo mano dujų jis tikrai neišsisuks. Galbūt aš 
jo ir nesupakuosiu, bet bent jau pasimėgausiu akimirko- 
mis, kai jis atsijungs, o vėliau apsivems. 

— Turiu eiti, — pasakė Morelis. — Kažkuris tavo kai- 
mynas matė mane įeinant. Nenoriu užsibūti, kad nenuken- 
tėtų tavo reputacija. Starko gatvėje pasirodyk apie vidur- 
dienį ir ten pasisukiok valandą ar dvi. Nepamiršk siųstu- 
vo. Aš stebėsiu ir klausysiuosi. 

Kadangi reikėjo kažkaip prastumti rytą, susiruošiau pa- 
bėgioti. Ir šis kartas buvo nė kiek ne lengvesnis, tačiau bent 
jau Edis Gacara neišdygo ir nepareiškė, kad atrodau kaip 
perkaitusi krosnis. Po pusryčių ilgai turškiausi duše ir pla- 
navau, kur leisiu pinigus, kai pristatysiu Morelį. 


187 


Apsiaviau sandalais, apsivilkau aptemptą juodą triko- 
tažinį mini sijonuką ir elastinę raudoną palaidinukę su gi- 
lia iškirpte, kuri atidengė visą matomą tarpą tarp krūtų. 
Plaukus lakavau ir purškiau tol, kol pasisekė sukurti di- 
džiausią įmanomą jų kiekį. Akis apvedžiau tamsiai mėly- 
nai, pajuodinau blakstienas, lūpas padažiau kekšių mėgs- 
tama raudona spalva, 0 į ausis įsivėriau pačius didžiausius 
varinius auskarus. Laką nagams priderinau prie lūpų dažų 
spalvos. Tada priėjau prie veidrodžio. 

Tegu mane trenkia perkūnas, jeigu kas nors suabejos, 
kad aš ne klasiška šliundra! 

Buvo vienuolikta valanda. Truputėlį ankstoka, tačiau be- 
sistaipydama galėčiau užsukti ir pas Lulą. Paskui šiek tiek 
pašaudyčiau ir grįžčiau namo laukti telefono skambučio. 

Automobilį palikau už vieno kvartalo nuo sporto sa- 
lės ir nuėjau pėstute užsimetusi rankinę ant peties, rankoje 
spausdama “Sure Guard" balionėlį. Pastebėjau, kad siųs- 
tuvas išlenda iš po mano menkos aptemptos palaidinukės, 
tad kuo skubiau įsikišau jį į kelnaites. Gali dabar prakai- 
tuoti, Moreli. 

Furgonas stovėjo vos ne priešais sporto salę. Džekė 
stovėjo tarp manęs ir furgono. Ji atrodė dar labiau susi- 
krimtusi negu įprastai. 

— Kaip Lula? — paklausiau aš. — Ar matei ją šian- 
dien? 

— Rytais neleidžia lankyti. Bet ir taip neturėčiau lai- 
ko. Turiu užsidirbti pragyvenimui, Žinai gi. 

— Ligoninėje sakė, kad jos būklė stabili. 

— Aha. Jie perkėlė ją į palatą. Jai teks ten ilgokai pa- 
būti, nes viduje dar kraujuoja, bet aš tikiu, kad ji pasveiks. 

— Ar ji turės kur saugiai gyventi, kai išeis? 

— Jeigu neateis į protą, Lulai nė viena vieta nebebus 

saugi. Ji turi papasakoti policijai, kad ją papjovė kažkoks 
baltasis kuilys. 

Aš žvilgtelėjau tolyn gatve į furgoną, įsivaizduoda- 
ma, kaip Morelis inkščia iš nevilties. 

— Kažkas turi sustabdyti Ramiresą. 

— Tik jau ne Lula, — paprieštaravo Džekė. — Menka 
iš jos liudytoja. Manai, Žmonės patikės kekše? Sakys, kad 
gavo, ko nusipelnė, o gal dar ir jos senis sumuš ją ir paliks 
tavo žiniai. O gal pasakys — gulėt gulėjai, o nieko neda- 
vei, tegu tau bus pamoka. 

— Ar šiandien matei Ramiresą? Ar jis salėje? 

— Nežinau. Šitos akys Ramireso nemato. Man jis — 
nematomas žmogus. 

To ir tikėjausi iš Džekės. Turbūt ji teisi sakydama, kad 
Lula nekokia liudininkė. Ramiresas nusisamdys geriausią 
valstijos advokatą, ir jam nereikės nė piršto pajudinti no- 
rint Lulą sumalti į miltus. 

Aš nužingsniavau gatve tolyn. Visų aplink klausinė- 
jau, ar nematė Karmenos Sančes. Ar tiesa, kad tą naktį, kai 
buvo nušautas Cigis Kuleša, ji buvo su Benitu Ramiresu? 

Niekas jos nematė. Niekas nieko nežinojo apie ją ir 
Ramiresą. 

Slankiojau gatve apie valandą, galop savo pastangas 
apvainikavau Žžygiu į kitą gatvės pusę, nes reikėjo paku- 
tenti padus Džimiui Alfai. Šį kartą aš neįvirtau į jo kabine- 
tą. Kantriai laukiau, kol sekretorė pranešė apie mane. 

Jis neatrodė nustebęs. Matyt, stebėjo mane pro langą. 
Po jo akimis mačiau tamsius ratilus, kurie Žmonėms atsi- 
randa po bemiegių naktų ar dėl neišsprendžiamų proble- 
mų. Aš atsistojau priešais jo stalą, ir visą minutę mudu be 
žodžių gręžėme vienas kitą akimis. 

— Jūs girdėjote apie Lulą? — paklausiau jį. 


189 


Alfa linktelėjo. 

— Jis vos nenužudė jos, Džimi. Jis supjaustė ją, su- 
mušė ir paliko pririštą prie mano gaisrinių kopėčių. Paskui 
paskambino ir paklausė, ar aš gavau jo dovanėlę, dar 
pridūrė, kad manęs laukia blogesnis likimas. 

Alfa linkčiojo galvą. Šį kartą tai reiškė neigimą. 

— Aš kalbėjausi su juo, — prabilo Alfa. — Benitas 
prisipažįsta šiek tiek laiko praleidęs su Lula. Jis galbūt ir 
šiurkščiai su ja elgėsi, bet tuo viskas ir baigėsi. Gal po jo 
dar kas nors pas ją buvo užėjęs? Gal kas nors nori jį apjuo- 
dinti? 

— Aš su juo kalbėjausi telefonu. Ir žinau, ką girdėjau. 
Turiu įrašą. 

— Jis prisiekinėja, kad tai ne jis. 

— Ir jūs tuo tikite? 

— Aš žinau, kad jis keistokai elgiasi su moterimis. Vis 
per tą vyrišką kieto vyruko įvaizdį. Vis trokšta garbės. Bet 
nemanau, kad jis galėjo prikabinti moterį prie gaisrinių ko- 
pėčių. Nemanau, kad jis skambino telefonu. Žinau, jis ne 
Einšteinas, bet netikiu, kad būtų toks kvailas. 

— Jis ne kvailas, Džimi. Jis nesveikas. Jis yra padaręs 
siaubingų dalykų. 

Jis perbraukė ranka sau per plaukus. 

— Nežinau. Gal jūs ir teisi. Klausykit, padarykit man 
paslaugą — kurį laiką nesirodykite Starko gatvėje. Polici- 
ja ruošiasi tirti tą Lulos įvykį. Kad ir ką jie rastų... man 
teks susitaikyti su viskuo. Kol kas turiu ruošti Benitą rung- 
tynėms. Po trijų savaičių jis boksuosis su Tomiu Klarku. 
Nors Klarkas per daug negąsdina, tačiau vis viena reikia 
rimtai ruoštis. Aistruoliai perka bilietus, jie nusipelnė rung- 
tynių. Bijau, kad pamatęs jus Benitas susinervins, supran- 
tate? Gana sunku priversti jį treniruotis... 

Kabinete nebuvo karšta, bet Alfos baltiniai ties pažas- 
timis buvo šlapi. Jo vietoje ir aš prakaituočiau. Jis matė, 
kaip jo svajonė virsta košmaru, ir neturėjo drąsos su tuo 
susitaikyti. 

Aš pasakiau jam, kad Starko gatvės apleisti negaliu, 
nes čia turiu darbo. Paskui išėjau ir nulipau laiptukais Že- 
myn. Prisėdusi ant apatinio laiptelio, pasilenkiau prie savo 
tarpkojo. 

— Velnias, — pasakiau aš. — Šūdina nuotaika. 

Už gatvės, furgone, Morelis klausėsi. Neįsivaizdavau, 
ką jis pagalvojo. 


Tą vakarą Morelis pasibeldė į mano duris pusę vie- 
nuoliktos. Jis atsinešė alaus dėžę ir picą, o po pažastimi 
buvo pasikišęs portatyvinį televizorių. Jis buvo be unifor- 
mos, vėl apsivilkęs džinsais ir mėlynais sportiniais marš- 
kinėliais. 

— Dar viena diena tame furgone — ir aš turbūt mielai 
sutiksiu sėsti į kalėjimą, — pasiguodė jis. 

— Čia Pino pica? 

— Ar dar būna kitokių? 

— Iš kur tu ją gavai? 

— Pinas pristato kriminaliniams nusikaltėliams, — jis 
apsidairė. — O kur tavo kabelis? 

— Kambaryje. 

Jis įjungė televizorių, padėjo picą ir alų ant grindų ir 
pamaigė distancinį pultelį. 

— Ar kas nors skambino? 

— Niekas. 

Jis atkimšo butelį. 

— Dar anksti. Ramiresas užsiiminėja savo darbeliais 
naktį. 

— Aš kalbėjausi su Lula. Ji nesiruošia duoti parodymų. 

— Labai nustebinai. 

Atsisėdau ant grindų greta dėžės su pica. 

— Ar girdėjai mano pokalbį su Džimiu Alfa? 

— Aha, girdėjau. Kokį velnią tu buvai apsirengusi? 

— Apranga, tinkanti laisvo elgesio moteriai. Norėjau 
pagreitinti įvykius. 

— O Kristau! Vairuotojai nebematė kelio, varė ant ša- 
ligatvių. O kur tu slėpei mikrofoną? Po palaidinuke jo ne- 


buvo. Būčiau po ja pastebėjęs “Skoč" juostelę. 
— Aš jį įsikišau į kelnaites. 
— O-o0! — ištarė Morelis. — Kai jį atsiimsiu, reikės 


nubronzuoti. 

Atidariau butelį alaus ir įsidėjau gabalą picos. 

— Ką tu manai apie Alfą? Ar pavyktų jį prispirti duoti 
parodymus prieš Ramiresą? 

Morelis panaršė po kanalus, įsijungė futbolo rungty- 
nes ir kelias sekundes jas stebėjo. 

— Priklauso nuo to, kiek jis žino. Jeigu slepia galvą 
smėlyje, svarių faktų nesulauksi. Kai tu išėjai, pas jį apsi- 
lankė Dorsis. Jis išpešė mažiau už tave. 

— Tu palikai “blakę" Alfos kabinete? 

— Ne. Taip šneka Pino bare. 

Dar buvo likęs vienas picos gabalas. Mes abu varstė- 
me jį akimis. 

— Žinok, jis prilips tiesiai prie tavo klubų, — įspėjo 
Morelis. 

Jis kalbėjo tiesą, bet aš tą gabalą vis vien pasiėmiau. 

Išvijau jį šiek tiek po pirmos, 0 pati nuėjau tiesiai į 
lovą. Ramiausiai pramiegojau visą naktį, o rytą autoatsa- 
kiklyje neradau nė vienos žinutės. Jau ruošiausi virti kavą, 
kai aikštelėje pratrūko signalizacija. Čiupusi raktus nulė- 

kiau žemyn po tris laiptelius iš karto. Vairuotojo pusės dži- 
po durelės buvo atdaros. Signalizacija kaukė visu garsu. 
Išjungiau ją, paskui vėl įjungiau, užrakinau automobilį ir 
grįžau į butą. 

Virtuvėje radau Morelį. Mačiau, kad jis vos tvardosi. 

— Bijojau, kad kas nors nepavogtų tavo automobilio, — 
pasakiau jam. — Todėl turėjau įmontuoti signalizaciją. 

— Tu rūpinaisi visai ne dėl “ko nors". Dėl manęs. Tu 
įstatei tą sumautą siganalizaciją į mano prakeiktą automo- 
bilį, kad nenušvilpčiau tau jo iš panosės! 

— Ir tai tiesa. Ką ten veikei mūsų automobilyje? 

— Tai ne mūsų, o mano automobilis! Aš leidžiu tau 
juo važinėti. Norėjau nuvažiuoti atvežti ko nors pusryčiams. 

— Kodėl nevažiavai furgonu? 

— Nes norėjau važiuoti savo automobiliu. Prisiekiu, 
kai šita velniava baigsis, išvažiuosiu į Aliaską. Man nusi- 
spjaut į tai, ką turėsiu paaukoti. Svarbu, kad būčiau už mi- 
lijono mylių nuo tavęs, nes jeigu liksiu čia, pasmaugsiu 
tave, o tada tai jau tikrai būsiu apkaltintas žmogžudyste. 

— Jėzau, Moreli, kalbi taip, tarsi tave kamuotų prieš- 
menstruacinis sindromas. Išmok bent kiek šviesiau žiūrėti 
į viską. Pamanyk tik — signalizacija! Turėtum dėkoti man. 
Pati sumokėjau. 

— Po perkūnais, ir kaip aš nepagalvojau? 

— Pastaruoju metu tau teko patirti didelę įtampą. 

Kažkas pabeldė į duris, ir mes abu pašokom ant kojų. 

Morelis pirmas pripuolė prie “akutės". Traukdamasis 
atgal, jis timptelėjo mane iš paskos. 

— Ten Mortis Bejersas, — tarė jis. 

Beldimas pasikartojo. 

— Aš jam tavęs neatiduosiu, — pašokau aš. — Tu — 
mano, ir aš su niekuo nesidalysiu. 

Morelis išsiviepė. 

— Jei reikės, aš būsiu po lova. 

Aš priėjau prie durų ir pati pasižiūrėjau. Man neteko 
matyti Morčio Bejerso anksčiau, tačiau iš pažiūros atrodė, 
lyg vyrukas būtų po apendicito operacijos. Jis buvo bebai- 
giąs ketvirtą dešimtį, nutukęs, veidas pelenų spalvos. Jis 
stovėjo susilenkęs, nusitvėręs laikėsi rankomis už pilvo. 
Šviesūs plaukai buvo išretėję, užskleisti ant plinkančio vir- 
šugalvio, sulipę nuo prakaito. 

Aš atidariau duris. 

— Mortis Bejersas, — prisistatė jis, tiesdamas ranką. — 
Jūs turbūt Stefani Plam. 

— Ar jūs ne ligoninėje? 

— Trūkusį apendiksą išoperuoja per kelias valandas. 
Aš jau dirbu. Sakė, kad aš sveikutėlis. 

Sveikutėlis jis neatrodė. Galima buvo pamanyti, kad 
ant laiptų vaidenasi vampyras. 

— Jums tebeskauda pilvą? 

— Tik tada, kai atsitiesiu. 

— Kuo galiu padėti? 

— Vinis sakė, kad jūs turite mano bylas. Pamaniau, 
kad dabar, kai jau gerai jaučiuosi... 

— Jūs norite pasiimti dokumentus? 

— Aha. Klausykite, man labai nepatogu, kad jums ne- 
pavyko. 

— Taip blogai nebuvo. Aš du suėmiau. 

Jis palinksėjo. 

— O kaip sekėsi su Moreliu? 

— Visiškai prastai. 

— Žinau, kad man nederėtų klausti, bet galiu prisiek- 
ti, jog jūsų aikštelėje mačiau jo automobilį. 

— Aš pavogiau jį. Pagalvojau, kad jį šitaip prisivilio- 
siu ir sučiupsiu. 

— Jūs jį pavogėte? Rimtai? Jėzau, neįtikėtina! — jis 
rėmėsi į sieną, viena ranka laikydamasis už kirkšnies. 

— Gal prisėsite minutėlę? Norite vandens? 

— Ne, ačiū. Turiu eiti į darbą. Tik norėjau pasiimti 
nuotraukas ir popierius. 

Nubėgau į virtuvę, surinkau bylas ir atskubėjau prie 
durų. 

— Prašom. 

— Puiku, — jis pasikišo segtuvus po ranka. — Tai tą 
automobilį dar pasilaikysite? 

— Dar nežinau. 

— Ar pamačiusi gatve einantį Morelį, jį areštuotumėte? 

— Taip. 

Jis nusišypsojo. 

— Jūsų vietoje ir aš taip daryčiau. Nenuleisčiau ran- 
kų, nesvarbu, kad duotoji savaitė pasibaigė. Čia tarp mū- 
sų: Vinis sumokės bet kam, kas sulaikys Morelį. Na, eisiu. 
Ačiū. 

— Atsargiai. 

— Aha. Pasinaudosiu liftu. 

Uždariau duris, užstūmiau skląstį ir užkabinau grandi- 
nėlę. Atsisukusi miegamojo tarpduryje pamačiau Morelį. 

— Kaip tau atrodo, ar jis žinojo, kad tu čia? — pa- 
klausiau aš. 

— Jeigu būtų žinojęs, jau būtų įrėmęs pistoletą man į 
kaktą. Tik nenuvertink Bejerso. Jis ne toks kvailas, kaip 
atrodo. Ir ne toks mielas, kaip vaidina. Jis buvo policinin- 
kas. Jį išmetė už tai, kad iš abiejų lyčių prostitučių reika- 
lavo malonių. Mes jį vadindavome Morčium Kurmiu, nes 
kišdavo savo pimpaliuką į visas skyles iš eilės. 

— Esu tikra, kad jiedu su Viniu sutaria kuo puikiau- 
siai. 

Priėjau prie lango ir pažvelgiau į aikštelę. Bejersas 
vaikštinėjo aplink Morelio automobilį, žvilgčiojo į vidų. 
Jis pabandė durelių rankeną ir bagažinės spynelę. Kažką 
pasižymėjo ant segtuvo nugarėlės. Truputėlį atsitiesęs, pa- 
sižvalgė po aikštelę. Jo dėmesį patraukė furgonas. Jis iš 
lėto nupėdino prie jo ir prispaudė nosį prie lango, stengda- 
masis ką nors įžiūrėti viduje; paskui atsargiai palypėjo ant 
buferio ir pažiūrėjo pro priekinį stiklą. Atsitraukęs atgal 
įsispitrijo į antenas. Paėjęs už furgono, užsirašė numerį. 
Tada atsisuko ir pakėlė akis į mano langus, aš vos spėjau 
atšokti. 

Po penkių minučių į duris vėl pasibeldė. 

— Man įdomu, koks ten furgonas stovi jūsų aikštelė- 
je? — susidomėjo Bejersas. — Ar pastebėjote jį? 

— Tas mėlynas su antenomis? 

— Aha. Ar pažįstate jo savininką? 

— Ne, bet jis jau kurį laiką čia stovi. 

Uždariusi užrakinau duris ir stebėjau Bejersą pro “aku- 
tę"'. Jis pastovėjo šiek tiek, o paskui pabeldė į pono Voles- 
kio duris. Jis parodė Morelio nuotrauką ir paklausė keletą 
klausimų. Padėkojęs 1r padavęs savo kortelę, atsitraukė. 

Grįžau prie lango, tačiau Bejerso aikštelėje nesimatė. 

— Jis eina nuo durų prie durų, — pasakiau aš. 

Mes nesitraukėme nuo lango tol, kol nepamatėme Be- 
jerso, šlubuojančio prie savo automobilio. Jis vairavo nau- 
jo modelio tamsiai mėlyną “Ford Escort“, kuriame buvo 
įmontuotas telefonas. Iš aikštelės jis pasuko Sent Džeimso 
gatvės link. 

Morelį radau virtuvėje, įkišusį galvą į šaldytuvą. 

— Bejersas bus kaip rakštis šiknoj. Tikrins visų fur- 
gonų numerius ir prisikas prie tiesos. 

— Ką dabar darysi? 

— Teks nerti iš Trentono, kol susirasiu kitą transporto 
priemonę, — jis pasiėmė apelsinų sulčių pakelį ir batoną su 
razinomis. — Įrašyk į mano sąskaitą. Turiu dingti iš čia, — 
prie durų jis stabtelėjo. — Bijau, kad kurį laiką tau teks pa- 
čiai pasirūpinti savimi. Būk čia užsirakinusi, neįsileisk nie- 
ko, ir viskas bus gerai. Galėtum važiuoti su manimi, bet jei- 
gu mus abu sučiuptų, tu taptum bendrininke. 

— Aš liksiu čia. Man nieko neatsitiks. 

— Pažadėk, jog niekur neišeisi. 

— Pažadu! Pažadu! 

Kai kuriuos pažadus galima sulaužyti. Šitas buvo vie- 
nas iš tokių. Neturėjau noro sėdėti sudėjus rankas ir laukti 
Ramireso. Norėjau jau šiandien sulaukti iš jo Žinios. Norė- 
jau įgrūsti Ramiresą už grotų. Norėjau gauti savo pinigus. 
Norėjau gyventi sau. 

Patikrinau pro langą, ar Morelis tikrai išvažiavo. Pasiė- 
miau rankinę ir užrakinau butą. Nuvažiavau į Starko gatvę ir 
sustojau priešais sporto salę. Man neužteko drąsos laisvai 
vaikštinėti gatve be Morelio apsaugos, todėl sėdėjau automo- 
bilyje, uždariusi visus langus ir užrakinusi dureles. Buvau tik- 
ra, kad Ramiresas jau pažino mano automobilį. Mano galva, 
geriau jau šitaip, negu visiškai nepriminti apie save. 

Kas pusvalandį aš įjungdavau oro kondicionierių, kad 
bent kiek numalšinčiau karštį ir prablaškyčiau monotoniją. 
Kada tik dirstelėdavau į Džimio Alfos kabinetą, lange 
išvysdavau veidą. Pro sporto salės langus niekas nespoksojo. 

Pusę pirmos Alfa perėjo per gatvę ir pabeldė į mano 
langą. 

Aš jį atidariau. 

— Atsiprašau, kad turiu čia stovėti, Džimi, tačiau man 
reikia ir toliau dairytis Morelio. Tikiuosi, suprantate. 

Virš antakio susiklostė raukšlė. 

— Nesuprantu. Jeigu aš ieškočiau Morelio, pasekčiau 
jo giminaičius ir draugus. Kuo čia dėta Starko gatvė 1r Kar- 
mena Sančes? 

— Aš turiu savo teoriją apie tai, kas įvyko. Manau, 
Benitas pasielgė su Karmena taip, kaip ir su Lula. Paskui, 
manau, jis ėmė nervintis ir nusiuntė pas Karmeną Cigį bei 
dar vieną vyruką ją nutildyti. Manau, kaip tik tuo metu pa- 
sirodė Morelis ir, kaip pats sakė, gindamasis nušovė Cigį. 
Karmena ir tas kitas vyrukas, kartu ir Cigio pistoletas, din- 
go. Jaučiu, kad Morelis bando juos surasti. Ir todėl manau, 
jog Starko gatvėje jo ieškoti logiška. 

— Nesąmonė. Iš kur tau šovė tokia kvaila mintis? 

— Iš Morelio duotų parodymų jį areštuojant. 

Alfa pasipiktino. 

— Tai ką, tavo manymu, Morelis turėjo sakyti? Kad 
nušovė Cigį šiaip sau? Benitas puikus taikinys. Jo reputa- 
cija jau nukentėjo dėl šiokio tokio agresyvumo moterų at- 
žvilgiu, Cigis dirbo pas jį, todėl Morelis ir nusitvėrė šitą 
versiją. 

— O kaip tas dingęs liudininkas? Turbūt ir jis dirbo 
pas Benitą. 

— Nieko nežinau apie jokius dingusius liudininkus. 

— Žmonės sakė, kad jo nosis tokia, tarsi kas būtų už- 
vožęs per ją keptuve. Labai išskirtinis bruožas. 

Alfa nusišypsojo. 

— Tik jau ne trečios klasės sporto salėje. Čia rasi bent 
pusę besitreniruojančiųjų, kurių nosys atitinka tavo nupa- 
sakotą. — Jis Žvilgtelėjo į laikrodį. — Vėluoju pietų. Tau 
čia karšta. Gal nori, kad grįždamas ko nors atneščiau? Šal- 
to sodos vandens? O gal sumuštinį? 

— Man nieko netrūksta. Turbūt ir aš netrukus važiuo- 
siu pietauti. Man reikia nueiti “pas nykštukus". 

— Tualetas antrame aukšte. Lona paduos raktą. Pasa- 
kyk jai, kad leidau. 

Ką gi, nors Alfa ir labai maloniai pasiūlė pasinaudoti 
savo patogumais, aš neketinau suteikti Ramiresui progą už- 
speisti mane tualete. 

Dar sykį apžvelgiau gatvę ir nuvažiavau ieškoti už- 
kandinės. Po pusvalandžio jau stovėjau toje pačioje aikš- 
telės vietoje, jausdamasi daug patogiau, bet dukart labiau 
nuobodžiaudama. Aš atsivežiau knygą, bet buvo sunku vie- 
nu metu skaityti ir prakaituoti. Galų gale tai pasidarė ne- 
beįmanoma. 

Atėjus trečiai valandai, mano plaukai ant kaklo ir pa- 
lei veidą sudrėko ir baisiausiai susigarbanojo. Marškiniai 
prilipo prie nugaros, ant krūtinės išryškėjo prakaito dėmės. 
Kojas ėmė traukti mėšlungis, o į kairiąją akį įsimetė tikas. 

Ramireso nebuvo nė kvapo. Praeiviai judėjo tik ten, 
kur buvo pavėsis, o jų keliai susibėgdavo į prirūkytus kon- 
dicionuojamus barus. Tik aš viena, kaip kokia kvailė, sė- 
dėjau ir savo noru kepiau automobilyje. Netgi kekšės nus- 
prendė pailsėti. 

Suspaudusi balionėlį kumštyje, išlipau iš džipo gai- 
liai aimanuodama, nes visi mano stuburo slanksteliai i1š- 
sikraipė ir išsilankstė. Aš atsitiesiau ir pabėgėjau vietoje. 
Apsukau ratą aplink automobilį ir pasilanksčiau, siekda- 
ma rankomis kojų pirštus. Starko gatve padvelkė palai- 
mingas vėjelis. Tiesa, oro slėgis buvo mirtinas, tempera- 
tūra lyg aukštakrosnėje, bet vėjelis yra vėjelis. 

Atsirėmiau į automobilį ir patampiau sudrėkusių marš- 
kinių atlapus, aušindama krūtinę. 

Iš “Grand" viešbučio išėjo Džekė ir patraukė gatve ma- 
nęs link, tiksliau, pro mane savojo kampo link. 

— Tu atrodai, lyg būtum gavusi saulės smūgį, — pa- 
sakė ji, tiesdama man šaltą sodos vandens skardinę. 

Atlupau ją, trupučiuką nugėriau ir priglaudžiau prie 
kaktos. 

— Ačiū. Nuostabu. 

— Tik nemanyk, kad susileidau dėl tavo gražučio bal- 
tučio veidelio, — pasakė ji. — Tiesiog pagalvojau, kad ga- 
li numirti sėdėdama tame automobilyje, ir užtraukti prastą 
vardą Starko gatvei. Žmonės sakys, kad įvyko rasinė žmog- 
žudystė, ir mano prasmirdęs verslas su baltaisiais nueis vel- 
niop. 

— Pasistengsiu nenumirti. Saugok Dieve, nepakenk- 
siu tam tavo prasmirdusiam versliukui. 

— Klasiškai, — atsiliepė ji. — Tie suskiai balti iškry- 
pėliai gerai moka už mano storgalį. 

— Kaip Lula? 

Džekė gūžtelėjo pečiais. 

— Laikosi iš paskutiniųjų. Ją labai pradžiugino tavo 
atsiųstos gėlės. 

— Šiandien čia mažas judėjimas. 

Džekė pašnairavo į sporto salės langus. 

— Dėkui gerajam Jėzui už tai, — pasakė ji tyliai. 

Aš pasekiau jos pavyzdžiu ir pažvelgiau į antrąjį aukštą. 

— Geriau, kad tavęs nematytų, šnekučiuojantis su ma- 
nimi. 

— Taigi, — patvirtino ji. — Na, tai grįžtu į darbą. 

Aš dar kelias minutes pastoviniavau, gardžiuodamasi 
sodos vandeniu ir tuo, kad jau pajėgiu stovėti vertikaliai. 
Tada pasisukau lipti į automobilį ir vos negavau infarkto, 
išvydusi greta stovintį Ramiresą. 

— Visą dieną laukiau, kol išlipsi, — pasakė jis. — Ga- 
liu kirsti lažybų, jog tu stebiesi, kaip tyliai aš vaikštau. Juk 
net neįtarei, kad artinuosi, ar ne? Žinok, taip bus visada. 
Išgirsi mane tik tada, kai užpulsiu. O tada jau bus vėlu. 

Aš lėtai įkvėpiau, bandydama apraminti širdį. Dar šiek 
tiek luktelėjau, kad nevirpėtų balsas. Kai mažumėlę susi- 
tvardžiau, paklausiau jį apie Karmeną. 

— Aš noriu sužinoti apie Karmeną, — pasakiau jam. — 
Noriu Žinoti, ar ji matė tave prisiartinant. 

— Mes su Karmena turėjome pasimatymą. Karmena 
gavo, ką norėjo. 

— Kur ji dabar? 

Jis gūžtelėjo pečiais. 

— Nežinau. Kai Cigį pribaigė, ji mane paliko. 

— O tas vyrukas, kuris tą naktį buvo su Cigiu? Kas jis 
toks? Kas jam atsitiko? 

— Ir apie tai nieko nežinau. 

— Aš maniau, kad jie pas tave dirbo. 

— Kodėl mums neužlipus aukštyn ir nepakalbėjus? Ar- 
ba galime pasivažinėti mano “Porshe". 

— Aš taip nemanau. 

— Matai, tu vėl savo. Atstumi čempį. Tu visada atstu- 
mi čempį. Jam tai nepatinka. 

— Papasakok man apie Cigį ir jo draugą, tą vyruką 
suplota nosimi. 

— Būtų daug įdomiau, jeigu papasakočiau tau apie čem- 
pį. Kaip jis ruošiasi pamokyti tave pagarbos. Kaip nubaus 
tave, kad žinotum, jog negalima jo atstumti. — Jis prislinko 
artyn. Nuo jo kūno tvieskė toks karštis, jog oras jau atrodė 
vėsus. — Manyčiau, prieš iškrušant tau reikės nuleisti šiek 
tiek kraujo. Patinka? Nori, kad papjaustyčiau, kekše? 

Pagaliau. Tai, ko reikia. 

— Tu man nieko nepadarysi, — atšoviau aš. — Nes aš 
tavęs nebijau, tu manęs visai nejaudini! 

— Meluoji, — jis čiupo man virš alkūnės ir taip su- 
spaudė, kad nesusilaikiau nešūktelėjusi. 

Iš visų jėgų jam spyriau į blauzdą, ir tada jis trenkė 
man. Aš nemačiau judant jo rankos. Tik sucypė ausyse, ir 
galva loštelėjo atgal. Burnoje pajutau kraujo skonį. Aš ke- 
letą sykių pamirksėjau, kad nuo akių nuslinktų voratinkliai. 
Kai dauguma žvaigždžių užgeso, aš purkštelėjau “Sure 
Guard" tiesiai jam į snukį. 

Jis sukaukė iš skausmo bei pykčio ir susigriebęs už 
akių nusirito į gatvę. Kaukimas virto gaikčiojimu ir dusi- 
mu, O jis pats atsistojo ant visų keturių kaip koks milži- 
niškas Žvėris — gremėzdiškas, sutriuškintas, sužeistas 
buivolas. 

Iš kitos gatvės pusės jau lėkė Džimis Alfa, jam iš pas- 
kos — sekretorė ir man nematytas vyras. 

Vyras puolė ant žemės raminti ir drąsinti Ramiresą, 
kad po minutės viskas praeis, tereikia giliai pakvėpuoti. 

Alfa su savo sekretore atskubėjo prie manęs. 

— Jėzau, — išstenėjo Džimis Alfa, brukdamas man 
švarią nosinę. — Ar tau nieko neatsitiko? Ar nieko nesu- 
laužė? 

Aš prispaudžiau nosinę prie burnos, tuo tarpu liežu- 
viu braukiau per dantis ir tikrinau, ar visi savo vietose, ar 
nekliba. 

— Regis, man nieko neatsitiko. 

— Labai atsiprašau, — aimanavo Džimis. — Nebeži- 
nau, kas jam darosi, kaip jis elgiasi su moterimis. Atsipra- 
šau už jį. Nebežinau, ką daryti. 

Aš neturėjau ūpo klausytis atsiprašinėjimų. 

— Daug ką gali padaryti, — atrėžiau. — Nuvesk jį 
pas psichiatrą. Užrakink jį. Paskui nuvežk pas veterinarą 
iškastruoti. 

— Aš sumokėsiu gydytojui, — susigriebė Džimis Al- 
fa. — Ar nori nuvažiuoti pas gydytoją? 

— Yra tik viena vieta, kur dabar važiuosiu — polici- 
ja. Aš pareikšiu kaltinimus, ir nė vienas tavo žodis manęs 
nesustabdys. 

— Dar pasvarstyk dienelę, — maldavo Džimis. — Bent 
palauk, kol apsiraminsi. Jis dabar negali gauti antro kalti- 
nimo dėl užpuolimo: 

Atplėšiau dureles ir atsisėdau prie vairo. Iš lėto paju- 
dėjau nuo šaligatvio bordiūro, saugodamasi, kad ko nors 
nepervažiuočiau. Važiavau vidutiniu greičiu, nesigręžioda- 
ma. Sustojusi prie šviesoforo, apžiūrėjau save veidrodėly- 
je. Viršutinė lūpa buvo prakirsta iš vidaus ir tebekraujavo. 
Ant sumušto kairiojo žando plėtėsi raudona kraujosruva. 
Skruostas ir lūpa jau pradėjo tinti. 

Aš kietai suspaudžiau vairą ir 1š visų jėgų stengiausi 
likti rami. Važiavau Starko gatve į pietus, į Steito gatvę, o 
paskui — į Hamiltoną. Hamiltone, savoje aplinkoje, pasi- 
Jutau visiškai saugi, todėl galėjau sustoti ir pamąstyti. Įsu- 
kau į aikštelę prie buitinių prekių parduotuvės ir kurį laiką 
ten pasėdėjau. Turėjau važiuoti į policiją ir parašyti pareiš- 
kimą dėl užpuolimo, bet labai nenorėjau prarasti to saugu- 
mo jausmo ir komforto, kurį skleidė šis rajonas. Įdomu, 
kaip policija pažiūrėtų į šį incidentą su Ramiresu. Jis man 
buvo grasinęs, o paskui aš sąmoningai provokavau jį, su- 
stojusi aikštelėje priešais sporto salę. Nelabai protinga. 

Pamačius Ramiresą pašonėje, mano adrenalinas gero- 
kai šoktelėjo, o dabar jis jau slūgo, užleisdamas vietą išse- 
kimui ir skausmui. Ranką ir žandą gėlė, o pulso greitis tur- 
būt nukrito iki dvylikos. 

Būk realistė, pamokiau save, šiandien neverta važiuo- 
ti į nuovadą. Panaršiusi krepšyje susiradau Dorsio kortelę. 
Dabar derėtų priminti Dorsiui apie save ir paverkšlenti jam 
į ausį. Surinkusi numerį nusiunčiau žinutę, kad paskam- 
bintų man. Problemos nepaminėjau. Kažin ar būčiau pajė- 
gusi dar kartą viską ištverti. 

Nukėblinau į parduotuvę ir nusipirkau vaisinių ledų. 

— Turėjau afariją, — paaiškinau pardavėjui. — Suti- 
no lūfa. 

— Jums reikėtų nuvažiuoti pas gydytoją. 

Aš nulupau popierių ir pridėjau ledus prie lūpos. 

— Aaa, — atsikvėpiau. — Dafar geriau. 

Grįžusi į automobilį, įjungiau atbulinę pavarą ir atsi- 
trenkiau į pikapą. Vienu akimirksniu visas mano gyveni- 
mas pralėkė priešais akis. Dabar jau galas! O Dieve, mel- 
džiau aš, kad tik nebūčiau įlenkusi! 

Mes abu išlipome ir apžiūrėjome savo mašinas. Pika- 
pas nenukentėjo. Nė vieno įlinkio, dažai nenubraukti, jo- 
kios dėmelės. Džipas atrodė taip, lyg kas būtų pasiėmęs 
butelių atidarytuvą ir užkabinęs už dešiniojo užpakalinio 
sparno. 

Pikapo vairuotojas užsižiūrėjo į lūpą. 

— Barniai namuose? 

— Afarija. 

— Prasta jums šiandien diena. 

— An fisos dienos frastos, — pasiguodžiau jam. 

Kadangi buvau kalta, o jo automobilis nenukentėjo, mes 
nesiėmėme jokių draudimo procedūrų. Paskutinį kartą dirs- 
telėjau į sparną, bjauriai nusipurčiau ir nusėlinau tolyn, 
svarstydama, kas geriau: nusižudyti ar pasiaiškinti Moreliui. 

Įeinančią į butą mane pasitiko telefono skambutis. 
Dorsis. 

— Aš turiu faduoti fareiškią frieš Rairesą dėl užfuo- 
lio, — paaiškinau aš. — Jis an dėjo į dantis. 

— Kur tai atsitiko? 

— Starko gatfėje. 

Aš jam nupasakojau smulkmenas ir atsisakiau jo pa- 
siūlymo ateiti pas mane į namus paimti parodymų. Visiš- 
kai nepageidavau, kad jis susidurtų su Moreliu. Pažadėjau 
rytojaus dieną užsukti ir sutvarkyti popierius. 

Tada nusiprausiau po dušu ir vakarienei suvalgiau le- 
dų. Kas dešimt minučių žvalgiausi pro langą, ar nepamaty- 
siu aikštelėje Morelio. Savo automobilį buvau pastačiusi 
tolimame kampe, kur prasčiausiai apšviesta. Jeigu pavyk- 
tų prastumti naktį, rytoj iš pat ryto nuvežčiau “ Cherokee" 
pas Elą, ir gal jam pavyktų jį iš karto suremontuoti. Nuta- 
riau negalvoti apie užmokestį. 

Žiūrėjau televizorių iki vienuoliktos valandos, o paskui 
atsinešiau Rekso narvelį į miegamąjį ir nuėjau miegoti. Ra- 
miresas neskambino, Morelis nepasirodė. Nežinojau, ar 
džiaugtis, ar nusivilti. Kadangi nebuvau tikra, ar Morelis, 
kaip sutarta, saugo mane klausydamasis, eidama miegoti 
šalia lovos pasidėjau dujų balionėlį, telefoną ir pistoletą. 

Telefonas suskambo pusę septynių. Morelis. 

— Laikas keltis, — pasakė jis. 

Aš dar kartą pažvelgiau į laikrodį. 

— Dar beveik vidurnaktis. 

— Jeigu miegotum “Nissan Sentroje“, jau seniai bū- 
tum prabudusi. 

— Ką darai “Sentroje" ? 

— Mano furgoną perdažys ir nuims antenas. Pavyko 
susiveikti naujus numerius. Kol kas automobilį paskolino 
remonto dirbtuvės. Palaukiau, kol sutemo, ir įsitaisiau 
Meiplo gatvėje, tuojau už aikštelės. 

— Vadinasi, tu mane saugojai? 

— Man labiausiai norėjosi išgirsti, kaip tu nusirengi- 
nėji. Kas ten visą naktį girgždėjo? 

— Reksas lakstė savo rate. 

— Aš maniau, kad jis gyvena virtuvėje. 

Aš juk negalėjau Moreliui prisipažinti, kad bijojau ir 
jaučiausi labai vieniša! 

— Valiau kriauklę, o jis negali pakęsti valiklio smar- 
vės, todėl ir atsinešiau į miegamąjį. 

Tyla. 

— Vertimas, — prabilo Morelis: — tu bijojai ir jau- 
teisi vieniša, todėl į kompaniją atsinešei Reksą. 

— Reikalai komplikuojasi. 

— Pasakok. 

— Manyčiau, kol Bejersas dar nesugrįžo, tau reikia iš 
Trentono išvažiuoti. 

— Gal taip ir padarysiu. Šitas automobilis labai kren- 
ta į akis. Furgoną atsiimsiu šiandien šeštą valandą, tada ir 
sugrįšiu. 

— Susitiksim. 

— Iki, kapitone Video. 

Apsiverčiau ant kito šono ir pašokau tik po dviejų va- 
landų, pažadinta signalizacijos gausmo. Nubėgau prie lan- 
go ir atitraukiau užuolaidas kaip tik tuo metu, kai Mortis 
Bejersas pistoleto rankena daužė į šipulius signalizacijos 
elementą. 

— Bejersai! — užstaugiau aš pro atvirą langą. — Ką, 
po velnių, ten išdarinėji? 

— Mano žmona paliko mane ir pasiėmė “Escortą". 

— Na, ir kas? 

— O tas, kad man reikia automobilio. Ketinau išsi- 
nuomoti, bet prisiminiau, kad čia stovi Morelio džipas, tad 

nusprendžiau pataupyti pinigus ir, kol surasiu Moną, pasi- 
naudoti šituo. 

— Jėzau, Bejersai, juk negali be niekur nieko ateiti į 
aikštelę ir pasiimti kieno nors automobilį! Čia gi vagystė. 
Tu prakeiktas automobilių vagis! 

— Na, ir kas? 

— Kur gavai raktus? 

— Ten pat, kur ir tu. Morelio bute. Tualetiniame sta- 
liuke buvo atsarginis komplektas. 

— Tau geruoju nesibaigs. 

— O ką tu padarysi? Iškviesi policiją? 

— Tave Dievas nubaus. 

— O man nusispjauti ant to tavo Dievo, — šūktelėjo 
Bejersas ir, įlindęs už vairo, prisiderino sėdynę ir pakrapš- 
tė radiją. 

Arogantiška išpera, pagalvojau. Jis ne tik vagia tą pra- 
keiktą automobilį, bet dar ir vaidina, kad jam viskas leisti- 
na. Aš griebiau balionėlį ir nurūkau pro duris žemyn laip- 
tais. Buvau basa, tebevilkėjau naktinius marškinius su 
peliuku Mikiu ir “Džoki" kelnaites, bet man ne tas buvo 
galvoje. 

Jau kėliau koją per kiemo durų slenkstį, kai pamačiau 
Bejersą pasukant raktelį ir minant pedalą. Po sekundės da- 
lelės automobilis sprogo tokiu kurtinančiu trenksmu, jog 
durelės nuskriejo į orą tarsi plastikinės lėkštelės. Iš po apa- 
čios plykstelėję ugnies liežuviai akimirksniu apžiojo 
“Cherokee", paversdami jį nuostabiu geltonu ugnies ka- 
muoliu. 

Aš negalėjau pajudėti. Stovėjau išsižiojusi ir praradusi 
amą ir Žiopsojau, kaip stogo bei sparnų dalys, apsukusios 
ratą, džerškėdamos trenkiasi į žemę. 

Tolumoje girdėjosi sirenos, namo gyventojai pabiro į 

kiemą ir stovėjo už manęs, įbedę akis į liepsnojantį džipą. 
Ryto dangų subjaurojo juodų dūmų debesys, į veidą plūdo 
svilinantis karštis. 

Nebuvo nė menkiausios galimybės išgelbėti Mortį Be- 
jersą. Jeigu ir būčiau žaibiškai reagavusi, nebūčiau spėjusi 
jo ištraukti. Jis turbūt žuvo sprogstant automobiliui, o ne 
nuo liepsnų. Mano sąmonė prablaivėjo: maža tikimybė, kad 
tai — atsitiktinumas. Didesnė tikimybė, jog tai buvo skirta 
man. 

Tik tiek gerai, kad man nebeteks prakaituoti dėl vaka- 
rykštės avarijos. 

Aš pasitraukiau nuo gaisro ir bandžiau prasiskverbti 
pro susidariusią grupelę žiūrovų. Užlėkiau po du laiptukus 
iš karto ir kuo skubiausiai užsirakinau duris. Skubėdama į 
kiemą pas Bejersą, buto duris buvau palikusi praviras, to- 
dėl dabar su pistoletu rankoje išnaršiau visus kambarius. 
Jeigu aptikčiau tą, kuris iškepė Mortį Bejersą, nesiterlio- 
čiau su jo nervų receptoriais, bet suvaryčiau kulką į pilvą. 
Pilvas — puikus didelis taikinys. 

Įsitikinusi, kad butas saugus, apsirengiau šortus ir 
marškinius. Užsukau į vonios kambarį ir Žvilgtelėjau į veid- 
rodį. Žandas raudonavo, o ant viršutinės lūpos išryškėjo 
prakirsta vieta. Sutinimo beveik neliko. Ant veido dar lai- 
kėsi rytinio gaisro pėdsakai: oda atrodė lyg įdegusi saulėje 
ir nušlifuota. Antakiai ir plaukai aplink veidą apsvilo ir sty- 
rojo atsikišę. Labai patrauklu. Nebuvo ko skųstis. Jau ga- 
lėjau būti mirusi, o mano kūno dalys išsibarsčiusios po aza- 
lijas. Užsivarsčiau savo “Reeboks" sportinius batelius ir 
nulipau žemyn pasižiūrėti dar kartą. 

Aikštelėje ir gretimose gatvėse buvo pilna gaisrinių, 
policijos ir greitosios pagalbos mašinų. Buvo pristatyta ba- 
rikadų, kad smalsuoliai nelįstų prie teberusenančių More- 

lio džipo liekanų. Ant asfaltuoto paviršiaus plūduriavo suo- 
dinas, su alyva sumišęs vanduo, oras dvokė, tarsi būtų su- 
gruzdėjęs mėsos kepsnys. Nuvijau tą mintį. Prie aikštelės 
stovėjo Dorsis ir kalbėjosi su uniformuotu policininku. Mū- 
sų akys susitiko ir jis pasuko artyn. 

— Man tai nepatinka, — pasakė jis. 

— Tu pažįsti Mortį Bejersą? 

— Aha. 

— Jis buvo džipe. 

— Šūdas. Ar tu tikra? 

— Aš kalbėjausi su juo, kai sprogo. 

— Dabar aišku, kodėl tu be antakių. Apie ką jūs kal- 
bėjotės? 

— Vinis man buvo davęs tik savaitę Moreliui suimti. 
Savaitė praėjo, ir Mortis perėmė paieškas. Mes kalbėjo- 
mės kažką apie Morelį. 

— Tu negalėjai būti labai arti, kitaip iš tavęs būtų li- 
kęs tik mėsainis. 

— Na, aš buvau beveik toje vietoje, kur mes stovime 
dabar, ir mes rėkėme vienas ant kito. Lyg ir... ginčijomės. 

Prie mūsų priėjo uniformuotas policininkas, nešinas 
sulankstyta numerio lentele. 

— Šitą radome prie šiukšlių konteinerio, — paaiškino 
jis. — Ieškoti, kam priklauso? 

Aš paėmiau lentelę. 

— Galite nesivarginti. Tai Morelio automobilis. 

— O žmogau, — teištarė Dorsis. — Greičiau pasakok. 

Aš sumečiau, kad teks truputėlį pakoreguoti tiesą, nes 
kai kurios nusikaltėlių gaudymo subtilybės policijai galė- 
jo būti nesuprantamos, o ką jau kalbėti apie automobilio 
rekvizavimą. 

— Buvo šitaip, — pradėjau aš. — Aš užėjau pas Mo- 

relio motiną, o ji buvo labai susirūpinusi, jog Džo automo- 
bilis stovi nenaudojamas. Patys žinote, kas atsitinka aku- 
muliatoriui, jeigu nevažinėji. Na, žodis po žodžio, ir aš su- 
tikau pavažinėti tuo automobiliu. 

— Tai tu važinėjai Morelio automobiliu, darydama pa- 
slaugą jo motinai? 

— Taip. Jis buvo prašęs jos pasirūpinti automobiliu, o 
ji neturėjo laiko. 

— Labai kilnu iš tavo pusės. 

— Tokia jau esu. 

— Tęsk. 

Ir aš tęsiau. Papasakojau, kad Bejersą paliko Žmona, 
O jis pasišovė pavogti šį automobilį. O tada padarė klaidą, 
pasakydamas “man nusispjauti ant Dievo". Tą minutę au- 
tomobilis ir sprogo. 

— Tu manai, kad Dievas užsirūstino ir iškepė Bejersą? 

— Tai būtų viena iš versijų. 

— Kai ateisi į nuovadą pateikti kaltinimą Ramiresui, 
galbūt dar ką nors prisiminsi. 

Aš dar pažiopsojau keletą minučių ir grįžau į butą. Ne- 
sinorėjo ten stoviniuoti, kai buvo semiami Morčio Bejerso 
pelenai. 

Prasėdėjau priešais televizorių iki vidudienio. Užda- 
rinėjusi langus ir užtraukusi užuolaidas, kad užsitverčiau 
nuo nusikaltimo vietos. Tik retsykiais nukėblindavau į vo- 
nią pasižiūrėti į veidrodį, ar dar neataugo antakiai. 

Dvyliktą valandą įsidrąsinau ir praskleidžiau užuolai- 
das. Džipas buvo išvežtas, tiktai du patruliai stoviniavo. 
Žvelgiant iš aukštai atrodė, kad jie vertino greta stovinčių 
automobilių patirtus nuostolius — sprogimo metu jie nu- 
kentėjo nuo nuolaužų krušos. 

Rytas prie televizoriaus pakankamai nuskausmino ma- 

ne, aš atsigavau, nusiprausiau po dušu ir apsirengiau, vy- 
dama šalin bet kokią mintį apie mirtį ir sprogdinimus. 

Man reikėjo važiuoti į policijos nuovadą, bet neturė- 
jau automobilio. Kišenėje tebuvo keli doleriai. Sąskaita tuš- 
čia. Kreditinės kortelės atimtos. Reikėjo kažko griebtis. 

Paskambinau Konei ir papasakojau apie Mortį Bejersą. 

— Viniui užrūks šikna, — pastebėjo Konė. — Rein- 
džeris sveiksta, o dabar dar ir Mortis Bejersas dingo iš aki- 
račio. Jie buvo geriausi mūsų agentai. 

— Taigi. Tikrai gaila. Viniui likau tik aš. 

Kitame laido gale stojo tyla. 

— Tu juk nepatvarkei Morčio, ką? 

— Mortis pats kaltas. Gal turi ką nors nesudėtingo? 
Galėčiau greitai užsidirbti pinigų. 

— Turiu čia tokį vieną pederastą, paleistas už 2000 
dolerių užstatą. Išmestas iš trejų senelių namų. Šiuo metu 
gyvena kažkur bute, — girdėjau, kaip ji šiurena lapus. — 
Radau, — ištarė. — O Jėzusėli, jis gyvena tavo name! 

— Kokia pavardė? 

— Viljamas Erlingas. 3E butas. 

Aš stvėriau rankinę ir užrakinau duris. Užlėkiau laip- 
tais į trečią aukštą, atskaičiavau butus ir pabeldžiau į Er- 
lingo duris. Jas atidarė vyriškis, ir tą akimirką susvyravau, 
ar būsiu pataikiusi ten, kur reikia, nes šitas buvo senas ir, 
be to, nuogutėlis. 

— Ponas Erlingas? 

— Tep. Tai aš. Kaip aš atrodau, katyte? Argi mano apa- 
ratas ne galingas? 

Mintyse daviau sau komandą nežiūrėti, tačiau akys sa- 
vaime nuslydo pagal kompasą pietų kryptimi. Jis buvo ne 
tik apgailėtinas, bet dar ir susiraukšlėjęs. 

— Aha. Tikrai galingas, — pritariau aš ir padaviau sa- 

vo kortelę. — Aš dirbu pas Vinį Plamą, jūsų užstato agen- 
tą. Jūs neatvykote į teismo posėdį, pone Erlingai. Turiu nu- 
vežti jus į miestą, kad paskirtų naują datą. 

— Tie prakeikti teismai tik laiką gaišina, — užsiplieskė 
Erlingas. — Man septyniasdešimt šešeri metai. Manai, jie 
pasodins tokį senį į kalėjimą už tai, kad jis visiems rodo 
savo daikčiuką? 

Aš tuo nė kiek neabejojau. Užteko man pamatyti Er- 
lingą nuogą, kad apsispręsčiau likti viengunge. 

— Turiu jus nuvežti į miestą. Eikite apsirengti. 

— Aš nenešioju drabužių. Dievas atsiuntė mane į šį 
pasaulį nuogą, toks aš ir vaikštau. 

— Man tas pats, bet dabar reikia apsirengti. 

— Jeigu aš eisiu su tavimi, tai tik nuogas. 

Išsiėmiau antrankius ir užsegiau ant jo riešų. 

— Policija prievartauja! Policija prievartauja! — kly- 
kė jis. 

— Atleiskite, turiu jus nuvilti, — pasakiau aš. — Aš 
ne policininkė. 

— Tai kas tada? 

— Privati seklė. 

— Privati seklė prievartauja! Privati seklė prievartauja! 

Aš užmečiau ant jo prieškambario spintoje surastą il- 
gą lietpaltį ir užsegiojau. 

— Aš niekur su tavimi neisiu! — šaukė jis įsispyręs, o 
surakintos jo rankos slėpėsi po lietpalčiu. — Tu negali vers- 
ti manęs. 

— Klausyk, seneliuk, — nebeiškenčiau aš, — arba eini 
pats, arba aš tave nugesinsiu dujomis ir išvilksiu už kojų. 

Argi galėjau patikėti, kad kada nors teks šitaip gąs- 
dinti vargšą seneliuką susitraukusiu pipuku? Ir ko tik žmo- 
gus nepadarai dėl 200 dolerių! 

— Tik užrakink duris, — perspėjo jis. — Tas mūsų 
kiemas jau baigia pavirsti atmatų dėže. Raktai virtuvėje. 

Ant vieno iš raktų pastebėjau biuiko emblemą. O, koks 
palengvėjimas! 

— Dar vienas dalykas, — pasakiau aš. — Jūs nieko 
prieš, jeigu nuvešiu jus į miestą jūsų paties automobiliu? 

— (Gal ir gerai, jeigu nesudeginsime per daug dujų. 
Žinai, mano pajamos ribotos. 

Aš pristačiau poną Erlingą į vietą per rekordinį laiką 
ir pasistengiau nesusidurti su Dorčiu. Grįždama namo, su- 
stojau kontoroje pasiimti čekio, o paskui banke — grynų- 
jų. Pono Erlingo automobilį pastačiau kuo arčiau durų, kad 
grįžus iš kalėjimo jam netektų ilgai gaišti atviroje vietoje. 
Jau buvau atsižiūrėjusi ir nenorėjau su juo susidurti daž- 
niau negu neišvengiama. 

Užtrepsėjau laiptais į butą ir paskambinau tėvams, įky- 
riai genama minties, kaip reikės toliau verstis. 

— Ar tėtis dirba? — paklausiau aš. — Man reikia, kad 
jis pavežtų mane. 

— Šiandien jam išeiginė. Jis čia pat. Kur tau reikia 
važiuoti? 

— Į daugiabutį Pirmajame kelyje, — ir vėl keliaklups- 
čiauju. 

— Dabar? 

— Aha, — giliai atsidusau. — Dabar. 

— Šį vakarą pas mus farširuotos geldelės. Ateisi? 

Sunku patikėti, kad šitų farširuotų geldelių aš norėjau 
labiau negu gero sekso, greito automobilio, vėsios nakties 
ar antrankių. Norėjau nors trumpam grįžti į vaikystę. No- 
rėjau pasijusti besąlygiškai saugi. Norėjau, kad mama kaip 
perekšlė trepsėtų aplinkui, tai pripildama pieno stiklinę, tai 
atlikdama pačius žemiškiausius darbelius. Norėjau praleisti 

keletą valandų bjaurių baldų prikimštoje aplinkoje, kur nie- 
kad neišsisklaido gaminamų valgių kvapas. 

— Noriu farširuotų geldelių. 

Tėtis sustojo prie kiemo durų po penkiolikos minu- 
čių. Jis pasibaisėjo, išvydęs mane. 

— Aikštelėje įvyko nelaimingas atsitikimas, — paaiš- 
kinau aš. — Užsidegė automobilis, o aš stovėjau pernelyg 
arti. 

Padaviau jam adresą ir paprašiau pakeliui stabtelėti ties 
“K-Martu". Po pusvalandžio jis mane išleido aikštelėje prie 
Morelio namų. 

— Pasakyk mamai, kad ateisiu šeštą valandą, — pa- 
prašiau jo. 

Jis pažvelgė pirma į “Novą", o paskui į ką tik mano 
nusipirktą variklio tepalą. 

— Palauksiu ir pažiūrėsiu, ar ji užsives. 

Supyliau tris indelius ir įkišau lazdelę patikrinti. Da- 
viau tėčiui ženklą, kad viskas gerai. Jis nereagavo. Atsisė- 
dau prie vairo ir gerokai trinktelėjau kumščiu į prietaisų 
skydą. Variklis suburzgė. 

— Užsivedė iš pirmo karto! — riktelėjau jam. 

Tėvas nepakrutėjo. Garantavau, jog jis svarstė, kad ge- 
riau man būtų buvę nusipirkti biuiką. Visi tie niekalai ne- 
prilygsta biuikams. Iš aikštelės išsukome kartu. Pimajame 
kelyje pamojau jam atsisveikindama ir parodžiau pirštu dus- 
lintuvų parduotuvės link. Pralėkiau pro oranžiniu stogu 
dengtą motelį “Harvardas Džonsonas“, pro treilerių parką 
“Ūksmingos giraitės", pro šunų veisyklą “Laimingos die- 
nos". Kiti vairuotojai glaudėsi prie kelkraščio, norėdami 
praleisti mano griausmingai riaumojantį automobilį. Aš pra- 
linksmėjau, kai, nuvažiavusi septynias mylias, išvydau gel- 
tonos ir juodos spalvos duslintuvų parduotuvės ženklą. 

Nors buvau užsidėjusi savo juoduosius “Oukley" aki- 
nius, pardavėjas nepasitenkino vienu tiriančiu žvilgsniu. 
Užpildžiusi dokumentus, padaviau jam raktus ir atsisėdau 
laukti mažame kambarėlyje, skirtame “gydomų" automo- 
bilių tėveliams. Po keturiasdešimt penkių minučių jau bu- 
vau kelyje. Sustojusi priešais sankryžą, pastebėjau tiktai 
dūmelį, o raudona lemputė tik retkarčiais blykčiojo. Nieko 
naujo. 

Mama prapliupo, vos tik įkėliau koją į verandą. 

— Kiekvieną kartą tu atrodai vis prasčiau. Tai mėly- 
nės, tai prakirsta lūpa, o dabar dar ir plaukai kažkokie... o 
Dievulėliau, tu be antakių? Ką jiems padarei? Tėvas sakė, 
kad buvai patekusi į gaisrą. 

— Mūsų aikštelėje užsidegė automobilis. Nieko baisaus. 

— Mačiau per televiziją, — senelė Mazur yrėsi alkū- 
nėmis pro mamą. — Sakė, kad kažkas padėjo bombą. Nu- 
nešė automobilį iki pat dangaus. Ir kažkoks vyras buvo au- 
tomobilyje. Kažkoks tipelis, pavarde Bejersas. Tik ne ka- 
žin kas iš jo liko. 

Senelė Mazur buvo apsirengusi rausvai oranžine raš- 
tuota medvilnine bliuzele, kurios rankovėse buvo įsiūtas 
tinklelis, ryškiai mėlynais elastiniais šortais, kojos apau- 
tos baltais teniso bateliais, o kojinės atraitotos virš kelių. 

— Man patinka tavo šortai, — pagyriau aš. — Gera 
spalva. 

— Šiandien po pietų šitaip apsirengusi ji ėjo į laidoji- 
mo namus, — sušuko tėvas iš virtuvės. — Į Tonio Manku- 
so šermenis. 

— Žinai, buvo į ką pasižiūrėti! — suskato pasakoti 
senelė Mazur. — Ten buvo ir karo veteranas. Geriausias 
pagrabas per visą mėnesį. O Tonis tai tikrai gerai atrodė. 
Jam uždėjo tą kaklaraištį su arklio galvomis. 

— Mums jau septynis kartus skambino, — pasakė ma- 
ma. — Visiems paaiškinau, kad šį rytą ji pamiršo išgerti 
vaistus. 

Senelė Mazur suklaksėjo dantimis. 

— Niekas čia nesupranta mados. Net negali žmogus 
kitaip rengtis, — ji pažvelgė į savo šortus. — Kaip tau at- 
rodo? — paklausė ji manęs. — Ar šitaip apsirengus galima 
eiti į pagrabą dieną? 

— Aišku, — patvirtinau aš, — bet jeigu eičiau vaka- 
re, tai rengčiausi juodai. 

— Aš tiksliai taip ir galvojau. Reikės kitą kartą įsigyti 
juodus. 

Aštuntą valandą jau buvau prisisotinusi skanaus maisto 
bei gausybės baldų ir vėl pasiruošusi užsimesti nepriklau- 
somybės skraistę. Išsvirduliavau iš tėvų namų, apsikrovu- 
si pietų likučiais, ir nuvairavau į savo butą. 

Visą dieną vengiau prisiminti sprogimą, tačiau dabar 
atėjo laikas pažvelgti tiesai į akis. Kažkas bandė mane nu- 
žudyti, ir tas kažkas — ne Ramiresas. Ramiresui rūpėjo su- 
kelti skausmą ir klausytis maldavimų. Ramiresas — pasi- 
baisėtinas ir šlykštus, bet jis ir nuspėjamas. Dėl Ramireso 
abejonių neturėjau. Ramiresas — protiškai nesveikas nu- 
sikaltėlis. 

Sprogdinimas — kitos rūšies beprotybė. Jis buvo ap- 
skaičiuotas ir tikslingas. Jo tikslas — atsikratyti konkre- 
taus, nepageidaujamo asmens. 

Kodėl mane? Kodėl kažkas nori mane nužudyti? Vien 
pats klausimas kaustė širdį. 

“Novą" palikau aikštelės viduryje, tik kažin ar ryto- 
jaus rytą išdrįsiu uždėti koją ant greičio pedalo. Morelio 
automobilio, kaip ir gaisro padarinių, jau nebeliko nė pėd- 
sako. Toje vietoje, kur degė džipas, aikštelės danga buvo 

rauplėta ir suskeldėjusi, tačiau nei juostelės, kuria buvo ap- 
juosta nusikaltimo vieta, nei suanglėjusių nuolaužų, nebe- 
simatė. 

Įėjusi į butą, radau blykčiojantį autoatsakiklį. Tris kar- 
tus skambino Dorsis, laukė mano skambučio. Balsas skam- 
bėjo nedraugiškai. Bernis skambino pranešti apie didžiulį 
pardavimą savo parduotuvėje ir kvietė užsukti. Dvidešim- 
ties procentų nuolaida maišytuvams, o dvidešimties pirmųjų 
pirkėjų laukė prizas — butelis kokteilinio romo su citrinų 
sultimis. Man net akys sublizgo, išgirdus apie romą. Keli 
doleriai dar buvo likę, be to, ir maišytuvai taip pat gana pi- 
gūs. Džimis Alfa skambino paskutinis, jis dar kartą atsipra- 
šė ir išreiškė viltį, kad Ramiresas nelabai mane sužalojo. 

Žvilgtelėjau į laikroduką. Beveik devynios. Bernis tuoj 
uždarys parduotuvę, nebespėsiu. Ne kaži kas. Buvau tikra, 
jog romo kokteilis ne tik praskaidrintų mintis, bet ir galbūt 
padėtų suprasti, kas norėjo pasiųsti mane į orbitą. 

Įjungiau televizorių ir atsisėdau priešais jį, tačiau min- 
tys klajojo kitur. Jos ieškojo potencialaus žudiko. Iš visų 
mano aukų tiktai Lonis Dodas galėjo taip padaryti, tačiau 
jis kalėjime. Labiau tikėtina, kad tai susiję su Kulešos nu- 
žudymu. Kažkam buvo neramu, kad aš kaišioju nosį. Ne- 
galėjau įsivaizduoti, jog kažkas manęs taip bijo, kad nori 
nužudyti. Mirtis — labai rimtas šūdas. 

Turėjo būti nors kas nors, ko aš neapčiuopiau. Tai ga- 
lėtų būti susiję su Karmen arba Kuleša, arba Moreliu... o 
gal su paslaptinguoju liudininku. 

Kažkuriame smegenų kamputyje raitėsi bjauri mintis. 
Kol kas tebuvo vienintelis žmogus, kuriam tapau tikru, mir- 
tinu priešu. Tas žmogus — Morelis. 

Vienuoliktą valandą suskambo telefonas, ir aš pastvė- 
riau jį, nespėjus įsijungti atsakikliui. 

— Tu viena? — paklausė Morelis. 

Aš padvejojau. 

— Taip. 

— Kodėl iš karto neatsakei? 

— Ką pasakysi apie žmogžudystę? 

— Apie kokią žmogžudystę mes kalbame? 

— Mano. 

— Mane išpylė karštis. 

— Įdomu. 

— Aš atvažiuoju. Lauk prie durų. 

Aš užsikišau dujų balionėlį už šortų juosmens ir ant 
viršaus užsitempiau marškinėlius. Prilipau prie “akutės" ir, 
pamačiusi Morelį einant koridoriumi, atidariau duris. Kiek- 
vieną dieną jis atrodė vis prasčiau. Plaukai nekirpti, barz- 
da gal savaitės senumo, nors jam užtektų nesiskusti ir dvi 
dienas. Džinsai ir sportiniai marškinėliai — kaip paprasto 
praeivio. 

Jis uždarė ir užrakino duris. Nužvelgė mano apsvilu- 
sį, Mėlyne pagražintą veidą ir sumuštą ranką. Jo veido iš- 
raiška buvo nuožmi. 

— Gal papasakosi, kas atsitiko? 

— Praskelta lūpa ir mėlynės — Ramireso darbas. Mes 
susiėmėme, bet aš nugalėjau. Paleidau į jį dujas ir palikau 
vemti gatvėje. 

— O nusvilę antakiai? 

— Mmmum. Na, čia sudėtingiau. 

Jo veidas apsiniaukė. 

— Kas atsitiko? 

— Tavo automobilis sprogo. 

Kurį laiką jis bandė suvokti mano žodžius. 

— Tu nori, kad aš vėl juo važinėčiau? — pagaliau pa- 
klausė jis. 

— Gera žinia — tau nebereikia daugiau rūpintis dėl 
Morčio Bejerso. 

— O bloga žinia? 

Aš paėmiau nuo virtuvės baro jo automobilio numerį 
ir padaviau jam. 

— Iš tavo automobilio liko tik tiek. 

Jis pritrenktas Žiūrėjo į numerį ir tylėjo. 

Papasakojau jam apie tai, kad Mortį Bejersą paliko 
žmona, ir apie bombą bei tris Dorčio skambučius. 

Mūsų nuomonės sutapo. 

— Tai ne Ramiresas. 

— Aš sudariau mintyse sąrašą Žmonių, kurie pagei- 
dautų mano mirties, ir tavo vardas ten pirmas. 

— Tiktai svajonėse, — atsakė jis. — Kas dar sąraše? 

— Lonis Dodas, bet jis turbūt tebesėdi kalėjime. 

— Ar tau kas nors grasino mirtimi? Kas nors iš buvu- 
sių vyrų ar buvusių meilužių? Ką nors neseniai pervažia- 
vai? 

Į šį klausimą aš nesiteikiau reaguoti. 

— Gerai, — tęsė jis. — Vadinasi, tu manai, kad tai 
susiję su Kulešos nužudymu? 

— Taip. 

— Tu bijai? 

— Taip. 

— Gerai. Tuomet būsi atsargi, — jis atsidarė šaldytu- 
vą, išsiėmė mamos įdėtus vakarienės likučius ir ėmė val- 
gyti šaltus. — Būk atsargi, kalbėdama su Dorsiu. Jeigu jis 
išsiaiškintų, kad tu dirbi su manimi, apkaltintų tave už pa- 
galbos teikimą ir kurstymą. 

— Velniškai graužiuosi, kad sutikau stoti į tą aljansą, 
kuris man mažiausiai naudingas. 

Jis atlupo alaus skardinę. 


219 


— Tuos savo 10 000 dolerių gausi tik tuo atveju, jeigu 
aš leisiuosi areštuojamas. O leisiuosi tik tuomet, kai įro- 
dysiu, kad esu nekaltas. Kai tik užsimanysi susitarimą at- 
šaukti, tiesiog pasakyk man, bet tada atsisveikink su pini- 
gėliais. 

— Šlykšti sąlyga. 

Jis papurtė galvą. 

— Reali. 

— Aš jau šimtą kartų galėjau pasinaudoti dujų balio- 
nėliu. 

— Nemanau. 

Aš staigiai išlupau balionėlį, bet nespėjau nusitaikyti, 
o jis išmušė jį man iš rankos ir nuskraidino į kitą kambario 
galą. 

— Tai nesiskaito, — pasakiau aš. — Tu buvai pasi- 
ruošęs. 

Jis baigė sumuštinį ir padėjo lėkštę į plautuvę. 

— Aš visada pasiruošęs. 

— Tai ką darysime toliau? 

— Tą patį. Akivaizdu, kad kažkam užlipome ant nuos- 
paudos. 

— Man nepatinka būti taikiniu. 

— Tai dabar visą laiką ir aimanuosi dėl to? 

Jis įsitaisė priešais televizorių ir ėmė nardyti po kana- 
lus. Atrodė pavargęs, sėdėjo, atsirėmęs nugara į sieną, su- 
lenkęs vieną koją per kelį. Suradęs kažkokią naktinę pro- 
gramą, užsimerkė. Alsavimas pagilėjo, sulygėjo, galva nu- 
sviro ant krūtinės. 

— Dabar galėčiau papurkšti, — sušnibždėjau aš. 

Jis kilstelėjo galvą, tačiau neatsimerkė. Lūpų kampu- 
čiuose žaidė šypsenėlė. 

— Ne tavo stilius, pumpurėli. 

Atsikėlusi aštuntą valandą, radau jį tebemiegantį ant 
grindų priešais televizorių. Pratipenau pro jį ant pirštų ga- 
liukų ir išėjau pabėgioti. Grįžusi radau skaitantį laikraštį 
ir geriantį kavą. 

— Ar ką nors rašo apie sprogimą? — paklausiau aš. 

— Straipsnis ir nuotraukos trečiajame puslapyje. Jie pa- 
vadino tai nepaaiškinamu sprogimu. Nieko ypatinga, — jis 
pažvelgė į mane pro laikraščio viršų. — Dorsis vėl paliko 
žinutę tavo autoatsakiklyje. Gal paklausytum, ko jis nori? 

Aš greitai palindau po dušu, persirengiau, užsitepiau 
alijošiaus kremo ant pūslelėmis nusėto veido ir nuėjau sa- 
vo besilupančios nosies tiesumu prie kavinuko. Beskaiti- 
nėdama juokelius, išgėriau pusę puoduko kavos, o paskui 
paskambinau Dorsiui. 

— Laboratorija atsiuntė tyrimo rezultatus, — pasakojo 
jis. — Tai buvo sprogmuo. Profesionalus darbas. Žinoma, 
profesionaliai sprogdinti galima ir pasiskaičius iš bibliote- 
kos pasiimtą knygą. Panorėjus galėtum ir branduolinį gin- 
klą pasigaminti. Na, aš tik pagalvojau, kad norėtum žinoti. 

— Aš taip ir įtariau. 

— Gal numanai, kieno tai darbas? 

— Jokia pavardė neateina į galvą. 

— Kaip Morelis? 

— Irgi neatmestina. 

— Vakar nesulaukiau tavęs nuovadoje. 

Jis mane gaudė. Žinojo, kad kažkas vyksta, ir bandė 
surasti galus. Sveikinu, atvykus į klubą, Dorsi! 

— Pasistengsiu užeiti šiandien. 

— Būtinai pasistenk. 

. Padėjau ragelį ir baigiau gerti kavą. 


221 


— Dorsis laukia manęs. 

— Eis17 

— Ne. Jis klausinės to, ko negalėsiu atsakyti. 

— Reikėtų šį rytą skirti laiko Starko gatvei. 

— Ši rytą — ne. Turiu reikalų. 

— Kokių reikalų? 

— Asmeninių. 

Jis kilstelėjo antakį. 

— Reikia suraišioti kai kuriuos palaidus galus... dėl 
viso pikto, — pasakiau aš. 

— Kodėl “dėl viso pikto"? 

Aš irzliai mostelėjau ranka. 

— Jeigu kas nors man atsitiktų. Negana to, kad pasta- 
rąsias dešimt dienų mane tvatino profesionalus sadistas, da- 
bar dar patekau ir į linksmojo bombardieriaus sąrašą. Jau- 
čiuosi nelabai saugi, aišku? Duok man pertraukėlę, More- 
li. Man reikia susitikti su keliais žmonėmis. Turiu keletą 
asmeninių įsipareigojimų. 

Jis švelniai nuplėšė man nuo nosies atsilupusią odelę. 

— Viskas bus gerai, — tyliai padrąsino. — Suprantu 
tavo baimę. Ir aš pats išsigandau. Tačiau mes — gerieji vai- 
kinai, o gerieji vaikinai visuomet laimi. 

Aš pasijutau nesavame kailyje, nes Morelis pasirodė 
toks mielas, o aš iš tikrųjų tik norėjau išsprūsti pas Bernį 
nusipirkti maišytuvą ir nemokamai gauti romo bei citrinų 
sulčių kokteilį. 

— Kaip planuoji vykdyti tuos įsipareigojimus, jeigu 
nebeturi džipo? — pasidomėjo jis. 

— Atsiprašiau savo "Novos". 

Jis sumirksėjo. 

— Tik nesakyk, kad ją pastatei aikštelėje. 

— Tikiuosi, kad minosvaidininkas nesužinos, jog ji 
mano. 

— O, vaikeli. 

— Žinau, kad nėra ko nerimauti, — pasakiau aš. 

— Taigi. Aš taip pat žinau. Nulipsiu žemyn kartu, ir 
drauge patikrinsime. 

Aš susirinkau visus reikmenis, patikrinau langus ir iš 
naujo įjungiau autoatsakiklį. Morelis laukė manęs prie du- 
rų. Kartu nulipome žemyn, kartu sustojome prie “Novos". 

— Jeigu minosvaidininkas ir žinotų, kad čia tavo au- 
tomobilis, jis nebūtų toks kvailas, kad pakartotų tą patį, — 
svarstė Morelis. — Statistika rodo, jog antro smūgio rei- 
kia laukti iš kitos pusės. 

Puikiai supratau, bet kojos tarsi įaugo į Žemę, o širdis 
baladojosi krūtinėje. 

— Gerai. Einu, — pasakiau aš. — Dabar arba niekad. 

Morelis atsigulė ant pilvo ir ėmė tyrinėti “Novos" 
dugną. 

— Ką ten matai? — pasidomėjau aš. 

— Didžiausią klaną alyvos, — jis išlindo ir atsistojo. 

Aš pakėliau kapotą ir panardinau lazdelę. Stebuklų ste- 
buklai! Alyvos trūksta. Supyliau dvi skardines ir užtren- 
kiau kapotą. 

Morelis ištraukė raktelius iš durų rankenėlės ir atsisė- 
do už vairo. 

— Pasitrauk į šalį, — įsakė jis. 

— Pats pasitrauk. Čia mano automobilis. Aš jį užvesiu. 

— Jeigu vienam iš mūsų teks susprogti, tai kodėl ne 
man? Aš jau ir taip beveik miręs, jeigu nerasiu to dingusio 
liudininko. Pasitrauk nuo automobilio. 

Jis pasuko raktelį. Tyla. Jis pakėlė akis į mane. 

— Kartais reikia trinktelėti, — patariau aš. 

Jis vėl pasuko raktelį ir trenkė kumščiu į prietaisų sky- 
dą. Variklis sučiaudėjo, bet nenutilo. Dar kažkiek 
papupsėjęs, pradėjo veikti normaliai. 

Morelis užsikvempė ant vairo ir užsimerkė. 

— Šūdas... 

Pasilenkiau prie langelio. 

— Ar mano sėdynė sušlapo? 

— Labai juokinga, — jis išlipo iš automobilio ir palai- 
kė dureles, kol įlipsiu. — Ar nori, kad važiuočiau iš paskos? 

— Ne. Nereikia. Ačiū. 

— Jei prireiks, būsiu Starko gatvėje. Ką gali Žinoti... 
gal tas liudininkas kada nors užsuks į sporto salę. 

Privažiavusi prie Bernio parduotuvės, neradau prie du- 
rų nutįsusios eilės ir apsidžiaugiau, kad romo kokteilis bus 
mano. 

— Labas, — pasisveikino Bernis, — tik pažiūrėkit, 
kas apsilankė! 

— (Gavau tavo žinutę dėl to maišytuvo. 

— Štai jis, mažiulis, — pasakė Bernis, plekšnodamas 
vieną. — Jis mala riešutus, traiško ledą, trina bananus ir 
plaka velniškai gerą kokteilį. 

Pažvelgusi į prikabintą kainą, apsiraminau, jog valio- 
siu nupirkti. 

— Perku. Ar gausiu romo kokteilį? 

— Dar klausi, — paėmęs supakuotą maišytuvą, nune- 
šė prie kasos ir įdėjo į maišelį. — Kaip einasi? — atsargiai 
paklausė jis, žiūrėdamas į aptriušusius kuokštelius, kur kaž- 
kada buvo mano antakiai. 

— Būna ir geriau. 

— Kokteilis padės. 

— Nė kiek neabejoju. 

Kitapus gatvės Salis blizgino savo paradines duris. Iš 
pažiūros jis buvo malonus vyriškis, stambus, plinkantis, ap- 
sijuosęs balta mėsininko prijuoste. Kiek buvau girdėjusi, 
trumpą laiką jis dirbo bukmekeriu. Nieko ypatinga. Vargu 

ar jis su visu tuo susijęs. Bet kodėl toks vyras kaip Kuleša, 
kurio visas gyvenimas sukosi Starko gatvėje, trenkdavosi 
kažin kur pasimatyti su Saliu? Turėjau šiokių tokių duo- 
menų apie Kulešą, tačiau apie jo asmeninį gyvenimą — nie- 
ko. Vienintelė šiek tiek dominanti detalė buvo ta, jog Ku- 
leša važiuodavo apsipirkti į Salio parduotuvę. Gal Cigis 
buvo tarpininkas? O gal jie su Saliu seni draugeliai? Arba 
giminės. Salis galėtų ką nors Žinoti apie ai Ena) arba tą 
plokščianosį vyrą. 

Dar kelias minutes paplepėjau su Berniu, visą laiką 
svarstydama, ar nereikėtų pasišnekučiuoti su Saliu. Mačiau, 
Kaip į parduotuvę įėjo moteriškė ir kažką nusipirko. Dabar 
tinkamas momentas. Galėsiu apsidairyti. 

Pažadėjau Berniui užsukti nusipirkti didesnių bei ge- 
resnių pirkinių ir pasukau į kitą gatvės pusę pas Salį. 


13 skyrius 


Pastūmusi Salio parduotuvės duris, įėjau ir patraukiau 
prie ilgo šaldytuvo, prikrauto mėsos gabaliukų maltinukams 
ir kepsniams. 

Salis svetingai nusišypsojo. 

— Ką galėčiau pasiūlyti? 

— Buvau pas Kuncą nusipirkti maišytuvo... — kilste- 
lėjau maišelį su pirkiniu. — Pamaniau, kad ne pro šalį ką 
nors išsirinkti vakarienei. 

— Dešrų? Šviežios žuvies? Vištienos gabalėlį? 

— Žuvies. 

— Ką tik gavau plekšnių iš Džersio pakrantės. 

Turbūt ji švytėjo tamsoje. 

— Puiku. Kaip tik dviem žmonėms. 

Kažkur parduotuvės gale virstelėjo durys, pasigirdo 
sunkvežimio burzgesys. Durims užsidarius, variklio ūže- 
si0 nebesigirdėjo. 

Koridoriumi artėjo vyras, kurį išvydus mano širdis ėmė 
plakti triskart greičiau. To vyro ne tik nosis buvo suplota, 
bet ir visas veidas atrodė lyg būtų plokščias... lyg būtų už- 
važiuota keptuve. Negalėjau būti tikra, kol Morelis nepa- 
tvirtino, tačiau įtariau, kad aptikau dingusįjį liudininką. 

Man norėjosi šokinėti ir cypti iš džiaugsmo arba lėkti 
kuo greičiau iš ten, kol iš manęs dar nesumalė faršo ar ne- 
išpjovė kepsnio. 


— Atvežiau prekes, — tas vyras pasakė Saliui. — Ar 
sukrauti į sandėlį? 
— Aha, — atsakė Salis. — Ir paimk tas dvi statines, 


kurios stovi prie durų. Viena sunki. Reikės vežimėlio. 

Salis atsigręžė į Žuvį. 

— Kaip ketinate gaminti šią filė? — paklausė jis. — 
Galite kepti keptuvėje arba orkaitėje, arba farširuoti. Aš pats 
mėgstu keptas keptuvėje. Negailiu sviesto, paskrudinu. 

Aš išgirdau, kaip paskui plokščiaveidį vyrą užsidarė 
durys. 

— Kas jis toks? — pasidomėjau aš. 

— Luisas. Dirba skirstytoju Filyje. Atveža mėsą. 

— O ką išveža statinėse? 

— Kartais sudedu į jas atliekas. Jie veža šunims. 

Turėjau stipriai sukąsti dantis, kad nešokčiau pro du- 
ris. Aš suradau liudininką! Neabejojau tuo. Visą kelią iki 
“Novos" ėjau valdydamas: ir net apsvaigau nuo tokių pa- 
stangų. Aš išgelbėta! Dabar galėsiu užsimokėti už butą. Bū- 
siu šio to pasiekusi. Suradusi liudininką, galėsiu būti sau- 
gi. Suimsiu Morelį 1r nebesirūpinsiu Cigiu Kuleša. Pasi- 

trauksiu iš horizonto. Niekam nebesimaišysiu po kojomis, 
niekas nebebandys manęs nužudyti... išskyrus, žinoma, Ra- 
miresą. O jeigu pakaks įrodymų, gal ir Ramiresą pavyks 
patupdyti — ilgam, ilgam. 

Tas senukas, Karmenos kaimynas, minėjo, jog jį trik- 
dė refrižeratoriaus keliamas triukšmas. Galėjau kirsti la- 
Žybų iš ko tik nori, kad ten buvo mėsos šaldytuvas. Reikė- 
tų nuvažiuoti prie Karmenos namo ir patikrinti, ar galima 
prie jos buto lango privažiuoti iš kiemo pusės. Jeigu Lui- 
sas privažiavo labai arti, jis galėjo nušokti ant refrižerato- 
riaus stogo. Paskui įkišo Karmeną į ledus ir nulėkė. 

Negalėjau nustatyti, koks ryšys jį sieja su Saliu. O gal 
nėra jokio ryšio. Gal Ramireso pėdsakus naikino tiktai Ci- 
gis ir Luisas. 

Iš tos vietos, kur sėdėjau, puikiausiai matėsi Salio par- 
duotuvė. Įkišau raktelį ir, prieš užvesdama variklį, dar kartą 
Žvilgtelėjau. Salis ir Luisas kalbėjosi. Luisas atrodė ramus. 
Salis susinervinęs kilnojo aukštyn rankas. Nutariau šiek tiek 
palūkuriuoti. Salis nusigręžė nuo Luiso ir kažkam paskam- 
bino. Netgi iš tokio atstumo buvo akivaizdu, kad jis nepa- 
tenkintas. Jis nutrenkė ragelį, ir abu vyrai nuėjo į šaldymo 
patalpą, iš kur netrukus išritino kažkokį uždarą būgną. Jie 
nurideno jį koridoriumi prie galinių durų. Po kurio laiko 
vėl pasirodė Luisas, persimetęs per petį kažką panašaus į 
pusę veršelio. Palikęs mėsą šaldymo patalpoje, jis išrideno 
antrą būgną. Koridoriaus gale jis stabtelėjo ir užsispokso- 
jo į parduotuvės priekį. Mano širdis krūptelėjo, pagalvo- 
jus, jog jis galėjo mane pastebėti. Jis ėjo priekinių durų 
link ir aš pasiruošiau savo “Sure Guard". Tačiau jis tik su- 
stojo prie durų ir apvertė mažą lentelę su užrašu ATIDARY- 
TA kita puse — UŽDARYTA. 

Šito tai aš nesitikėjau. Ką tai reiškė? Salio nebesima- 


227 


tė, parduotuvę uždarė, nors, kiek žinojau, nebuvo jokios 
šventės. Luisas išėjo pro užpakalines duris ir užgesino švie- 
sas. Po krūtine pajutau šleikštulį. Šleikštulys virto panika, 
kuri padiktavo man nepamesti iš akių Luiso. 

Aš pajudėjau iš vietos ir nuvažiavau iki kvartalo galo. 
Baltas refrižeratorius su Pensilvanijos numeriais važiavo 
mašinų srauto priekyje. Už dviejų kvartalų mes pasukome 
į Čemberį. Man būtų labiausiai patikę numesti viską Mo- 
reliui į sterblę, bet neturėjau nė mažiausio supratimo, kaip 
su juo susisiekti. Jis buvo Starko gatvėje, į šiaurę nuo ma- 
nęs, O aš traukiau pietų pusėn. Be abejo, jis furgone turėjo 
telefoną, tačiau aš nežinojau jo numerio, be to, galėjau pa- 
skambinti tiktai kur nors sustojusi. 

Ties Vaithorsu refrižeratorius įsuko į 206-tą kelią. Čia 
mašinų srautas buvo pakenčiamas. Sekiau Luisą pasislė- 
pusi už dviejų automobilių, drauge kuo puikiausiai jį ma- 
čiau. Vos pravažiavus 70-ojo kelio sankryžą, mano tepalo 
lemputė vėl užsidegė ir šįsyk nebeužgeso. Aš riebokai nu- 
sikeikiau, pasukau šalikelėn, suverčiau dvi skardines tepa- 
lo ir, užtrenkusi kapotą, nurūkau pirmyn. 

Giniau “Novą" aštuoniasdešimties mylių per valandą 
greičiu, nekreipdama dėmesio nei į kretantį automobilio 
korpusą, nei į pastėrusius kitų vairuotojų veidus, kai tarš- 
kėjau pro juos. Įveikusi įtemptas dvi mylias, pamačiau ret- 
rižeratorių. Luisas buvo vienas iš tų lėtesnių vairuotojų ir 
viršijo leistiną greitį tiktai dešimčia mylių per valandą. At- 
sipūčiau ir vėl užėmiau buvusią padėtį. Meldžiausi, kad tik 
jis nebūtų susiruošęs į tolimą kelionę. Ant mano galinės 
sėdynės tebuvo likę pusantros skardinės tepalo. 

Ties Hemontonu Luisas pasuko kairėn į šalutinį kelią 
ir nuvažiavo į rytus. Šiuo keliu važiavo nedaug automobi- 
lių, todėl buvau priversta laikytis atokiau. Riedėjome kai- 

mo vietove pro dirbamas žemes ir miškų lopinėlius. Už ko- 
kių penkiolikos mylių refrižeratorius sulėtino greitį ir įsu- 
ko į žvyruotą keliuką, vedantį prie sandėlį primenančio pa- 
stato. Priešais pastatą esanti iškaba skelbė, kad tai Pačeto 
valčių prieplauka ir šaldytų produktų sandėlis. Už saulės 
nutvieksto pastato vandens fone suposi valtys. 

Aš praslinkau pro aikštelę ir, pravažiavusi ketvirtį my- 
lios keliu, kuris atsirėmė į Mulikos upę, apsisukau. Grįž- 
dama vos vos judėjau. Krovininis sunkvežimis stovėjo pla- 
čiame take, kuris vedė prie valčių. Luisas ir Salis stovėjo, 
atsirėmę į sunkvežimio galą, ir tarsi kažko laukė. Aikšte- 
lėje daugiau Žmonių nesimatė. Tai buvo nedidelė valčių 
prieplauka, ir nors buvo vasara, susidarė įspūdis, kad prie- 
plauka šiek tiek atgyja tik savaitgaliais. 

Grįždama atgal, už kelių mylių privažiavau degalinę. 
Man pasirodė, jog čia galėsiu nepastebima laukti. Jeigu Sa- 
lis ir Luisas išvažiuos iš prieplaukos, jie trauks šia kryptimi 
atgal į civilizaciją, tuomet galėsiu sekti iš paskos. Čia buvo 
ir taksofonas, vadinasi, galėsiu susisiekti su Moreliu. 

Akmens amžių primenančioje degalinėje ant dėmėtos 
betoninės platformėlės stovėjo dvi seno modelio dujų ko- 
lonėlės. Ant vienos kolonėlės prikabintas užrašas reklamavo 
gyvus masalus ir pigias dujas. Vienaaukštė būdelė už ko- 
lonėlių buvo dengta rudomis malksnomis, vietomis užlo- 
pyta skardos gabalais ir įvairios rūšies fanera. Taksofonas 
kabėjo prie stiklinių durų. 

Pastačiau automobilį mažiausiai matomoje vietoje už 
būdelės ir nuėjau prie telefono džiaugdamasi, jog atsirado 
proga ištiesti kojas. Paskambinau į savo pačios namus. Nie- 
ko geresnio nesumojau. Signalas suskambo tik vieną kar- 
tą, tada įsijungė autoatsakiklis. Pasiklausiau savo pačios 
balso, informuojančio, kad manęs nėra namie. 

— Ar kas nors ten yra? — paklausiau aš. 

Jokio atsakymo. Palikau taksofono numerį ir pasiūliau, 
esant reikalui, susisiekti su manimi, nes šiuo numeriu kurį 
laiką aš būsiu pasiekiama. 

Jau gręžiausi eiti savo automobilio link, kai pro šalį 
praūžė Ramiresas. Kuo toliau, tuo gražiau, pagalvojau aš. 
Pačeto valčių prieplaukoje jau turėsime mėsininką, šaulį ir 
boksininką. Nepanašu, kad šitie berniukai būtų susiruošę 
žvejoti. Jeigu keliu būtų pralėkęs kas nors kitas, o ne Ra- 
miresas, būčiau prislinkusi arčiau ir pasižvalgiusi. Dabar 
įtikinėjau save, kad Ramiresas galėjo atpažinti mano “No- 
vą“, todėl tokio plano atsisakiau. Tai tik dalis tiesos. Ra- 
miresas savo tikslą pasiekė. Vien nuo jo automobilio šešė- 
lio mane išmušė šaltas prakaitas, ir aš rimtai suabejojau, 
ar pajėgčiau nors Žodį ištarti, sutikusi jį dar sykį. 

Visai netrukus greitkelio link pro mane vėl prašvilpė 
“Porshe". Kadangi langai buvo tamsinti, galėjau spėti, jog 
geriausiu atveju joje sėdi du žmonės, vadinasi, prieplau- 
koje liko mažiausiai vienas. Labai tikėtina, kad tas vienas 
likęs buvo Luisas. Aš dar sykį paskambinau į savo autoat- 
sakiklį. Šį kartą palikau skubią žinutę. 

— PASKAMBINK MAN! — įsakiau aš. 

Kai telefonas sučirškė, jau beveik temo. 

— Kur tu? — paklausė Morelis. 

— Netoli pakrantės. Atlantik Sičio pakraštyje, prie du- 
jų kolonėlės. Aš suradau tą liudininką. Jo vardas Luisas. 

— Ar jis su tavimi? 

— Jis lekia keliu tolyn nuo manęs, — trumpai nupa- 
sakojau Moreliui dienos įvykius ir kelią į valčių prieplau- 
ką. Iš čia pat stovinčio automato nusipirkusi sodos van- 
dens, grįžau laukti toliau. 

Jau buvo gerokai sutemę, kai Morelio furgonas paga- 

liau sustojo šalia manęs. Tuo keliu be Ramireso daugiau 
niekas nepravažiavo, tad buvau tikra, jog refrižeratorius ne- 
prasmuko nepastebėtas. Pagalvojau, kad Luisas galėjo lik- 
ti valtyje ir ten praleisti naktį. Mano galva, nebuvo kitos 
priežasties, kodėl refrižeratorius vis dar ten. 

— Ar mūsiškis prieplaukoje? — pasidomėjo Morelis. 

— Kiek žinau, taip. 

— Ar Ramiresas grįžo? 

Papurčiau galvą. 

— Aš pasidairysiu aplinkui. Tu lauk čia. 

Užteks, jau prisilaukiau. Nuo to laukimo jau bloga da- 
rėsi. Be to, aš visiškai nepasitikėjau Moreliu. Jis turėjo pa- 
siutusį įprotį dalyti malonius pažadus, o paskui valso tem- 
pu dingti iš mano gyvenimo. 

Nusekiau paskui furgoną iki pat vandens ir pastačiau 
automobilį šalia. Baltasis refrižeratorius stovėjo, kur sto- 
vėjęs. Luiso niekur nesimatė. Tamsoje dūlavo prišvartuo- 
tos valtys. Nepasakysi, kad Pačeto valčių prieplaukoje vir- 
tų gyvenimas. 

Išlipusi iš "Novos", nuėjau pas Morelį. 

— Rodos, liepiau tau laukti degalinėje, — pyktelėjo 
Morelis. — Atrodome lyg išėję į sumautą paradą. 

— Rodos, tau gali prireikti pagalbos, susidorojant su 
Luisu. 

Išlipęs iš furgono, Morelis atsistojo šalia manęs. Pa- 
tamsyje jis atrodė labai abejotinos reputacijos pavojingas 
žmogus. Jis nusišypsojo, virš juodos barzdos sužybsėjo bal- 
tutėliai dantys. 

— Melagė. Tu drebi dėl tų savo 10 000 dolerių. 

— Ir dėl jų. 

Kurį laiką stovėjome sukryžiavę žvilgsnius, tylomis 
vertindami vienas kitą. Pagaliau Morelis įkišo ranką pro 

atvirą furgono langą, nuo priekinės sėdynės pakėlė švarką 
ir iš jo kišenės ištraukęs pusautomatį užsikišo už džinsų juos- 
mens. 

— Manau, reikėtų paieškoti ir manojo liudininko. 

Mes prisiartinome prie refrižeratoriaus ir prikišome 
nosis prie kabinos. Ji buvo tuščia ir užrakinta. Daugiau au- 
tomobilių aikštelėje nesimatė. 

Visai čia pat į polius pliuškeno vanduo, dejavo gran- 
dinėmis pririštos valtys. Čia buvo keturi dokai, prie kiek- 
vieno po keturiolika vietų, po septynis iš kiekvienos pu- 
sės. Kai kurios vietos buvo tuščios. 

Mes tyliai slinkome pro visus dokus, skaitinėdami val- 
čių pavadinimus, ieškodami kokios nors gyvybės pėdsako. 
Trečiojo doko viduryje sustojome prie didelės “Hatteras 
Convertib!'' valties su permetamu tilteliu ir vienu metu per- 
skaitėme jos pavadinimą: “Salio panelė". 

Morelis įlipo į ją ir nuslinko tolyn. Aš sekiau už kelių 
pėdų. Denyje mėtėsi žūklės reikmenys, ilgakočiai tinklai 
ir žeberklai. Ant kabinos durų kabėjo spyna, informuoda- 
ma, kad Luiso, matyt, viduje nėra. Morelis išsitraukė iš ki- 
šenės plonytį žibintuvėlį ir pašvietė pro kabinos langą. Val- 
tis buvo beveik tuščia, turbūt paruošta rimtai žūklei. Vie- 
toj kokių nors geresnių baldų matėsi tiktai grubūs, papras- 
ti suolai. Virtuvėlė buvo priversta sumaigytų alaus skardi- 
nių ir išterliotų popierinių lėkščių. Žibintuvėlio Šviesoje 
sublizgėjo kažkokių išbarstytų miltelių liekanos. 

— Salis suskretėlis, — įvertinau aš. 

— Ar tu tikra, kad Luisas neišvažiavo su Ramiresu? — 
paklausė Morelis. 

— Iš kur man žinoti? Automobilio langai buvo tam- 
sinti. Tačiau ten tik dvi sėdynės, vadinasi, bent vienas iš jų 
turėjo likti Čia. 

— Ir daugiau jokių automobilių nepravažiavo? 

— Ne. 

— Jis galėjo nuvažiuoti į kitą pusę, — svarstė Morelis. 

— Toli nenuvažiuotų. Už ketvirčio mylios — aklavietė. 

Mėnulis kabėjo visai Žemai, barstydamas ant vandens 
sidabrinius šviesos dolerius. Mes atsigręžėme į baltą refri- 
žeratorių. Tamsoje tyliai dūzgė šaldiklio motoras. 

— Reikėtų dar sykį jį apžiūrėti, — pasakė Morelis. 

Nuo jo balso tono man pasidarė neramu, tačiau aš nepa- 
norau garsiai ištarti į galvą ką tik atklydusio klausimo. Mes 
jau matėme, kad kabinoje Luiso nėra. Kur beliko ieškoti? 

Kai grįžome prie sunkvežimio, Morelis pabandė įžiū- 
rėti termostato rodykles. 

— Kokia temperatūra? — nekantravau aš. 

— Dvidešimt. 

— Kodėl toks šaltis? 

Morelis nulipo žemyn ir nuėjo prie galinių durų. 

— Kažin kodėl? 

— Kažkas nori kažką užšaldyti? 

— Ir aš taip spėju, — ant galinių durų buvo pritvirtin- 
tas didžiulis sunkus skląstis ir spyna. Morelis pakilnojo spy- 
ną. — Galėjo būti ir blogiau, — tarstelėjo jis. Nubėgęs prie 
furgono, jis grįžo su nedideliu metalo pjūklu. 

Nervingai dairiausi aplinkui. Ne itin geidžiau būti su- 
gauta apiplėšiant mėsos refrižeratorių. 

— Gal galima kaip nors paprasčiau? — aš garsiai su- 
šnabždėjau pro pjūklo džirinimą. — Ar negali tik nukabin- 
ti spynos? 

— Šitaip greičiau, — burbtelėjo Morelis. — Geriau 
žvalgykis, ar neišlįs koks naktinis sargas. 

Pjūklo ašmenys perskrodė metalą ir spyna prasižiojo. 
Morelis atstūmė skląstį ir patraukė storas izoliuotas duris. 

Viduje buvo tamsu kaip pragare. Morelis užlipo ant laiptu- 
ko, o aš užsirepečkojau iš paskos, traukdama žibintuvėlį iš 
savo krepšio. Plūstelėjusi šalto oro banga užgniaužė kva- 
pa. Mes nukreipėme šviesą į ledais apgurgėjusias sienas. 
Nuo lubų karojo didžiuliai tušti metaliniai kabliai. Prie pat 
durų stovėjo didelė statinė, kurią jau šiandien mačiau ride- 
namą. Tuščioji statinė buvo netoliese, jos dangtis buvo pa- 
krypęs tarp statinės ir sienos. 

Aš nukreipiau žibintuvėlį į gilumą, palenkiau žemyn. 
Įsižiūrėjau geriau ir įtraukiau gurkšnį ledinio oro. Luisas 
gulėjo aukštielninkas, išsiskėtojęs, išverstomis, nemirksin- 
čiomis akimis, iškraipytomis kojomis. Iš nosies išvarvėjęs 
snarglys buvo prišalęs prie skruosto. Ant kelnių priekio ma- 
tėsi suledėjusi šlapimo dėmė. Viduryje kaktos žiojėjo di- 
džiulis tamsus taškas. Salis gulėjo šalia, kakta buvo pa- 
ženklinta tokiu pačiu tašku, sustingusiame veide švietė ta 
pati nebylaus siaubo išraiška. 

— Šūdas, — sušvokštė Morelis. — Neturiu laimės. 

Mirusiuosius matydavau aprengtus ir sutvarkytus. Jų 
plaukai būdavo dailiai sušukuoti, veidai parausvinti, akys 
užmerktos amžinam miegui. Nė vienas nebuvo nušautas į 
kaktą. Pajutau kylančią tulžį ir griebiausi ranka už burnos. 

Morelis nugrūdo mane prie durų ir išstūmė į lauką. 

— Nebandyk privemti mašinoje, — riktelėjo jis. — 
Čia nusikaltimo vieta. 

Aš giliai įkvėpiau ir sutramdžiau skrandį. 

Morelis laikė uždėjęs ranką man ant kaklo. 

— Ar jau geriau? 

Aš įnirtingai palinksėjau. 

— Jau gerai. T-tai t-taip net-tikėta. 

— Man reikia kai ką atsinešti iš furgono. Pabūk čia. 
Nelįsk į sunkvežimį ir nieko neliesk. 

Galėjo būti ramus. Šimtais laukinių arklių manęs ne- 
nutemptų ten. 

Jis grįžo nešinas laužtuvu ir dviem poromis vienkarti- 
nių pirštinių. Vieną porą padavė man. Mes užsimovėme jas, 
ir Morelis užlipo ant laiptuko. 

— Pašviesk į Luisą, — paliepė jis, pasilenkdamas virš 
lavono. 

— Ką darai? 

— Ieškau dingusio pistoleto. 

Jis atsistojo ir numetė man ryšulėlį raktų. 

— Pistoleto nėra, bet kišenėje buvo šie raktai. Pažiū- 
rėk, gal kuris tiks kabinos spynelei. 

Aš atidariau keleivio pusės dureles ir išnaršiau kiše- 
nėles ant jų, paskui pirštinių skyrelį, po sėdyne, tačiau gin- 
klo nebuvo. Grįžusi pas Morelį, radau jį laužtuvu atlupi- 
nėjantį uždarytą statinę. 

— Ginklo nėra, — pasakiau jam. 

Dangtis atšoko, ir Morelis nukreipė žibintuvėlį į plyšį. 

— Na? — nerimau aš. 

Jo balsas buvo įsitempęs: 

— Čia Karmena. 

Mane vėl supykino. 

— Manai, kad visą tą laiką Karmena pragulėjo Salio 
šaldytuve? 

— Regis, taip. 

— Kodėl jis nusitempė ją pas save? Nejaugi nebijojo, 
kad kas nors suras? 

Morelis truktelėjo pečiais. 

— Matyt, buvo užtikrintas. Gal jam tai ne pirmas kar- 
tas. Buvo pripratęs. 

— Kalbi apie tas moteris, kurios dingdavo iš Starko 
gatvės? 

— Taip. Turbūt Salis laukė tinkamo momento, kai ga- 
lės Karmeną išvežti ir išmesti į jūrą. 

— Aš nesuprantu, kaip Salis čia įsimaišė. 

Morelis užkalė dangtį. 

— Aš irgi, tačiau neabejoju, jog Ramiresą priversime 
paaiškinti. 

Jis nusišluostė rankas į kelnes, palikdamas baltus dry- 
Žius. 

— Kas čia baltuoja? — susidomėjau aš. — Salis ve- 
žiojosi pudrą vaikams, kokį valiklį ar dar ką nors? 

Morelis pasižiūrėjo į rankas, paskui — į kelnes. 

— Aš ir nepastebėjau... Jėzau, — suvapėjo jis, spok- 
sodamas sau į ranką. — Šventas šūde. — Jis nuplėšė nuo 
statinės dangtį ir perbraukė pirštu per vidinį kraštą. Paskui 
įsikišo jį į burną ir paskanavo. — Narkotikai. 

— Salis lyg ir nerūkė. 

— Čia ne kokainas. Heroinas. 

— Tikrai? 

— Aš jo apsčiai prisiragavęs. 

Pamačiau, kaip jis šypsojosi. 

— Didžiausi pasaulyje heroino lopšiai — Afganista- 
nas, Pakistanas, Birma. Paprastai jis keliauja per šiaurės 
Afriką, tada aukštyn, per Amsterdamą arba kurį nors kitą 
Europos miestą. Anksčiau buvo įprasta tiekti jį į šiaurės 
rytų regionus per Kenedžio oro uostą. Dabar jau metai, kai 
mus pasiekia informacija, jog heroinas daugiausia trans- 
portuojamas laivais į Port Niuarką. Muitinės plušėjo išti- 
sas paras, tačiau nieko nerado. — Jis iškėlė pirštą. — Ar 
tik nebus šitaip: prieš pasiekdamas Niuarką, laivas pake- 
liui atiduoda krovinį. 

— Perkrauna į valtis, — susigaudžiau aš. 

— Taigi. Valtys paima narkotikus iš didžiojo laivo ir 


236 


atplukdo į tokias prieplaukas kaip šitoji, kur nėra jokių mui- 
tinės inspektorių. 

— Ar tik jie nebus narkotikams pervežti naudoję šių 
statinių. Matyt, šis kartas buvo paskutinis, vienas maišelis 
praplyšo. 

— Sunku patikėti, kad kas nors galėjo taip kvailai pa- 
likti inkriminuojančius įkalčius. 

Morelis suniurnėjo: 

— Kai visą laiką dirbi su narkotikais, jie tampa pa- 
prasčiausia preke. Nepatikėtum išvydusi, kas atvirai palie- 
kama butuose ir garažuose. Beje, tai Salio valtis, taigi la- 
bai gali būti, kad pats Salis nedalyvaudavo reiduose. Jeigu 
valtį būtų nučiupę, Salis būtų gynęsis, kad paskolino drau- 
gui. Jis ir nežinojo, jog ji buvo naudojama nelegaliai veik- 
lai. 

— Tu manai, dėl to Trentonas užverstas heroinu? 

— Gali būti. Turint tokią valtį, galima pervežti daugy- 
bę narkotikų ir likviduoti kurjerius, kuriems tuomet ir mo- 
kėti nebereikia. Gatvėse narkotikai pinga, o kokybė kyla. 

— Narkomanai išmiršta. 

— Taigi. 

— Kaip tu manai, kodėl Ramiresas nušovė Salį ir Luisą? 

— Turbūt Ramiresui prireikė sudeginti kai kuriuos 
tiltus. 

Morelis vedžiojo Žibintuvėliu po tolimuosius šaldytu- 
vo kampus. Tamsoje vos įžiūrėjau jį, tik girdėjau, kaip čeža 
jo batai. 

— Ką darai? — paklausiau aš. 

— Ieškau pistoleto. Negi dar nepastebėjai, kad man 
velniškai nesiseka? Mano liudininkas nebegyvas. Manyk, 
kad ir aš jau miręs, jeigu nepavyks rasti dingusio Cigio re- 
volverio. 

— Dar yra Ramiresas. 

— Jis gali ir neprabilti. 

— Nereikia perdėti. Aš galiu patvirtinti, kad Ramire- 
sas įvykdė dvi egzekucijai prilygstančias žmogžudystes, be 
to, mes atskleidėme didžiulę narkotikų kontrabandą. 

— Galbūt tai ir sukels tam tikrų abejonių dėl Cigio, 
tačiau nepaneigsi fakto, jog aš nušoviau beginklį žmogų. 

— Reindžeris sako, kad reikia pasitikėti veikiančia sis- 
tema. 

— Reindžeris nepaiso tos sistemos. 

Aš visiškai netroškau uždaryti Moreiio į kalėjimą dėl 
nepadaryto nusikaltimo, tačiau jis negalėjo gyventi slaps- 
tydamasis. Jis gana geras vyrukas, ir nors nekenčiau jo, jis 
ėmė man patikti. Nusikaltėlių paieškos baigsis, ir aš pasi- 
gesiu jo nuolatinių pašaipų bei naktinių vizitų. Kas tiesa, 
tai tiesa — kartais Morelis būdavo nepakenčiamas, tačiau 
atsiradęs naujas partnerystės jausmas beveik užgožė anks- 
tesnįjį pyktį. Būtų sunku patikėti, kad netgi atradus naujų 
įkalčių, jis galėtų patekti už grotų. O gal tik neteks darbo 
policijoje? Būtų ne toks skaudus pažeminimas, negu išti- 
sus metus slapstytis. 

— Aš manau, reikia kviesti policiją, ir tegul jie kaps- 
tosi, — pasiūliau Moreliui. — Juk negali visą gyvenimą 
slapstytis. Kaip tavo motina? O mokestis už telefoną? 

— Mokestis už telefoną? Po perkūnais, Stefani, tik ne- 
sakyk, kad dienų dienas kalbėjau telefonu! 

— Mes buvome susitarę. Sakei, kad leisies nuveda- 
mas į policiją, kai surasime dingusį liudininką. 

— Aš nenumačiau, kad jis bus negyvas. 

— Mane iškeldins iš buto. 

— Klausyk, Stefani, tavo butas nėra jau toks didelis. 
Bet ką mes čia tuščiažodžiaujame... Abu žinome, jog tu gali 

mane suimti jėga. Tačiau pinigus galėsi gauti tik tada, jei- 
gu aš sutiksiu. Kaip matai, turi sėdėti ramiai. 

— Man nepatinka tavo nuostata, Moreli. 

Šviesa sušvytravo, jis pasuko durų link. 

— Mane mažai jaudina, ką tu galvoji apie mano nuo- 
statas. Aš prastai nusiteikęs. Mano liudininkas negyvas, be 
to, dar negaliu rasti to prakeikto ginklo. Galbūt Ramiresas 
žviegs kaip skerdžiama kiaulė, o aš būsiu reabilituotas, ta- 
čiau kol taip atsitiks, turėsiu slapstytis. 

— Taip ir patikėsiu! Labai abejoju, ar tau tai patiks. O 
jeigu koks faras pamatys tave ir nušaus? Be to, aš turiu 
atlikti savo darbą ir atliksiu. Nereikėjo man susidėti su ta- 
vimi. 

— Visai geras sandėris, — užginčijo jis. 

— O pats būtum sutikęs užimti mano vietą? 

— Ne. Bet aš — ne tu. Turiu tokių įgūdžių, apie ku- 
riuos tu gali tik pasvajoti. Be to, aš šimtą kartų bjauresnis 
už tave. 

— Tu nepakankamai mane vertini. Dar nežinai, ką aš 
sugebu. 

— Tu — kaip zefyras. Minkštutė ir saldi, o kai įkaisti — 
vienas lipnumėlis ir skanumėlis. 

Aš pritrūkau žodžių. Tik pagalvokit, vos prieš kelias 
sekundes aš puoselėjau draugiškus jausmus šitam stuob- 
riui ir net svarsčiau, kaip apginti. 

— Aš gabi mokinė, Moreli. Iš pat pradžių padariau ke- 
letą klaidų, tačiau galiu sutvarkyti tave dabar. 

— Nagi, puiku. Tai ką ketini daryti? Nušauti mane? 

Man nepatiko jo sarkazmas. 

— Tos minties aš neatsisakysiu, tačiau apsieisiu nešau- 
džiusi. Aš tik užtrenksiu šias duris, arogantiškas snargliau! 

Prieš užverdama tas sunkias, izoliuotas duris, dar su- 
spėjau pamatyti, kaip plečiasi jo akys, supratus, kas įvyks. 
Išgirdau duslų garsą, jam atsitrenkiant į duris, tačiau jis 
pavėlavo. Skląstis jau buvo užstumtas. 

Aš nustačiau šaldytuvo temperatūrą. Apskaičiavau, kad 
bus pakankamai šalta, todėl lavonai neatšils, tačiau ne per 
šalta, kad Morelis spėtų pavirsti ledinuku, kol grįžime į Tren- 
toną. Įsiropščiau į kabiną ir paleidau variklį. Dėkui Luiso rak- 
tams. Išdardėjau 1š aikštelės į kelią ir pasukau greitkelio link. 

Įpusėjusi kelią, suradau taksofoną ir paskambinau Dor- 
siui. Pasakiau, jog maždaug po keturiasdešimt penkių mi- 
nučių atsirasiu aikštelėje už policijos nuovados, ir būtų gra- 
Žu, jeigu jis manęs lauktų. 

Įvairavau sunkvežimį iš Nort Klintono gatvės į aikš- 
telę. Šviesos ruože išryškėjo Dorsio ir dar dviejų polici- 
ninkų figūros. Išjungiau variklį, giliai pakvėpavau, apra- 
mindama įsiaudrinusį skrandį, ir išlipau iš kabinos. 

— Dviejų policininkų neužteks, — įspėjau aš. — Mo- 
relis gali būti įsiutęs. 

Dorsi0 antakiai beveik susiliejo su plaukų linija ant 
kaktos. 

— Tu jį atvežei šaldytuve? 

— Aha. Jis ten ne vienas. 

Vienas policininkas atstūmė skląstį, durys atsivėrė, ir 
Morelis katapultavo tiesiai ant manęs. Jis stvėrė mane už 
liemens, ir mudu nusiritome ant asfalto, raičiodamiesi, kul- 
dami ir keikdami vienas kitą. 

Dorsis su policininkais atplėšė Morelį nuo manęs, ta- 
čiau jis tebekeikė mane ir švaistėsi rankomis. 

— Tu man dar pakliūsi! — jis rėkė ant manęs. — Pa- 
lauk, kai išeisiu iš čia, atsiimsi! Prakeikta lunatikė. Tu tik- 
ra nelaimė! 

Pasirodė dar du policininkai, ir dabar jau keturiese nu- 
tempė Morelį į vidų. Dorsis liko su manimi. 

— Tau reikėtų palaukti čia, kol jis apsiramins, — pa- 
tarė jis. 

Aš nusirankiojau nuo kelio kelis šapelius. 

— Gali ilgokai užtrukti. 

Padaviau Dorsiui sunkvežimio raktus ir paaiškinau 
apie narkotikus ir Ramiresą. Kol pasakojau, Morelį nuve- 
dė laiptais aukštyn, taigi dabar krantas buvo laisvas, ir aš 
galėjau pasiimti iš inspektoriaus pažymą apie asmens pri- 
statymą. 

Kai pagaliau pasiekiau savo butą, buvo jau arti vidur- 
nakčio. Apgailestavau tiktai dėl vienintelio dalyko — savo 
maišytuvą palikau prieplaukoje. Dabar romo kokteilis bū- 
tų labai pravertęs. Užrakinau buto duris ir nušveičiau krepšį 
ant virtuvės baro. 

Mano jausmai Moreliui susipynė... Nebebuvau tikra, 
ar teisingai pasielgiau. Pačioje pabaigoje nebe pinigai nu- 
lėmė. Mane pastūmėjo tikra panieka ir įsitikinimas, kad Mo- 
relis turėtų pasiduoti. 

Mane pasitiko tamsus, ramus butas, šviesa degė tiktai 
prieškambaryje. Kambarys buvo nugultas šešėlių, bet jie 
nebekėlė baimės. Gaudynės baigėsi. 

Dabar reikėjo pamąstyti apie ateitį. Privačiu agentu 
būti daug sunkiau, negu maniau iš pat pradžių. Be abejo, 
šis darbas padovanojo man ir gerų akimirkų, o pastarosios 
dvi savaitės daug ko išmokė. 

Baigiantis dienai, karščio banga atlėgo, temperatūra 
nukrito iki palaimingos šilumos. Mano užuolaidos buvo už- 
trauktos, vėjelis kedeno lengvą kartūną. Bus gera miegoti, 
pagalvojau. 

Nuspyriau batus į šalį ir prisėdau ant lovos krašto, stai- 

ga apimta kažkokio lengvučio nerimo. Nesupratau, kas čia 
man užėjo. Kažkas buvo ne taip. Prisiminiau, kad krepšį 
palikau gulintį ant virtuvės baro, ir nuo to bloga nuojauta 
dar sustiprėjo. Paranoja, nuraminau save. Aš sėdėjau užra- 
kintame bute, o jeigu kas nors ir brautųsi pro langą, kas ma- 
žai tikėtina, turėsiu pakankamai laiko atremti įsiveržimą. 

Deja, nerimas graužė toliau. 

Aš žvilgtelėjau į langą, į lengvai banguojančias užuo- 
laidas, ir ledinė mintis lyg peilis perskrodė mane. Išeida- 
ma palikau šį langą uždarytą ir užkabintą. Dabar jis atvi- 
ras. Jėzau, langas atviras. Baimė sukaustė mane, užgniau- 
žė gerklę. 

Kažkas buvo mano bute... arba lauke ant atsarginio 
išėjimo. Stipriai sukandau apatinę lūpą, kad nesuklykčiau. 
Gerasis Dieve, neleisk, kad čia būtų Ramiresas. Kas tik 
nori, bet ne Ramiresas. Širdis nelygiai daužėsi, mane py- 
kino. 

Buvo dvi išeitys. Arba lėkti prie laiptinės durų, arba 
nerti žemyn atsarginėmis kopėčiomis. Jeigu galėsiu paju- 
dinti kojas. Padariau išvadą, kad mano galimybės dides- 
nės, nes Ramiresas bute, o ne už lango, taigi prisiartinau 
prie lango. Giliai įkvėpusi, trūktelėjau užuolaidas ir įsi- 
spitrinau į užšovą. Jis nebuvo išlaužtas. Viršutiniame lan- 
go stikle Žiojėjo išpjautas apskritimas, pro kurį kažkas įki- 
šo ranką ir atitraukė užšovą. Pro dailiai išpjautą skylę dvel- 
kė vėsus nakties oras. 

Profesionaliai, pagalvojau aš. Turbūt ne Ramiresas. 
Galbūt čia tas vyras 1š antro aukšto. Nusivylęs mano skur- 
du, nusispjovė ir grįžo ieškoti riebesnių kąsnelių. Pro sky- 
lę pažvelgiau į atsarginį išėjimą. Tuščias, nepavojingas. 

Skambink policijai ir pranešk apie įsilaužimą, suko- 
mandavau sau. Telefonas prie lovos. Aš pakėliau ragelį — 

jokio signalo. Velnias. Kažkas atjungė jį virtuvėje. Pasąmo- 
nė kuždėjo dingti iš buto. Pro atsarginį išėjimą. Tučtuojau. 

Grįžusi prie lango, niekaip nesugrabaliojau užšovo. Už 
manęs kažkas sujudėjo, pajutau įsiveržėlį. Langas atspin- 
dėjo jį, stovintį miegamojo tarpduryje, silpnos prieškam- 
bario šviesos fone. 

Jis pašaukė mane vardu. Pajutau, kaip mano plaukai 
pasišiaušė kaip tai elektros kėdėje patupdytai katei viena- 
me multiplikaciniame filme. 

— Užtrauk užuolaidas, — įsakė jis, — ir gražiai, lėtai 
atsisuk, kad galėčiau tave pamatyti. 

Padariau, kaip liepta, markstydamasi ir sutrikusi, at- 
pažinau balsą, bet nesuvokiau priežasties. 

— Ką čia veiki? — paklausiau aš. 

— Geras klausimas, — jis įjungė šviesą. Priešais ma- 
ne stovėjo Džimis Alfa. Rankoje jis laikė pistoletą. — Aš 
pats savęs to paties be perstojo klausinėju. Kaip čia atsiti- 
ko? Juk aš padorus žmogus. Stengiuosi elgtis teisingai. 

— Teisingai elgtis yra gerai, — pasakiau jam. 

— Kur tavo baldai? 

— Užėjo sunkus metas. 

Jis linktelėjo. 

— Tada žinai, ką tai reiškia, — jis šyptelėjo. — Tai 
dėl to pradėjai dirbti pas Vinį? 

— Aha. 

— Mes su Viniu panašūs. Abu darome tai, be ko gyve- 
nime neišsilaikytume. Jaučiu, ir tu tokia pat. 

Man nepatiko būti lyginamai su Viniu, tačiau nesiruo- 
šiau ginčytis su vyru, kuris laikė pistoletą. 

— Turbūt taip. 

— Tu žiūri boksą? 

— Ne. 

Jis atsiduso. 

— Tokie vadybininkai kaip aš visą gyvenimą tikisi su- 
rasti gerą boksininką. Daugelis taip ir miršta nesulaukę. 

— Bet tu turi vieną. Ramiresą. 

— Aš pasiėmiau Benitą, kai jis dar buvo vaikas. Ketu- 
riolikos metų. Iš karto numačiau, kad jis išsiskirs iš kitų. 
Jis buvo kažkoks ypatingas. Stiprus. Talentingas. 

Beprotybė, pridūriau mintyse. Nepamiršk beprotybės. 

— Viską, ką jis žino apie boksą, gavo iš manęs. Pa- 
skyriau jam visą savo laiką. Rūpinausi, kad tinkamai mai- 
tintųsi. Pirkdavau jam drabužius, kai neturėdavo pinigų. 
Leisdavau nakvoti kabinete, kai jo motina siautėdavo pri- 
sipumpavusi narkotikų. 

— O dabar jis čempionas, — įsiterpiau aš. 

Jis šypsojosi. 

— Tai mano svajonė. Tam paskyriau visą savo gyve- 
nimą. 

Aš jau suvokiau, kur link krypsta pokalbis. 

— Jis nebesuvaldomas, — pastebėjau aš. 

Džimis atsirėmė į durų staktą. 

— Taigi. Jis nebesuvaldomas. Jis viską sužlugdys... 
visas galimybes, visus pinigus. Jau nebegaliu jam nieko 
pasakyti. Neklauso. 

— Ką ketini daryti? 

— Ak, — atsiduso Alfa. — Sunkus klausimas. O atsa- 
kymas vienas — investavimas. Aš investuoju, darau tuos 
šūdinus pinigus, atleisk už tikį žodį, ir sukuosi. Ar Žinai, 
ką reiškia investuoti? Tai reiškia, kad tuos pinigus, kuriuos 
gaunu už Ramiresą, aš investuoju į kitus verslus. Viščiukų 
frančizė, skalbykla, gal netgi mėsos parduotuvė. Galbūt 
gausiu labai pigiai nusipirkti mėsos parduotuvę, nes tas vy- 
rukas, jos savininkas, nesugeba susidoroti su kai kuriomis 
pareigomis. 

— Salis. 

— Taigi. Salis. Šiandien tu labai sunervinai Salį. Pa- 
sirodei netinkamu laiku, būtent tada, kai atvažiavo Luisas, 
bet, manau, galų gale viskas baigėsi gerai. 

— Aš ir nežinojau, kad Salis pažįsta mane. 

— Meilute, tave nesunku atpažinti. Tu be antakių. 

— Salis susinervino, jog aš pamačiau Luisą? 

— Taigi. Jis paskambino man ir pasakė, kad visiems 
reikia susitikti valčių prieplaukoje. Luisas vis vien tu- 
rėjo važiuoti ten. Rytoj atplukdo krovinį, ir aš pasvars- 
čiau, ar nereikėtų palaidoti Luiso, nes jis amžinas šū- 
das. Nieko nepadaro kaip reikiant. Nesugeba pasislėpti 
nuo žmonių akių pas Karmeną, paskui turi pats jais pasi- 
rūpinti. Iš trijų sunaikina tik du. Nesugeba pataikyti į 
Morelį. Tas asilas rado Morelio automobilį tavo aikšte- 
lėje ir nepasvarstęs, ar juo važinėja Morelis, iškepė Mortį 
Bejersą. Dabar dar ir tu dūrei pirštu į Luisą. Aš maniau, 
jam jau gana. Taigi pasiskolinau Benito automobilį ir nu- 
važiavau į valčių prieplauką. Pakeliui pamačiau tave de- 
galinėje. Man šovė auksinė mintis. Džimi, tariau sau, štai 
tau ir išeitis. 

Man niekaip nesisekė sekti jo minčių gijos. Niekaip 
nesupratau, kuo čia dėtas Džimis. 

— Išeitis iš ko? 

— Iš viso to mėšlyno. Dabar klausykis, kad bent kiek 
suprastum mane. O, kiek man teko paaukoti dėl bokso! Ne- 
buvo kada nei vesti, nei užauginti vaikų. Per visą savo gy- 
venimą nieko daugiau nemačiau, tik boksą. Kol jaunas, nie- 
ko nepaisai. Vis galvoji — dar yra laiko. Bet ateina diena, 
kai atsibudęs apsidairai ir pamatai, jog to laiko jau nebėra. 
Mano boksininkui patinka kankinti žmones. Tai — liga. 
Kažkas jo galvoje ne taip, ir aš nieko negaliu pakeisti. Ži- 

nodamas, kad jo karjera neužtikrinta, aš panaudoju mūsų 
uždirbtus pinigus šiokiai tokiai nuosavybei pirkti. Netru- 
kus sutikau tą jamaikietį, kuris sakosi žinąs geresnį pinigų 
darymo būdą. Narkotikai. Aš pirkau, jo organizacija plati- 
no, aš ploviau pinigus per savo verslą ir Ramiresą. Kurį 
laiką taip sukomės, tikrai neblogai sukomės. Mums terei- 
kia rūpintis, kad Ramiresas nepatektų už grotų, ir skalbė- 
me toliau. Viena bėda, kad dabar, turėdamas daugybę pini- 
gų, aš nebegaliu pasitraukti. Ta organizacija laiko mane nu- 
tvėrusi už gonadų, supranti, ką aš turiu galvoje? 

— Straikeris. 

— Taigi. Visa iškrypėlių jamaikiečių šerifo globo- 
jama šutvė. Godžių, šlykščių ubagų. Tai va, aš riedu ke- 
liu nudėti Luiso, matau tave besėdinčią ir sukurpiu pla- 
ną. O planas toks: susidoroju su Saliu ir Luisu Straike- 
rio stiliumi. Tada pabarstau gryniausio heroino valtyje 
ir ant statinės, kad farai susigaudytų, kas vyksta, ir visą 
operaciją užrauktų. Dabar niekas manęs neapkalbinės už 
nugaros, 0 Straikeriui kol kas neparanku mane liesti. Bet 
visa grožybė štai kur: tavo dėka Salis ir Luisas bus ap- 
kaltinti bendradarbiavę su Ramiresu. Neabejoju, kad duo- 
dama parodymus, farams papasakojai apie Ramiresą, pra- 
dulkantį pro tave degalinėje. 

— Man vis viena neaišku, kodėl tu čia ir dar laikai 
nutaikęs į mane pistoletą. 

— Aš negaliu leisti Ramiresui šnekučiuotis su farais, 
nes galbūt jie ims ir išsiaiškins, kad jis išties toks kvailas, 
kaip ir atrodo. Arba jis ims ir pasakys jiems, kad paskolino 
man savo automobilį, o jie ir patikės. Taigi tu turėsi pa- 
leisti kulką į jį. Tada nebebus nei Benito, nei Salio, nei 
Luiso. 

— O kaip Stefani? 

— Nebus ir jokios Stefani, — kelnių kišenėje jis turė- 
jo telefoną. Įkišęs šakutę į miegamojo lizdą, surinko nu- 
merį. — Na, brangusis, — kreipėsi į atsiliepusįjį, — šalia 
manęs yra dėmesio nusipelniusi mergaitė. 

Jam kažką atsakė. 

— Stefani Plam, — tęsė Džimis. — Ji namie, laukia 
tavęs. Benitai, tik žiūrėk, kad niekas tavęs nematytų. Gal 
geriau ateik pro atsarginį išėjimą. 

Pokalbis nutrūko, telefoną išjungė. 

— Šitaip atsitiko ir Karmenai? — paklausiau aš. 

— Viešpatie, Karmena buvo nužudyta neskausmingai. 
Aš nesuprantu, kaip jai pavyko atsigauti. Kai mes su- 
pratome, ji jau buvo suspėjusi pasikviesti Morelį. 

— Kas dabar? 

Jis atsirėmė į sieną. 

— Dabar palauksime. 

— Ką darysi, kai čia atvažiuos Ramiresas? 

— Kol jis smaginsis, aš palauksiu, o tada nupilsiu jį 
tavo pistoletu. Kol pasirodys policija, abu būsite mirtinai 
nukraujavę. Ir nebeliks palaidų galų. 

Jis kalbėjo velniškai rimtai. Jis lauks, kol Ramiresas 
prievartaus ir kankins mane, o tada pasistengs mane mirti- 
nai sužeisti. 

Kambarys plaukė prieš mano akis. Kojos suglebo, ir 
nė pati nepajutau, kaip prisėdau ant lovos kraštelio. Aš pa- 
lenkiau galvą tarp kelių ir laukiau, kol migla išsisklaidys. 
Mano baimę maitino sumaitoto Lulos kūno vaizdas. 

Svaigulys praėjo, tačiau širdis taip stipriai daužėsi, jog 
net kūnas kretėjo. Bandyk, pagalvojau aš. Ką nors daryk! 
Nesėdėk čia, laukdama Ramireso. 

— Tau bloga? — paklausė Alfa. — Tu atrodai prastai. 

Aš vis dar nepakėliau galvos. 

— Aš vemsiu. 

— Tau reikia į tualetą? 

Mano galva tebekarojo tarp kelių. Aš papurčiau ją. 

— Palauk, kol atsikvėpsiu. 

Čia pat Reksas bėgiojo narvelyje. Aš negalėjau pa- 
žvelgti į tą pusę, nes žinojau, jog tai gali būti paskutinis 
kartas. Keista, kaip galima prisirišti prie tokio mažo pada- 
rėlio. Pagalvojus, kad Reksas liks našlaitis, gerklėje susi- 
metė kamuolys. Ir tada vėl sunerimau. Ką nors daryk! Ką 
nors daryk! 

Aš greitai mintyse pasimeldžiau, sugriežiau dantimis 
ir stryktelėjau pirmyn, netikėtai puldama ant Alfos ir tvo- 
dama viršugalviu jam į pilvą. 

Alfa išleido neaiškų garsą, o pistoletas praskrido 
virš mano galvos ir tėškėsi į langą. Jeigu būčiau turėjusi 
bent kiek blaivaus proto, būčiau pridėjusi gerą spyrį į 
tarpukojį, tačiau mano energija tapo nevaldoma, o adre- 
nalinas pašoko sistemoje nesuvokiamu greičiu. Dabar te- 
reikėjo nuspręsti — kovoti ar bėgti. Bėgimas reikštų pra- 
laimėjimą. 

Aš nėriau tolyn nuo jo, pro atviras miegamojo duris į 
kambarį. Jau buvau beveik pasiekusi prieškambarį, kai iš- 
girdau pistoleto šūvį. Tarsi karštas peilis pervėrė kairę ko- 
ją. Iš skausmo ir netikėtumo surikau, praradau pusiausvyrą 
ir šlumštelėjau į virtuvę. Dar spėjau nutverti nuo baro krepšį 
ir panardinti į jį abi rankas, ieškojau savojo 0,38. Virtuvės 
tarpduryje išniro Alfa. Jis vėl nusitaikė. 

— Atleisk, — pasakė jis. — Neturiu kitos išeities. 

Mano koja degė, širdis krūtinėje daužėsi. Nosis var- 
vėjo, ašaros temdė akis. Mano rankos tebebuvo sukištos į 
krepšį. Abi rankos spaudė mažąjį “Smith « Wesson“. Aš 
sumirksėjau, stengdamasi neašaroti, ir šoviau. 

14 skyrius 


Į mano kambario langą švelniai tapšnojo lietus, ban- 
dydamas nustelbti rato, kuriame bėgo Reksas, garsą. Prieš 
keturias dienas į mane šovė, skausmas žaizdoje slopo, virs- 
damas erzinančiu, tačiau pakenčiamu mauduliu. 

Daug ilgiau gis dvasia. Naktimis kamavo karštligiški 
košmarai, bijojau viena likti bute. Nušovusi Džimį Alfą, 
prieš nualpdama dar suspėjau nušliaužti prie telefono ir iš- 
kviesti policiją. Ji atvyko laiku, nes Ramiresas jau buvo 
įpusėjęs kopti gaisrininkų kopėčiomis. Paskui jį nuvežė į 
kalėjimą, o mane — į ligoninę. Laimė, aš buvau taiklesnė 
už Alfą. Jis miręs. Aš gyva. 

Į mano banko sąskaitą buvo pervesta dešimt tūkstan- 
čių dolerių. Dar neišleidau nė vieno cento. Mano tempus 
pristabdė septyniolikos dygsnių siūlė ant užpakalio. Kai 
siūlus išims, turbūt iškrėsiu ką nors beprotiška, pavyzdžiui, 
išskrisiu savaitgaliui į Martiniką. Arba pasidarysiu tatui- 
ruotę, arba nusidažysiu raudonai plaukus. 

Beldimas į duris pastatė mane ant kojų. Jau buvo be- 
veik 7 valanda vakaro, o aš nelaukiau svečių. Tylutėliai 
prislinkau prie durų ir pažvelgiau pro “akutę". Net užsprin- 
gau išvydusi Džo Morelį. Jis vilkėjo sportine striuke ir džin- 
sais, buvo švariai nusiskutęs, neseniai kirptais plaukais. Jo 
akys smigo tiesiai į “akutę". Patenkinta šypsena. Jis žino- 
jo, kad aš spoksau į jį, svarstydama, ar protinga atidaryti 
duris. Jis pamojavo, ir aš prisiminiau, kad prieš dvi savai- 
tes taip elgiausi aš. 

Atstūmiau abu skląsčius, tačiau grandinę palikau už- 
kabintą. Pravėriau duris vos per plyšelį. 

— Taip? 

— Atkabink grandinę, — pasakė Morelis. 

— O kodėl? 

— Todėl, kad atnešiau picą, o jeigu pakreipsiu, kišda- 
mas tau ją pro tarpą, nuslys sūris. 

— Pica iš Pino? 

— Aišku, iš Pino. 

Aš atsistojau taip, kad nevargtų mano kairioji koja. 

— Kodėl čia atnešei tą picą? 

— Nežinau. Paprasčiausiai kilo toks noras. Tai atida- 
rysi duris ar ne? 

— Dar nenusprendžiau. 

Pasirodė šėtoniška šypsenėlė. 

— Bijai manęs? 

— Aaa... taip. 

Šypsenėlė nedingo. 

— Taip ir turi būti. Tu buvai užrakinusi mane refri- 
žeratoriuje su trim lavonais. Anksčiau ar vėliau atsiimsi 
už tai. 

— Bet ne šį vakarą? 

— Ne, — atsiliepė jis. — Ne šį vakarą. 

Uždariau duris, atkabinau grandinėlę ir įleidau jį. 

Jis padėjo baltą picos dėžutę ir šešių alaus skardinių 
pakuotę ant virtuvės baro ir atsigręžė į mane. 

— Matau, jog vaikštai lėtokai. Kaip jautiesi? 

— Gerai. Džiaugiuosi, kad Alfos paleista kulka tik 
kiaurai prakirto riebią vietą, o didžiausią nuostolį patyrė 
koridoriaus siena. 

Jis jau nebesišypsojo. 

— Kaip tu iš tikrųjų jautiesi? 

Ir kaip tam Moreliui pavyksta mane nuginkluoti? Net 
tais atvejais, kai būnu budri ir akyla, Morelis apsuka mane 
apie pirštą, pripučia miglos, verčia mane suabejoti savo pa- 

čios sprendimais ir apskritai priverčia mane nepatogiai pa- 
sijusti. Akių kampučiuose susimetė rūpestis, 0 ir rimta vei- 
do išraiška paneigė abejingą jo klausimo toną. 

Aš stipriai sukandau lūpą, tačiau tai nepadėjo sulai- 
kyti ašarų, kurios tyliai nuriedėjo skruostais. 

Morelis apglėbė mane ir tvirtai prisispaudė. Prigludęs 
skruostu prie mano viršugalvio, jis pakštelėjo man į plaukus. 

Mudu ilgai taip stovėjome, ir jeigu ne tas šlaunies 
skausmas, tikriausiai būčiau užmigusi, pagaliau suradusi 
ramybę ir saugumą Morelio glėbyje. 

— Jeigu aš rimtai tavęs paklausiu, — šnibždėjo Mo- 
relis man į ausį, — ar atsakysi sąžiningai? 

— Galbūt. 

— Ar dar atsimeni tą kartą mano tėvo garaže? 

— Visu ryškumu. 

— Ir kaip mes išbandėme pyragėlių parduotuvėje... 

— Aha. 

— Kodėl tu taip darei? Nejaugi aš sugebu taip ypatin- 
gai įtikinėti? 

Atlošiau galvą norėdama pamatyti jo akis. 

— Bijau, kad čia kaltas mano smalsumas ir maištin- 
gumas, — jau nekalbant apie hormonų šėlsmą. 

— Vadinasi, sutinki prisiimti sau dalį atsakomybės? 

— Žinoma. 

Šypsena grįžo į jo lūpas. 

— O jeigu aš paimsiu tave čia, virtuvėje... kiek kaltės 
tu sau prisiimsi? 

— Jėzau, Moreli, mano užpakalyje septyniolika dygs- 
nių! 

Jis atsiduso. 

— Kaip manai, ar prabėgus tiek metų mes vis dar ga- 
lėtume būti draugai? 

Ir šitaip kalba žmogus, kuris buvo įmetęs mano raktus 
į šiukšlių konteinerį! 

— Manau, įmanoma. Tik nesakyk, kad reikės pasira- 
šyti taikos paktą ir uždėti antspaudą krauju. 

— Ne, bet galėtume raugėti, gerdami alų. 

— Tinka. 

— Gerai. Kadangi šie reikalai sutvarkyti, norėčiau pa- 
sižiūrėti beisbolo varžybas. Televizorius tai mano. 

— Visi vyrai savanaudžiai, — pareiškiau aš, gabenda- 
ma picą į kambarį. 

Morelis nusekė, nešinas alumi. 

— O kaip tu sėdi? 

— Turiu guminį ratą. Tik nebandyk taikytis į jį, atsi- 
nešiu balionėlį! 

Jis nusimetė švarką bei ant peties kabojusį dėklą su 
ginklu ir pakabino juos ant miegamojo durų rankenos. 
Paskui įjungė televizorių ir ėmė ieškoti savo kanalo. 

— Yra viena kita naujiena, — pasakė jis. — Galėsi 
klausytis? 

— Prieš pusvalandį būčiau atsakiusi “ne", tačiau da- 
bar prieš mane pica, tad galiu ramiausiai klausytis. 

— Čia ne pica kalta, brangioji. Čia kalta vyriškio drau- 
gija. 

Aš kilstelėjau antakį. 

Morelis nekreipė į tai dėmesio. 

— Pirmiausia medicinos ekspertas pastebėjo, kad tu 
už taiklumą verta Robin Hudo prizo. Į Alfos širdį supy- 
lei penkias kulkas, visos per colį viena nuo kitos. Stul- 
binantis faktas, vertinant tai, jog šovei tiesiog iš savo 
rankinės. 

Mes abu mauktelėjom po gerą gurkšnį alaus, nes nė vie- 

nas nežinojom, kaip reaguoti į tai, jog aš nužudžiau žmogų. 
Didžiuotis čia nebuvo kuo. Gailėtis nusikaltėlio taip pat 
netiko. Teliko apgailestauti. 

— Nejaugi galvoji, kad galėjo baigtis kitaip? 

— Ne, — atsakė Morelis. — Jei nebūtum pirma jo nu- 
šovusi, jis būtų nušovęs tave. 

Teisybė. Džimis Alfa būtų nušovęs mane. Aš visiškai 
tuo neabejojau. 

Morelis palinko į priekį, kad įtemptą akimirką būtų 
arčiau ekrano. Havardas Barkeris iškrito. 

— Šūdas, — nusivylė Morelis. Jis vėl grįžo prie mano 
reikalų. — O dabar geresnės naujienos. Prie elektros stul- 
po kitoje jūsų aikštelės pusėje buvau pritvirtinęs garso įra- 
šymo aparatėlį. Atsarginį, tam atvejui, kai manęs nebus ne- 
toliese. Dienos pabaigoje galėdavau patikrinti, ar nieko ne- 
pražiopsojau. Kai pas tave apsilankė Džimis, tas velniūkš- 
tis kuo puikiausiai tebeveikė. Kuo aiškiausiai užrašė visą 
pokalbį, šūvius ir visa kita. 

— Nuostabu! 

— Kartais aš toks gudrus, kad net imu savęs bijoti, — 
prisipažino Morelis. 

— Pakankamai gudrus, kad išsisuktum nuo kalėjimo. 

Jis rankiojo pirštais žaliąsias paprikas if“svogūnų grie- 
žinėlius, kuriuos numetė, imdamas picos gabalą. 

— Visos baudos man panaikintos, esu grąžintas į sky- 
rių, atlyginimas išmokėtas. Tą pistoletą rado statinėje, į 
kurią buvo įkišta Karmena. Kadangi šaldytuvas buvo 
įjungtas visą laiką, išsilaikė visi pirštų atspaudai, be to, 
teismo medicinos ekpertai ant jo rado kraujo pėdsakų. 
DNR tyrimai dar neatlikti, tačiau pirminiai laboratoriniai 
tyrimai rodo, kad tai Cigio kraujas, vadinasi, pasitvirti- 

na, jog Cigis buvo ginkluotas, kai aš į jį šoviau. Matyt, 
kai Cigis šovė į mane, pistoletas užstrigo, kaip aš ir įta- 
riau. Kai Cigis nukrito ant grindų, ginklas išlėkė jam iš 
rankų, o Luisas pakėlė jį ir išsinešė. Paskui turbūt nutarė 
juo atsikratyti. 

Aš giliai įkvėpiau ir išdrožiau klausimą, kuris pasku- 
tiniąsias tris dienas neišėjo man iš galvos. 

— O kaip Ramiresas? | 

— Ramiresas suimtas be užstato ir laukia psichiatro 
išvadų. Kai Alfa dingo iš akiračio, atėjo kelios labai gar- 
bingos moterys duoti parodymų prieš Ramiresą. 

Pajutau beveik skausmingą palengvėjimą. 

— Kokie tavo planai? — pasidomėjo Morelis. — Dirb- 
si toliau pas Vinį? 

— Dar nežinau, — krimstelėjau picos. — Turbūt, — 
pasakiau aš. — Gali būti. 

— Dar vienas juodas debesėlis, — pasakė Morelis. — 
Nepyk už tą eilėraštuką, kurį parašiau ant stadiono sienos, 
kai mokėmės mokykloje. 

Mano širdis net apsivertė. 

— Ant stadiono sienos? 

Tyla. 

Morelio skruostai užraudo. 

— Aš galvojau, kad tu žinai... 

— Aš žinojau apie Marijaus pusfabrikačių parduotuvę! 

— Oi. 

— Tai ką, tu parašei apie mane dar ir eilėraštuką ant 
stadiono sienos? Ir aprašei visas smulkmenas, kas vyko už 
tos dėžės? 

— Ar bent kiek pagelbės, jeigu pasakysiu, kad ten bu- 
vo pagiriamasis eilėraštukas? 


254 


Aš jau ruošiausi skelti jam, tačiau kol išsikrapščiau iš 
to guminio rato, jis spėjo pašokti ir atsitraukti. 

— Tai buvo labai seniai, — muistėsi jis, šokčiodamas 
tolyn. — Po perkūnais, Stefani, argi gražu nešiotis pyktį 
užantyje! 

— Tu tikras suskis, Moreli. Suskis. 

— Gali būti, — neprieštaravo jis, — bet aš tau atnešu 
skanių... picų. 

